
DEFINIŢII 

OBIECT ZBURĂTOR NEIDENTIFICAT: Orice obiect J 
zburător care prin performanţele, caracteristicile 
aerodinamice sau trăsăturile sale neobişnuite nu 
corespunde nici unui tip de avion sau de rachetă cunoscut 
la ora actuală, sau care nu poate fi identificat drept un 
obiect cunoscut. (Regulamentul nr. 200 - 2 al Forţelor 
Aeriene ale S.U.A.) 

ÎNTÂLNIRI DE; 

GRADUL ÎNTÂI: observarea unui OZN în imediata 
apropiere. 

GRADUL DOI: OZN-ul lasă urme, răneşte sau 
provoacă paralizia fiinţelor umane, sperie animale, 
perturbă funcţionarea motoarelor de automobile, emisiile 
şi recepţia radio şi de televiziune, lasă urme de aterizare. 

GRADUL TREI. fiinţe umane văd sau întâlnesc 
ocupanţi ai OZN-urilor. 

(Dr. ]. Allen Hynek, Centrul de studii OZN, Evanston, 
Illinois) 

INTRODUCERE 

Un preşedinte al Statelor Unite a văzut un OZN şi 
pentru a afla mai mult a alocat 20 de milioane de dolari 
unei anchete. Campionul mondial la box a văzut unul pe 
când se antrena alergând în Central Park din New York. 
Conducătorul unei insule din Caraibe a văzut unul şi a 
supus fenomenul spre dezbatere Naţiunilor Unite. V. 
Thant, Secretarul General al ONU, le-a numit „cea mai 
importantă problemă cu care se confruntă lumea, alături 
de războiul din Vietnam”. Acest război s-a terminat de 
mult, dar oamenii continuă să vadă obiecte zburătoare 
neidentificate. 

Milioane de oameni responsabili, de încredere, au 
semnalat apariţia OZN-urilor. Poliţişti, preoţi, politicieni şi 
piloţi au fost cu toţii uluiţi de inexplicabilele cascadorii 
aeriene ale unor nave ciudate. Un număr din ce în ce mai 
mare de oameni pretind că au întâlnit chiar componenți ai 


echipajelor acestor siluete aeriene strălucitoare. În urma 
acestor întâlniri, unii au suferit răni ce au sfidat cele mai 
sofisticate tratamente concepute de medicina umană. Unii 
chiar şi-au pierdut viaţa în urma acestor stranii contacte ce 
s-au dovedit a fi mult prea şocante. Şi, în ciuda 
scepticismului guvernelor şi al oamenilor de ştiinţă, care 
afirmă că astfel de lucruri nu există, OZN-urile au fost şi 
sunt observate în întreaga lume. 

CAPITOLUL, I 

FENOMENE MISTERIOASE ÎN ÎNTREAGA LUME 

De zeci de ani de zile, cei ce pretind că au văzut 
obiecte zburătoare neidentificate sunt luaţi în râs şi trataţi 
ca nişte  măscărici. Cu toate acestea, semnalarea 
fenomenelor OZN continuă, într-un ritm din ce în ce mai 
susţinut. În fiecare an, martori de încredere, al căror 
profesionism este incontestabil, aduc noi şi solide dovezi. 
Mărturiile lor se fac auzite din întreaga lume... 

ANUL OZN-URILOR 

Animalele lansează mesaje de avertizare 

Gary Flatter puse frână brusc, oprindu-şi camionul. 
Nu-i venea a-şi crede ochilor. In faţa sa, o curioasă 
menajerie traversa şoseaua: şapte iepuri, un raton, o 
cârtiţă şi câteva pisici. In acest timp, putea auzi un sunet 
straniu, ascuţit. Animalele părăsiseră câmpul din 
apropiere, iar când Flatter aruncă o privire peste gardul 
viu, înţelese şi de ce. Două siluete îmbrăcate în costume 
argintii se holbau la el. 

Era data de 22 octombrie 1973, iar America se afla în 
mijlocul unui val de apariţii OZN. Flatter îl însoţise pe 
prietenul său, ajutorul de şerif Ed Townsend, pe drumul 
naţional 26, lângă Hartford, Indiana, unde un şofer 
semnalase apariţia pe autostradă a doua creaturi ciudate. 
Odată ajunşi acolo, constataseră că nu era nimeni pe 
şosea, iar şeriful se hotărâse să se întoarcă în oraş. Flatter, 
însă, s-a decis să mai rămână pentru un timp la faţa 
locului. 

ROGER BOAR & NIGEL BLUNDELL 

Observând creaturile în lumina farurilor, văzu că 


aveau cam un metru şi douăzeci de centimetri înălţime, 
capetele ca nişte ouă ce păreau a fi acoperite cu măşti de 
gaze. Deloc intimidaţi de lumină, fiinţele începură să se 
dea în spectacol, sărind foarte mult în sus şi plutind înapoi 
în jos. Apoi, dispărură zburând în întuneric, lăsând în urmă 
o vagă dâră de culoare roşie. 

Cu cinci zile mai înainte, pe o şosea lângă 
Danielsvile, Georgia, Paul Brown văzuse două fiinţe a căror 
descriere se potrivea cu cea oferită de Flatter. El a 
declarat poliţiştilor că o lumină strălucitoare a trecut cu un 
vâjâit pe deasupra maşinii sale şi că a văzut cum un obiect 
conic a aterizat pe şosea cam la o sută de metri de locul 
unde se afla. A pus frână brusc şi, văzând cum siluete 
micuţe ieşeau din obiectul necunoscut, a luat pistolul din 
torpedou şi s-a adăpostit în spatele uşii deschise a 
şoferului, gata să le înfrunte. Creaturile însă n-au mai 
înaintat spre el, întorcându-se la nava ce a decolat rapid. 
Brown a afirmat că a tras câteva focuri spre OZN-ul fugar, 
dar. nu l-a nimerit. 

Puțin după miezul nopţii, pe 4 noiembrie, în acelaşi 
an, în Goffstown, New Hampshire, Rex Snow şi-a asmuţit 
câinele asupra a două fiinţe îmbrăcate în argintiu care se 
aflau în grădina sa puternic luminată. Câinele, un 
ciobănesc german bine dresat, s-a repezit la străini. Când 
a ajuns la vreo zece metri de ele, creaturile şi-au încetat 
brusc activitatea, holbându-se la el. Câinele a înlemnit, 
mârâind uşor, apoi s-a furişat până în casă pe lângă 
stăpânul său  înmărmurit, înde s-a aşezat pe jos, 
schelălăind, evident speriat. Mai târziu, Snow avea să 
declare că fusese la rândul său copleşit de un puternic 
simţ al pericolului. Avusese la el pistolul de calibru 38, însă 
tremurase prea tare pentru a-l putea ţine cum trebuie. 

A intrat şi el, în urma câinelui, în casă şi a continuat 
să privească ciudatele fiinţe, pe fereastră. Păreau a fi 
luminoase, cu urechi foarte mari, ascuţite, cu nişte 
adâncituri întunecate, de forma unui ou în loc de ochi, şi 
având nasuri 

mari şi ascuţite. Capetele le erau acoperite cu măşti 
de tipul celor ale Klu-Klux-Klan-ului, de aceeaşi culoare ca 
şi costumele. 

Siluetele păreau să culeagă ceva de jos şi să pună în 
pungi argintii, cu mişcări lente, calculate. Dujâă un timp, s- 
au îndepărtat în direcţia unei păduri din apropiere. Snow a 
sunat la poliţie, însă înainte de sosirea celor anunţaţi, 
pădurea s-a luminat brusc, într-un mod straniu, apoi s-a 
cufundat din nou în întuneric. 

Poliţiştii erau siguri că Snow văzuse ceva ciudat şi 
înfricoşător. Au declarat că omul tremura ca o frunză şi era 
încă galben ca ceara când le-a spus povestea. 

Cu trei luni în urmă, pe 20 august, martori de 
încredere din 22 de oraşe din Georgia declarau că 
văzuseră nave ciudate pe cer. Pe 3 octombrie, un ajutor de 
şerif şi patru pădurari au văzut un Ujbiect de forma unei 
farfurii „de mărimea unei case cu două dormitoare” 
efectuând manevre deasupra localității Tupelo, 
Mississippi, locul naşterii lui Elvis Presley. Au mai declarat 
că avea lumini roşii, verzi şi galbene. 

Doctorul J. Allen Hynek, care a fondat un Centru 
pentru studii OZN la Granston, Illinois, a adunat 1474 de 
mărturii autentificate, semnalând apariţii OZN în acel an. 
Generalul-maior John Samford, fost şef al Informaţiilor la 
Pentagon, a recunoscut: „Am primit rapoarte de la 
observatori credibili privind lucruri aproape încred! bile”. 

lar senatorul Barry Goldwater, general-maior în 
retragere al Forţelor Aeriene ale SUA, a spus: „N-am văzut 
niciodată un OZN, dar când piloţi ai aviaţiei militare, ai 
marinei militare şi ai aviaţiei civile îmi declară că au zărit 
zburând lângă aripa lor ceva ce nu era un avion, eu nu pot 
să nu-i cred”. 

Un sondaj Gallup de la finele anului 1973 releva că 
15 milioane de americani credeau că au văzut un OZN, iar 
51 la sută din populaţia adultă considera că OZN-urile 
există. 

SFĂTUITORI DIN SPAŢIU 

Fermierul Pat McGuire pretinde că 500 de hectare 


din ferma sa de lângă Laramie, Wyoming, s-au transformat 
dintr-un deşert sterp într-o suprafaţă fertilă datorită 
sfatului unor extratereştri dintr-un OZN. 

McGuire, soţia sa, cei opt copii şi un cuplu ce 
locuieşte la fermă afirmă cu toţii că timp de şapte ani, 
aproape noapte de noapte, obiecte zburătoare 
neidentificate de diferite forme şi mărimi au plutit 
deasupra teritoriului fermei. 

„Au cam 100 de metri lăţime şi 20 înălţime şi nu par 
a avea o limită de viteză”, a declarat McGuire reporterilor. 
„La început ne-am speriat de ele, mai ales că am găsit vite 
mutilate pe pajişte. Într-o seară din 1976, cumnatul meu şi 
cu mine am văzut o navă plutind deasupra, unuivjţel. 
Animalul a mugit o vreme, apoi OZN-ul a plecat şi l-a luat 
cu el”. 

Vizitele au continuat, însă cireada a rămas de atunci 
intactă. Treptat, McGuire şi familia sa au căpătat curaj. 
Apoi, într-o noapte, extratereştrii au stabilit contactul cu 
fermierul, luându-l la bordul navei lor”. 

Acesta şi-a amintit evenimentul în cursul unei şedinţe 
de hipnoză susținută cu doctorul Leo Sprinkle, 
parapsiholog de la Universitatea din Wyoming, asistat de 
un psihiatru. 

În transă, McGuire a descris extratereştrii ca având 
aproximativ un metru optzeci înălţime, ochii mari, buze 
subţiri şi capete lipsite de păr. Aceştia i-au spus să sape un 
puț în zona câmpiilor înalte din apropierea fermei sale. 

Câteva zile mai târziu, McGuire a consultat geologi 
experţi în foraj. I s-a spus că terenul se afla la 2100 de 
metri deasupra nivelului mării şi că nu avea nicio şansă de 
a găsi apă acolo. McGuire însă nu a ţinut cont de ei şi nici 
de vecinii care-l considerau nebun. A cumpărat pământul, 
a străpuns crusta superioară şi a dat de un mare curent 
subteran la o sută şase metri adâncime. Curând după 
aceea, treizeci de tone de apă curată, proaspătă ţâşneau 
din deşert în fiecare minut. 

În 1980, în urma studierii afirmațiilor făcute de 
McGuire, atât sub hipnoză cât şi conştient, doctorul 


Spririkle a declarat: „Cred că nava care a apărut deasupra 
fermei sale ar putea fi un ambasador al bunelor intenţii ale 
unei civilizaţii extraterestre. Cred că oameni ca Pat 
McGuire sunt aleşi să răspândească vestea prezenţei lor 
printre noi. Şi cred că un contact la scară largă se va 
stabili în cursul următorilor zece ani”. 

Prima farfurie zburătoare 

Deşi obiecte zburătoare neidentificate au fost 
semnalate pe Pământ timp de secole, prima dată ele au 
fost descrise ca farfurii zburătoare în 24 iunie 1947. 
Aceasta este ziua în care Kenneth Arnold, vânzător de 
aparatură contra incendiilor şi experimentat pilot, a 
decolat de pe aeroportul Chehalis din statul Washington 
pentru a ajuta la căutarea unui avion de transport C-46, 
care se prăbuşise în Cascade Mountains. 

Pe când zbura în cerc, căutând urme ale prăbuşirii, o 
strălucire luminoasă i-a atras atenţia. „Am observat, 
departe, la stânga mea şi spre nord, o formaţiune de nouă 
obiecte foarte strălucitoare, venind din apropierea 
Muntelui Baker, zburând extrem de aproape de vârfurile 
muntoase, cu viteze uluitoare14, avea să declare Arnold. 
„Nu păreau să lase dâre în urmă şi nu zburau ca niciunul 
dintre avioanele pe care le-am mai văzut... aşa cum ar 
zbura o farfurie aruncată razant faţă de suprafaţa unei 
ape”. În dimineaţa următoare, un ziar publica expresia 
„farfurie zburătoare”, iar omul de afaceri din Idaho îşi 
căpăta astfel locul în istoria OZN. 

VIZITATORI LA CLUBUL DE TIR CU ARCUL 

Când două OZN-uri au săgetat cerul de deasupra 
clubului de tir cu arcul din Augusta Country, Virginia, 
William Blackbum a suferit şocul vieţii sale. 

Blackburn, care locuia în Waynesboro, o localitate din 
apropiere, muncea singur în incinta clubului când a zărit 
două obiecte pe cer. A văzut cum cel mai mic dintre ele 
cobora în cercuri, aterizând în cele din urmă la doar 16 
metri de locul unde Blackbum stătea cu gura căscată de - 
uimire. 

Trei fiinţe extraordinare au ieşit din obiect, fiecare 


având cam un metru înălţime şi purtând costume 
strălucitoare de aceeaşi culoare cu cea a navei. Una dintre 
ele avea un deget extrem de lung şi toate posedau ochi 
pătrunzători „ce păreau că se uită prin tine”. N 

Extratereştrii au avansat câţiva paşi spre Blackburn. 
Deşi avea în mâini o secure cu două tăişuri, acesta era 
împietrit, paralizat de frică. „Scoteau nişte sunete de 
neînțeles. Apoi s-au întors la navă, intrând printr-o uşă ce 
părea să se decupeze din corpul navei”, a declarat 
Blackbum. „Apoi nava s-a înălţat în aer şi a dispărut”. 

Blackbum a spus cercetătorilor OZN că raportase 
incidentul unei agenţii guvernamentale - a refuzat să 
precizeze care -= şi că fusese interogat şi apoi ameninţat să 
nu povestească nimănui cele văzute. 

NU ERA ÎN PROGRAMĂ 

OZN-uri survolează curtea şcolii întâlnirea Brendei 
Maria cu un OZN a fost prea apropiată pentru a fi plăcută. 
S-a petrecut pe terenurile liceului din localitatea Beverly, 
Massachusetts. 

Pe 22 aprilie 1966, într-o zi de vineri, la ora 9 
dimineaţa, fiica vecinei ei, Nancy Modugno, în vârstă de 11 
ani, a dat buzna în camera în care tatăl ei se uita la 
televizor şi a spus că un obiect oval, de forma unei mingii 
de rugby şi mare cât un automobil a trecut în zbor prin 
faţa ferestrei dormitorului ei. Obiectul avea lumini verzi, 
albe, albastre şi roşii. 

Când Brenda, împreună cu o altă vecină, Barbara 
Smith, a ajuns la faţa locului, Nancy devenise aproape 
isterică. Încă se mai vedeau lumini pulsând din direcţia 
terenurilor şcolii din apropiere. Cele două femei, cărora li 
se alăturase mama fetei, Claire, s-au hotărât să se ducă 
acolo pentru a linişti mintea rătăcită a copilului şi pentru 
a-i dovedi că ceea ce aceasta văzuse era doar un avion. 

Ajungând însă pe teren, au văzut trei obiecte 
strălucitoare, ovale, plate, zburând în cercuri. Unul dintre 
ele plutea deasupra clădirii şcolii, celelalte fiind mai 
departe. Deodată, cel mai apropiat dintre OZN-uri începu 
să se mişte înspre ele. Claire şi Barbara s-au întors şi au 


fugit, fără să-şi dea seama la început că Brenda nu mai era 
cu ele. În cele din urmă, de pe o ridicătură, s-au întors şi 
au devenit martorele unei privelişti terifiante. Brenda ţipa 
şi îşi acoperea capul cu mâinile, în timp ce obiectul plutea 
la doar şase metri deasupra ei. 

„Tot ce puteam vedea era o atmosferă ceţoasă, 
confuză şi nişte lumini care străluceau, încet, în cercuri, 
deasupra capului meu”, şi-a amintit ea mai târziu. „Eram 
extrem, extrem de surescitată = nu speriată, ci curioasă. 
Mi-era însă frică să nu se prăbuşească în capul meu”. 

Când OZN-ul s-a înălţat din nou deasupra şcolii, cele 
trei femei au fugit înapoi la casele lor pentru a-şi alerta 
vecinii, iar o parte din aceştia au văzut şi ei obiectele. Unul 
dintre ei a chemat poliţia. Doi ofiţeri au sosit cu o maşină 
de patrulare şi au intrat pe terenul şcolii, în timp ce alţii, 
rămaşi la secţie, au alertat Forţele Aeriene. 

La apropierea a doua avioane şi a unui elicopter, cele 
trei OZN-uri şi-au luat zborul şi au dispărut. Zgomotele şi 
modul în care erau luminate avioanele venite să 
intercepteze cele trei obiecte i-au făcut pe vecini să afirme 
că acestea din urmă nu erau nave obişnuite. Şi asta pentru 
că nu sco te-au niciun sunet - nici măcar atunci când 
pluteau deasupra capului Brendei Maria. 

COMUNICARE PRIN NUMERE 

Conversaţia luminoasă a lui Gary Storey 

Un partizan entuziast al OZN-urilor, Gary Storey, 
pretinde că a făcut schimb de mesaje cu un obiect 
neidentificat ce trecea pe deasupra casei cumnatului său 
din Newton, New Hampshire, dimineaţa devreme, în data 
de 27 iulie 1967, într-o zi de joi. 

Storey instalase un telescop pentru a observa Luna, 
când atenţia i-a fost atrasă de o strălucire puternică. 
Schimbând lentilele, s-a concentrat asupra fenomenului şi 
a văzut o serie de lumini clipind succesiv pe marginea a 
ceea ce părea a fi un disc mare. 

Urmându-şi primul impuls, cumnatul lui Storey a 
aprins şi a stins o lanternă de trei ori. Brusc, obiectul s-a 
întors pe partea cealaltă, fără însă a părea să se 


răsucească. Apoi, ca răspuns la semnalul lanternei, a 
scăzut de trei ori consecutiv intensitatea luminilor sale. 

Celor doi, ambii foşti transmisionişti în armată, nu le 
venea să-şi creadă ochilor. Au transmis din nou, mai întâi 
patru semnale, apoi cinci. De fiecare dată, discul a repetat 
numărul, mişcându-se înainte şi înapoi. 

Deodată, cei doi au auzit un avion apropiindu-se. 
„Obiectul şi-a stins toate luminile până când avionul a 
trecut”, afirmă Storey. „Credeam că plecase. Apoi a 
reapărut, era un obiect oval şi alb, cam de zece ori mai 
strălucitor decât înainte”. 

Conversaţia luminoasă a fost reluată. Ciudata navă 
răspundea la un semnal lung şi la unul scurt, repetând 
exact numărul şi durata fiecănii mesaj de vreo nouă sau 
zece ori. Apoi, şi-a aprins toate luminile pentru o ultimă 
dată şi a dispărut în spatele unei linii de copaci. 

Numeroşi oameni de ştiinţă şi organizaţii de 
cercetare a fenomenului OZN au analizat afirmaţiile lui 
Storey şi ale cumnatului său, însă nu au putut găsi o 
explicaţie convenţională evenimentului. Preotul din 
localitate a garantat pentru sora şi cumnatul lui Storey, 
spunând că erau amândoi oameni cu frica lui Dumnezeu, 
care nu minţeau şi nu urmăreau să câştige publicitate. 
Mărturia lor a fost inclusă în dosarul celor ce sugerează că 
OZN-urile ar putea fi conduse de fiinţe inteligente, dornice 
să stabilească legături cu oamenii. 

UN „BUMERANG” ÎN PICAJ DEASUPRA FABRICII 

O inspecţie prietenoasă de sus 

Muncitorii unui atelier de reparaţii al fabricii de 
farinare a cuprului din Morenci, Arizona, declară că o navă 
spaţială masivă s-a abătut în picaj asupra fabricii în 
ianuarie 1981. Părea să examineze unul din cele două 
furnale de 195 metri înălţime, proiectând o rază luminoasă 
asupra sa. 

Cei patru oameni ce reparau celălalt furnal au 
afirmat că OZN-ul avea forma unui bumerang şi 
dimensiunile a patru stadioane de fotbal. Pe suprafaţa sa 
se găseau 12 lumini roşii mici şi o rază de lumină albă 


dedesubt, care servea cercetării. 

„S-a oprit, aşa, într-un fel suspendat în aer deasupra 
furnalului şi a dirijat lumina albă în interiorul acestuia”, 
spune muncitorul Randel Rogers, de 20 de ani. Colegul 
său, Larry Mortensen, adaugă: „Nu am văzut niciodată un 
avion care să plutească aşa. Aveam senzaţia că nu e 
agresiv. N-a făcut absolut nimic care să ne sperie. Oricine 
ar fi fost înăuntru, era prietenos”. 

Un al treilea membru al echipei de muncitori, Kent 
Davis, a spus că în timpul examinării furnalului, una dintre 
luminile roşii de la marginea „bumerangului” s-a desprins 
de acesta cu o viteză uluitoare, revenind pe locul său după 
câteva clipe. Apoi, întregul obiect s-a răsucit brusc şi a 
plecat din loc ca o rachetă... 

OZN-ul a mai fost văzut şi de către cei 100 de 
membri ai fanfarei unui liceu care exersau pe terenul de 
fotbal al liceului din Morenci, la peste un kilometru şi 
jumătate depărtare. Directorul Bruce Smith a declarat: 
„M-am uitat în sus şi am văzut o grămadă de lumini în 
formă de V. Nu se auzea niciun sunet. A plutit aşa câteva 
minute, apoi a dispărut în înaltul cerului”. 

Alarmă la fermă 

O farfurie zburătoare strălucitoare, argintie a vizitat 
de trei ori o fermă din Cherry Creek, statul New York, în 
data de 19 august 1965. Cei patru muncitori care au privit- 
o cum colora norii în verde şi lăsa, în coborâre dâre roşii şi 
galbene, nu s-au alarmat prea tare spre deosebire de 
animale. Un taur a îndoit bara din fier de care era legat, 
iar producţia de lapte a unei vaci a scăzut de la două 
măsuri şi jumătate la una singură. 

HALOURI DEASUPRA MISIUNII 

Mărturii din Papua 

Părintele William Melchior Gill, preot anglican, şi-a 
terminat cina la misiunea sa din Boianai, în Papua, Noua 
Guinee, şi s-a hotărât să facă o plimbare prin împrejurimi. 
S-a uitat în sus pentru a vedea strălucirea lui Venus. Ce 
era însă oare acea lumină nouă de lângă planetă? 

Holbându-se în sus, observă mai multe obiecte 


strălucitoare străpungând în sus şi în jos plafonul de nori 
ce începea să se formeze, proiectând halouri de lumină pe 
norii pe lângă care treceau. Apoi a zărit ceva şi mai 
fascinant. Siluete humanoide au ieşit din unul dintre 
obiecte şi au început să meargă pe el de colo-colo. Făceau 
nişte operaţiuni pe punte. Profesorasistente medicale şi 
copii au ieşit cu toţii afară să privească strania activitate 
ce se desfăşura la mai mult de 100 de metri în aer. Un total 
de 38 de persoane au observat siluetele în intervalul de 
trei ore care s-a scurs până la căderea serii. 

Părintele Gill era un om calm, meticulos. A notat cu 
grijă tot ceea ce se întâmplase şi a obţinut semnături de la 
25 de martori adulţi în vederea raportului său, datat 26 
iunie 1959. 

În cursul nopţii ce a urmat, ciudatele forme s-au 
întors. O fată din partea locului l-a anunţat pe părintele 
Gill la ora 18.02, pe când soarele apunea. Mai rămâneau 
încă 15 minute de lumină pentru a observa patru creaturi 
mişcându-se pe puntea a ceea ce părea a fi o „navă 
mamă”, în timp ce două OZN-uri mai mici pluteau, unul 
deasupra, iar celălalt în depărtare, în spatele unor dealuri. 

„Două din creaturi păreau să facă ceva” nota 
părintele Gill. „Din când în când, se aplecau şi îşi ridicau 
braţele ca şi cum ar fi montat sau ar fi reglat ceva”. 

În clipa în care una dintre siluete a privit în jos, 
preotul i-a făcut cu mâna. A rămas uimit când i s-a răspuns 
la salut. Un alt privitor şi-a ridicat ambele mâini deasupra 
capului „legănându-le. Cele două fiinţe rămase pe punte au 
făcut şi ele întocmai. În curând, toate patru se aflau în 
vârful navei. lor, dând energic din mâini. 

Unul dintre băieţii de la misiune a alergat să aducă o 
lanternă, căci se lăsa noaptea, şi a lansat o serie de 
semnale Morse către obiect. Siluetele, răspundeau „cu 
mişcări laterale, ca de pendul”. Timp de vreo treizeci de 
secunde, OZN-ul a înaintat, iar grupul de martori, acum în 
număr de vreo doisprezece, au început să tipe şi să le facă 
vizitatorilor semn să aterizeze. N-au primit niciun răspuns. 
„După încă două, trei minute, creaturile au încetat să mai 


fie interesate de noi şi au dispărut sub punte”, a declarat 
mai târziu părintele Gill”. 

OZN-ul a plutit deasupra misiunii cel puţin o oră, însă 
pe măsură ce se lăsa noaptea vizibilitatea devenea din ce 
în ce mai redusă din cauza norilor ce se instalau la joasă 
înălţime. 

La 22.40 însă, o explozie extrem de violentă a trezit 
toţi locuitorii din Boianai care se duseseră să se culce. 
Toată lumea s-a repezit afară, însă nimeni n-a putut vedea 
nimic pe cer. 

Părintele Gill a raportatele văzute ataşatului aviaţiei 
australiene, care a contactat ulterior Forţele Aeriene ale 
SUA. Preotul a recunoscut că, la un moment dat, crezuse 
că formele ar putea fi „doar nişte noi invenţii americane”. 
Dar aviația nu dispunea de niciun avion capabil să 
plutească atât de jos încât să se poată zări oameni pe 
suprafaţa sa, şi nici de vreo navă capabilă să plutească, 
suspendată în cer, complet silenţioasă. Ei au oferit propria 
lor explicaţie: cele văzute ar fi fost „stele şi planete”. Dar 
astronomul dr. ]. Allen Hynek scria, cu cincisprezece ani 
mai târziu, după vizitarea localului misiunii: „Se pare că 
mai am încă de trăit până să ajung să văd stele sau planete 
coborând prin nori la o înălţime de şase sute de metri şi 
luminându-i, aşa cum s-a întâmplat”. 

Părintele Gill însuşi scria unui prieten: „Aseară, noi, 
cei din Boianai am putut observa timp de patru ore apariţii 
de tip OZN. Fără îndoială, navele acelea sunt conduse, 
manevrate de un anume gen de fiinţe. Am trăit momente 
care-ţi taie răsuflarea...” 

În cursul acelei luni, în Papua au fost raportate 
aproape şaizeci de apariţii OZN. Negustorul Emie Evemett 
a oferit ceea ce reprezintă probabil cea mai vie descriere. 
El a văzut un obiect verzui cu o coadă de flăcări albe. 
„Plutea cam la o sută cincizeci de metri deasupra mea”, 
spune el. „Lumina se răspândea scăzând în intensitate, din 
patru sau cinci hublouri de sub o bandă circulară de la 
mijlocul navei. Obiectul avea forma unei mingii de rugby”. 

PANICA ÎN JUNGLĂ * „Toate generatoarele s-au 


oprit...” 

De-a lungul anilor de război petrecuţi în junglă, 
soldaţii americani din Vietnam, căliţi în luptă, se 
obişnuiseră cu ne prevăzutul. Pe 19 iunie 1966 însă, o 
parte din cei 40.000 de militari ai taberei de la Nha Trang 
au avut p-rte de şocul vieţii lor. Iar acesta le-a venit din 
cer. 

O păcăleală în cameră 

Hohote de râs a stârnit în Camera Comunelor a 
Regatului Unit interpelarea pe care un parlamentar 
conservator a adresat-o Ministerului Apărării, cu privire la 
o „farfurie zburătoare11 care a băgat în sperieţi locuitorii 
comitatului Lancashire, în martie 1957. Domnul JA. 
Leavey, care reprezenta Heywood şi Royton, a vrut să ştie 
dacă ministrul era la curent cu „Apariţia”. 

Subsecretarul Charles Orr-Ewing s-a ridicat de pe 
banca guvernamentală şi s-a întors către Preşedintele 
Camerei, asigurând adunarea de faptul că „obiectul nu 
provine din spaţiul cosmic, ci dintr-o spălătorie din 
Rochdale...” 

Când hohotele de râs s-au mai potolit, a adăugat: 
„Era format din două mici baloane cu hidrogen, luminate 
cu un bec de lanternă şi proiectate de un mecanic de la o 
spălătorie”. Gel responsabil de panica din Wardle, un sat 
de lângă Rochdale, era Neil Robinson, de treizeci şi cinci 
de ani. Ulterior, el a declarat: „Am cumpărat baloanele cu 
cinci pence (şase cenţfă UA) bucata şi am vrut să fac un 
experiment de detectare a curenților de aer. Nu mi-am 
închipuit că micile mele baloane de testare se vor ridica 
până a ajunge să fie discutate în Parlament”. 

Sute dintre ei se aflau afară, vizionând filme la un 
proiector proaspăt sosit când, deodată, o lumină 
strălucitoare a apărut din senin. Sergentul Wayne 
Dalrymple a descris într-o scrisoare către părinţi ce s-a 
întâmplat mai departe: „La început am crezut că era un 
incendiu = izbucnesc mai tot timpul pe-aici = însă am văzut 
că nu era vorba de aşa ceva. Flacăra trecea de la viteze 
foarte mici.la viteze foarte mari. Unii piloţi de aici au spus 


că părea a fi cam la opt mii de metri altitudine. 

Apoi a izbucnit panica. S-a repezit drept spre noi, 
oprindu-se brusc cam la o sută, o sută cincizeci de metri 
distanţă de solj Lumina valea asta şi munţii din jur de 
parcă am fi fost în miezul zilei. Totul strălucea. 

După aceea a luat-o în sus, în sus de-a binelea. S-a 
îndepărtat drept în sus şi a dispărut complet în două-trei 
secunde. Ceea ce a şocat pe toată lumea a fostocă a făcut 
să se oprească, sau poate n-a făcut, dar, în orice caz, 
generatorul nostru s-a oprit şi totul s-a scufundat în 
întuneric, iar la baza aeriană aflată la vreo opt sute de 
metri distanţă toate generatoarele s-au oprit, aşa cum s-au 
oprit şi motoarele a doua avioane ce erau pe punctul să 
decoleze. 

Timp de patru minute, nu a fost maşină, camion sau 
avion care să meargă. S-au stins şi motoarele şi luminile 
celor opt mari buldozere care taie drumuri în munte. Un 
avion plin de experţi de la Washington q ajuns aici în după- 
amiaza următoare, să facă cercetări.11 

Dalrymple a verificat toate cele şase generatoare 
diesel care funcționau independent unul de celălalt, în 
căutarea unei defecţiuni, dar n-a găsit niciuna. Ulterior, s-a 
constatat că un petrolier Shell ancorat în apropierea 
țărmului a rămas fără energie electrică în jurul aceleiaşi 
ore, aparent fără niciun motiv. 

Vă rog, domnule... 


Douăzeci de copii, în vârstă de şase şi şapte ani, au 
dat buzna în biroul directorului şcolii primare din Wawne, 
Humberside, spunându-i că au văzut un obiect ciudat pe 
cer. Copiii nu mai auziseră niciodată de farfurii zburătoare, 
dar au descris un OZN clasic: „ca o farfurie cu fundul în 
sus şi cu o ridicătură rotunjită în vârf”. 

SURPRINS CU APARATUL FOTO Fotografii japonezi 
intră în acţiune 

OZN-urile au fost semnalate în întreaga zonă a 
Orientului îndepărtat, iar unele au fost chiar fotografiate. 
Pe 19 octombrie 1975, Osamu Tsugaane a făcut o poză 


unei forme aurii asemănătoare unui castron adânc, întors 
cu fundul în sus, deasupra unei baze aeriene la Hya Kuri. 
Aflat în vacanţă, într-o suburbie a Bangkok-ului, în 
Thailanda, la data de 7 martie 1973, Akiteru Takao a văzut 
şi imortalizat cu ajutorul aparatului de fotografiat un glob 
plutitor argintiu. lar pe 9 iulie, în acelaşi an, sergentul de 
poliţie Yoshiyuki Matsuda a fotografiat locul producerii 
unui accident, la o intersecţie în oraşul Nagai, surprinzând 
prezenţa pe cer a unui obiect lucitor, alungit, în formă de 
ou. Natura obiectului a rămas necunoscută tuturor 
experţilor ce l-au studiat. 

Hideichi Amano n-a avut nicio şansă de a fotografia 
înfricoşătorul străin pe care l-a întâlnit în apropierea 
oraşului Sayama, pe 3 octombrie 1978. Amano, 
radioamator, ajunsese cu maşina până în vârful unui deal 
de lângă oraş pentru a transmite mesaje fără interferenţe, 
lăsându-şi fiul în vârstă de doi ani adormit pe bancheta din 
spate. Când s-a întors însă la maşină, l-a găsit pe băiat 
înconjurat de o lumină stranie şi având spume la gură. 

A încercat să pornească maşina, însă motorul era 
mort. Apoi, a simţit în frunte apăsarea unui obiect metalic 
şi s-a întors pentru a vedea o creatură cu faţa rotundă, 
urechi mari, ascuţite, ochi rotunzi, albaştri şi fără gât. 
Obiectul ce atingea capul lui Amano era un fel de tub ce 
ieşea din gura creaturii. 

Timp de cinci minute, mesaje spaţiale stranii au fost 
induse telepatic, prin tub, în mintea omului; uluitor, avea 
să le reproducă, sub hipnoză. Apoi, extraterestrul a 
dispărut pur şi simplu şi tot ceea ce Amano, în panica sa, 
aprinsese - luminile, radioul, motorul maşinii = a revenit la 
viaţă. 

SINDROMUL CHINEZ 

Semnalarea OZN-urilor: trecut şi modernitate 


Aviatorii şi oamenii.de ştiinţă chinezi au semnalat şi 
ei prezenţa, unor obiecte ciudate pe cer. Deşi guvernul 
cenzurează acest gen de informaţii, două rapoarte din 
ultimii ani au ajuns şi în Vest. 


În iulie 1977, astronomul Zhang Zhousheng şi câţiva 
din colegii săi de la Observatorul astronomic din Yunnan 
au reperat trecerea în zbor a unui obiect strălucitor, de la 
nord către vest. „Miezul său era galben şi avea o extensie 
spirală gigantică”, declară Zhang. „Era foarte strălucitor, 
în ciuda luminii venite de la Lună şi era colorat în verde- 
albăstrui”. 

Cu zece luni mai târziu, pilotul militar Zhon Quington 
şi alţi piloţi vizionau filme lângă barăcile lor din nord- 
vestul Cfiinei, când un imens obiect lucitor a străbătut 
cerul de deasupra lor. 

„A trecut pe deasupra capetelor noastre la şapte mii 
de metri altitudine şi a dispărut după nişte case”, a spus 
Zhon. „Părea să aibă două puternice lumini de căutare în 
faţă şi o dâră luminoasă în coadă. Lungimea razelor de 
lumină se schimba continuu, dând naştere unei pâcie în 
jurul obiectului”. 

Istoria Chinei este şi ea purtătoarea unor observaţii 
interesante. Shen Kua a fost un vestit om de ştiinţă şi 
cărturar care trăia în Yangzhou, pe malul fluviului Yangtze, 
acum mai bine de nouă sute de ani. El a amintit în scrierile 
sale de „o perlă mare” care s-a ridicat din mlaştinile de la 
marginea oraşului şi a plutit deasupra unui loc alăturat. 
Avea o cochilie rotundă, dublă, pe care mai mulţi oameni 
au văzut-o deschisă. Inăuntru se afla un ghem de lumină 
argintie, de mărimea unui pumn, care orbea pe oricine 
privea. „Toți copacii din jur îşi azvârliseră umbrele pe 
pământ”, scria omul de ştiinţă. „Cochilia a plecat dintr- 
odată, ca şi cum ar fi zburat prin valuri. Părea a fi 
înconjurată de flăcări.44 

T 

UN LEAC PENTRU PARALIZIE 

Un doctor francez afirmă că o rază de lumină emisă 
de pe un OZN a vindecat o paralizie pe care niciun medic 
specialist nu o putuse trata. Doctorul fusese parţial 
imobilizat de o rană suferită în Algeria în 1958. Recent, se 
mai lovise şi la picior, în timp ce-şi îngrijea grădina. 

Pe 2 noiembrie 1968, auzindu-şi fiul cel mic cum 


plângea, s-a trezit din somn şi a luat-o şchiopătând spre 
bucătărie pentru a-i aduce acestuia un pahar cu apă. A 
zărit lumini puternice afară şi a ieşit pe terasă să arunce o 
privire. I-a fost dat să vadă cum două obiecte zburătoare s- 
au contopit într-unul singur înainte de a se apropia de 
pământ. Doctorul fu luminat de o rază strălucitoare, apoi 
OZN-ul dispăru la fel de brusc precum imaginea de pe 
ecran atunci când stingi televizorul. 

Repezindu-se să-i povestească soţiei cele întâmplate, 
doctorul a realizat că alerga: rana sa, care în timpul 
lungilor săptămâni petrecute în spital nu manifestase nicio 
îmbunătăţire, se vindecase subit. 

Zborul albinelor-balonaşe 

Pe când se aflau într-o tabără de vacanţă, în august 
1965, în plină zi, trei fete cercetaşe din Malden, 
Massachusetts, au văzut o întreagă escadrilă de OZN-uri. 

S-a întâmplat pe când fugeau de la cabana lor din 
lemn, din East Derry, New Hampshire, pentru a aduce apă 
dintr-o fântână, căci se apropia furtuna. Dorothy Doone, de 
treisprezece ani, a fost prima care a zărit ceea ce ea 
credea că este un grup de avioane zburând la joasă 
înălţime. Le-a atras atenţia şi prietenelor sale, Patricia 
Walton, de doisprezece ani şi surorii mai mici a acesteia, 
Shirley. 

La vederea „avioanelor* care se apropiau, fascinația 
fetelor s-a transformat în frică. Obiectele erau în număr de 
nouă, însă niciunul nu avea aripi, elice sau însemne. 

„Arătau ca nişte baloane mari, negre, având cozi 
argintii”, îşi amintesc fetele. „Inainte să apucăm să fugim, 
au traversat tot câmpul până lângă noi. Bâzâiau ca un roi 
de albine. După aceea, o scânteie puternică a izbucnit 
între ultimele trei obiecte. *4 

Interogate mai întâi de către şefa lor cercetaşă, 
mama lui Dorothy, şi mai târziu de cercetători ai 
fenomenelor OZN, fetele au fost convingătoare în a dovedi 
că nu văzuseră nici avioane, nici elicoptere. 

MOARTEA FLORILOR DE LA VÂNDĂ 

Un fermier francez a declarat că a fost imobilizat de 


două fiinţe ce aterizaseră cu un OZN pe plantaţia sa de 
lavandă. Era data de 1 iulie 1965 când domnul M. Masse, 
flat la ferma sa din Valensole, în regiunea Basses Alpes, a 
observat un obiect zburător de forma unui ou şi de 
mărimea unei maşini, oprit pe sol. Apropiindu-se pe furiş, 
prin vie, a zărit doi „băieţi” aplecaţi deasupra florilor şi 
frunzelor de lavandă şi s-a repezit spre ei, să-i ia la rost. S- 
a pomenit holbându-se la feţele uluite ale creaturilor: nişte 
feţe cum nu mai văzuse niciodată. Cei doi „oameni” aveau 
capete mari, ochi oblici, pomeţi înalţi, proeminenţi, guri ca 
nişte fante înguste şi bărbii ascuţite. Una dintre creaturi a 
întins un băț spre el şi l-a imobilizat. Apoi, l-a privit preţ de 
câteva secunde, dispărând în cele din urmă în interiorul 
navei lor, plutind pe o rază luminoasă. Cele şase picioare 
ale obiectului au început să se rotească, un pivot central să 
trepideze, iar nava s-a înălţat în aer, pierzându-se în 
depărtare. 

În urma ei, în pământul crăpat de atâta uscăciune a 
rămas o groapă cu noroi şi, în câteva zile, toată lavanda 
din jurul locului respectiv s-a ofilit şi a murit. Aveau să 
treacă ani de zile până ce acolo să mai crească din nou 
plante”. 

INCIDENT DIPLOMATIC 

În lunile august şi septembrie ale anului 1977, asupra 
Portugaliei s-a abătut o misterioasă invazie de obiecte 
zburătoare inexplicabile. Printre numeroasele persoane ce 
au semnalat astfel de evenimente se numără şi un 
important diplomat britanic... 

Alarma s-a declanşat atunci când zeci de locuitori ai 
oraşului Viano de Castelo au declarat că au văzut în timpul 
nopţii o navă ciudată pe cer. Ulterior, pescari din portul 
Portimao, buni cunoscători ai bolţii cereşti, au observat o 
stranie lumină puternică într-un loc unde de obicei nu 
strălucea nicio stea. În cele din urmă, doisprezece 
pompieri din oraşul Guarda au raportat prezenţa unui 
ciudat obiect strălucitor ce descria cercuri pe cer pe când 
se întorceau dintr-o misiune. 

ROGER BOAR & NKEL BLUNDELL 


În septembrie, trimisul oficial britanic pentru 
regiunea Algarve, domnul D.M. Armstrong, a fost alertat. 
O englezoaică din oraşul Alvor a telefonat pentru a anunţa 
că atât ea cât şi soţul ei auziseră un bâzâit înfundat şi 
văzuseră deasupra casei lor un obiect plutitor. 

Pro-consulul şi-a luat binoclul şi a început să 
cerceteze cerul de deasupra oraşului Alvor, situat la şapte 
kilometri de locul unde se afla. A văzut cu claritate un 
obiect cu lumini clipitoare roşii, albe şi verzi, situat cam la 
25 - 30 de grade deasupra orizontului. 

În ianuarie, domnul Armstrong i-a scris la Londra 
lordului Clancarţy, un pasionat de OZN-uri, iar acesta a 
încercat să determine declanşarea unei anchete oficiale 
privind obiectele neidentificate. 

Armstrong a raportat contactul său cu OZN-ul şi a 
adăugat: „În săptămânile ce au urmat, până la jumătatea 
lui noiembrie, am putut observa cel puţin unul - până la 
patru astfel de obiecte în fiecare seară. De atunci însă, 
vremea s-a stricat şi cerul e aproape în permanenţă 
acoperit. Odată, stăteam şi priveam cum pluteau două 
deasupra mării. Le aveam pe amândouă în raza mea 
vizuală când, deodată, unul a luat rapid altitudine. L-am 
urmărit cu privirea şi am observat cum, peste câteva 
minute, şi cel de-al doilea obiect a urmat aceeaşi 
traiectorie. 

Manifestările sunt întotdeauna acelaşi: o sclipire de 
roşu, verde şi galben în jurul a ceea ce pare a fi o bază 
circulară. N-am observat nimic de genul ăsta în timpul 
zilei, ci doar noaptea.44 

Diplomatul a adăugat: „Cum vă puteţi imagina, toate 
cunoştinţele mele m-au tratat cu neîncredere, chiar m-au 
luat în râs. Când aveam însă invitaţi la masă, atingeam 
mereu subiectul şi apoi îi duceam pe toţi în grădină, să 
privească prin binoclu. Sfârşeau cu toţii prin a recunoaşte 
că era „ceva neobişnuit44 la mijloc. Scepticismul le pierea 
pe loc.44 

Ambasada Portugaliei la Londra nu a fost capabilă să 
elucideze enigmaticele evenimente, însă a recunoscut 


producerea unui „incident44 în care a fost implicat un 
avion de linie portughez. Pilotul transmisese prin radio că 
era urmărit de un obiect ce descria cercuri prin aer şi care 
nu semăna cu niciun avion existent. 

UN „TRABUC” DEASUPRA SENEI 

Obiecte zburătoare neidentificate, de diferite 
dimensiuni, acționând împreună, au fost semnalate în 
orăşelul francez Vernon, în primele ore ale dimineții de 23 
august 1954. Bernard Miserey, om de afaceri, tocmai îşi 
parcase maşina în garaj când a zărit un obiect uriaş, lung, 
silențios şi luminos, de forma unui trabuc, suspendat 
deasupra râului Sena, cam la trei sute de metri de locul 
unde se afla. Obiectul lumina cu o strălucire stranie casele 
întunecate ale oraşului. 

Domnul Miserey a privit timp de câteva minute. 
„Deoz dată, din partea de jos a trabucului a ieşit un obiect 
asemănător unui disc orizontal”, îşi aminteşte. „La început 
era în cădere liberă, apoi a încetinit, s-a balansat şi s-a 
îndreptat orizontal, peste râu, înspre mine. Devenise mult 
mai strălucitor şi era înconjurat de un fel de aureolă. La 
câteva minute după ce a dispărut în spatele meu, mergând 
cu o viteză impresionantă spre sud-vest, un alt obiect de 
acelaşi tip a ieşit din trabuc şi a efectuat aceleaşi manevre. 

Cinci astfel de discuri au căzut din trabuc, plecând în 
direcţii diferite. După ieşirea yltimului, trabucul a dispărut 
în întuneric”. În dimineaţa următoare, domnul Miserey s-a 
dus la poliţie pentru a relata cele văzute şi a fost informat 
că la aceeaşi oră doi poliţişti şi un inginer militar 
observaseră şi ei acelaşi fenomen. 

LA CULES DE ZMEURĂ 

Două surori norvegiene au declarat poliţiei că au 
vorbit cu ocupantul unui OZN în august 1954. Femeile, în 
vârstă de treizeci şi doi, respectiv treizeci şi patru de ani, 
culegeau zmeură pe dealurile de lângă Mosjoen, în centrul 
Norvegiei, când o creatură cu ten întunecat, cu părul lung, 
îmbrăcată într-un costum kaki fără nasturi le-a împins într- 
un luminiş, unde se afla o navă de forma unei farfurii, cam 
de cinci metri în diametru. 


Creatura a încercat să comunice prin cuvinte, gesturi 
şi desene. Surorile, însă, nu au înţeles-o, iar aceasta, la 
rândul ei, n-a părut să înţeleagă nici franceza, nici 
germana sau engleza. 

În cele din urmă, străinul a intrat înapoi în farfuria 
zburătoare care s-a ridicat rapid în aer, cu un bâzâit 
înfundat, asemenea celui unui roi de albiile. 

MANEVRE MILITARE 

Doi soldaţi britanici afirmă că în 1978 au văzut un 
OZN In timpul unor exerciţii ale trupelor britanice de 
blindate. Mike Perrin şi Titch Carvell înaintau cu Land 
Roverul prin mlaştinile din Yorkshire, când au văzut un 
obiect argintiu, de forma unei calote sferice, plutind la 
aproximativ cincizeci de metri depărtare, cu un bâzâit 
ciudat. 

„Era cam de mărimea a cinci automobile Land Rover 
de teren şi avea hublouri”, declară Perrin, în vârstă de 
douăzeci şi şapte de ani. „În interior clipeau lumini roşii şi 
albe. Am încercat să pornesc maşina, însă motorul era 
mort. Am privit OZN-ul timp de cinci minute, apoi acesta a 
decolat şi maşina noastră a pornit”. 

Tot el a adăugat: „Politica armatei este de a nu lua în 
seamă semnalarea de OZN-uri, însă când ne-am întors în 
zonă, a doua zi dimineaţă, împreună cu un sergent, am 
găsit un cerc larg de iarbă arsă acolo unde plutise 
obiectul”. 

„DESENEAZĂ CEEA CEAI VĂZUT...” 

În timp ce urmărea un meci în februarie 1977, 
antrenoarea de baschet Bronwen Williams când a zărit un 
obiect ciudat pe cer, a ştiut exact ce avea de făcut. Le-a 
dus pe cele nouă eleve ale sale în incinta şcolii generale 
din Anglesey, ţinutul Rhosy-Bol, le-a dat creioane şi hârtie 
şi le-a cerut să deseneze, fără a se uita una la alta, ceea ce 
văzuseră. Dese 

nele semănau remarcabil de mult: o siluetă în formă 
de trabuc, având o cupolă neagră. 

In aceeaşi noapte, Hilda Owen, soţie de poliţist, se 


uita afară pe fereastra din bucătărie, când a observat şi ea 
o formă ciudată care intra şi ieşea din nori. A desenat 
obiectul cu ruj, pe sticla ferestrei, iar soţul ei a făcut o 
reproducere pe hârtie când s-a întors de la serviciu. Ai fi 
zis că aparţinea uneia din fetele de la şcoală. 

Doamna Owen a declarat că OZN-ul apărea dintr-o 
„limbă de flăcări” deasupra localităţii Aberffraw Common. 
„La început am crezut că luase foc un avion, însă, în câteva 
secunde, flacăra a format un cerc şi a apărut un fel de 
calotă”, a declarat ea. „Nu am îndoieli în privinţa formei. 
Puteam distinge hublourile destul de bine”. 

Obiectul era încă pe cer când soţul ei s-a întors 
acasă, imediat după miezul nopţii. „Avea culoarea pe care 
o are soarele la apus şi era cam de două ori mai mare 
decât pare soarele, văzut de pe Pământ”, spune acesta. 
„Până să apuc să-mi iau binoclu, dispăruse”. 

GAURA DIN GARDUL VIU 

„Eram îngheţată şi îngrozită...” 

Într-o zi de iulie a anului 1976, Gaynor Sunderland, 
în vârstă de nouă ani, a dat buzna în casă, cu răsuflarea 
tăiată şi prea speriată pentru a fi în stare să vorbească. 
Mama ei, Marion, a calmat-o şi apoi a ascultat descrierea a 
ceea ce a fost numită „cea mai importantă întâlnire OZN 
semnalată vreodată în Marea Britanie”. 

Gaynor văzuse un obiect straniu, argintiu, în formă 
de farfurie, aterizând pe câmp, ia mai mult de un kilometru 
şi jumătate de casa ei din Oakenholt, lângă Flint, North 
Wales. Fata a stat acolo, în tăcere, îngrozită, dar fascinată, 
trăgând cu ochiul printr-o gaură din gardul viu. Două 
creaturi în salopete argintii au ieşit din navă şi au luat 
probe de sol. Erau scunde, slabe şi aveau ochi mari roz şi 
păreau a fi un bărbat şi o femeie. 

Nava din care ieşiseră avea cam doisprezece metri 
lungime şi trei metri înălţime. Pe lateral avea un rând de 
ferestre galbene, iar în vârf era o cutie clipitoare. Un 
bâzâit puternic s-a auzit când, peste o jumătate de oră, a 
decolat. 

Gaynor i-a spus mamei sale: „Eram îngheţată şi 


îngrozită = eram sigură că amândouă fiinţele mă văzuseră”. 
Timp de optsprezece luni, însă, povestirea ei a rămas o 
problemă de familie. Doamna Sunderland oferă şi 
explicaţia: „Lui Gaynor îi era frică să nu fie ridiculizată”. În 
cele din urmă, copilul a găsit curajul să spună totul şi 
celorlalţi. A fost interogată de două ori sub hipnoză şi a 
desenat ceea ce văzuse. 

Cercetătorul OZN Jenny Randles, de la Flying Saucer 
Review, a afirmat: „Descrierea făcută de Gaynor este 
printre cele mai precise realizate vreodată”. 

„PĂPUŞILE „POCNITOARE 


* 


Trei femei din nordul Angliei pretind că ar fi văzut 
extratereştri albi, asemănători unor păpuşi, ieşind din 
OZN-uri. Toate trei au informat cercetătorii în legătură cu 
experienţele lor, dar au insistat să-şi păstreze anonimatul. 

Primul eveniment s-a petrecut în septembrie 1976. 
Două femei, în vârstă de şaizeci şi trei, respectiv 
optsprezece ani, mergeau în apropierea caselor lor din 
Fericehouses, Tyne and Wear, când au văzut un obiect mic, 
oval, care le-a atras spre el, de parcă le-ar fi hipnotizat. 
Când au ajuns mai aproape au apăruf două fiinţe „de 
mărimea unor păpuşi mari”. Aveau ochi mari şi rotunzi şi 
părul alb. Păreau speriate şi au dispărut repede. 

Exact trei ani mai târziu, o femeie de douăzeci şi trei 
de ani se afla în dormitorul ei din Felling, Tyne and Wqgar, 
la ora patru dimineaţa, când un disc strălucitor, asemenea 
unui clopot, a intrat în încăpere. „Peste tot se auzea un 
pâzâit şi mă simțeam paralizată”, a declarat ea 
cercetătorilor. „Apoi au apărut douăsprezece creaturi mici, 
ca nişte păpuşi. Scoteau sunete slabe, ca nişte mici 
pocnete şi păreau să mă urmărească. Una dintre ele chiar 
m-a atins. Apoi au dispărut”. 

Cercetătorul ON şi scriitoarea Jenny Randles afirma: 
„Sunt sigură că femeile spun adevărul, în legătură cu 
lucrurile care s-au întâmplat efectiv. Într-un fel, ezitările 
martorilor de a se implica aduc un plus de credibilitate 


întâmplărilor. Cel puţin ştim că nu caută publicitatea 
ieftină”. 

La Killingworth, o localitate din apropiere, o soră 
medicală de douăzeci şi unu de ani, care şi-a dat numele 
de Linda, a semnalat apariţia unui OZN între două case, în 
februarie 1978. S-a auzit un zgomot extrem de puternic, 
iar mama ei s-a ascuns sub pătură, convinsă că se 
prăbuşea un avion. Linda, însă, s-a uitat pe fereastră şi a 
văzut, la doar câţiva metri depărtare, un obiect argintiu cu 
o bandă de lumini colorate. A spus că arăta „ca o cutie 
conţinând trabucuri scumpe”. 

ÎNTÂMPLĂRI STRANII ÎN SUD-VESTUL ANGLIEI 

Un cuplu, soţia unui constructor şi un negustor de 
şezlonguri, au văzut cu toţii ceva ciudat pe cer în noaptea 
de sâmbătă, 21 mai 1977. Totul s-a întâmplat în apropiere 
de Poole, Dorset, în sud-vestul Angliei. 

Tânăra de optsprezece ani, Karen lveson, agent 
fiscal, şi prietenul şi, tehnicianul Cliff Rowe, de 
nouăsprezece ani, tocmai terminaseră de parcat maşina pe 
un drum lăturalnic, lângă Parley Cross, când o rază 
strălucitoare i-a luminat din spate. 

„Nu puteam vedea de unde vine, însă ne-am speriat 
şi ne-am hotărât să plecăm”, a spus ulterior Cliff. Odată 
întorşi pe şosea, au văzut cine-i deranjase. 

Karen a declarat: „Un obiect mare, argintiu, ca un 
disc, plutea deasupra câmpului, iar o rază de lumină verde- 
argintie, conică, pornea în jos din centrul său. Ne-am oprit 
ca să privim, iar obiectul părea că înţepenise acolo. Apoi s- 
a mişcat brusc şi a coborât în spatele unor copaci, cu mult 
mai jos decât ar fi putut zbura orice avion. Noi am intrat în 
panică amândoi. Nu mai văzuserăm niciodată aşa ceva”. 

Pauline Fall, de treizeci şi unu de pl, soţia unui 
constructor, a văzut exact acelaşi lucru, la doar câţiva 
kilometri depărtare, pe când mergea cu maşina pe un 
drum întunecos de ţară lângă satul Longham. O rază de 
lumină s-a abătut asupra maşinii de patru sau cinci ori „ca 
şi cum m-ar fi urmărit ceva”, însă la început, Pauline nu şi- 
a dat seama de unde venea. 


„La început n-am văzut nimic pe cer, însă peste o 
clipă, a apărut ceva ce semăna cu fundul unei farfurii 
mari”, îşi aminteşte ea. „Din mijloc ieşea o lumină alb- 
argintie, mai îngustă la vârf şi care se răspândea sub 
forma unui con. Raza luminoasă părea solidă, parcă avea 
contururile întărite. 

De obicei ştiu să-mi păstrez calmul, nu intru în 
panică, însă de data asta am simţit un nod în gât. Prietena 
mea, care era cu mine, era şi ea la fel de înfricoşată”. 

Pauline a continuat să conducă spre casă, deşi raza 
părea să se scurteze pe măsură ce obiectul cobora. „Apoi a 
dispărut pur şi simplu, de parcă l-ar fi înghiţit pământul”. 

Când Pauline a ajuns acasă, la Wimbome, soţul ei 
John a crezut; privindu-i figura terorizată, că făcuse un 
accident. Mâinile-i erau reci ca gheaţa şi n-au început săi 
se încălzească, decât după o oră. 

După noaptea aceea, lucruri ciudate au început să se 
întâmple cu maşina lui Pauline. Consumul de benzină a 
crescut, iar motorul, care funcţiona perfect atunci când 
conducea John, se oprea inexplicabil dacă Pauline trecea la 
volan. Pauline a refuzat, timp de patru luni, să mai iasă 
singură cu maşina. 

„Am făcut o grămadă de investigaţii, dar n-am găsit 
nicio explicaţie logică pentru ceea ce am văzut”, spune ea. 
„Aş vrea ca cineva să-mi poată spune ce era acel obiect şi 
ce voia de la noi”. - Cea de-a treia persoană care a văzut 
nava este negustorul de şezlonguri, Richard Morse, de 
douăzeci şi şapte de ani, care a zărit o lumină pâlpâitoare 
dincolo de nori, pe când se grăbea să prindă autobuzul în 
Poole. „Am crezut că era Luna, apoi am văzut Luna în altă 
parte, pe cer”. 

„Te făcea să te simţi ciudat şi dacă nu aruncai doar o 
privire. Avea forma unei farfurii zburătoare cu ceva în vârf 
şi cu o rază de lumină albă ieşind din mijloc, spre pământ. 
Timpul părea că se oprise din loc pe când priveam. Apoi, 
lucrul acela a luat-o din loc, înclinându-se puternic înainte 
de a dispărea. Nu semăna cu nimic de pe planeta asta... 
Mi-a părut bine să aud că au mai fost şi alţii care au văzut 


aşa ceva în noaptea aceea, pentru că prietenii mei 
începuseră să creadă că sunt nebun!” 

În martie 1978, de-a lungul coastei, la Parkstone, 
Dorset, doamna Ethel Field a avut o experienţă ciudată 
atunci când şi-a lăsat soţul şi fiica uitându-se la televizor 
pentru a-şi aduna rufele de pe sârma din curte. 

„Deodată, am văzut un obiect în depărtare, 
ridicându-se din mare”, afirmă ea. „S-a înălţat în aer şi s-a 
apropiat. Era circular şi avea o calotă în vârf. Dedesubt 
avea mai multe lumini protejate de obloane ce arătau ca 
nişte pleoape. Când pleoapele se dădeau la o parte, 
pământul din jur se lumina. 

Eram speriată, împietrită. Plutea chiar deasupra 
mea. Lumina era aşa de puternică încât mi-am pus mâinile 
la ochi. 

Apoi, am văzut două siluete în dreptul unei ferestre 
alungite. Aveau feţe prelungi şi purtau salopete argintii şi 
ceva ce arăta ca un fel de apărătoare pentru cap. Păreau 
să stea în faţa unui pupitru de comandă. 

Am simţit cum o forţă irezistibilă mă ţintuia pe loc. 
Am stat aşa, acoperindu-mi ochii. Apoi, una dintre creaturi 
s-a întors să se uite la cealaltă. În secunda următoare, am 
simţit o uşurare şi am fugit îngrozită să-mi chem soţul şi 
fiica. Ei au râs de mine şi n-au vrut să plece de la 
televizor”. 

Doamna Field a petrecut nopţi lungi nedormite 
gândindu-se la ceea ce văzuse. Apoi, pete roşii i-au apărut 
pe mâini, acolo unde lumina o atinsese. În curând, mâinile 
i-au devenit o rană vie, pielea i s-a uscat şi s-a jupuit. „M- 
am dus la mai mulţi doctori, niciunul însă n-a luat în serios 
explicaţia mea”, a declarat ea. 

Farfuria scoțiană 

Două fete în vârstă de zece ani din Elgin, nord-estul 
Scoției au descris „o farfurie argintie cu un rotund în 
vârfl, pe care au văzut-o plutind într-o pădure. Nava avea 
o lumină roşie, strălucitoare, iar lângă ea stătea o fiinţă cu 
un costum argintiu. Doamna Caroline McLennan, mama 
uneia din fete, a declarat: „Când mi-a povestit fata mea, 


mi-am adus aminte că auzisem un zbârnâit ciudat şi că i- 
am zis vecinei mele: „Parcă ar fi o farfurie zburătoare”. 
„Fetele ne-au dus cu ele în pădure, unde am găsit o 
porţiune mare de iarbă strivită. Frunzele din copacii din 
jur erau uscate, arse”. 

ÎNAPOI ÎN TIMP 

Agentul comercial Alan Cave, în vârstă de patruzeci 
şi cinci de ani, din Taunton, Somerset, îşi aduce aminte 
exact de momentul în care a devenit „călător prin timp”. 
Într-o dimineaţă de octombrie, în 1981, pe când mergea cu 
maşina din Bath la Stroud, automobilul său a trecut chiar 
pe sub un obiect rotund, portocaliu, asemănător unui nor, 
care plutea pe cer. 

„Ştiu că era exact ora unsprezece”, spune Alan, 
„pentru că un crainic anunţa începutul ştirilor, la radio. M- 
am uitat însă la ceasul de la mână şi arăta ora opt. Stiloul 
meu cu ceas, ora nouă. Amândouă funcționau perfect când 
plecasem la drum. 

Apoi, indicatorul de distanţă a început să descrească 
- era ciudat. A pierdut cinci sute douăzeci de kilometri, 
deşi un mecanic mi-a spus ulterior că e imposibil”. 

Alan nu crede în farfurii zburătoare „dar ceva foarte 
straniu s-a întâmplat în acele secunde şi n-aş vrea să se 
mai repete”. e 

Biroul britanic de cercetare a farfuriilor zburătoare a 
dezvăluit mai târziu că investigase mai multe apariţii OZN 
în acea zonă. Au adăugat faptul că cercetările privind 
eventuala prezenţă a avioanelor în regiune nu a condus la 
o explicaţie fundamentală a fenomenelor. 

UN AN NOU ÎNGROZITOR 

Apariţii ciudate au fost semnalate în întreg Regatul 
Unit în ajunul Anului Nou 1978. Şcolarul Andrew 
McDonald, de treisprezece ani, pretinde că a fost urmărit 
de un OZN pe când mergea cu bicicleta spre casă, în 
Runcom, Cheshire. 

„Am auzit un bâzâit ca acela al unui motor cu sunet 
ascuţit”, a afirmat Andrew. „M-am uitat în sus şi am văzut 
o lumină mare, albă, deasupra mea, urmată de o dâră 


foarte strălucitoare. M-a urmat cam zece secunde, apoi s-a 
înălţat pe cer. Simţeam cum încerca să mă ridice în aer”. 
Andrew era aşa de speriat că n-a mai putut continua să 
meargă pe bicicletă. 

La Londra, Patricia White, chelneriţă într-un bar de 
noapte, a văzut o formă albă, strălucitoare, în timp ce se 
ducea acasă cu taxiul, prin Wembley. „Strălucea asemenea 
unei stele mari, însă urmărea taxiul”, îşi aminteşte doamna 
White, de treizeci şi patru de ani, din Harrow. „Eram 
împietrită, la fel ca şoferul”. 

Martori speriaţi au declarat şi ei că văzuseră lumini 
şi forme neaşteptate deasupra localităţilor Newcastle upon 
Tyne, Sheffield, Manchester, Norwich şi a unor zone din 
Scoţia. Ministrul Apărării, însă, a afirmat: „Nu suntem 
invadaţi. Credem că sunt resturi de materie venită din 
spaţiu care se aprinde la contactul cu atmosfera”. 

PIERDUŢI ÎN MIJLOCUL MLAŞTINII 

Ceea ce începuse cu bine a sfârşit prin a se 
transforma într-un adevărat coşmar pentru Lillian 
Middleton. A plecat cu maşinaspre mlaştinile izolate din 
Northumberland, în căutarea unui prieten ce rămăsese 
blocat acolo şi a ajuns să fie hăituită kilometri întregi de 
către un înfricoşător OZN. 

Proba focului a început la două şi jumătate 
dimineaţa, pe 21 august 1980, când telefonul de la capătul 
patului a sunat, la domiciliul doamnei Middleton din 
Seaton Delaval, Whitley Bay. Femeia în vârstă de treizeci şi 
trei de ani s-a hotărât să pornească spre prietenul său, a 
cărui maşină rămăsese fără combustibil. Ajungând însă la 
mlaştini, a zărit o strălucitoare rază de lumină. 

„Am crezut că un avion luase foc sau explodase în 
aer”, a spus ea ulterior. „Am încetinit şi am scos capul pe 
geam să mă uit. Şocată, am văzut un obiect uriaş, de forma 
unei mingii de rugby, care emana o lumină puternică în 
timp ce plutea. Brusc, s-a repezit către mine. Eram 
îngrozită. 

Era cam de mărimea a doua maşini de mari 
dimensiuni. Am călcat acceleraţia şi, încercând să scap, am 


atins o sută douăzeci de kilometri pe oră. Obiectul însă, se 
ținea scai de mine, zburând chiar deasupra capotei 
maşinii. Din când în când, se deplasa lateral, ca şi cum ar fi 
vrut să vadă cine era înăuntru. După câtva timp, care 
păruse o veşnicie, l-am văzut pe prietenul meu lângă 
maşina lui. Şi el zărise obiectul”. 

OZN-ul i-a urmărit până la staţia de benzină, cale de 
câţiva kilometri. Un şofer de taxi şi un cuplu dintr-o altă 
maşină observaseră şi ei apropierea ciudatei siluete 
zburătoare. Luând o canistră de benzină, doamna 
Middleton a pornit-o înapoi spre maşina abandonată. 

„De data aceasta, OZN-ul a coborât până la nivelul 
ochilor mei”, îşi aminteşte ea. „Prietenul meu era la fel de 
speriat ca şi mine, aşa că ne-am întors la benzinărie. N- 
aveam de gând să mai parcurg încă o dată drumul ăla 
pustiu. Am plâns de uşurare că mai văzuse şi altcineva 
ceea ce se întâmplase. Celălalt cuplu era încă la benzinărie 
şi am privit cu toţii obiectul pentru un timp, până când 
acesta a luat brusc viteză şi a dispărut”. 

Doamna Middleton a sunat la poliţie, iar cei de acolo 
au manifestat înţelegere, căci însuşi inspectorul şef 
raportase observarea OZN-ului. Experienţa aceasta, însă, a 
lăsat urme: „Am fost sub o stare de şoc timp de câteva 
săptămâni”, mărturiseşte doamna Middleton. „Acum, nici 
prin cap nu-mi trece să mai conduc noaptea, iar o bună 
bucată de vreme nici măcar cerul nopţii nu am fost în stare 
să-l privesc”. 

EXTRATEREŞTRII DEASUPRA RUSIEI 

Ani de-a rândul, autorităţile de la Kremlin au avut o 
atitudine similară celei a şefilor aviaţiei americane: OZN- 
urile nu există. Eventualele apariţii erau considerate a fi 
formaţiuni noroase, planete şi alte lucruri de acest gen, 
sau, erau respinse pe baza altor argumente ţinând de 
logică; la rândul lor, cei ce semnalau astfel de apariţii erau 
trataţi ca nişte naivi ce cred în zâne şi strigoi. 

La sfârşitul anilor '70, însă, Pravda a început 
publicarea a numeroase relatări, de pe tot cuprinsul ţării, 
privind apariţia unor misterioşi vizitatori. lar acestea nu 


erau cu nimic mai prejos decât cele apărute în Vest. 

Doctorul V.G. Palţev, chirurg veterinar, îşi făcea 
obişnuitele vizite, la nouă sute de kilometri depărtare de 
Moscova, când a dat peste o navă ce aterizase. Lângă 
aceasta se aflau trei mici humanoizi, având capetele în 
formă de ou şi degete lungi. Apropiindu-se, doctorul fu 
lovit de o forţă ciudată şi-şi pierdu cunoştinţa. 

Când şi-a revenit, a constatat că ceasul i se oprise. 
Deasupra sa, un obiect ca o farfurie lucitoare dispărea. 
Palţev s-a dus acasă şi şi-a continuat lucrul ca şi cum nimic 
nu s-ar fi întâmplat. Pe timpul nopţii, însă, a visat de mai 
multe ori că fusese dus pe navă atunci când leşinase. 

Un doctor l-a interogat prin hipnoză şi a ajuns la 
concluzia că veterinarul fusese probabil transportat în 
interiorul navei. 

Doctorul A.I. Nicolaev, reputat profesor specialist în 
ştiinţele istoriei a petrecut trei luni într-un spital în urma 
întâlnirii de care a avut parte. Se afla împreună cu alţi trei 
colegi în vacanţă, în sudul Rusiei. Acolo, au dat peste o 
navă metalică, în formă de farfurie, parţial ascunsă în 
ierburile înalte. Unul dintre ei a aruncat cu câteva pietre, 
care păreau să dispară în interiorul obiectului. 

Toţi cei patru au simţit o forţă ciudată. Doctorul 
Nicolaev a leşinat. Ceilalţi, deşi ameţiţi, l-au târât cu ei. 
Doi au rămas cu el, în timp ce unul s-a dus după ajutoare: 
amândoi cei rămaşi au adormit însă curând. Când s-au 
trezit, au văzut două creaturi care se holbau la ei; erau 
înalte de un metru, purtând costume de cosmonaut şi 
căşti! La primele semne de viaţă ale celor doi, micii 
humarioizi s-au repezit înapoi la nava lor, dispărând 
înăuntru prin carcasă. Obiectul a devenit mai strălucitor, 
apoi a dispărut. 

Profesorul F. Zigel, conducătorul echipei oficiale de 
cercetare a cazului, a declarat: „Nu există pici o îndoială 
asupra faptului că aici a avut loc aterizarea unei nave 
spaţiale - probabil din cauza îmbolnăvirii unuia din 
membri echipajului”. 

Cu doar câteva zile după aceea, alţi trei oameni de 


ştiinţă au văzut o navă extraterestră la doar o sută 
optsprezece kilometri de Moscova. Şi aceştia se aflau cu 
cortul în vacanţă, într-o noapte, au auzit o bolboroseală de 
voci puternice, iar niciunul dintre ei nu a recunoscut 
limba. Toți încercau un copleşitor sentiment de teamă. 

De-abia peste o jumătate de oră au avut curajul să 
privească afară şi au văzut un obiect strălucitor, violet, 
înalt cam de douăzeci şi cinci de metri, asemănător unui 
bec un =, aş de lumină. Obiectul s-a ridicat, s-a balansat 
uşor, apoi a ţâşnit în sus într-un nor fluorescent... 

— A doua zi, de dimineaţă, excursioniştii au găsit un 
cerc de iarbă strivită, la o sută optzeci de metri depărtare 
de corturi... şi au chemat echipa de anchetă. 

Ruşii au manifestat un interes neaşteptat de mare 
faţă de apariţiile OZN din Anglia. Hope şi Ruby Alexander 
au zărit o lumină triunghiulară, strălucitoare, plutind 
deasupra localităţii Kayes Road, în Bromley, Kent, pe când 
se întorceau acasă la un concert, într-o seară din 1978. 
Mărturia lor a fost publicată într-un ziar local, care 
afirmase că nu se găsise nicio explicaţie. Cele două femei 
au preferat să facă povestea uitată. 

— După doi ani însă, ziarul a primit o carte poştală 
din oraşul sovietic Novosibirsk. Cineva care semna V.. 
Sanarov solicita o copie a articolului şi orice alte informaţii 
disponibile. Hope avea să declare: „Eram uimit de 
interesul manifestat după atâta timp...” 

Charles Bowen; editorul revistei englezeşti Flying 
Saucer Review (Revista Farfuriilor Zburătoare) a spus: 
„Oamenii de ştiinţă sovietici sunt foarte interesaţi de OZN- 
uri. De câţiva ani buni, Academia Sovietică de Ştiinţe 
solicită câte trei cbpii din fiecare număr al revistei noastre, 
iar anul trecut am primit şase scrisori de la oameni din 
Uniunea Sovietică în care se cereau informaţii în legătură 
cu fenomenul OZN. 

ENIGMATICUL TRIUNGHI AL BERMUDELOR 

Zeci de nave au dispărut în Triunghiul Bermudelor de 
când Cyclops = navă de aprovizionare a Marinei americane 
s-a scufundat în 1918 cu trei sute de oameni la bord. Au 


dispărut fără urme şi avioane, cum ar fi cele cinci 
bombardiere Avenger de la Fort Lauderdale care au 
anunţat prin radio în timpul unui zbor de rutină din 1945, 
că pierduseră cursul. Nu au mai fost văzute niciodată. În 
1978 însă, a avut loc un eveniment care i-a surprins 
complet pe experţii ce supraveghează zona dintre Florida, 
Puerto Rico şi Bermuda. 

Specialiştii radar de la Centrul de război electronic 

de lângă Astor, în Florida, au detectat brusc o apariţie care 

a în zigzag într-o perioadă în care nu erau aşteptate 
nici avioane civile, nici militare. A devenit imediat evident 
că nu era vorba de un avion obişnuit. Obiectul se mişca 
foarte dezordonat, schimba direcţia la viteze incredibile, se 
oprea brusc, apoi accelera, în câteva secunde, la nouă sute 
de kilometri la oră. Ofițerii au scrutat cerul cu binoclul şi 
au observat o navă circulară ce emitea lumini ciudate, 
roşii, verzi şi albe. Nimeni nu-şi putea da seama despre ce 
era vorba. 

„Manevrabilitatea sa, incredibilă la asemenea viteze, 
arăta că nu putea fi vorba despre un elicopter sau despre 
un avion”, a spus un tehnician. „N-am mai văzut aşa ceva - 
şi nici nu-mi doresc să mai văd vreodată”. 

La ora cinci şi jumătate dimineaţa, pe 27 septembrie 
„1979, doi copii de pe insula Bermuda pretind că au fost 
imobilizaţi de nişte sunete ciudate, venite de la un OZN. 
Laquita Dyer, de treisprezece ani şi fratele ei, Melvin, de 
unsprezece ani, dormeau în camere separate când au auzit 
amândoi un bâzâit prelung, ca un hârâit, venind de 
deasupra acoperişului. 

„Când am încercat să mă ridic, n-am putut mişca un 
deget, eram paralizat”, declară Melvin. Sora lui îşi 
aminteşte: „Am încercat să mă duc la fereastră, dar n-am 
putut”. După vreo zece minute, sunetul s-a mai atenuat, 
apoi a încetat. Doar atunci când s-a oprit de tot, copiii şi-au 
recăpătat libertatea de mişcare. 

Experienţa lor a survenit la doar câteva ore după ce 
numeroase persoane raportaseră apariţia unui OZN pe 
cerul insulei, în sud. Jeffry Schutz, consultant la 


Departamentul energiei al OZN, s-a numărat printre 
acestea. El se afla, împreună cu mama şi sora lui, în curtea 
casei sale. „Cam pe la zece fără un sfert, seara, am văzut 
un obiect zburând de la vest spre est, în ascensiune sub un 
unghi de aproximativ patruzeci şi cinci de grade”, a spus 
el. Sora sa, Betsy, de douăzeci şi trei de ani, declară: „Era 
o minge gălbuie, albicioasă, mai rapidă decât un satelit, 
dar mai lentă decât o stea căzătoare. Urca pe cerul senin, 
lăsând în urmă o dâră albă de vapori. Am privit-o timp de- 
vreo douăzeci de secunde, apoi a dispărut cu o strălucire 
verzuie”. 

Profesorul englez Nigel Kermode şi soţia acestuia, 
Julie, au văzut şi ei OZN-ul, de pe verandă. El îşi 
aminteşte: „Era mult prea strălucitor şi prea mare pentru a 
fi un avion”. lar ea adaugă: „Părea să-şi piardă din avânt, 
apoi a accelerat din nou. După aceea, a dispărut pur şi 
simplu”. 

Stațiile radar din apropiere nu au putut oferi nicio 
explicaţie. 

UN SUPERMAN ÎN COSTUM VERDE. 

Un humanoid ciudat, zburător, a dat buzna peste o 
familie din Puerto Rico, pe 12 iulie 1977. Cel puţin aşa 
afirmă un locuitor al oraşului Quebradillas. El şi fiica sa 
erau acasă în ziua «ceea, când o siluetă mică a trecut pe 
sub gardul lor şi s-a apropiat de casă. Părându-i-se că era 
un Copil, omul i-a spus fetei sale să aprindă lumina. 

Gestul a părut să-l alarmeze pe vizitator, care s-a dat 
imediat înapoi. Cei doi au observat că avea cam un metru 
şi douăzeci de centimetri înălţime, un fel de perniţe la 
picioare şi era îmbrăcat într-un costum verde, cu o cască 
verde având o apărătoare transparentă în faţă. La cască 
era fixată o antenă, iar în spate fiinţa ducea o cutie prinsă 
de centură. Creatura avea şi coadă. 

Spre surprinderea privitorilor, extraterestrul s-a 
strecurat din nou pe sub gard, a apăsat pe partea din faţă 
a centurii şi şi-a luat zborul, ca Superman, în direcţia unor 
lumini clipitoare din depărtare. 

MARTORI CELEBRI 


O stea a filmului care a văzut un OZN este actriţa de 
origine germană Elke Sommer, care în 1978 se afla în 
grădina locuinţei sale din Los Angeles, când o minge 
strălucitoare, portocalie, cam de şase metri în diametru, a 
apărut ca din senin. „Strălucea şi plutea ca o Lună mare”, 
îşi aminteşte actriţa. „A venit spre mine şi m-am ascuns în 
casă. Când am ieşit din nou, dispăruse”. 

Boxerul Muhammad Ali făcea antrenament în Central 
Park din New York în 1972, când s-a întâlnit cu un OZN. - 
Ali a declarat: „leşisem să alerg, pe înserate, şi, deodată, o 
lumină puternică a apărut deasupra mea. Era ca un uriaş 
bec aprins pe cer”. 

Printre politicienii care au văzut OZN-uri se numără 
şi John Gilligan, guvernator al statului Ohio, care a 
raportat în 1973 o apariţie neobişnuită lângă Ann Arbor, 
Michigan. A descris-o ca pe „un ax cilindric vertical, ce 
emana o lumină gălbuie”. 

Sir Eric Gairey, prim-ministru al insulei Grenada, din 
Caraibe, a încercat, în 1978, fără succes, să convingă 
Naţiunile Unite să declanşeze o anchetă asupra OZN- 
urilor. A declarat că văzuse el însuşi unul: „o lumină atfrie 
orbitoare ce călătorea cu o viteză fantastică”. 

Cel mai renumit dintre toţi aceşti martori, însă, este 
Jimmy Carter. Pe când era încă guvernator al statului 
Georgia, în 1973 şi se afla afară, pe o verandă, împreună 
cu douăzeci de persoane, după un dineu oficial la 
Thomastown, au văzut un OZN care, potrivit propriilor sale 
cuvinte: „părea la M de mare ca Luna şi şi-a schimbat de 
mai multe ori culoarea de la roşu la verde”. După ce a 
devenit preşedinte al Statelor Unite, a alocat douăzeci de 
milioane de dolari unei anchete asupra fenomenului OZN. 

OZN-URI ÎNTRE AUSTRALIA ŞI NOUA-ZEELANDĂ 

Lucruri ciudate se petreceau pe cer la sfârşitul anului 
1978, deasupra Australiei şi a Noii-Zeelande. Intr-un 
interval de zece zile, nu mai puţin de şase piloţi au 
declarat, separat, că obiecte stranii au zburat alături de 
avioanele lor. Stațiile radar au înregistrat apariţii 
inexplicabile pe ecranele lor. Controlorii de trafic aerian de 


la Wellington au privit. 

timp de trei ore cum obiecte necunoscute săgetau 
aerul, în toate direcţiile, la viteze fenomenale. Zece astfel 
de siluete au clipit pe ecran deasupra Strâmtorii Cook, 
fiind descrise ca „radical diferite în comportament faţă de 
avioanele obiş«nu te”. Apoi, pe 30 decembrie, la miezul 
nopţii, o echipă de televiziune şi-a îndreptat camerele 
video către o lumină strălucitoare ce se apropia de un 
avion. lar experţii ce au analizat uluitoarele imagini au 
afirmat: „Ar putea fi vorba despre o navă spaţială.11 

Echipa TV lucra la Canalul o din Melbourne, 
Australia. Nerăbdători să cerceteze puhoiul de apariţii 
ciudate, s-au îmbarcat la bordul unui avion cu care se 
făcea de obicei transportul ziarelor între Wellington, 
Christchurch şi Blenheim, Noua Zeelandă. Căpitanul Bill 
Startup, pilot de linie cu o experienţă de douăzeci şi trei de 
ani, văzuse obiecte ovale, lucitoare, deasupra Strâmtorii 
Cook, în timpul unui zbor regulat, cu câteva zile mai 
înainte. Acum, zburând deasupra aceleiaşi zone împreună 
cu echipa TV, a observat acelaşi lucru. Reporterul Quentin 
Fogarty, de treizeci şi doi de ani, declară: „Am văzut o 
sferă de foc orbitoare, cam la vreo nouăzeci de kilometri 
înaintea noastră. Era strălucitoare la bază şi părea să aibă 
inele portocalii de jur-împrejur”. Cameramanul David 
Crockett a început să filmeze, iar soţia sa, Ngaire a pornit 
aparatura audio. Pe măsură ce avionul se apropia, Crockett 
se convingea din ce în ce mai mult de faptul că obiectul din 
raza sa vizuală nu era unul natural. Apoi, a observat 
obiecte mai mici în jurul acestuia, care se mişcau în mod 
„inteligent”. Păreau „stăpâne pe situaţie, venite din altă 
lume”. 

Căpitanul Startup a declarat: „Unul dintre obiecte 
semăna cu o mare minge de lumină. Niciun avion nu ar fi 
putut accelera precum chestia aia. S-a apropiat la treizeci 
de kilometri de noi şi ne-am hotărât să înaintăm. S-a pus 
deasupra noastră, apoi dedesubt şi, în cele din urmă, s-a 
îndepărtat cu o viteză uluitoare”. Copilotul Bob Guard a 
adăugat: „Am privit obiectele timp de vreo douăzeci de 


minute. Parcă ne-am fi uitat la blitzuri”. 1 

În dimineaţa următoare, echipa TV a examinat 
materialul filmat. Leonard Lee, un producător de film 
documentar, în vârstă de treizeci şi doi de ani şi un 
membru important al echipei de redactori ai ştirilor la 
Channel-o, a spus: „Filmul mi-a dat fiori pe şira spinării. 
De fiecare dată când îl priveam, mă apuca tremuratul. 
Realizam că obţinusem ceva cu adevărat fenomenal, dar 
am hotărât să nu spunem nimic mai mult decât ceea ce 
imaginile însele puteau comunica”. 

Filmul a fost vândut pe tot cuprinsul globului şi 
prezentat în cadrul buletinelor de ştiri. Interesul faţă de el 
a fost de-a dreptul ieşit din comun. Pentru prima dată, 
operatori profesionişti înregistraseră dovezi a ceea ce 
părea a fi o navă provenită din spaţiul extraterestru. 

Au existat, însă, numeroşi sceptici, chiar la 
Melbourne. Profesorul Ronald Brown, şef al catedrei de 
chimie al Universităţii Monash, din localitate, a declarat: 
„Intreaga mea pregătire ştiinţifică îmi spune că teoria 
navelor extraterestre este extrem de şubredă. Privind 
filmul, cred că e posibil ca aceleaşi efecte să fi fost produse 
de o neobişnuită ploaie de meteori”. Profesorul, unul 
dintre cei mai mari specialişti din lume în studiul chimic al 
materiei spaţiale, a adăugat: 

„Este posibil ca forme de viaţă să existe şi altundeva 
în Univers, dar nu cred că alte fiinţe ar fi capabile să 
deplaseze un obiect solid cum este o navă spaţială cu o 
asemenea viteză enormă. Pentru a propulsa o astfel de 
navă ar fi nevoie de o cantitate imensă de energie, ori 
ştiinţa a demonstrat deja că universul conţine doar o 
cantitate limitată”. 

Insă omul de televiziune, Lee, mătură astfel de 
îndoieli: „E o reîcţie naturală a unor oameni”, spune el. „Ei 
neagă ceva doar pentru simplul fapt că nu pot explica acel 
ceva”. Lee a decis să ducă filmul în SUA, pentru a fi 
analizat de experţi OZN. 

Doctorul Bruce Maccabee, fizician al Marinei şi 
membru marcant al Comitetului naţional de investigare a 


fenomene lor aeriene s-a arătat dispus să analizeze filmul, 
cadru cu cadru. Lee a ajuns în America în ianuarie 1979, 
ducându-şi dovezile într-o geantă sigilată cu o combinaţie 
secretă şi legată de încheietura stângă. „Simpla existenţă 
a acestui film îl face extrem de important”, explică 
doctorul Maccabee. „O grămadă de organizaţii de-abia 
aşteaptă să pună mâna pe el. Ne petrecem atât de mult 
timp, în munca noastră, vânând cai verzi pe pereţi... Ei 
bine, ăsta e un cal verde care merită o cercetare din cele 
mai amănunțite”. 

El a petrecut săptămâni de zile analizând filmul cu 
aparatură computerizată. A observat un triunghi perfect, 
strălucitor, pe care l-a estimat a fi de mărimea unei case. 
Un alt cadru conţinea un oval cu o protuberanţă 
semicirculară. Un altul = un obiect circulat mişcându-se cu 
o viteză imensă. Doctorul Maccabee afirmă: „Analiza pe 
calculator arată că imaginile nu puteau proveni de la stele 
sau planete şi nici de pe pământ sau de pe suprafaţa apei”. 

Fizicianul a zburat în secret până în Noua Zeelandă, 
pentru a discuta cu martori oculari. „N-am vrut să afle 
nimeni despre proiect”, explică el. „I se făcuse multă 
publicitate în lunile precedente şi voiam să-mi fac 
cercetările fără prea multă agitaţie”. A înregistrat 
declaraţiile căpitanului Startup şi ale copilotului, ale 
operatorului video Crockett şi ale soţiei sale, precum şi 
afirmaţiile reporterului Fogarty, care fusese internat în 
spital deoarece, în urma evenimentului, era complet 
epuizat psihic. 

Doctorul  Maccabee a ascultat şi înregistrările 
conversaţiei dintre căpitanul Startup şi controlorii de 
trafic, care zăriseră apariţii inexplicabile pe ecranele 
radarelor în seara cu pricina. „Toți martorii au fost de 
acord să se supună unui test la detectorul de minciuni în 
cazul în care veridicitatea spuselor lor ar fi fost pusă la 
îndoială”, a adăugat el. - în cele din urmă, expertul a 
concluzionat că filmul şi interviurile reprezentau un avans 
semnificativ în cercetarea OZN-urilor. Stanton Friedman, 
specialist în fizica nucleară şi unul dintre cei mai de seamă 


experţi americani în fenomenele aeriene, a adăugat: „Fără 
nicio îndoială avem de-a face cu un OZN autentic”. Ceea ce 
dă atâta importanţă mărturiei nu este numai filmul, ci şi 
greutatea dovezilor ce-l însoțesc. Puţine din rapoartele de 
apariţii OZN s-au bucurat vreodată de atâta atenţie, iar 
calitatea şi cantitatea cercetărilor a fost impresionantă”. 

Filmul celor de la Channel o nu a fost singura dovadă 
picturală a apariţiilor de obiecte neidentificate ce au fost 
semnalate în zonă la începutul lui 1979. O echipă de 
operatori din Noua Zeelandă a filmat din avion „o minge 
de ping-pong luminoasă care se rotea, pulsa şi săgeta 
cerul” deasupra insulei South Island. Detectivul particular 
Jose Duran a filmat ceea ce ei avea să descrie ca fiind „un 
extraterestru” în grădina casei sale de lângă Adelaide, 
Australia. 

Experții OZN care au analizat imaginile filmate de 
Duran au căzut de acord că acestea înfăţişau un obiect „ca 
un embrion uman” coborând dintr-o farfurie zburătoare şi 
plutind între două „nave spaţiale”. Duran a afirmat că 
văzuse mai întâi o lumină roşie-gălbuie deplasându-se 
încet de la nord-vest spre sud-est. 

„Un timp, am privit prin binoclu, apoi lumina a părut 
să se apropie de mine”, a adăugat el., Am filmat-o din 
grădină. Avea o strălucire ciudată şi, deşi călătorea extrem 
de încet şi fără sunet, am crezut la început că ar fi putut fi 
un avion. 

Spre surprinderea mea, când am revăzut filmul, am 
observat ceea ce nu văzusem iniţial. Era un obiect alb ce 
mergea sub un anumit unghi. S-a oprit câteva secunde 
deasupra a ceea ce eu crezusem că e un avion. A făcut 
câteva mişcări bruşte deasupra luminii, apoi s-a îndreptat 
într-o altă direcţie. Pe film, toată manevra asta semăna cu 
un V uriaş. Între nave se mişca un humanoid, colorat la un 
capăt, însă acoperit în rest cu ceva albastru, ca un giulgiu. 
Examinarea microscopică a filmului a relevat existenţa 
altor doi humanoizi în interior şi lângă navă”. 

Experţi de la Contact Internaţional-organizaţia de 
cercetări OZN a Marii Britanii - au analizat filmul timp de 


luni de zile şi au ajuns la concluzia că mingiile de lumină 
erau, probabil nave extraterestre. Cercetătorul Derek 
Mansell a declarat: „Luminile nu aparţin unui avion, iar 
agenţiile spaţiale au confirmat că în acel loc, la acea dată, 
nu au intrat în atmosferă fragmente de rachetă sau 
materie spaţială”. 

Unde dai... 

Timp de şase ani, conducătorii armatei au fost 
surprinşi de ploaia de OZN-uri ce se abătea periodic 
asupra câmpurilor din Arizona. Au apărut pe radar în 
Colorado, însă, când erau cercetate locurile de aterizare, 
nu se găsea nimic. 

Apoi, în iulie 1979, agenţii federali de la 
departamentul narcotice au primit de la un informator 
indicaţia că  traficanţii mexicani utilizau rachete 
improvizate pentru a arunca marijuana peste graniţă, în 
America. La cercetarea datelor s-a constatat că cel puţin 
una din lansările de droguri coincidea cu apariţiile OZN. 

Maiorul Jerry Hix, de la staţia râdar, a declarat: „N-a 
fost ceva îndeajuns de puternic ca să declanşeze o alarmă 
atomică, însă ne-a dat ceva bătaie de cap”. Un agent de la 
narcotice a spus: „Aşa înţelegem încă o dată ce vrea să 
zică proverbul: unde dai şi unde crapă...” 

ALTE APARIŢII DIN 1979 

Aparițiile de OZN-uri în prima parte a lui 1979 nu s- 
au limitat la zona Australiei şi a insulelor învecinate. Din 
Israel au sosit rapoarte despre o avalanşă de mingii roşii şi 
lumini puternice. In nordul Italiei, zeci de sate de la 
poalele munţilor Gran Sasso s-au cufundat în întuneric 
după ce un OZN 

fusese văzut plutind deasupra unei hidrocentrale. 
Tehnicienii aveau să declare că aparatura o luase brusc 
razna. 

In America, reporterul TV, Jim Voutrot a citit cu 
uimire despre filmările din Noua Zeelandă, şi asta pentru 
că el însuşi surprinsese un OZN cu aparatul de filmat, cam 
în acelaşi timp. lar imaginile sale erau extrem de 
asemănătoare cu cele din Australia. 


J 


Declarația lordului Dowding 

Răposatul şef al Forţelor Aeriene Regale ale Marii 
Britanii, lordul Dowding, era un înfocat partizan al 
existenței OZN-urilor. Incă din 1954, el declara: „N-am 
văzut niciodată o farfurie zburătoare şi cu toate acestea 
cred că ele există. Dovezile s-au acumulat într-o asemenea 
măsură, încât, pentru mine cel puţin, nu mai încape loc de 
îndoială. 

Nu există alternativă la acceptarea faptului că sursa 
lor este extraterestră. Pentru prima oară în istoria 
cunoscută, comunicarea inteligibilă între Pământ şi alte 
planete devine posibilă”. 

Deşi Dowding a recunoscut că nu a văzut niciodată 
un OZN, el a primit numeroase rapoarte privind apariţia 
lor, venite din partea piloților aflaţi sub comanda sa în al 
doilea război mondial. 

S-a întâmplat pe când Voutrot mergea, în apropierea 
Bazei Aeriene Pease, un centru de comandă al 
bombardierelor strategice, împreună cu Betty Hill, femeia 
care pretinde că a fost răpită de extratereştri în 1961. 
„Declarase în conferințele sale că OZN-uri fuseseră văzute 
deasupra bazei”, explică Voutrot „Numeroşi reporteri au 
stat de vorbă cu Betty, dar eu suftt sceptic de fel şi am vrut 
să realizez un interviu în care să nu mă poată minţi. 

Aşa că i-am dat într-o zi un telefon lui Betty şi peste 
vreo în cinci minute ieşisem împreună să ne plimbăm. 
Deodată, am văzut pe cer un obiect mare, rotund, alb. Am 
fost surprins şi m-am repezit afară din maşină, să filmez. 
Apoi, brusc, a dispărut. N-am nici cea mai vagă idee ce-a 
fost = sincer, n-am mai văzut nimic asemănător nici înainte, 
nici după aceea. Ştiu însă că nu era nici Luna, nici Venus, 
nu erau luminile unui avion care aterizează şi nu era un 
balon”. 

Doamna Hill a declarat: „Mergeam în sus pe un deal, 
chiar lângă Pease, când Jim a strigat „Uite unul!” înainte 
să-l pot opri, el şi coborâse din maşină şi filma”. Când 
filmul de cincisprezece secunde a fost mărit şi examinat, 


experţii au descoperit un al doilea obiect neidentificat în 
aer, ce avea o coadă luminoasă, asemenea unei comete. 
Mărind şi mai mult imaginea, s-au scos la iveală alte cozi 
luminoase, similare celor de pe filmul din Noua Zeelandă. 
Mişcările dezordonate ale luminii mai puternice nu au 
putut fi explicate. 

Voutrot a contactat surse de la baza Pease şi a aflat 
că nimic nu fusese raportat, nici ca prezenţă vizuală şi nici 
pe radar. Cei de la turnul de control i-au spus că în spaţiul 
lor aerian apăreau adesea „chestii” neidentificate. 
Purtătorul de cuvânt al Aviației nu a adus nicio lămurire. 
Documente ale CIA au relevat însă apariţia de obiecte 
neidentificate deasupra unor baze din Maine, Montana şi 
Michigan de-a lungul timpului. 

Cel mai senzaţional raport din această perioadă vine 
din Africa de Sud. In ianuarie 1979, doamna Meagan 
Quezet, fostă soră medicală, a declarat că un obiect 
necunoscut, roz, aterizase în apropierea casei ei din 
Krugersdorp, la vest de Johannesburg. A adăugat că o 
trupă de omuleţi cu pielea închisă la culoare au ieşit din el: 

Doamna Quezet a spus că i-a văzut chiar după miezul 
nopţii, pe când ieşise la o plimbare cu fiul ei Andre, de 
doisprezece ani, deoarece acesta nu putea adormi. „Cum 
mergeam, aşa, pe drum, am văzut amândoi Alumină roz 
deasupra orizontului”, spunea ea. „Deodată, am dat peste 
un obiect oprit în mijlocul drumului, la vreo şase metri 
depărtare. În faţa lui se aflau cinci sau şase creaturi mici. 
Aveau*!» 

tenul întunecat, după câte mi-am putut da seama. 
Unul dintre ei avea barbă şi părea a fi conducătorul 
grupului. 

L-am salutat pe unul dintre ei, însă nu puteam 
înţelege ce ziceau. l-am spus lui Andre să dea fuga să-l 
cheme pe taică-său şi, pe când copilul pleca, creaturile au 
sărit aproape trei metri în aer şi au dispărut printr-o uşă în 
navă. Uşa s-a închis şi nişte picioare ca de oţel au început 
să se întindă. Au dispărut în cer cu un bâzâit”. 

Atât doamna Quezet, cât şi fiul ei au afirmat că de o 


parte şi de alta a uşii nava avea lumini roz, strălucitoare. 
Humanoizii păreau să poarte costume albe sau roz-deschis 
şi căşti albe. 

Numeroşi oameni de ştiinţă şi astronomi din întreaga 
lume au încercat să discrediteze toate aceste apariţii. Le- 
au considerat concentrări neobişnuite de meteori sau 
rămăşiţe din spaţiu, aprinse la contactul cu atmosfera. Sir 
Bernard Lovell, directorul staţiei britanice de astronomie 
Jordell Bank a spus că rapoartele sunt „pur şi simplu 
povestiri ştiinţifico-fantastice44. Însă, după cum vom 
vedea, realitatea legată de OZN-uri este adesea mai 
stranie decât ficţiunea. 

Permisiunea de aterizare 

Oraşul Ares, din regiunea Bordeaux, Franţa, a făcut 
OZN-urilor o ofertă pe care speră că acestea n-o vor 
refuza: un loc sigur de aterizare. Inginerul Robert Cotton, 
lucrător la aeroportul din Bordeaux, a venit cu ideea 
înfiinţării Ovniport-ului. El credea că piloţii OZN-urilor au 
reţineri faţă de pământ, deoarece aeroporturile obişnuite 
sunt prea aglomerate. El a convins autorităţile din Ards să 
ofere un teren la marginea oraşului pentru construcţia 
unei piste. „Am instalat o serie de lumini de avertizare şi 
de semne, aşa că suntem convinşi că piloţii OZN-urilor ne 
pot repera uşor 4, a declarat primarul din Ares, Christian 
Raymond. „Până acum, niciun extraterestru nu s-a arătat 
spre a satisface curiozitatea turiştilor ce vin mereu să 
privească, având speranţa în suflet.44 

CAPITOLUL II 

ÎNTÂLNIRI DE GRADUL TREI 

Milioane de oameni pretind că au văzut farfurii 
zburătoare. Câţiva susţin chiar că întâlnirile lor au fost şi 
mai directe. Aceştia sunt cei ce realizează brusc că nu ştiu 
ce s-a întâmplat cu ei într-o anumită perioadă a existenţei 
lor. Mulţi retrăiesc orele pierdute, sub hipnoză... şi astfel 
se nasc poveşti senzaţionale, ce nu sunt de pe această 
lume. 

UCIS DE FORŢE NECUNOSCUTE 

Cine sau ce a aruncat trupul lui Zygmunt Adamski în 


vârful unei grămezi de cărbune, la cincizeci de kilometri de 
casa acestuia? De ce unele porţiuni ale cojpului său erau 
arse cu o substanţă corozivă pe care experţii în materie n- 
au reuşit s-o identifice? Şi unde a fost el timp de cinci zile 
după ce fusese văzut ultima oară în viaţă? 

Acestea erau doar trei dintre întrebările la care 
poliţia din West Yorkshire a încercat să răspundă în 
momentul în care medicul legist James Turnbull înregistra 
un verdict deschis asupra a ceea ce numea „cu siguranţă, 
cea mai misterioasă moarte pe care am investigat-o 
vreodată”. Văduva lui Adamski» a adăugat: „Nu cred că o 
să aflu vreodată ce s-a întâmplat cu soţul meu”. 

Apoi, cu cinci. luni mai târziu, un poliţist din West 
Yorkshire avea să mărturisească faptul că văzusă un obiect 
zburător neidentificat în oraşul unde fusese găsit cadavrul. 
Sub hipnoză, el a relatat o poveste terifiantă despre cum 
fusese dus la borâtil navei pentru a fi examinat medical. 
Plutea deja suspiciunea că şi Adamski ar fi putut fi supus la 
acea încercare, - însă nu se dovedise destul de puternic 
pentru a-i rezista. 

Adamski, de cincizeci şi şase de ani, era un polonez 
sosit în Anglia când nemţii îi invadaseră ţara, în timpul 
celui de-al doilea război mondial. împreună cu soţia sa 
Lottie, imobilizată într-un scaun cu rotile, trăia în Tingley, 
suburbie a oraşului Leeds. De acolo pornise pe jos, în 11 
iunie 1980, să cumpere cartofi de la un magazin local. Nu 
avea să se mai întoarcă niciodată. 

Cu cinci zile mai tprziu, Trevor Parker îşi încărca 
maşina pentru ultimul transport de cărbune din ziua aceea 
la şantierul tatălui său din Todmorden. Spre oroarea lui, a 
descoperit un cadavru. „Zăcea pur şi simplu acolo, la 
vedere”, spune el. „N-am ştiut dacă era viu sau mort, aşa 
că am chemat poliţia şi salvarea. Eram foarte speriat că 
mă aflam acolo. Cadavrul îmi dădea o senzaţie foarte 
stranie. 

N-aveam habar cum intrase tipul pe şantier, dar sunt 
sigur de un lucru = nu era niciun cadavru acolo, mai 
devreme, când mai încărcasem cărbune”. 


Doctorul Alan Edwards a declarat poliţiei că 
victimaniurise din cauza unui atac de cord. O misterioasă 
substanţă corozivă îi arsese pielea capului, gâtul şi ceafa, 
însă faţa şi hainele erau neatinse, ceea ce indica faptul că 
substanţa fusese aplicată cu grijă şi că în acele momente 
bustul era dezgolit. Când a fost găsit, Adamski avea pe el o 
jachetă, nu însă şi cămaşă. În buzunar avea cinci lire 
sterline, însă portofelul şi ceasul lipseau”. 

Medicul legist a amânat în trei rânduri autopsia, 
pentru a da mai mult timp poliţiei în vederea cercetărilor, 
care s-au dovedit însă sterile. Doamna Adamski a declarat 
la poliţie că soţul ei nu mai fusese niciodată în Todmorden 
şi că n-avea nicio cunoştinţă acolo. Nu-i plăceau jocurile de 
noroc, bea rar şi nu era genul de om care să-şi facă 
duşmani, în ciuda apelurilor repetate, nimeni nu s-a 
prezentat pentru a spune că l-ar fi văzut pe fostul miner 
după data de 11 iunie. 

Apoi au apărut elemente ce au dat cazului o altă 
dimensiune, şi mai sinistră. Unul dintre cei doi poliţişti 
sosiți iniţial la şantier a dezvăluit că văzuse ceva care 
semăna cu o farfurie zburătoare cu doar câteva ore înainte 
de găsirea cadavrului. A fost interogat sub hipnoză de 
cercetători OZN, care i-au confirmat spusele. Poliţia din 
West Yorkshire a refuzat însă să-i dea numele sau să-i 
permită să facă o declaraţie de presă. 

Când, în sfârşit, autopsia a avut loc, domnul Turnbull 
a declarat: „Ca avocat, trebuie să mă bigul pe fapte. Din 
nefericire, nu am fost capabili să stabilim cu precizie 
faptele care au cauzat moartea sa. Înclin să cred că trebuie 
să existe o explicaţie simplă”. 

„Totuşi, trebuie să recunosc că eşecul specialiştilor în 
a determina natura substanţei corozive ce a cauzat 
arsurile lui Adamski este cumva în favoarea teoriei OZN. 
Ca medic legist, pot specula. Însă trebuie să admit că dacă 
mâine aş merge prin Ilkey Moor şi ar apărea un OZN, 'n-aş 
fi surprins. Aş putea fi îngrozit, dar nu surprins”. 

Nu pot să cred că miile de mărturii asupra acestui 
fenomen, existente în aproape toate ţările lumii şi având o 


considerabilă vechime în timp sunt toate rezultate ale 
greşelii umane”. 

Graham Birdsall, coordonator regional din partea 
Contact International UK, a spus: „In întreaga lume se 
manifestă interes pentru acest caz = este cea mai 
importantă poveste cu OZN-uri din ultimii api. Simplul fapt 
că poliţia a luat în calcul varianta implicării unui OZN este 
un unicat”. 

Walter Reid, de la Asociaţia Britanică de cercetare a 
OZN-urilor, a declarat: „Nu există nicio explicaţie evidentă 
a faptului că acel cadavru se afla pe o grămadă de 
cărbune. Arată de parcă ar fi fost pur şi simplu aruncat 
acolo de sus”. 

Văduva lui Adamski a adăugat: „Se pare că a fost 
răpit de cineva sau de ceva, dar nu cred că voi şti vreodată 
de către cine şi pentru ce”. Poliţia a ţinut dosarul deschis, 
pentru orice eventualitate... şi iată că pe 28 noiembrie 
apare dovada uluitoare a faptului că un OZN ar fi putut fi, 
într-adevăr, implicat. 

Polițistul Alan Godfrey, unul dintre primii care a ajuns 
la şantier după descoperirea cadavrului, pornise cu maşina 
spre o proprietate a-mmăriei, la ora cinci şi un sfert 
dimineaţa şi a văzut ceea ce iniţial a crezut că era un 
autobuz. Apoi, a realizat că acesta plutea la un metru şi 
jumătate deasupra pământului şi că jumătatea sa 
inferioară se rotea. A mai văzut rânduri de hublouri şi o 
calotă în vârf, şi a observat o lumină albastră, 
strălucitoare. 

Godfrey, om cu picioarele pe pământ, tatăl a doi 
copii, a încercat să alerteze postul de poliţie, însă nici 
radioul din maşină, nici cel al său personal nu funcționau. 
Aşa că s-a apucat să facă un desen al obiectului. Când a 
terafinat, acesta dispăruse. Nu era hotărât dacă să 
raporteze incidentul sau nu. Ulterior, însă, patru poliţişti 
din Halifax au declarat că văzuseră şi ei obiectul, iar 
Godfrey şi-a depus şi el mărturia. 

Cercetătorii OZN au declanşat propria lor anchetă 
asupra celor spuse de Godfrey şi au descoperit că din 


relatarea sa lipseau cincisprezece minute, aşa că l-au 
convins să se lase hipnotizat. În timpul şedinţei care a fost 
filmată, el a menţionat o lumină strălucitoare, care l-a 
orbit. Când îşi revenise, se afla într-o încăpere cu o masă. 
Cu el se afla o creatură de doi metri înălţime, îmbrăcată în 
alb şi negru, care avea barbă şi o acoperitoare pe cap. 

Brusc, polițistul a început să tremure, îngrozit. John 
Sheard, un reporter care a văzut caseta video, a descris 
cele întâmplate mai departe într-un articol în Sunday 
Mirror. A citat din spusele lui Godfrey: „Sunt oribili... 
mici... între un metru şi unu treizeci, ca nişte fetiţe de 
cinci ani. Sunt opt. El mă atinge. îmi pipăie hainele... scot 
cu toţii nişte sunete... Joseph, îl cunosc ca fiind Joseph. El 
mi-a zis să nu mai fiu speriat. 

Ei sunt roboţi, nu oameni, sunt roboţi. Sunt ai lui. 
Sunt roboții lui Joseph. E şi-un nenorocit de câine... e 
oribil. Cam de mărimea unui alsacian... 

Polițistul era atât de agitat, încât hipnotizatorul a fost 
nevoit să întrerupă şedinţa. El a declarat: „Este într-adevăr 
cel mai misterios lucru la care am asistat vreodată”. 
Ulterior, la o altă şedinţă, cu un alt psihiatru, Godfrey a 
menţionat că fusese examinat de o maşină, însă, întreflâtt 
cum arăta aceasta, a răspuns: „Nu vă pot spune. Nu am 
voie. De câte ori mă gândesc la asta, mă doare”. După ce 
extratereștrii îi scoseseră pantofii şi şosetele pentru a se 
uita la degetele sale de la picioare, el s-a trezit înapoi la el 
în maşină. 

Mai târziu, Godfrey i-a spus lui Sheard: „Mi-aş dori 
din toată inima că aşa ceva să nu mi se fi întâmplat. Nu 
sunt decât un tip obişnuit, care face o muncă obişnuită de 
poliţist, într-un orăşel. Crezi că faptul de a fi asociat cu 
ideea unei farfurii zburătoare îmi uşurează viaţa? N-am 
citit în viaţa mea o carte SF”. 

Doctorul Robert Blair, care a condus cea de-a doua 
şedinţă de hipnoză, a spus: „Este posibil ca unii indivizi 
aflaţi sub hipnoză să relateze un incident despre care doar 
au citit Nu văd însă de ce acest om ar minţi; nu are nimic 
de câştigat din asta”. 


Enigmatitti moarte şi mărturia uluitoare a lui Godfrey 
formează împreună un caz extraordinar. Dar presupusele 
vizite la bordul navelor extraterestre nu sunt deloc un 
element rar întâlnit. Numeroşi oameni afirmă că au întâlnit 
fiinţe de pe alte planete şi că au fost examinate de acestea. 
Unii pretind chiar că au avut relaţii sexuale cu ele. Iar unii 
au călătorit mii de kilometri cu mijloace misterioase. 

RĂPIȚI DE EXTRA TEREŞTRI 

Când Charles Hickson şi Calvin Parker, muncitori pe 
un şantier naval, au plecat la pescuit, în seara zilei de joi, 
11 octombrie 1973, se aşteptau la câteva ore de linişte pe 
malurile râului Pascagoula din Mississippi. Au sfârşit prin 
a fi ei înşişi prada... unui OZN. 

Şerifului Fred Diamond şi oamenilor săi nu le venea 
să creadă, atunci când cei doi au intrat clătinându-se în 
birou şi au relatat strania lor poveste. O navă ciudată, 
argintie, cam de treizeci de metri lungime, coborâse la 
zece metri de ei, emanând o lumină albăstruie. Plutea 
chiar deasupra pământului. 

Apoi s-a deschis un tambuchi şi trei extratereştri 
cenuşii au plutit afară. Aveau pielea ridată, mâini ca nişte 
gheare şi un singur ochi. Parker, de nouăsprezece ani, 
leşinase la vederea lor. Hickson, însă, afirmă că fusese 
imobilizat înainte de a fi fost „dus în zbor” în interiorul 
navei şi-aşezat cu faţa în sus pe o masă. După aceea, un 
uriaş ochi electronic a coborât şi l-a examinat de aproape 
din cap până-n picioare. După douăzeci de minute, s-a 
trezit din nou afară din navă. 

Poliţiştii au încercat să scoată de la ei şi altceva în 
afară de această poveste incredibilă, dar n-au reuşit. 
Şeriful Diamond avea să declare ulterior: „Primul lucru pe 
care au dorit să-l facă a fost să fie puşi la detectorul de 
minciuni. Charlie era puternic zdruncinat. Un bărbat de 
patruzeci şi cinci de ani nu plânge decât dacă ceva cu 
adevărat groaznic s-a întâmplat. Iar Calvin... l-am auzit pe 
băiatul acesta rugându-se atunci când credea că nu-l aude 
nimeni. *4 

Cercetătorii OZN s-au îndreptat spre Pascagoula de 


îndată ce s-a aflat că cei doi muncitori făceau teste pentru 
iradiere. J. Allen Hynek, fost consultant al Aviației în 
materie de OZN-uri şi preşedinte al catedrei de astronomie 
al Universităţii Northwestern, a venit cu avionul de la New 
York. James Harder, profesor de inginerie civilă la 
Universitatea din California şi consultant al Organizaţiei 
de cercetare a fenomenelor aeriene, a sosit de la Los 
Angeles. 

Ei au audiat o înregistrare a interogatoriului efectuat 
de detectivul Tom Huntley. Încordarea din vocile celor doi 
era evidentă. Apoi, Huntley părăsise încăperea, lăsând 
magnetofonul să înregistreze. Cei doi vorbiseră între ei: 

Parker: „Trebuie să mergem acasă să ne culcăm, sau 
la un doctor.44 

Hickson: „N-am mai văzut niciodată ceva asemănător. 
Nu-mi vine să cred - nu-i poţi convinge pe oameni să 
creadă”. 

Parker: „Braţele mi-au îngheţat pur şi simplu şi nu 
mă puteam mişca, de parcă aş fi călcat pe un şarpe cu 
clopoței”. 

Hickson: „Ştiu, băiete, ştiu”. 

Când pentru scurt timp Hickson a părăsit camera, 
Parker a murmurat: „E aşa de greu de crezut... O, Doamne, 
e groaznic... Ştiu că există un Dumnezeu, acolo, sus...” 

Amândoi au fost supuşi hipnozei de către James 
Harder, pentru a li se verifica spusele. În transă, au 
confirmat părerea şerifului Diamond: „Sunt doar nişte tipi 
de la ţară, niciunul din ei nu are suficientă imaginaţie ca să 
inventeze o întreagă poveste de acest fel sau nu au destulă 
dibăcie pentru a o susţine până la capăt”. Detectorul de 
minciuni a confirmat că Hickson credea într-adevăr că 
fusese luat la bordul navei spaţiale. 

Omul de ştiinţă James Harder a ţinut o uluitoare 
conferinţă de presă: „Experienţa pe care ei o relatează 
este una reală. Sentimentul terorii este imposibil de 
stimulat sub hipnoză. Am rămas la concluzia că avem de-a 
face cu un fenomen extraterestru. Pot afirma asta fără 
urmă de îndoială”. 


Cei doi au fost găsiţi ca nefiind afectaţi de radiaţii şi 
s-au întors la slujbele lor de la şantierul naval local. 
Hickson, însă, a declarat: „Mă tot întreb ce s-ar fi 
întâmplat dacă ne-ar fi luat cu ei? Aţi fi dragat râul şi apoi 
aţi fi uitat de noi...” 

d 


PREA APROAPE PENTRU A MAI FI PLĂCUT 

John Day lua în râs poveştile cu OZN-uri... până în 
seara în care a intrat cu maşina într-o stranie ceaţă verde 
şi şi-a pierdut trei ore din viaţă. 

În decembrie 1978, Day, în vârstă de treizeci şi trei 
de ani, tatăl a trei copii, şi soţia sa Sue, de douăzeci şi 
nouă de ani, educatoare la o grădiniţă, se întorceau la casa 
lor din Essex dintr-o vizită la părinţii ei, în Harold Hill. 

Riscul de a pune rufele la uscat 

O gospodină îngrozită din Devon a afirrdat că pe 
când îşi punea rufele la uscat în curtea din spatele casei, în 
februarie 1978, a fost răpită de extratereştri şi dusă pe o 
navă spaţială. 

Interogată de specialişti în OZN-uri, femeia, care a 
ţinut să-şi păstreze anonimatul, a declarat că mai întâi 
văzuse un Obiect albastru, strălucitor, apropiindu-se 
dinspre nord de casa ei din Ermington, lângă Plymouth. 

„Lumina plutea deasupra grădinii”, spune ea. „Eram 
îngrozită. Am scăpat rufele pe jos. Brusc, am fost 
înconjurată de bule de lumină. Am văzut trei creaturi care 
semănau cu nişte bărbaţi. Nu vorbeau. Aveau fiecare cam 
un metru şaizeci înălţime şi purtau o îmbrăcăminte 
albăstruie, metalică. 

M-au apucat de mâini şi am fost ridicaţi de o rază 
luminoasă într-un fel de cameră. Acolo mai erau şi alte 
creaturi. Aveam impresia - nu ştiu d-ce - că nu aveau să-mi 
facă niciun rău. 

La puţin timp după aceea, m-am trezit înapoi pe 
iarbă. Am simţit un val de aer în ceafă. Eram uimită, însă 
nu rănită. Când m-am uitat în spate, am văzut cum obiectul 
a decolat cu viteză mare şi a dispărut”. 

Femeia, doamna G., a spus povestea ei celor de la 


Contact UK, una dintre cele mai mari organizaţii britanice 
de cercetare a OZN-urilor. Bernard Delair, unul dintre 
membrii cei mai importanţi ai acesteia, a afirmat: „Luăm 
această mărturie în serios. Relatarea ei este extrem de 
plastică şi se potriveşte cu multe altele”. 

În mod normal, călătoria dura treizeci de minute. 
Plecaseră la nouă şi douăzeci, seara. Când au ajuns, însă, 
ceasul de deasupra şemineului indica ora douăsprezece şi 
patruzeci şi cinci de minute, noaptea. In zilele următoare, 
amândoi au visat mese de examinare şi fiinţe ciudate care-i 
ana lizau. Coşmarurile deveniseră atât de intense încât le 
era frică să meargă la culcare. 

În cele din armă, Day a contactat o organizaţie OZN 
care l-a prezentat dentistului şi hipnotizatorului Leonard 
Wilder. Sub hipnoză, subconştientul lui Day a revelat o 
poveste uluitoare. 

O lumină albă urmărise maşina, aterizase pe un câmp 
de lângă drum şi îi teleportase cu maşină cu tot la bordul a 
ceea ce părea a fi o navă spaţială. Day declară căjs-a 
pomenit într-o cameră uriaşă, lângă trei extratereştri, 
înalţi cu toţii de doi metri şi care purtau costume argintii 
dintr-o bucată, mulate pe corp. Pe cap, aveau un fel de 
căşti ce le acopereau jumătatea de jos a feţei. Se holbau la 
Day cu ochi roz, «strălucitori, fără pleoape. 

„Am realizat că ştiam ce voiau de la mine”, spune 
Day. „Cred că vorbeau cu mine prin telepatie. Ştiam că 
voiau ca eu să încep să merg, aşa că asta am făcut. Era 
acolo o uşă ce dădea în altă cameră. Am trecut prin ea. 

Mă aflam, în mod evident, într-o cameră de 
examinare, iar ei mi-au cerut să mă întind pe ceea ce 
aducea cu o masă de operaţie. Un braţ metalic s-a plimbat 
deasupra mea, examinându-mă. Apoi, au apărut alte trei 
creaturi mici, îndesate şi urâte ca nişte pitici. Unul dintre 
ei a început să mă înţepe cu un obiect ascuţit, ca un 
creion. 

La scurt timp, examinarea părea că se terminase. Am 
întrebat dacă aş putea arunca o privire pe navă, şi mi-au 
răspuns afirmativ. Toate piesele de mobilier erau 


încastrate în zid. Pe o masă am văzut o grămadă de cuburi 
cu magneti pe ele. Părea să fie un fel de joc. 

La sfârşitul turului, creaturile m-au lăsat singur într-o 
altă cameră. Deodată, a intrat o femeie incredibil de 
frumoasă... avea părul blond şi era înconjurată de un fel de 
ceaţă cenuşie. A păşit către mine, dar când am înaintat şi 
eu, a dispărut. Următorul lucru pe care mi-l amintesc este 
că m-am trezit în maşină, la volan. v înainte de a se 
întâmpla asta, n-am crezut niciodată în OZN-uri. Acum 
sunt sigur că extratereştrii simt printre noi şi se arată doar 
atunci când vor ei. Cei pe care i-am întâlnit eu îmi spuneau 
mereu că nu vreau să-mi facă niciun rău. Mi-a făcut nespus 
de multă plăcere să mă întâlnesc cu ei”. 

Hipnotizatorul Wilder a spus: „Sunt convins că 
domnul Day spune adevărul. Când l-am hipnotizat pentru 
prima dată, i-am impus să spună doar ceea ce s-a 
întâmplat cu adevărat”. 

Soţia, Sue, a refuzat hipnoza, motivând că nu doreşte 
să retrăiască experienţa Ulterior, însă, discutând asupra 
mărturiilor soţului ei, şi-a amintit câte ceva din cele ce se 
întâmplaseră. 

Ea i-a declarat lui John Clare, reporter la ziarul News 
Of The World. „Când eram întinsă pe masa de operaţie, m- 
au vopsit cu un lichid mov, pe care l-au curăţat după aceea. 
M-au înţepat peste tot cu un obiect ca un stilou, inclusiv 
prin părţi mai intime. Atunci am început să tip. 

Una dintre fiinţele mai înalte s-a apitipiat şi mi-a pus 
mâna pe frunte. Mi-am pierdut brusş cunoştinţa. Mai 
târziu, m-au plimbat prin navă. Mi-au arătat un ecran şi au 
zis „Acesta e Pământul”. Au arătat spre Anglia. Apoi, 
imaginea s-a mărit şi am văzut locul unde locuiesc. 

Le-am spus că nu vreau să mă întorc. l-am întrebat 
dacă puteam rămâne pe navă şi au acceptat. L-am văzut pe 
John suindu-se în maşină şi plecând. Văzându-l cum se 
îndepărtează, m-am răzgândit şi le-am zis căreau să mă 
întorc. Apoi m-am pomenit în maşină”. 

Cercetătorul OZN, britanicul Barry Kiijg afirmă: „Am 
făcut o anchetă minuțioasă şi considerăm că aceşti doi 


indivizi au avut într-adevăr o întâlnire de gradul trei. Unele 
dintre descrierile oferite de ei sunt similare cu cele din alte 
cazuri de răpire. Nu avem niciun motiv de a pune la 
îndoială autenticitatea mărturiei lor”. 

COBAII UMANI 

Straniul caz al lui JBetty şi Barney Hill a învrăjbit mai 
mult ca niciodată tabăra adversarilor OZN cu cea a 
suporterilor acestora. Au fost ei oare într-adevăr duşi la 
bordul unei nave spaţiale pentru a fi examinaţi sau au 
inventat totul pentru a obţine publicitate şi profit? Cuplul a 
relatat o poveste de coşmar în legătură cu ceea ce li s-a 
întâmplat în noaptea de 19 septembrie 1961, când după o 
vacanţă petrecută în Canada mergeau cu maşina spre 
casă, prin New Hampshire. Era o noapte senină şi, în timp 
ce Barney privea şoseaua din fata lui, Betty se uita la valea 
râului Connecticut, luminată de razele lunii şi de 
strălucirea stelelor. A fost foarte uimită să constate că una 
din stele, mai mare şi mai strălucitoare decât celelalte, se 
mişca. îi urmărea. 

Timp de o oră, nava s-a ţinuţ după maşină. Apoi, cam 
pe la unsprezece noaptea, pe când familia Hill părăsea o 
şosea din umbra Munţilor Cannon, au văzut în faţa lor 
lumina strălucitoare, la ceva mai mult de cincizeci de metri 
distanţă, plutind deasupra câmpiei de la Indian Head. 
Betty a descris-o mai târziu ca o „clătită zburătoare”, un 
obiect enorm cu două rânduri de hublouri de jur-împrejur. 
Nu scotea niciun zgomot”. 

Betty l-a implorat pe Barney să oprească. S-au dat 
amândoi jos din maşină pentru a putea să se uite mai bine 
la obiect. Betty stătea lângă maşină, privind cu gura 
căscată. Deodată, a simţit că i se face frică. „Hai să 
plecăm”, a spus, întorcându-se spre Barney. Dar Barney nu 
mai era acolo. O luase spre obiectul strălucitor. 

Ţinând un binocra la ochi, în timp ce înainta, Barney 
pretinde că vedea nişte creaturi care-l priveau fix. Erau 
humanoizi în costume negre, lucioase. Ochii lor îl făceau să 
simtă fiori pe şira spinării. Erau oblici, plini de răutate, de 
un albastru pur îngheţat. 


Barney înlemnise, fără a auzi strigătele repetate ale 
lui Betty, care-i spunea: „Barney, Barney, întoarce-te!” 
Nava începu să coboare. Ca prin minune, el reuşi să rupă 
vraja şi sări înapoi în maşină, alături de Betty. S-au 
îndepărtat cu toată viteza, încercând să nu ia în seamă un 
piuit slab ce se auzea încontinuu. 

Se simțeau amândoi amorţiţi şi-şi dădeau seama că 
ceva se întâmplase, fără a şti însă ce anume. Barney se 
uită la ceas şi văzu că era unu noaptea, iar ei tocmai 
trecuseră pe lângă indicatorul oraşului Ashland. Se 
scurseseră două ore de când se opriseră să privească 
straniul obiect, iar ei se aflau cu şaizeci de kilometri mai la 
sud de cât ar fi trebuit, fără a-şi putea explica trecerea 
timpului sau modul în care parcurseseră distanţa. 

La început, au decis să nu povestească nimănui cele 
întâmplate, temându-se să nu pară ridicoli. Barney însă nu 
putea uita incidentul, nici straniile dureri ce-i persistau în 
abdomen şi în arcade. După câteva zile, s-a dus să 
vorbească cu un prieten de-al său, fizician, deoarece îi era 
teamă să nu fi fost cumva iradiat. Acesta i-a sugerat să 
testeze maşina cu un aparat de detecție a radiaţiilor. 
Barney a apropiat aparatul de câteva pete rotunde, 
ciudate, ce apăruseră pe portiere: acul indicator se mişca 
nebuneşte. 

La zece zile de la ciudata călătorie spre casă, Betty 
Hill începu să aibă coşmaruri. Cinci nopţi la rând a visat 
nişte creaturi ciudate, însă de fiecare dată, dimineaţa nu-şi 
mai putea aduce aminte mare lucru. Ingrijoraţi de starea 
sănătăţii lor mentale şi fizice, cei doi au realizat că nu-şi 
mai puteau ţine secretul. Având nevoie de ajutor, au apelat 
la un psihiatru. 

Doctorul Benjamin Simon, unul din cei mai mari 
specialişti în domeniu din America, a purtat cu ei o serie 
de discuţii. Timp de câteva săptămâni, el i-a interogat pe 
cei doi sub hipnoză, verificându-le spusele unuia cu ale 
celuilalt, în cele din urmă, s-a declarat mulţumit de a fi 
elucidat cele întâmplate pe 19 septembrie. 

Barney nu se întorsese niciodată la maşină şi la Betty. 


De fapt, aceasta din urmă i se alăturase şi au mers 
împreună în întâmpinarea a doua grupuri de creaturi ce 
veneau dinspre navă. 

Betty a menţionat că primise de la extratereştri 
asigurări telepatice că nu i se va întâmpla nimic. Se simţea 
stăpânită de puterea voinţei lor, iar când acestei voințe ea 
i-a opus teroarea ce-o cuprinsese, nişte braţe puternice au 
forţat-o să intre în navă. Au fost conduşi printr-un coridor, 
spre o uşă. Betty ezitase, aşteptându-şi soţul, pe care însă 
de-abia l-a mai recunoscut Acesta se afla într-o transă 
profundă. 

În cameră, unul din extratereştri a început s-o 
examineze. l-a suflecat o mânecă a rochiei pentru a-i 
fotografia pielea. I-a luat bucățele de unghie şi de piele. 
Apoi, creatura s-a uitat atent la urechile, la dinţii şi la gura 
ei şi i-a ordonat să se dezbrace şi să se întindă pe o masă. 

Încet fiinţa i-a trecut pe deasupra corpului, de la cap 
spre picioare, un fel de ciorchine de ace ataşate la nişte 
fire. După ce i-a cerut să se întoarcă pe cealaltă parte, a 
repetat operaţiunea. Când s-a întins din nou pe spate, 
extraterestrul s-a apropiat cu un singur ac, mai lung şi a 
anunţat-o că avea să-l introducă în buric. Betty i-a strigat 
să nu facă acest lucru, însă el nu a luat-o în seamă. 
Durerea era groaznică, însă a dispărut total când o altă 
creatură, care părea să fie şeful, şi-a frecat mâinile în faţa 
ochilor ei, spunându-i că n-avea s-o mai doară. 

Când s-a îmbrăcat la loc, se mai liniştise şi a început 
să discute cu „doctorul” care vorbea engleza cu un accent 
pe care Betty nu-l putea stabili cu precizie. Ea a cerut o 
amintire care să dovedească ce i se întâmplase, însă 
extratereştrii au refuzat. 

Barney şi-a amintit mult mai puţin, chiar şi atunci 
când se afla adânc hipnotizat. îşi aminteşte însă cum a 
păşit îngrozit într-o cameră de examinare şi cum i s-a pus 
pe ochi un fel de ceaşcă. Când s-a terminat totul, se simţea 
extrem de fericit şi sigur că nu li se întâmplase nimic rău. 

Apoi, s-a pomenit înapoi, unde, peste o clipă a apărut 
şi Betty. Rânjeau amândoi, iar Barney îşi aminteşte că a 


gândit: „N-avem de ce ne teme”. Au stat să privească nava 
cum decola şi dispărea, apoi au continuat să meargă spre 
casă, fără a realiza că cele mai extraordinare două ore din 
viaţa lor fuseseră şterse din memoria lor conştientă. 

Când doctorul Simon a anunţat incredibilele rezultate 
ale cercetării sale, autorităţile medicale şi militare au 
început goana după o explicaţie raţională, la fel ca şi 
cercetătorii OZN mai sceptici. Cincisprezece ani mai 
târziu, Robert Sheaffer şi-a publicat concluziile în revista 
Official UFO. 

El a spus că prima declaraţie a lui Betty menţionase 
doar că ea văzuse un OZN în apropierea Lunii, şi că cei doi 
îşi continuaseră drumul spre casă, ajungând cu două ore 
mai târziu ca de obicei. Ea desenase două obiecte 
strălucitoare lângă Lună, unul era o stea, celălalt un OZN. 
Însă în noaptea de 19 septembrie, spune Sheaffer, au fost 
în apropierea Lunii două obiecte strălucitoare: Saturn şi 
Jupiter. Dacă ar mai fi fost şi un OZN, ar fi trebuit să mai 
existe încă o lumină strălucitoare în descrierea lui Betty. 

Sheaffer a avut îndoieli şi în legătură cu coşmarurile 
lui Betty. De ce începuseră ele atât de târziu după 
producerea evenimentului? lar harta pe care ea o 
desenase - presupusă descriere a bolţii cereşti văzută din 
navă -= nu se potrivea cu nicio zonă cunoscută din univers, 
în ciuda analizării ei atente de către astronomi. 

Raymond Fowler, un alt cercetător OZN ce a 
întreprins un minuţios efort de analiză a numeroaselor 
apariţii, a fost şi el sceptic în privinţa celei în cauză. Ela 
subliniat aceasta mai târziu, atunci când familia Hill a 
organizat, împreună cu mai mulţi oameni de ştiinţă, o 
acţiune de detectare a OZN-ului ce nu a dus la niciun 
rezultat. 

Oamenii de ştiinţă au afirmat că nimeni altcineva nu 
mai anunţase observarea de lumini ciudate pe cer în 
noaptea de 19 septembrie. Şi în ciuda reputației doctorului 
Simon, câţiva mai cinici au spus că hipnoza relaxează de 
fapt mintea până la punctul în care pacientul nu mai ştie 
ce spune. 


Cum poate însă negarea rezultatelor doctorului 
Simon să explice durerile încercate de Barney Hill sau 
radiaţia din maşina sa? 

În 1981, Betty Hill - pe atunci în vârstă de şaizeci şi 
doi de ani şi văduvă, în urma morţii lui Barney în 1969 -a 
dezvăluit că a mai avut şi alte întâlniri cu OZN-uri. A spus 
că la şase săptămâni după sfârşitul şedinţelor de hipnoză, 
cer ceii de aur pe care şi-i pierduse în timpul misterioasei 
vizite la bordul navei spaţiale, pe 19 septembrie, au apărut 
din nou pe o grămadă de frunze, pe masa ei din bucătărie. 
„Evident, humanoizii i-au găsit la ei în navă şi i-au adus 
cumva înapoi”, spune ea. 

Doamna Hill a mai spus şi că nave extraterestre 
fuseseră văzute plutind deasupra mormântului soţului ei. 
„Una dintre ele chiar a aterizat şi a stat acolo câteva 
minute14, a adăugat ea. 

În ianuarie 1978, conform declaraţiilor ei, un OZN i-a 
salvat viaţa. Trecea cu maşina peste o linie de cale ferată, 
după o ninsoare abundentă, când o siluetă mică, neagră, 
pulsând cu o lumină rubinie, a venit în zbor spre ea. 
Speriată, femeia a întors maşina, cu doar câteva secunde 
înainte ca un tren expres să se năpustească asupra locului 
unde se aflase ea mai devreme. 

Ultima întâlnire doamna Hill a avut-o în august 1980. 
Ea pretinde că a văzut un OZN aterizând lângă şosea. Trei 
creaturi au ieşit din el. „M-am întors să mă uit şi am lovit 
din greşeală claxonul. Fiinţele s-au speriat şi au 
dispărut.44 

Ca vântul şi ca gândul 

Daniel Fry, inginer specialist în rachete afirmă că în 
1950, o capsulă ovală, silenţioasă, a aterizat lângă el, în 
New Mexico, şi că nişte voci l-au invitat să intre. Fry 
declară că a zburat nebuneşte până la New York şi înapoi 
în total paisprezece mii de kilometri = în mai puţin de o 
oră. Vocea i-a spus că expediţii de pe planeta OZN-urilor 
fuseseră trimise pe Pământ timp de secole pentru a ajuta 
dezvoltarea civilizaţiei umane, însă se aflau încă în 
căutarea unor indivizi suficient de inteligenţi. Fry a 


susţinut, mai târziu, că CIA i-a muşamalizat mărturia timp 
de doisprezece ani. 

Nici urmă de câine 

Pescarul Alan Morris susţine că echipajul unui OZN i- 
a răpit câinele. Morris, din Bethesda, Ţara Galilor, a 
declarat poliţiei că pescuia într-un râu, în apropierea casei 
sale, când s-a apropiat de el o minge de lumină care 
plutea. 

„A plutit o vreme deasupra locului unde mă aflam, 
apoi a aterizat pe un câmp din apropiere”, spune el. „M-am 
apropiat ca să arunc o privire”. 

Morris spune că a văzut un tambuchi deschizându-se 
în lateralul unei nave de forma unei farfurii. O scară ce 
părea din metal a fost coborâtă până la pământ şi trei 
fiinţe s-au dat jos pe ea. „Aveau cam doi metri înălţime şi 
antene pe cap”, îşi aminteşte Morris. „Păreau să aibă 
fiecare câte o cutie şi o cazma”. 

Când creaturile au început să sape, câinele lui Morris 
s-a repezit brusc spre ei. Pescarul s-a ridicat să-l cheme 
înapoi, însă a leşinat. 

Atunci când şi-a revenit, farfuria zburătoare 
dispăruse, lăsând doar nişte arsuri pe locul unde stătuse. 
Şi nu era nici urmă de câine. 

ZILELE LIPSĂ 

Travis Walton era unul din cei şase tăietori de lemne 
care la data de 5 noiembrie 1975 se întorceau acasă cu un 
camion, de la lucru, din Pădurea Naţională Sitgreave- 
Apache, în Arizona. Deodată, şeful echipei, Mike Rogers, a 
călcat pe frână. O farfurie zburătoare plutea la cinci metri 
deasupra unor copaci din apropiere. 

În ciuda strigătelor de avertizare a colegilor săi, 
Walton a sărit din camion şi a luat-o la fugă spre navă. O 
rază de lumină roşie, pornită de la aceasta l-a făcut să se 
prăbuşească la pământ. Îngroziţi, cei din camion au plecat 
mai departe, însă s-au întors peste câteva minute, 
preocupaţi de soarta camaradului lor. Nu mai era nici 
urmă de Walton sau de navă. 

Poliţia locală a privit cu neîncredere declaraţiile 


martorilor. l-au supus testelor la detectorul de minciuni şi 
i-au întrebat dacă vreunul dintre ei îl ucisese pe Walton. 
Testele s-au dovedit a fi negative. Mike Rogers a declarat 
poliţiştilor: „Travis sărise din camion încă înainte ca eu să 
opresc. Am rămas pe loc, cu restul băieţilor, privind şi 
nevenindu-mi să-mi cred ochilor. Deodată, am văzut o rază 
albăstruie şi pe Walton căzând la pământ. 

Am călcat acceleraţia. Ne-am uitat înapoi şi am văzut 
un întuneric total... Eu parcă îngheţasem... de-abia mai 
vedeam...” 

Poliţia a lansat o amplă acţiune de căutare a 
dispărutului, dar n-a găsit nimic. Apoi, pe 10 noiembrie, 
sora lui Walton a răspuns unui apel telefonic venit de la un 
aparat public. Era fratele ei, şocat, care habar n-avea unde 
fusese timp de cinci zile. 

Ca şi Betty şi Barney Hill, a fost interogat sub 
hipnoză. lată uluitoarea sa relatare: 

„Ştiu că oamenii nu mă vor crede, că mă vor numi 
monstru sau escroc. Însă eu am fost pe navă şi am întâlnit 
creaturile acelea. Am văzut cu toţii farfuria zburătoare în 
seara aceea. Eram atât de agitat încât, în momentul în 
care camionul s-a oprit, am sărit jos din el şi am început să 
alerg spre lumină. Nu îmi era frică. 

Apoi m-a lovit ceva ca o descărcare electrică în 
barbă, după care am leşinat. Când m-am trezit, credeam că 
sunt într-un spital. Eram întins pe o masă, cu faţa în sus şi, 
concentrându-mi privirea, am văzut trei creaturi. Era 
ciudat. Nu erau oameni. Mie mi se părea că erau ca nişte 
embrioni umani, înalţi cam de un metru şi şaizeci de 
centimetri. Purtau nişte costume mulate, maro-închis. 
Pielea le era albă, ca o ciupercă, dar n-aveau trăsături bine 
conturate. 

Cred că am intrat în panică. Am înşfăcat un tub 
transparent şi am încercat să-l smulg de la locul lui, pentru 
a-l folosi ca pe o armă. Însă n-am reuşit să-l rup. Eram 
îngrozit. Am vrut să-i atac, însă au plecat. Rămăsesem 
singur. Apoi, o altă creatură a apărut brusc, la câţiva metri 
de mine. Părea un humanoid, însă doar îmi zâmbea printr- 


un fel de cască asemănătoare unui acvariu. 

El m-a condus printr-un coridor până într-o altă 
cameră mare, puternic luminată. În centrul încăperii era 
un scaun cu spătar înalt ce avea nişte butoane pe braţul 
din stânga şi un mâner pe celălalt. 

Creatura a dispărut la fel de brusc cum apăruse, iar 
eu m-am apucat să mă joc cu butoanele. Am împins de 
mâner, iar peisajul de afară s-a schimbat. Am simţit că ne 
mişcăm şi am ştiut că eram pe o navă spaţială. Apoi mi-am 
pierdut din nou cunoştinţa. 

Când mi-am revenit, eram tulburat. Mă aflam pe 
autostradă. Era întuneric, însă copacii din jur erau 
luminaţi, căci doar la câţiva metri se afla farfuria 
zburătoare. În jur nu mai era nimeni altcineva. Am văzut 
că purtam hainele mele de lucru. 

Pur şi simplu am început să alerg. Mi-am dat seama 
că eram la Heber, într-un sat la câţiva kilometri distanţă de 
casă. Când am dat de o cabină telefonică, am sunat-o pe 
sora mea”. 

Walton era mormon şi nu avea niciun motiv să mintă. 
Când însă a fost supus unui test cu detectorul de minciuni, 
la solicitarea unui săptămânal american, a picat. Un test 
ulterior a dovedit însă că spunea adevărul. 

Philip Klass, redactor la revista Aviation Week, a 
considerat acest lucru suspect atunci când a cercetat 
cazul. El a vorbit cu cel care a coordonat primul test, iar 
acesta i-a declarat că povestea era „o mare păcăleală”. Tot 
Klass a afirmat şi că lui Walton i s-a permis să-şi aleagă 
singur întrebările testului pe care l-a luat 

Dar de ce oare ar fi minţit Walton? Klass avea un 
răspuns şi la asta. El l-a acuzat pe Rogers de a fi inventat 
povestea cu răpirea pentru a scăpa de un contract pe care 
nu l-ar fi putut onora la timp, lucru care l-ar fi supus la 
plata unor despăgubiri. 

Dacă, aşa cum s-a spus, totul era o farsă, atunci cum 
se explică starea lui Walton după presupusa întâlnire? El a 
devenit un om rătăcit, cu o privire inexpresivă, nebună. 
„Mi-aş fi dorit să nu mi se fi întâmplat niciodată”, le-a spus 


el prietenilor. „Nu-mi place să fiu făcut mincinos”. 

La patru ani după incidentul din Arizona, un 
adolescent francez avea să dispară în condiții 
asemănătoare. Asta cu exact o săptămână înainte ca el să 
reapară, la fel de misterios. 

Frank Fontaine avea nouăsprezece ani şi o căsătorie 
fericită, din care rezultase un copil, pe atunci în vârstă de 
şase luni. La patru dimineața, pe data de 26 noiembrie 
1979, el îşi ajuta doi prieteni să încarce un camion cu 
haine pentru piața din Gisors, când au văzut cu toții „o 
lumină strălucitoare care se învârtea” şi cobora. În timp ce 
prietenii săi, Jean-Pierre Prevot şi Saloman N'diaye s-au 
dus înăuntru să aducă un aparat foto, Fontaine s-a dus cu 
camioneta spre locul unde se părea că lumina avea de 
gând să aterizeze. 

„Când am ieşit, dubiţa lui Frank era la două sute de 
metri distanţă”, a declarat Prevot ulterior poliţiei. „Era 
înconjurată de o lumină puternică, asemenea unei aureole. 
În imediata apropiere se mai aflau alte trei lumini 
strălucitoare. Brusc, s-au îndreptat toate spre acelaşi 
punct: camioneta”. 

Pe când îngrozitorul halo se ridica în aer, cei doi s-au 
repezit la camionetă. Motorul mergea, luminile erau 
aprinse, uşa era deschisă, iar Fontaine... dispăruse. 

Poliţia locală din Clergy Pontoise, Val d'Oise, au luat 
la început în râs întreaga poveste. I-au interogat pe Prevot 
şi pe N'diaye îndelung, individual, fără a putea să le 
zdruncine mărturia. Au luat legătura cu familiile lor, aflând 
că cei doi erau oameni serioşi, care nu făceau glume 
proaste. Testele au dovedit că nu băuseră şi nici nu se 
dragaseră. 

Derutaţi, poliţiştii au distribuit fotografia lui Fontaine 
tuturor posturilor se poliţie franceze. Au testat nivelul de 
iradiere a maşinii, care s-a dovedit nul. Au întrebat bazele 
militare dacă existau rapoarte ale unor apariţii de obiecte 
neidentificate în spaţiul aerian: fără rezultat. Timp de o 
săptămână, nimeni n-a ştiut ce se întâmplase cu dispărutul 
Fontaine. 


Apoi, pe 3 decembrie, acesta a bătut la uşa 
apartamentului lui N'diaye, la puţin timp după patru 
dimineaţa. A spus că se pomenise pur şi simplu acolo unde 
fusese camioneta şi a presupus că fusese răpit după ce-şi 
pierduse cunoştinţa din cauza luminilor orbitoare. Habar 
nu avea că trecuse deja o săptămână de la incident... 
credea că era încă în 26 noiembrie. 

Cei doi i-au telefonat lui Prevot şi au mers cu toţii la 
poliţie. Dacă prietenii lui Fontaine erau bucuroşi să-l vadă 
nevătămat, nu prea o arătau. In schimb, un grup de 
detectivi încăpăţânaţi l-au interogat toată ziua, convinşi că 
cei trei erau implicaţi într-un fel de poantă de prost gust. 

Fontaine nu-şi amintea nimic din cele ce i se 
întâmplaseră în cele şapte zile. îşi aducea aminte doar că 
înainta spre lumina care se apropia de şosea dinspre 
dreapta şi care a aterizat pe capota maşinii. Era mare cât o 
minge de tenis. El a simţit o furnicătură în ochi, apoi a 
leşinat. Habar n-avea de cele patru lumini ce-l înconjurau. 

După cercetări îndelungate, poliţia a fost nevoită să 
claseze cazul ca nerezolvat. Comandantul postului din 
Pontoise, Roger Courcous, a spus: „Plutim în domeniul 
fantasticului”. 

VIZITATORI DE PE O PLANETĂ DEVASTA TĂ 

Membrii unei familii din Gloucestershire pretind că 
au fost răpiți de extratereştri veniţi de pe planeta János, 
care s-au oferit să împartă secretele lor tehnologice cu 
pământenii dacă li se permitea să trăiască în pace pe 
planeta noastră. John Mann, soţia sa Gloria şi sora lui, 
Frances, susţin cu toţii că au văzut filmări ale planetei şi 
că li s-a spus că aceasta fusese distrusă de un lanţ de 
explozii nucleare. 

Bizara lor mărturie a fost obţinută în timpul 
şedinţelor de hipnoză ce urmăreau să determine ce se 
întâmplase atunci când familia se întorcea acasă după o 
vizită la mama lui John, în Reading, Berkshire, în ziua de 
luni, 19 iunie 1978. Au pornit spre casă la ora nouă şi 
jumătate seara. Copiii. 

Natasha, de cinci ani şi Tanya, de trei ani, moţăiau pe 


bancheta din spate a vechiului autoturism Vauxhall Victor, 
de culoare albă. Se făcuse cam zece şi un sfert când au 
ajuns în Stanford-in-the-Vale, Oxfordshire, iar John, care 
cunoştea bine drumul, era sigur că avea să ajungă acasă, 
în Brockworth, cam peste o oră. 

Pe când urcau însă dealul din spatele satului, el a 
observat o lumină strălucitoare pe cer, cam la un kilometru 
şi jumătate mai în faţă. Cele două femei au văzut şi ele 
lumina şi şi-au dat seama că era prea mare pentru a fi o 
stea După încă o milă, timp în care lumina păstrase 
distanţa, John a oprit maşina pentru a asculta dacă se 
auzea vreun zgomot. Deodată, o lumină roşie a clipit la 
dreapta celei albe, care părea să se mărească. Luna plină a 
dispărut pur şi simplu în acel moment, iar John a auzit 
ceva ca „un şuierat amestecat cu un scârţâit asemănător 
ca acela al unui tren care frânează”. 

John a adăugat: „Luna a reapărut şi am putut vedea 
ir A mare, circular, la peste treizeci de metri înălţime, 
mişcându-se încet. Venea direct spre noi. A trecut pe 
deasupra maşinii şi peste nişte copaci, spre dreapta, până 
pe un câmp. Pe când se îndepărta am văzut un obiectiv 
masiv, ca o farfurie zburătoare cu fundul luminat de un 
rând de lumini multicolore”. 

Strigătele soției sale l-au readus la realitate. 
„Repede, John, intră în maşină, chestia aia o să aterizeze”. 
El s-a suit înapoi la volan şi a demarat, însă după o sută de 
metri şi-a dat seama că nu se mai aflau pe şoseaua A 417, 
care-i era familiară. „Era întuneric beznă şi eram 
înconjurați de un fel de gard viu, înalt şi des, peste care nu 
puteam vedea”, îşi aminteşte el. „Şoseaua nu mai era 
dreaptă, ci ondulată, în zigzag. Aveam ciudata senzaţie că 
dacă aş fi luat mâinile de pe volan maşina ar fi continuat să 
meargă singură”. 

Au mai luat o curbă şi s-au pomenit în Faringdon. Era 
ora zece şi jumătate şi o linişte neobişnuită, având în 
vedere că era ora de închidere a barurilor. lar John nu-şi 
aducea aminte să fi trecut pe lângă indicatorul localităţii 
atunci când intrase în oraş. Pe când îşi continuau drumul 


spre 

Cirencester, Frances a observat aceeaşi lumină albă, 
care mergea în paralel cu ei, la vreo două sute de metri 
depărtare. De câte ori maşina se apropia de vreo casă, 
mingea luminoasă dispărea, iar la Cirencester a dispărut 
definitiv. 

Peste douăzeci de minute, când a ajuns acasă, John a 
sunat la baza aviaţiei militare britanice de la Brize Norton, 
care se afla la vreo doisprezece kilometri de Farington, 
pentru a raporta apariţia OZN-ului. Privindu-şi ceasul, a 
avut un şoc. Era trecut de miezul nopţii şi ar fi trebuit să fi 
ajuns acasă în urmă cu o oră. Frances a insistat să plece 
singură cu maşina spre casa ei, din orăşelul apropiat 
Strond, unde o aştepta soţul ei, Ronald. John şi Gloria au 
trimis copiii la culcare şi apoi s-au dus şi ei să se culce, 
simțindu-se rău şi fiind un pic ameţiţi. 

În seara următoare, John, antreprenor în construcţii, 
întorcându-se de la lucru, s-a hotărât să mai facă o dată 
drumul pe care-l parcurseseră cu o zi în urmă, pentru a 
căuta misterioasa şosea îngrădită cu gard viu. N-a putut-o 
găsi. La sfârşitul săptămânii s-a dus să cerceteze câmpul 
unde credea că aterizase OZN-ul. Nu era nici urmă de aşa 
ceva. Fusese oare totul un vis? 

In cele câteva zile care au urmat, lui John i-au apărut 
nişte arsuri în partea inferioară a pieptului, arsuri identice 
cu cele ce s-au dezvoltat pe braţul stâng şi pe piciorul 
soţiei sale. Luând legătura cu Frances, au aflat că şi ea se 
plângea de iritaţii asemănătoare. Mai mult încă, toţi trei 
aveau o inexplicabilă vânătaie chiar sub genunchiul drept. 

După o săptămână, Nataşa s-a trezit noaptea din 
somn speriată, plângând şi strigând: „Unde e mămica? 
Vreau la mămica! „Era primul din cele patru coşmaruri pe 
care fata avea să le aibă în următoarele două săptămâni. 
Mama ei a întrebat-o ce visase. 

„Mi-a spus că a visat o grămadă de oameni stranii 
care se uitau la ea cu nişte ochi ciudaţi44, spune Gloria. 
„Cineva îi dusese pe mămica şi pe tăticul în altă cameră.44 
Când am încercat să scot mai multe de la ea s-a mirat 


foarte tare şi mi-a zis: „Ar trebui să ştii, că doar ai fost 
acolo.44 

Visul acesta l-a convins pe John Mann de faptul că 
ceva ciudat se petrecuse în timpul acelei ore pe care o 
pierduseră la întoarcerea acasă. Atât el cât şi sora sa 
Frances s-au decis să se supună hipnozei pentru a-şi sonda 
memoria subconştientă. Specialistul în hipnoză Geofrey 
M'Cartney a fost de acord să-i ajute... iar rezultatul a fost o 
poveste care a stupefiat întreaga lume. 

John şi-a amintit cum OZN-ul plutea în faţa maşinii, la 
treizeci de metri de pământ. In loc să meargă în 
continuare pe drumul întunecat, el oprise şi se dăduse jos 
din maşină, pomenindu-se într-o ceaţă albicioasă. Cel puţin 
opt creaturi tăcute şi întunecate au trecut pe lângă el, au 
mers până la maşină şi s-au întors cu femeile şi copiii. 

„Am păşit împreună spre o strălucitoare coloană de 
lumină”, spune John. „În momentul în care am pătruns în 
raza luminoasă, am început să plutim în sus. Mă aflam într- 
o cameră circulară, împreună cu trei bărbaţi ce purtau 
costume mulate, de un argintiu metalizat şi căşti ce se 
potriveau fix pe cap. Aveau ochi albaştri, spălăciţi şi tenul 
palid, deschis la culoare. 

Unul dintre ei mi-a urat bun venit în engleză şi mi-a 
spus că doreau să mă examineze. Mi-a zis că nu ni se va 
întâmpla nimic rău. M-am despărţit de ceilalţi şi am intrat 
într-o cameră unde era un fel de scaun de dentist. O 
femeie mi-a legat mâinile de braţele scaunului, în timp ce 
alta apăsa nişte butoane de pe un pupitru. 

O rază intensă de lumină m-a izbit în faţă, apoi una 
din femei a tras în jos ceva negru, din tavan, şi am ameţit 
complet. Când mi-am revenit, un bărbat a intrat în 
încăpere şi a început să vorbească femeilor într-o limbă pe 
care n-o înţelegeam. Apoi mi s-a prezentat ca fiind Anouxia 
şi mi-a spus să-l urmez în camera iniţială. A zis ceva într- 
un microfon încorporat în zid şi în cameră au intrat vreo 
cincizeci de creaturi. 

Anouxia mi-a spus că se întâmplase ceva şi nava 
trebuia să se mute ceva mai încolo. A zis că eram norocoşi 


să ne aflăm în camera maşinilor în timp ce se muta. 
Podeaua s-a înclinat spre stânga. 

Mai târziu, am întrebat cum era propulsată nava şi 
mi-a spus că erau dispuşi să-mi împărtăşească secretul 
dacă, în schimb, ar fi fost lăsaţi să trăiască în pace pe 
Pământ. Apoi m-a dus în ceea ce el numea camera de 
control, a dezvelit un ecran şi mi-a spus că voia să-mi arate 
imagini ale planetei sale. 

Aveam senzaţia că filmarea fusese făcută dintr-un 
avion ce se apropia de suprafaţa planetei şi că mă aflam şi 
eu la bordul acestuia. Zburam deasupra unui peisaj 
dezolant, plin de bolovănişuri cenuşii. Apoi am văzut 
stâncile despicându-se şi o navă ieşind, având mărimea 
unui autobuz. A intrat într-un tunel. 

Am observat şase creaturi îmbrăcate ca nişte 
călugări, care duceau o cutie. Anouxia mi-a mărturisit că 
acea cutie era un coşciug şi că, nava apărută era acolo 
pentru a lua morţii. M-am întristat foarte tare”. 

Şi Frances a fost examinată. Apoi, o creatură numită 
Uxiaulia, care avea pe uniformă un disc alb, plat, i-a spus 
că era un pilot explorator de pe planeta Jânos şi că voia să- 
i arate un film care să-i explice de ce au plecat să-şi caute 
o altă casă. 

„Erau trei planete pe ecran, pe care mi le-a prezentat 
ca Samia, Sarton şi Jânos”, îşi aminteşte Frances. „Se pare 
că Sarton, cea mai apropiată de soarele lor, s-a apropiat 
prea mult de Jânos şi a început să se dezintegreze, 
bombardându-i cu meteoriți. Când unul dintre aceştia a 
lovit o centrală nucleară, s-a declanşat o reacţie în lanţ ce 
a distrus planeta”. 

După spusele lui Frances, în următoarele imagini se 
aflau o femeie blondă şi doi copii. Uxiaulia i-a spus că erau 
soţia şi copiii săi, o fată şi un băiat, care muriseră cu toţii 
în timpul exploziilor. Apoi a adăugat că supraviețuitorii de 
pe Jânos se refugiaseră pe o navă-mamă şi trimiteau 
navete de explorare pentru a găsi o nouă casă. „Cele 
văzute pe Pământ i-au făcut să creadă că le-ar plăcea să 
locuiască aici”, a spus Frances. 


Atât ea, cât şi John şi-au amintit că, înainte de a 
părăsi nava, li s-a dat să bea ceva incolor şi efervescent. 
„Vă ajută să uitaţi”, le-au spus. „Trebuie să uitaţi, căci 
altfel se vor folosi de voi. Cu timpul, vă veţi aminti. Ne vom 
reîntâlni şi ne veţi recunoaşte”. 

A fost oare totul doar o nebunească poveste SF? 
Oameni de ştiinţă şi doctori au făcut verificări, iar 
specialişti în hipnoză erau convinşi că cei doi credeau că 
spun adevărul. Mărturiile lor detaliate, date separat una 
de cealaltă, au adus o mare notă de credibilitate, mai ales 
când mica Nataşa, care nu fusese hipnotizată, a spus 
povestea ei ziariştilor, confirmând întocmai spusele 
adulţilor. 

STRĂINII VENIȚI DIN ADÂNCURI 

O pianistă şi prietenul ei susţin că au fost răpiți şi 
duşi la bordul unui OZN, unde au fost supuşi unei 
îngrozitoare examinări, în noiembrie 1980. Şi de data 
aceasta, întreaga poveste nu a ieşit la iveală decât sub 
hipnoză. 

Luli Oswald, de cincizeci şi cinci de ani, declară că 
mergea cu maşina pe un drum de coastă, lângă Rio de 
Janeiro, în Brazilia, împreună cu Fanze Mehlen, de 
douăzeci şi cinci de ani, când au văzut o escadrilă de nave 
ciudate înălțându-se din ocean. „Când au ieşit, s-a format 
un fel de ciupercă de apă”, a spus ea la poliţie. „Apoi am 
observat o navă mare, neagră, în faţa noastră. Părea să 
aibă cam o sută de metri diametru şi o calotă mică în vârf”. 

Mehlen, care conducea, a pierdut controlul maşinii. 
Aceasta a început să meargă nebuneşte, în zigzag, în timp 
ce uşile se deschideau şi se închideau de la sine. Apoi, 
brusc, coşmarul s-a sfârşit. Şocaţi, s-au oprit la un 
restaurant să bea o cafea... şi au constatat că era cu două 
ore mai târziu decât credeau. 

„Tipul intrase în panică, iar ea încerca să-l calmeze”, 
a declarat un bucătar al restaurantului. „Mi-au spus ce se 
întâmplase şi le-am răspuns că şi alţii mai avuseseră 
probleme în curba aceea. Acolo, unul dintre prietenii mei a 
fost chiar urmărit de un OZN”. 


Doamna Oswald s-a adresat unui mare specialist în 
hipnoză, doctorul Silvio Lago, în încercarea de a umple 
acel gol de două ore din mintea ei. „Văd două OZN-uri 
deasupra noastră”, a spus ea în timpul şedinţelor, „Mi-e 
greu, mi-e greață. Au apucat maşina de partea de sus. O 
lumină de la cele două obiecte mai mici ne ţinea maşina ca 
într-un cleşte. Suntem prizonierii acestei lumini. E oribil...” 

Continuându-şi povestea, pianista a început să 
geamă, terorizată: „Am intrat în discul negru prin partea 
de jos. Maşina este în OZN, dar noi suntem afară din 
maşină. îmi bagă un tub în ureche. Sunt tuburi peste tot... 
mă trag de păr. 

Arată ca nişte şobolani... e oribil! Au urechi imense, 
scârboase, de şobolan şi gurile ca nişte crăpături înguste. 
Mă ating peste tot cu braţele lor subţiri. Sunt cinci, au 
pielea cenuşie şi lipicioasă...” 

Doamna Oswald a spus că l-a văzut pe Mehlen întins 
pe o masă unde extratereştrii îl examinau cu o ciudată rază 
luminoasă ce mirosea a sulf. Fiinţele-şobolan comunicau 
fără să vorbească, însă una dintre ele a vorbit cu ea. „A 
spus că ei vin din Antarctica”, îşi aminteşte ea. „Există un 
tunel care trece pe sub Polul Sud, pe acolo au ieşit. Ceilalţi 
sunt extratereştri”. 

După două ore, examinarea s-a terminat, iar cei doi s- 
au pomenit brusc înapoi în maşină, pe Pământ. 

„VEIUITA TOTUL...” 

Un licean de şaisprezece ani a afirmat că a văzut un 
extraterestru în grădina casei sale. A descris creatura ca 
fiind foarte înaltă, cu ochi mari, verzi şi fără nas. Băiatul 
declară că a ieşit prin uşa din spate şi a păşit spre străin... 
apoi nu şi-a mai adus aminte nimic din ceea ce s-a 
întâmplat până s-a trezit a doua zi dimineaţa. 

Băiatul a fost de acord să se supună unor teste la 
Centrul de sănătate mintală Southwest Montana, din 
Annaconda. Tânărul uitase ce i s-a întâmplat după ce 
văzuse creatura, însă, sub hipnoză, a mărturisit că trei 
extratereştri l-au dus cu forţa pe o navă spaţială. L-au 
examinat, sub o lumină puternică şi i-au spus că va uita tot 


ceea ce se întâmplase. 

Doctorul Kent Newman, care a dirijat experimentul, a 
spus: „Cred că băiatul a declarat exact ceea ce i s-a 
întâmplat”. 

De aceeaşi părere este şi doctorul Leo Sprinkle de la 
Universitatea statului Wyoming, din Laramie, ale cărui 
teste au relevat că cele mai multe întâlniri de gradul trei 
au avut loc împotriva voinţei subiecţilor, care erau de 
obicei îngroziţi şi extrem de agitati. De multe ori întâlnirile 
au provocat efecte vizibile pe corp şi amnezie. 

Doctorul Sprinkle a afirmat: „Nu ştiu dacă aceşti 
oameni au avut contacte fizice sau extracorporale, însă 
cunoştinţele mele personale şi profesionale mă obligă să le 
consider mărturiile ca fiind adevărate”. 

Doctorul Alfin Lawson de la Universitatea statului 
California, din Ldng Beach, este mai rezervat. După ce a 
supus mai multe victime ale răpirilor la hipnoză, a 
declarat: „Relatările lor sunt, cel puţin parţial, adevărate. 
Aceasta nu înseamnă însă că experienţele lor sunt în mod 
necesar evenimente fizice „reale” - mai reale decât sunt 
halucinaţiile”. 

PREŢUL PASIUNII 

Extratereştrii au răpit femei şi bărbaţi în timpul 
vizitelor pe Pământ şi pentru contacte sexuale. Această 
incredibilă afirmaţie aparţine cercetătorului Barry King, de 
la Asociaţia Britanică de Cercetări OZN. 

Acesta a menţionat cazul unei femei din Taunton, 
Somerset. Ea a declarat că mergea noaptea cu maşina în 
apropie rea casei sale şi i s-a oprit brusc motorul. Când a 
coborât să se uite sub capotă, a fost înşfăcată din spate şi 
a leşinat. 

Şi-a revenit pomenindu-se goală, legată de o masă şi 
acoperită cu un cearşaf albastru. Trei creaturi îmbrăcate 
cu tunici albăstrui, având cam un metru şaptezeci şi cinci 
înălţime, pielea întinsă, fără riduri şi ochi rotunzi, 
inexpresivi, au început s-o examineze. Apoi două dintre ele 
au plecat. 

Doamna X pretinde că extraterestrul care a rămas cu 


ea i-a pus pe coapsă un dispozitiv mic, asemănător unui ac, 
lucru ce i-a provocat o stare de amorţeală şi a lăsat-o 
semiparalizată. Apoi, creatura a violat-o, calm şi fără a se 
agita. Doamna X a leşinat din nou şi s-a trezit în maşină. 
Motorul funcţiona perfect. 

„S-a dus acasă şi i-a povestit totul soţului ei”, spune 
domnul King. „E o femeie cu capul pe umeri şi cred că nu 
minte. Cred că astfel de cazuri se întâmplă mai des decât 
ne imaginăm. Multe dintre victime nu vor să vorbească 
despre asta”. 

Un fermier brazilian a ezitat în mod cert să-şi 
povestească întâmplarea până când a fost forţat să se 
prezinte la medic, deoarece fusese iradiat. 

Mărturia sa este extraordinară. El pretinde că o 
capsulă strălucitoare, în formă de ou, a aterizat pe una din 
proprietăţile sale într-o noapte rece, înstelată, de 15 
octombrie 1957. Un grup de humanoizi purtând salopete 
mulate şi căşti gri l-au împins la bordul navei, l-au 
dezbrăcat, l-au spălat cu un lichid rece ca gheaţa, apoi i-au 
luat o probă de sânge din bărbie. 

După ce au plecat, el a rămas întins pe o canapea, 
gol şi speriat. În cele din urmă, a apărut o femeie goală, 
una cum nu mai văzuse până atunci. Un păr blond, 
mătăsos, îi încadra faţa triunghiulară, cu ochi mari, 
alungiţi, albaştri şi o bărbie ascuţită. 

Avea o siluetă bine făcută, talia subţire, şolduri late şi 
picioare lungi. Prizonierul a considerat-o cea mai frumoasă 
fiinţă pe care o văzuse vreodată. Ea i-a zâmbit, apoi l-a 
îmbrăţişat şi a început să-şi frece faţa şi trupul de al lui. 

„Singur cu femeia asta, care-mi dădea foarte clar de 
înţeles ce voia, am devenit excitat”, a mărturisit el ulterior 
autorităţilor. „Am uitat de toate, am strâns-o în braţe şi i- 
am răspuns la mângăieri. 

Era un act normal, iar ea se comporta ca orice 
femeie, chiar şi după nenumărate îmbrăţişări. Nu ştia însă 
cum să sărute. Poate că muşcăturile ei jucăuşe pe bărbia 
mea erau un fel de sărut. 

În cele din urmă a obosit, respira cu greutate. Eu 


eram încă excitat, însă ea mă respingea acum. Înainte de a 
pleca, s-a întors şi a arătat mai întâi spre burta ei şi apoi 
spre cer, înspre sud”. 

Iniţial, tânărul fermier i-a povestit mamei lui despre 
curioasa sa experienţă. Era convins că nimeni altcineva nu 
l-ar fi crezut. De-abia dacă-i venea lui să creadă. 

În zilele ce au urmat, însă, sănătatea i s-a deteriorat 
rapid. Greaţa şi durerile de cap nu i-au mai permis să iasă 
din casă. Ochii îi ardeau şi nu mai putea dormi. Cercuri 
mici şi roşii i-au apărut pe tot corpul. 

Doctorul din localitate, care l-a consultat, a chemat 
un specialist de la Rio de Janeiro. Acesta a confirmat 
diagnosticul iniţial - iradiere. Cicatricile întunecate şi 
semnele de pe pielea subţire şi delicată de pe bărbie erau 
dovezi că i se luase sânge. 

Doctorul era convins că pacientul nu inventase nimic 
din cele spuse, şi a declarat scepticilor ofiţeri de poliţie: 
„Nu există absolut nicio dovadă directă sau indirectă, care 
să indice că subiectul ar fi bolnav mental”. 

PESTE MĂRIŞI ŢĂRI 

Unii dintre cei răpiți de OZN-uri s-au pomenit că 
aterizează la sute de kilometri distanţă de unde fuseseră 
luaţi. Pe 4 ianuarie 1975, dimineaţa devreme, chelnerul 
Carlos 

Diaz venea pe jos, de la slujbă, prin Bahia Blanca, 
când a fost orbit de o lumină care pulsa şi a auzit un 
şuierat straniu. Ulterior, a adăugat că aerul şi chiar strada 
păreau să vibreze violent. Apoi, a simţit cum a fost ridicat 
de la pământ şi purtat prin aer. La trei metri deasupra 
solului s-a uitat în jos şi a leşinat. 

S-a trezit în ceea ce părea să fie o sferă strălucitoare. 
Ca prin vis, a văzut lângă el trei creaturi cu pielea verde, 
care i-au smuls smocuri de păr din cap. Nu a simţit nicio 
durere. 

La patru ore după ce a fost răpit din Bahia Blanca, 
Diaz a fost găsit ametit, lângă o şosea din Buenos Aires, la 
o mie de kilometri depărtare. Lângă el se aflau o sacoşă cu 
hainele de serviciu şi un ziar pe care-l cumpărase de lângă 


casă în acea dimineaţă. A fost dus la un spital din 
apropiere, iar doctorii au constatat că era doar un pic 
şocat. Nu puteau însă înţelege cum îi fusese smuls părul 
din cap fără a i se afecta rădăcinile. 

Şapte ani mai târziu, doctorul Geraldo Vidal şi soţia 
sa călătoreau cu maşina în apropiere de Bahia Blanca când 
s-a întâmplat ceva straniu. Orele păreau să treacă 
asemenea secundelor. Când vraja s-a rupt, s-au trezit 
conducând, însă peisajul şi şoseaua se schimbaseră. Au 
oprit pentru a verifica; unde se aflau, iar răspunsul a venit 
neîntârziat, Mexic. 

Cei doi nu-şi puteau explica faptul că se aflau la cinci 
mii de kilometri de casă. Nu-şi aminteau să fi văzut lumini 
strălucitoare, nici să fi fost ridicaţi în aer. Şi erau la fel de 
nedumeriţi ca şi mecanicii auto mexicani în legătură cu 
urmele şi zgârieturile stranii ce se aflau pe caroseria 
maşinii lor. 

Jose Antonia da Silva şi-a amintit, însă, mai multe din 
cele ce i se întâmplaseră după ce dispăruse din oraşul 
Vitoria, din Brazilia, la data de 9 mai 1969. Patru zile mai 
târziu, când a fost descoperit la Bebedouro, la peste opt 
sute de kilometri de casă, umblând fără ţintă, în transă, 
avea ceva cu totul senzaţional de povestit. 

A spus că nişte creaturi înalte de un metru douăzeci 
îl duseseră pe o altă planetă. Scepticii brazilieni au trebuit 
să admită că ceva i se întâmplase. Ceva ciudat. Era 
speriat, îşi aţintea mereu privirea spre cer şi era îngrozit 
de luminile strălucitoare. 

Toate aceste trei întâmplări au avut loc în perioada 
de după cel de-al doilea război mondial, când numeroşi 
oameni citiseră relatări stranii în ziare. Ce ar fi putut însă 
să fie în mintea unui soldat care a fost găsit înlemnit de 
uimire în piaţa centrală din Mexico City, în 1593, îmbrăcat 
în uniformă şi purtând armele unui regiment aflat la mai 
mult de cincisprezece mii de kilometri depărtare? 

Interogat de Inchiziţie, el a declarat că habar n-avea 
cum ajunsese el în Mexic, nu ştia să fi călătorit în vreun fel 
şi nu-şi amintea decât pentru câteva secunde că-şi 


pierduse cunoştinţa. Ultima amintire era că stătea de pază 
în faţa Palatului Prezidenţial din Manila, în Filipine, şi că 
tocmai i se spusese că guvernatorul fusese asasinat. Peste 
trei luni, o navă a sosit în Mexic din Orientul îndepărtat, 
aducând vestea că guvernatorul fusese ucis pe 25 
octombrie, chiar în ziua în care soldatul fusese găsit în 
piaţă. 

Inchiziția a fost anunţată şi atunci un negustor a 
apărut în mod misterios în Portugalia, în 1655, şi a susţinut 
că, în urmă cu doar câteva secunde, se aflase la intrarea în 
biroul său din Goa, pe coasta de est a Indiei. Ultimul lucru 
pe care şi-l mai aducea aminte era că fusese ridicat brusc 
în aer. Preoţii au decis că deţinea puteri oculte şi l-au 
condamnat la ardere pe rug. La începutul secolului al XVII- 
lea, cu trei sute de ani înaintea inventării avionului, o 
călugăriţă de optsprezece ani din Agreda, Spania, a 
mărturisit superioarelor sale că zburase până în America 
Centrală. În timpul cât s-a aflat acolo, sora Mary a 
convertit la creştinism, potrivit propriilor sale afirmaţii, 
tribul indian Jumano. În cursul unuia din zboruri, a văzut 
Pământul sub ea, ca o sferă care se rotea. 

Aceste cuvinte erau curată erezie. Celelalte surori au 
ars jurnalul în care notase cele legate de zboruri, iar 
ofiţerii Inchiziției i-au cerut să-şi nege spusele. Ea a 
refuzat. 

În 1622, scrisori pline de indignare au fost adresate 
Papei Urban VIII şi regelui Spaniei, Filip al IV-lea. Veneau 
din partea părintelui Alonzo de Benavides, un misionar 
trimis la New Mexico. El cerea să i se spună de ce fusese 
trimis să facă un lucru care fusese făcut deja. Indienii 
aveau cruci şi ştiau cum să celebreze slujbele. Spuneau că 
îi învățase o femeie în albastru, care aducea cu ea 
învăţăturile religioase. Nici Papa şi nici regele nu ştiau 
despre ce era vorba. 

În 1630, părintele de Benavides s-a întors în Europa 
şi a auzit povestea zborurilor surorii Mary. S-a dus la 
mănăstirea din Agreda şi a vorbit cu ea pe îndelete. În mod 
cu totul incredibil, călugăriţa i-a descris cu precizie sate, 


oameni şi obiceiuri pe care misionarul le văzuse în New 
Mexico. Ea i-a relatat evenimente şi legende locale, pe 
care puţini oameni le cunoşteau. lar când misionarul a 
scos la iveală un caliciu folosit de indieni, superioarele 
surorii Mary l-au identificat ca fiind cel ce lipsea de la 
mănăstire. 

E limpede că sora nu inventase povestea, însă cum a 
fost aceasta posibilă? Dacă scoatem din calcul ideea 
simplei propagande catolice, singurul răspuns rămâne 
acela că a călătorit cu un OZN, poate chiar fără să-şi dea 
seama. 

ATACAT DE EXTRA TEREŞTRI 

Muncitorul forestier Bob Taylor era şocat şi sângera 
în momentul în care declara poliţiei cele întâmplate într-o 
pădure din Scoţia. A spus că două creaturi bizare au 
încercat să-l forţeze să se urce pe nava lor, însă el s-a 
luptat cu ele. Habar n-avea însă, dacă reuşise. 

Taylor, în vârstă de cincizeci de ani, tatăl a şapte 
copii, lucra pentru Development Corporation, la 
Livingston, West Lothian. În dimineața de vineri, 9 
noiembrie 1979, se afla împreună cu paşnicul său setter 
roşu pe dealul Dechmond, când a simţit un puternic miros 
de chimicale. Pe când intra într-un luminiş, ca să vadă 
despre ce era vorba, câinele a început să latre furios. In 
faţa sa se afla un obiect ce semăna cu o navă spaţială. 

Brusc, din aceasta au ieşit doi extratereştri. 
Semănau, după spusele sale, cu două mine terestre sau cu 
nişte roţi cu mâini. S-au apropiat încet de Taylor, apoi l-au 
apucat de pantaloni, rupându-i la poale şi zgâriindu-l pe 
picioare. Speriat, muncitorul a încercat să se lupte cu ei, 
însă a leşinat. Când şi-a revenit, străinii şi nava 
dispăruseră, iar el avea vagi amintiri cum fusese târât spre 
aceasta din urmă. În cele din urmă, Taylor a reuşit cu greu 
să parcurgă cele câteva sute de metri ce-l despărţeau de 
camioneta sa; când a dat însă înapoi, roţile s-au înţepenit 
în nămol, iar el a abandonat vehiculul pentru a parcurge 
pe jos cei doi kilometri până acasă. 

Poliţia a blocat zona, care a fost cercetată cu atenţie. 


Au găsit camioneta lui Taylor cu motorul mergând =- 
intrând în panică = omul uitase să-l oprească. În luminiş, s- 
au găsit mai multe urme triunghiulare pe pământ şi două 
urme paralele de şenile. Alături se aflau două mici dâre ce 
puteau fi cele ale călcâielor unui om târât. 

Şeful lui Taylor, Malcolm Drummond, a cercetat şi el 
luminişul şi a fost uimit de lipsa oricăror urme care să 
ducă la semnele triunghiulare. El a declarat: „Bob Taylor 
nu e omul care să spună gogoşi. Dacă zice că a fost atacat 
de nişte creaturi, atunci ceva a fost acolo. Bob era foarte 
şocat după aceea. „Poliţiştii din West Lothian au afirmat: 
„Luăm toate acestea foarte în serios. Urmele de pe sol 
arată de parcă ar fi fost făcute de picioarele unei 
maşinării.44 

Mai târziu, în cursul aceleiaşi zile, o femeie în vârstă 
de şaptezeci şi doi de ani din Glasgow a anunţat că a văzut 
o minge albă pe cer. Doamna Mary Hunter, din 
Easterhouse, a spus: „Am chemat un vecin şi am privit 
amândoi mingea pentru un timp. Sunt sigură că la un 
moment dat s-a despărţit în două, apoi s-a unit la loc şi a 
dispărut pur şi simplu.44 Apoi a adăugat: „Nu beau, aşa că 
n-aveam vedenii.44 

CAPITOLUL. în 7 

ISTORIA E PRESĂRATĂ CU ENIGME... 

Avem tendinţa de a vedea în OZN-uri un fenomen 
modern. De fapt, timp de secole de-a rândul, oamenii de 
ştiinţă şi astronomii au semnalat obiecte inexplicabile în 
ceruri. Până când a învăţat el însuşi să zboare, omul nu 
avea cum să ştie ce ar fi putut fi acele obiecte. Astăzi, 
cunoştinţele noastre despre călătoria în spaţiu ne permit 
să oferim noi interpretări vechilor mărturii = şi noi 
răspunsuri unora din cele mai uluitoare enigme ale istoriei. 

MISTERE ALE TRECUTULUI 

Deşi rapoartele privind apariţii OZN s-au intensificat 
îndeosebi în ultimii patruzeci de ani, ele nu sunt în niciun 
caz o particularitate a secolului XX. Cercetătorii au adunat 
o documentaţie cuprinzând mai mult de trei sute de astfel 
de mărturii datate înainte de 1900. Călugării de la St. 


Albans din Hertfordshire au văzut „un fel de corabie mare, 
elegantă ca formă şi bine echipată, de o culoare superbă” 
în noaptea de 1 ianuarie 1254. Iar în 1290, abatele şi 
călugării din abația Byland din Yorkshire au observat „un 
disc mare, rotund, argintiu” zburând deasupra capetelor 
lor. 

Scriitorul W. Raymond Drake din Sunderland, Tyne 
and Wear, autor a numeroase cărţi despre OZN-uri, 
notează că „credinţa în fiinţe venite din cer care zburau 
deasupra pământului a persistat în conştiinţa oamenilor 
de-a lungul Evului Mediu”. Cel mai spectaculos eveniment 
din acele timpuri este, probabil, cel produs la Basel, în 
Elveţia, pe 7 august 1566. Discuri uriaşe, strălucitoare, au 
acoperit cerul, spre consternarea şi uimirea localnicilor. 

În martie 1716, sir Edmund Halley, astronomul 
britanic ce a dat numele său celei mai celebre comete 
dintre cele cunoscute de noi, a semnalat prezenţa, timp de 
peste două ore, deasupra cerului Londrei, a unui obiect 
foarte luminos. 

Pe 11 decembrie 1741, Lord Beauchamps a pretins 
că a văzut o minge de foc mică şi ovală căzând deasupra 
Londrei. La vreo şapte sute cincizeci de metri înălţime, 
aceasta s-a oprit brusc şi a luat-o spre est, coada ei 
înflăcărată lăsând în urmă fum pe măsură ce se îndepărta 
rapid. 

lar pe 19 martie 1748, sir Hans Sloane, fost 
preşedinte al Royal Society, a observat o lumină alb- 
albăstruie, cu o coadă galben-roşcată, căzând pe cerul 
nopţii. Potrivit spuselor sale „se mişca mai încet decât o 
stea căzătoare, în cădere liberă”. 

O mulţime de obiecte în formă de farfurie au fost 
zărite zburând deasupra oraşului francez Embrun, pe 7 
septembrie 1820. Şi de data aceasta, martorii au afirmat 
că obiectele îşi schimbau direcţia, făcând întoarceri de 
nouăzeci de grade fără a strica formaţia. Iar în 1882, pe 
când studia orizontul spre nord-est, din clădirea 
observatorului Greenwich Royal din Londra, astronomul 
William Maunday a văzut un disc uriaş care zbura foarte 


rapid. După spusele astronomului, depăşind Luna, discul s- 
a transformat într-un fel de trabuc. 

Şi în America, în secolul XIX, au avut loc evenimente 
ciudate pe cer. Pe 22 ianuarie 1878, fermierul texan John 
Martin era plecat la vânătoare, la sud de Denison, şi a 
văzut un obiect coborând din soare ce „avea mărimea unei 
farfurii mari”. 

Nouă ani mai târziu, în aprilie 1897, mai mult de zece 
mii de oameni se pare că au văzut o navă spaţială 
deasupra oraşului Kansas City din Missouri. Charles Fort, 
care mai raportase şi prezenţa unei „nave mari, 
luminoase44 deasupra cascadei Niagara în 1833, scrie 
despre apariţia din Kansas: „Obiectul se mişca foarte 
rapid; apoi s-a oprit şi a plutit deasupra oraşului timp de 
vreo zece minute. După ce a strălucit cu verde, alb şi 
albastru, a dispărut în sus”. Aceeaşi navă a fost observată 
şi în statele Iowa, Michigan, Nebraska, Wisconsin şi 
Illinois. Ziarul Chicago Record a semnalat că obiectul a şi 
aterizat pe un câmp de lângă Carlinville, Illinois, însă şi-a 
luat zborul atunci când localnicii, curioşi, s-au apropiat. 

Alexander Hamilton, membru al Camerei 
Reprezentanţilor, are o poveste şi mai incredibilă de spus. 
El a declarat sub jurământ că pe data de 21 aprilie 1897 a 
fost trezit din somn de sunetele ce se auzeau în apropierea 
casei sale din Le Roy, Kansas, şi a observat un obiect de o 
sută de metri lungime, în formă de trabuc, care ducea ceva 
dedesubt. Obiectul a aterizat lângă ferma sa. „Dedesubt”, 
declara el, „ducea ceva care părea să fie făcut din sticlă 
sau dintr-un alt material transparent, brăzdat de benzi 
subţiri dintr-o altă substanţă. Era puternic luminat şi se 
putea observa clar tot ce era înăuntru. Acolo se aflau cele 
mai ciudate şase fiinţe pe care le-am văzut vreodată. 
Discutau ceva între ele, dar n-am înţeles o iotă din ceea ce 
ziceau”. Hamilton a mai afirmat şi că el împreună cu doi 
din oamenii săi au încercat să se apropie şi mai mult, însă 
fiinţele au pornit nişte motoare misterioase şi OZN-ul s-a 
pierdut în înaltul cerului. 

Atât Marea Britanie cât şi Noua Zeelandă au părut să 


fie asediate de OZN-uri în 1909. Oameni din peste 
patruzeci de oraşe ale Regatului Unit au semnalat forme 
ciudate şi lumini pe cer, cele mai multe în cursul celei de-a 
treia săptămâni din luna mai. La Caierphilly, în Ţara 
Galilor, pe când mergea, în apropierea casei sale, la data 
de 18 mai, la orele unsprezece noaptea, un bărbat pretinde 
că a întâlnit două creaturi ciudate, în haine de blană. 
„Când m-au văzut, au început să vorbească agitate, apoi s- 
au repezit la un obiect mare, cilindric, care s-a ridicat de la 
pământ şi a dispărut”. 

In Noua Zeelandă au fost văzute mai ales obiecte în 
formă de trabuc. Mii de oameni le-au anunţat apariţia, atât 
deasupra Insulei de Nord cât şi a Insulei de Sud, noaptea 
cât şi în timpul zilei, în cursul celor şase săptămâni de la 
sfârşitul lui iulie până la începutul lui septembrie. În 
februarie 1913 venea rândul Canadei, unde grupuri de 
OZN-uri au apărut în Ontario, în şase zile diferite. 

In acele zile, în care aeronautica era doar pe punctul 
de a se naşte, spaţiul şi călătoria spaţială erau pure visuri, 
o ficţiune ce îşi găsea locul în paginile romanelor lui H.G. 
Wells. Avea să fie nevoie de două războaie mondiale pentru 
a apărea avansul tehnologic care să facă din explorarea 
universului o realitate. În timpul anilor '60 - '70 ştiinţa şi-a 
lărgit substanţial cunoştinţele despre spaţiu. lar ceea ce a 
descoperit a aruncat o nouă lumină asupra unor enigme 
ale trecutului. 

CATASTROFA SPAŢIALĂSIBERIANĂ 

Cel mai mare dezastru spaţial al tuturor timpurilor. O 
navă interstelară avariată şi-a schimbat cursul către 
planeta cea mai apropiată, reactoarele sale s-au 
supraîncălzit şi au scăpat de sub control. Echipajul a 
pierdut cursa contra cronometru la doar doi kilometri de 
suprafaţa planetei, un fulger orbitor a izbucnit, iar ei şi 
nava lor au fost pulverizaţi în neființă. Şi totul s-a 
întâmplat pe Pământ... pe 30 iunie 1908. 

Aceasta este cea mai recentă şi mai uluitoare teorie a 
specialiştilor ce depun eforturi pentru a da o explicaţie 
unuia din cele mai mari mistere ale secolului XX, Marea 


Minge de Foc Siberiană. Ani de-a rândul, echipe de 
cercetători s-au întors din regiunea devastată, pustie, din 
apropierea râului Tunguska, incapabili să ofere dezastrului 
o altă explicaţie decât aceea a unui imens meteorit venit 
din ceruri. Apoi, realizările umane în domeniul 
armamentului şi cursa înarmărilor au aruncat o lumină 
revelatoare asupra problemei. 

Mingea de foc a fost văzută chiar în zori. Caravanele 
ce-şi croiau drum prin Deşertul Gobi din China s-au oprit s- 
o vadă săgetând cerul. În curând, oameni din sudul Rusiei 
au putut-o observa şi ei; o siluetă cilindrică strălucind alb- 
albăstrui, ce lăsa o coadă multicoloră de vapori şi cobora 
în permanenţă. Apoi, la şapte şi şaptesprezece minute 
dimineaţa, s-a produs explozia. Pentru ţăranii din zona slab 
populată de păduri şi mlaştini, părea că venise sfârşitul 
lumii. 

„A izbucnit un fulger orbitor', spunea fermierul 
Serghei Semenov, care stătuse pe veranda casei sale din 
Vanarva, la şaptezeci de kilometri sud de centrul exploziei. 
„A venit un asemenea val de căldură că m-am ridicat, nu 
mai puteam sta locului. Spatele cămăşii îmi arsese aproape 
de tot. O uriaşă minge de foc acoperea o imensă bucată de 
cer. După aceea, s-a întunecat de tot”. La un magazin din 
apropiere, clienţii şi-au acoperit feţele, din cauza căldurii 
intense. Peste câteva secunde, zburau prin aer, loviți de 
imensa forţă a undei de şoc ce atinsese satul. Semenov a 
fost şi el trântit la pământ şi a leşinat. Tavanele au crăpat 
şi s-au prăbuşit, ferestrele s-au făcut bucățele. Satul a fost 
smuls şi aruncat în aer. 

Mai aproape de Tunguska, dezastrul era şi mai 
evident Ghidul tungus Ilia Potapovici avea nişte rude ce 
deţineau o cireadă de o mie cinci sute de reni. „Focul a 
venit şi a făcut bucățele pădurea, renii şi magaziile”, a 
spus el ulterior cercetătorilor. „Mai târziu, când s-au dus 
să caute renii, nu au mai găsit decât schelete carbonizate. 
Nu mai rămăsese nimic din magazii şi grajduri. Hainele, 
lucrurile din gospodărie, cele din grajd... arseseră toate şi 
se topiseră”. 


Valul de foc ce a urmat exploziei a fost văzut din 
oraşul Kirensk aflat la patru sute de kilometri depărtare. 
La fel şi norii negri şi groşi care s-au ridicat la douăzeci de 
kilometri deasupra râului Tunguska în urma exploziei ce a 
ridicat în aer praf şi bucăţi din tot ceea ce fusese distrus. 
Zgomotele detonării au răsunat pe o rază de nouăzeci de 
kilometri. Centrul seismografic de la Irkutk, aflat la o mie 
de kilometri sud de Tunguska, a înregistrat mişcări de 
amplitudinea unui cutremur. Unde de şoc asemănătoare 
celor ale unui uragan au zguduit ferestre aflate la şase 
sute cincizeci de kilometri distanţă. Cinci ore mai târziu, 
staţiile meteo britanice înregistrau violente valuri de aer 
deasupra Mării Negre. Când oamenii de ştiinţă din 
întreaga lume şi-au comparat, ulterior, observaţiile au 
ajuns la concluzia că unda de şoc a exploziei siberiene 
înconjurase Pământul de două ori. lar când echipele de 
explorare au ajuns la locul detonării, au înţeles şi de ce. 

Practic toţi copacii pe o rază de şaptezeci de 
kilometri fuseseră smulşi din pământ şi carbonizaţi. 
Exemplare uriaşe fuseseră dezrădăcinate şi transformate 
în surcele. Pământul, de asemenea, arăta ireal. Leonid 
Kulik, care a condus primele investigaţii ale Academiei 
Sovietice de Ştiinţe, a declarat: „Mlaştinile din regiune 
sunt devastate şi totul face dovada unei imense catastrofe. 
Kilometri întregi de mlaştină au fost aruncaţi în aer... 
pământul a fost aruncat înspre exterior în valuri 
gigantice”. Cercetările lui Kulik au relevat că explozia a 
fost văzută sau auzită de oameni dintr-o regiune de patru 
ori mai mare decât Marea Britanie. El şi-a revizuit teoria 
iniţială, care menţiona un singur meteorit, susţinând 
ulterior că de vină era o întreagă ploaie de meteoriti. 

Cu toate acestea, ipoteza sa comportă câteva 
probleme. De câte ori un meteorit a lovit planeta noastră, 
s-a format în acel loc un crater. În Arizona, cel mai mare 
meteorit cunoscut a lăsat o gaură de o sută nouăzeci de 
metri adâncime şi aproape un kilometru diametru. Şi încă 
un lucru. Deşi copacii pe o rază de zeci de kilometri 
fuseseră distruşi complet, câţiva situaţi în ceea ce părea a 


fi centrul exploziei stăteau încă în picioare, ca nişte pari 
fantomatici, după ce-şi pierduseră frunzele şi crengile. În 
plus, un localnic a declarat că găsise nişte bucăţi stranii de 
metal „mai strălucitoare ca lama unui cuţit şi având 
culoarea unei monede de argint”. Alţii au susţinut că în 
urma exploziei renii lor se îmbolnăviseră de o boală 
ciudată care făcuse să le apară cicatrice pe corp. 

Ani de zile, cercetătorii s-au confruntat în problema 
mingii de foc. Fusese ea o cometă gazoasă, care n-ar fi 
lăsat un crater în caz de impact? Fusese un meteorit care 
explodase în aer? Apoi, în 1945, America a făcut să 
explodeze, în august, la şase sute de metri deasupra 
oraşului japonez Hiroşima, o bombă atomică. lar când 
omul de ştiinţă sovietic Alexander Kazanţev a văzut zona 
calamitată, şi-a dat seama că mai văzuse scene identice, în 
Siberia. La Hiroşima, copacii aflaţi chiar sub punctul de 
detonare erau încă în picioare, în timp ce tot ceea ce se 
aflase în unghi, copac sau clădire, fusese distrus complet. 
Ciuperca, fulgerul orbitor, undele de şoc, ploaia neagră cu 
rămăşiţe - toate fuseseră observate în 1908, cu aproape 
treizeci de ani înainte de începutul erei nucleare. Kazanţev 
era convins că avea răspunsul la enigma fenomenului 
tungus. Era însă departe de a putea oferi dovezi ştiinţifice. 
Aşa că şi-a alertat colegii scriitoriceşte. A scris o povestire 
SF care îmbina realitatea cu ficţiunea, presupunând că o 
navă cu propulsie nucleară, venită de pe Marte, explodase 
deasupra Siberiei. 

Şi alţi specialişti s-au ocupat de studiul acestei teorii. 
Ei au comparat fenomenul siberian cu ceea ce s-a 
întâmplat atunci când atât Rusia cât şi SUA au efectuat 
teste cu bombe cu hidrogen. lar în 1966, cercetătorii 
sovietici V.K. Zuravlev, D.V. Denim şi L.N. Demina au 
redactat un document care proclama mingea de foc drept 
o explozie nucleară. Alte studii, efectuate atât în Rusia cât 
şi în America, au relevat că emisia de energie a exploziei a 
fost de treizeci de megatone, de o mie cinci sute de ori mai 
mare decât cea de la Hiroşima. 

Experții sovietici au examinat şi respins teoriile 


conform cărora detonarea ar fi fost cauzată de antimaterie 
sau de o gaură neagră din spaţiu. În ambele cazuri, afirmă 
ei, s-ar fi produs un crater la impact. Profesorul Felix Zigel, 
specialist în aerodinamică al Institutului Aviatic din 
Moscova şi geofizicianul A.V. Zolotov au reexaminat 
dovezile şi zona şi au descoperit că aria distrusă nu era 
ovală, aşa cum se crezuse, ci aproximativ triunghiulară. 
Zolotov este de părere că materialul explozibil se afla 
„într-un container” când a detonat, învelit într-un material 
neexplozibil. 

Profesorul Zigel a parcurs declaraţiile martorilor 
oculari privind forma cilindrică, dâra de foc din urma ei şi 
traiectoria sa şi a ajuns la concluzia că obiectul „a 
îndeplinit o manevră” pe cer, schimbându-şi direcţia printr- 
un arc de şase sute şaizeci de kilometri înainte de a 
exploda. Probe de sol de la faţa locului au revelat nişte 
globule sferice, foarte mici, de silicat şi magnetită, un fier 
magnetizat. 

Doctorul Kazanţev, a cărui povestire SF a impulsionat 
cercetările sovietice în noua direcţie, a comentat astfel: 
„Trebuie să admitem că lucrul ce a fost mult timp cunoscut 
drept meteoritul tungus era în realitate o construcţie 
artificială imensă, cântărind mai mult de cincizeci de mii 
de tone. Credem că era dirijat către o zonă de aterizare 
atunci când a explodat”. Ruşii susţin că după prăbuşire, 
timp de zeci de ani, niciun OZN nu a mai apărut în spaţiul 
lor aerian. Când au fost văzute din nou, erau mai mici şi, 
după toate aparențele, mai uşor manevrabile. 

Cel mai mare dezastru spaţial al tuturor timpurilor? 
Dacă la bordul OZN-ului se afla şi un echipaj, atunci 
membrii acestuia nu au fost singurele victime. Doctorii 
sovietici consideră că mii de ţărani siberieni au murit în 
urma exploziei. Locuitorii satelor răspândite pe valea 
râului Tunguska erau renumiţi pentru sănătatea lor şi 
durata lungă de viaţă. Mulţi depăşeau suta de ani. După 
1908, însă, doctorii locali au raportat o creştere a 
„morţilor premature” cauzate de „boli ciudate”. Când 
echipele de cercetare a teoriei exploziei nucleare au 


exhumat o parte din cadavrele celor decedați, au găsit şi 
un nume al acelor boli: iradiere. 

SECRETUL GROPARULUI 

Timp de aproape o sută de ani, secretul a ceea ce 
groparul William Robert Loosley a văzut într-o pădure din 
Anglia a rămas închis în sertarul biroului său. Când însă 
străstră-nepoata sa, făcând curăţenie în pod, a descoperit 
mărturia sa, experţii au fost obligaţi să admită că era 
posibil ca o farfurie zburătoare să fi vizitat 
Buckinghamshire într-o noapte de toamnă din 1871. 

Loosley era un membru respectat al comunităţii din 
High Wycombe, acum un oraş zgomotos, pe atunci doar un 
mic sat. El s-a trezit din cauza căldurii la trei şi un sfert 
dimineaţa, pe 4 octombrie şi s-a hotărât să iasă în grădină, 
la aer, pentru a se răcori. Cele ce au urmat le-a descris în 
manuscrisul pe care l-a pus mai apoi sub cheie. 

O lumină ca o stea se mişca pe cer, „mai strălucitoare 
ca Luna plină”. Apoi, s-a auzit un tunet „ciudat, căci era 
senin”. Obiectul a coborât, s-a oprit şi a început din nou să 
coboare, mergând în zigzag. Părea să fi aterizat în pădurea 
din apropiere. 

A doua zi dimineaţă, Loosley s-a dus să vadă unde ar 
fi putut ateriza acel obiect şi, după mai multe căutări, a 
lovit cu bastonul un obiect metalic, sub frunziş. A dezvelit 
cu mâinile un ciudat container metalic înalt de patruzeci şi 
cinci de centimetri, acoperit cu ridicături ciudate. 

„Brusc, chestia s-a mişcat o ţâră”, nota Loosley. „Cu 
sunetul unei balamale bine unse, a deschis ceea ce arăta 
ca un ochi acoperit cu o lentilă de sticlă şi având cam doi 
centimetri şi jumătate în diametru. Peste câteva secunde, 
un alt ochi s-a deschis şi a dat drumul unei raze de lumină 
purpurie”. 

Apoi, a apărut un al treilea ochi, din care a ieşit o tijă 
subţire, puţin mai groasă decât un creion. Loosley s-a 
hotărât să plece, dar, pe când se îndepărta, maşina s-a luat 
după el, lăsând în urmă trei dâre înguste. Groparul a ajuns 
într-un luminiş unde a văzut că pământul era brăzdat peste 
tot de urme asemănătoare. 


Cutia de metal s-a oprit brusc şi a scos o gheară pe 
care a băgat-o în frunziş. Lumina purpurie s-a fixat asupra 
corpului unui şobolan mort. Tija a stropit cu lichid 
cadavrul, iar şobolanul a fost tras printr-o trapă ce s-a 
deschis în lateral. 

Grăbindu-se să fugă, Loosley şi-a aruncat bastonul, 
iar obiectul l-a cules şi pe acesta din urmă. Apoi, l-a 
urmărit pe bărbat până într-un alt luminiş şi a început să-l 
mâne, ca pe o „oaie rătăcită”, spre o altă cutie metalică, 
mai mare. 

Groparul intrase în panică. S-a uitat în sus şi a văzut 
un glob pe cer, care părea să transmită semnale 
luminoase. Până însă ca el să îşi poată da seama despre ce 
era vorba, globul a dispărut. Loosley a fugit acasă. 

Pe când stătea lungit în pat în acea noapte, incapabil 
să adoarmă, Loosley a văzut prin fereastra deschisă o 
lumină care cădea în luminişul din care el se întorsese. 
Apoi, aceasta s-a înălţat din nou şi a dispărut. 
Neînţelegând nimic din cele întâmplate, bărbatul uluit şi-a 
descris experienţa în scris şi a încuiat manuscrisul în 
birou. 

După descoperirea acestuia, cu peste un secol mai 
târziu, expertul SF David Langford l-a studiat şi a scris o 
carte despre el. Langford a afirmat: „Manuscrisul a trecut 
toate testele de autentificare. Nu este un fals, deoarece 
moartea martorului în 1893 exclude orice posibilitate ca el 
să fi fost capabil să inventeze amănuntele ştiinţifice 
apărute în relatare”. 

A CK-LĂCUSTĂ - OM SAU MONSTR U DIN SPAŢIU? 

A fost oare Jack-Lăcustă, misteriosul monstru care a 
terorizat Anglia victoriană, un extraterestru neînțeles, 
lăsat pe Pământ de un OZN? Această idee este acum luată 
în serios de unii din cei ce caută încă un răspuns uneia 
dintre cele mai uluitoare enigme ale lumii. 

Jack-Lăcustă este porecla dată unui uriaş îngrozitor 
care a fost văzut în locuri diferite, între Londra şi 
Liverpool, de-a lungul a şaizeci şi opt de ani de domnie a 
terorii. Primele rapoarte ale unei siluete înfricoşătoare 


trecând pe Barnes Common din Londra au fost respinse ca 
fiind nişte prostii lipsite de sens. In februarie 1837 însă, 
Jane Alsop, de douăzeci şi cinci de ani s-a dus să răspundă 
unei bătăi în uşa ca sei sale din Bearhind Lane, Bow. Pe 
trepte se afla o siluetă întunecată, atât de înaltă că, pentru 
a-i vedea faţa, a trebuit să ridice lumânarea. Cu o expresie 
de agonie, pe figură, vizitatorul s-a repezit de-a dreptul 
spre ea, plecând în salturi atunci când tipetele femeii i-au 
adus în ajutor pe tatăl şi pe sora acesteia. 

Domnişoara Alsop a declarat ulterior poliţiei: „Avea o 
faţă hidoasă. Ochii îi erau ca nişte mingi de foc şi scotea pe 
gură flăcări albastre şi albe. Avea mâini ca nişte gheare, 
reci ca gheaţa”. Ea a spus că purta ceva asemănător unei 
haine impermeabile pe sub o pelerină neagră şi că avea un 
acvariu pe cap. 

Descrierea se potriveşte cu cele oferite de alte femei 
care au susţinut că au fost atacate în Blackheath, Barnes 
Common şi lângă cimitirul Clapham. Apoi a apărut o nouă 
relatare înfricoşătoare. Lucy Scales ieşea, împreună cu 
sora ei, din casa fratelui lor când au întâlnit o creatură 
stranie în Green Dragon Alley din Limehouse. 

Mai târziu, Lucy a spus că o fiinţă mascată ţâşnise 
din beznă, scuipând flăcări care au orbit-o pe moment. 
Ţipetele ei l-au trezit pe fratele care şi-a găsit surorile 
prăbuşite pe caldarâm, jumătate inconştiente. Uitându-se 
în sus, a văzut o creatură uriaşă deasupra lor. În mod 
incredibil, aceasta a dispărut sărind peste un zid înalt de 
aproape cinci metri. 

În ianuarie 1838, primarul Londrei, sir John Cowan, a 
recunoscut oficial existenţa monstrului. În timpul unei 
şedinţe la Mansion House, el a dat citire unei scrisori 
venite de la un locuitor din Peckham care a descris o 
creatură terifiantă ce făcea salturi uluitoare. Imediat după 
aceea, o adevărată avalanşă de scrisori a venit din partea a 
numeroase persoane care tăcuseră, temându-se de ridicol. 
Ziarele l-au catalogat drept „Inamicul Public Numărul 
Unu”. Cum apariţiile sale se înmulţeau, de la Londra până 
în Home Counties, s-au organizat detaşamente de pază şi 


s-au oferit recompense oricui ar fi capturat bestia. Însuşi 
ducele de 

Wellington, pe atunci în vârstă de şaptezeci de ani, a 
plecat călare într-o încercare de a o vâna. 

In februarie 1855, locuitorii a cinci oraşe din South 
Devon s-au pomenit că pe zăpada proaspăt ninsă se 
întipăriseră misterioase urme de picioare ce se întindeau 
pe kilometri întregi, peste câmpuri, pe acoperişuri şi prin 
curţi. Unii au susţinut că e vorba de Diavol. Alţii le-au 
atribuit unui animai fantastic, necunoscut. Au existat şi 
unii care au dat vina pe Jack-Lăcustă. 

În vara lui 1877, o creatură ce se potrivea descrierii 
acestuia a apărut lângă o unitate a armatei de la 
Aldershot. Două santinele, amândouă ţintaşi de frunte, au 
deschis focul de la o distanţă foarte mică, asupra fiinţei ce 
a refuzat să se oprească. Aceasta însă a dispărut în fugă... 
fără a lăsa nicio urmă de sânge pe pământ. Potrivit ziarului 
londonez Morning Post, intrusul „nu era muritor de rând = 
dacă era cumva muritor, de fapt”. 

Cu patru ani mai târziu, locuitorii din Newport au 
deschis focul, încolţindu-l pe Jack pe acoperişuri. Din nou, 
acesta a scăpat nevătămat. Ín Lincoln a dispărut iarăşi, pe 
când era urmărit de localnici. În cele din urmă, a lăsat cu 
gura căscată sute de privitori, afişându-şi calităţile atletice 
în cartierul Everton din Liverpool, pe 10 septembrie 1904, 
când a sărit de pe o clădire pe alta, în salturi ce atingeau 
uneori zece metri. Apoi, după un sfert de oră, a sărit fără 
efort peste un şir de case cu terase... şi a dispărut pentru 
totdeauna. 

Timp de ani de zile, experţii au analizat cazul lui Jack. 
A fost el oare un bogătaş excentric ce juca un joc diabolic? 
A fost el un animal necunoscut? O fantomă? Apoi, în iulie 
1969, Neil Armstrong a făcut primul pas al omului pe 
Lună, privit de milioane de telespectatori. Câţiva dintre 
aceştia au văzut salturile astronautului şi şi-au amintit de 
Jack. Şi el sărea la fel. Potrivit lui Jane Alsop, purta haine 
similare: un costum şi o cască. Poate, spun ei, n-a fost un 
muritor obişnuit. Poate că a fost un extraterestru care nu 


era afectat de gravitația terestră. Şi, poate că ar fi putut 
să-i înveţe multe pe oameni = dacă aceştia nu l-ar fi 
întâmpinat cu groază. 

SATUL CARE A DISPĂRUT 

Poliţia încearcă încă să descopere de ce un întreg sat 
de o mie două sute de persoane şi chiar şi morţii de la 
cimitirul satului au dispărut fără urmă în noaptea unei 
ierni nordice. Misterul s-a declanşat în 1930, când 
vânătorul cu capcane Armând Laurent şi cei doi fii ai săi au 
văzut o strălucire ciudată trecând peste cerul Canadei, 
spre nord. Laurent a spus că imensa lumină îşi schimbă 
forma în fiecare clipă, astfel că era când asemenea unui 
cilindru, când asemenea unui glonţ uriaş. 

Peste câteva zile, un grup mic de poliţişti călare s-au 
oprit la cabana lui Laurent, cerându-i să-i adăpostească, 
deoarece erau în drum spre lacul Anjikuni, unde, după cum 
explicase unul dintre ei, „apăruse o problemă”. Polițistul l- 
a întrebat pe Laurent, care rămăsese cu gura căscată, 
dacă lumina pe care o văzuse se îndrepta spre lac. Laurent 
a răspuns afirmativ. 

Fără niciun alt comentariu, polițistul a dat din cap, 
iar în anii ce au urmat, familia Laurent nu a mai fost 
interogată niciodată în legătură cu evenimentul. Era de 
înţeles. Încă de atunci, poliţa canadiană călare era ocupată 
cu cel mai ciudat caz din istoria sa... 

Ajungând pe schiuri în satul celor de la locul 
Anjikuni, un alt vânător, pe numele său Joe Labelle, a fost 
copleşit de un ciudat sentiment de frică. În mod normal, 
aşezarea de o mie două sute de suflete era un sat 
zgomotos, iar Joe se aştepta să fie întâmpinat de lătratul 
câinilor de sanie. 

Câinii, însă, nu scoteau niciun sunet, şi nu era niciun 
horn din care să iasă vreun firicel de fum. 

Pe malul lacului a găsit bărcile, care erau încă legate 
de | țărm. Cu toate acestea, mergând de la o uşă la alta, nu 
a descoperit decât o tăcere nepământeană. Lângă uşi se 
mai aflau încă puştile atât de îndrăgite de cei din partea 
locului. Niciun eschimos care pleacă la drum nu şi-ar lăsa 


puşca acasă. 

În interiorul colibelor, bucăţi de carne de ren se 
sleiseră deasupra unor focuri ce se stinseseră de mult. O 
haină de blană, pe jumătate cârpită, zăcea pe un scaun, 
având alături două ace făcute din os. 

Labelle n-a găsit însă corpurinici vii, nici moarte 
după cum nu a găsit nici urme de violenţă. 

Cândva, într-un anume moment al zilei, în apropiere 
de 

I ora mesei, se pare, activitatea în sat se oprise 
brusc, ca şi | cum timpul şi viaţa ar fi stat în loc. 

Joe Labelle s-a dus la telegraf şi raportul său a ajuns 
la cartierul general al Poliţiei Canadiene Călare. Toţi 
ofiţerii disponibili au fost trimişi în zona lacului. După 
câteva ore de căutare, poliţiştii au găsit câinii de sanie. 
Erau legaţi de nişte copaci de lângă sat, acoperiţi de un 
morman de zăpadă. Muriseră de frig şi de foame. 

Iar în ceea ce fusese cimitirul din Anjikumi s-a făcut o 
altă descoperire îngrozitoare. Acesta nu mai era acum 
decât o adunătură de morminte deschise, nişte gropi 
căscate spre cer, din care la temperaturi de sub zero 
grade, fuseseră scoase trupurile celor morţi. 

Nu existau urme de paşi în afara satului şi nici vreun 
alt mijloc de transport prin care localnicii să fi putut pleca. 
Acceptând cu greu ideea că o mie două sute de oameni ar 
fi putut pur şi simplu să dispară de pe faţa pământului, 
poliţia şi-a extins cercetările. Ulterior, ele au continuat în 
toată Canada, timp de ani de zile. La mai mult de o 
jumătate de secol de atunci, cazul este încă nerezolvat. 

Este posibil ca OZN-urile să fi fost responsabile şi în 
cai zul altor dispariţii, de-a lungul anilor? în 1924, doi 
experimentați piloţi militari britanici, pe numele lor 
Stewart şi Day, s-au prăbuşit în deşertul irakian în timpul 
unui zbor de rutină. In căutarea lor au fost trimise echipe 
speciale, care au găsit imediat avionul. Urmele de paşi 
indicau faptul că cei doi porniseră pe jos spre destinaţie. 
La mică distanţă de avion, însă, urmele se opreau. Nu erau 
semnele vreunei încăierări, alte urme sau semne nu au mai 


fost găsite. Urmele se opreau brusc indicând că piloţii 
mergeau normal când ceva s-a întâmplat. Stewart şi Day n- 
au mai fost văzuţi niciodată. 

In 1900, trei pescari încercaţi au pornit din Lewis, 
insulele Hebride, pentru a recupera trei bărbaţi izolaţi la 
farul din insula Flannan. Acolo, n-au găsit însă nimic în 
neregulă. Nu existau dovezi ale vreunui accident, nici 
semne de dezordine, de panică, bărci lipsă, nici mesaje sau 
pierderi de combustibil... şi niciun om. Cei trei de la far 
dispăruseră pur şi simplu. 

In 1909, Oliver Thomas, de unsprezece ani, a plecat 
de acasă, din Rhayader, de la petrecerea de Crăciun şi a 
dispărut pentru totdeauna. Petrecăreţii s-au repezit afară 
atunci când au auzit un țipăt ce părea să vină din cer, de 
deasupra casei, însă n-au văzut nimic. 

VIAŢA PE ALTE PLANETE 

Numeroşi oameni de ştiinţă cred că însăşi viaţa 
umană a venit din spaţiu, dezvoltându-se din viruşi şi 
bacterii aduse pe Pământ de comete uriaşe. Când a 
avansat pentru prima oară această teorie, în 1940, sir Fred 
Hoyle, profesor de astronomie timp de douăzeci de ani la 
Cambridge, a fost luat în râs. Acum, însă, oamenii de 
ştiinţă de pe întreg cuprinsul globului sunt convinşi că 
avea dreptate. 

Hoyle a fost unul dintre primii savanţi care au 
identificat imenşi nori de materie plutind silențios în 
spaţiu, conţinând substanţe necesare apariţiei vieţii. El a 
afirmat că o cometă a străbătut un astfel de nor cu patru 
milioane de ani în urmă, culegând în globulele de apă 
îngheţată din coada ei viruşi şi bacterii. 

Când cometa = primul OZN = a intrat în atmosfera 
terestră, forţa de frecare a topit globulele şi celulele 
dătătoare de viaţă s-au răspândit în materia fumegândă a 
planetei ce se răcea, pentru a da naştere plantelor, 
animalelor şi oamenilor. 

Doctorul Chandra Vickramasinghe, de la University 
College din Cardiff, crede că milioane de comete, „bulgări 
murdari de zăpadă”, plini cu praf şi gaze îngheţate, au 


bombardat Pământul, aducând cu ele molecule cu o 
construcţie genetică aleatoare, care au prins rădăcini aici. 

El a arătat în cursul unei conferinţe internaţionale 
desfăşurată în Maryland, că filosoful grec Anaxagoras 
avansase idei similare în anul 500 î.e.n. susţinând că 
seminţe ale plantelor şi animalelor zburau prin univers, 
gata să încolţească oriunde ar fi găsit condiţii favorabile. 

Cu ajutorul noilor tehnici ştiinţifice s-a stabilit că 
praful cosmic conţine substanţe chimice precum metanul, 
acidul formic, formaldehida şi alte componente cruciale 
pentru formarea celulelor simple, vii. Un nor a dezvăluit 
urme de celuloză = liantul vital al lanțurilor moleculare. 

Este oare posibil ca aceste comete să fi creat viaţă şi 
pe alte planete, în alte forme? Doctorul Sherwood Chang 
de la Centrul de Cercetări Ames din Mountain View, 
California, afirmă că milioane de cratere de impact de pe 
Venus şi Marte au fost formate, în marea lor majoritate, de 
comete. lar potrivit doctorului Wolfram Thiemann, de la 
universitatea din Bremen, Germania, „evoluţia chimică 
are, fără îndoială, loc şi pe alte planete şi în materialul 
interstelar. Există din ce în ce mai multe dovezi că mai 
sunt, în spaţiu, şi alte planete ca Pământul”. 

Sir Bernard Lovell, unul dintre cei mai mari radio- 
astronomi ai lumii, consideră că există cam o sută de 
milioane de stele în galaxia noastră, Calea Lactee, care au 
temperatura şi compoziţia chimică necesare pentru a 
susţine evoluţia organică, şi există miliarde de alte galaxii 
în universul observabil. Şansele împotriva ideii ca 
Pământul să fie singura planetă pe care există viaţă sunt, 
deci, astronomice... 

EXPLOZII ŞI CIOCNIRI SPA ŢI ALE 

Celelalte planete au jucat un rol crucial în 
dezvoltarea vieţii pe Pământ, fiind responsabile chiar şi de 
actuala formă a Pământului. Aceasta este controversata 
teorie avansată în 1950 de Immanuel Velikovski, un doctor 
şi psihanalist de origine rusă, care s-a stabilit în America, 
scriind o carte intitulată Lumi în ciocnire. 

Velikovski a susţinut că dezastrele semnalate în 


Biblie şi reflectate în scrierile străvechi ale mayaşilor, 
chinezilor, mexicanilor şi egiptenilor se datorează toate 
unor convulsii în univers, care au deplasat Venus şi apoi 
Marte pe orbite prea apropiate de Pământ. 

Potrivit lui Velikovski, Venus făcea parte din Jupiter, 
până când o explozie a proiectat-o în spaţiu, acum mai bine 
de patru mii de ani. Ea s-a îndreptat spre Soare, strălucind 
puternic şi având o coadă de praf şi gaze. Pământul a ajuns 
în apropierea acestei cozi pe la mijlocul secolului XV î.e.n., 
iar un praf fin, roşiatic, a căzut împreună cu ploaia. „Toate 
apele Nilului s-au prefăcut în sânge”, după cum arată 
Cartea Exodului din Biblie. Apoi au venit ploi de meteoriți 
şi, potrivit inscripţiilor mexicane de la Cuanhtitlân, din cer 
a căzut „nu apă, ci foc şi pietre”. 

Când gazele s-au solidificat pentru a se transforma în 
petrol, „oamenii s-au înecat într-o substanţă lipicioasă, 
căzută din cer 1, cum arată cartea sfântă a mayaşilor, 
Popol-Vuh. In unele locuri, petrolul a luat foc din cauza 
oxigenului din atmosferă şi un teribil potop de foc s-a 
produs din Siberia până-n America de Sud. 

În cele din urmă, spune Velikovski, Pământul, fiind 
supus forţei de atracţie gravitaționale a noii planete, şi-a 
schimbat înclinația axei. Uragane şi inundaţii au distrus 
insule, au ras de pe faţa pământului oraşe, au modificat 
configuraţia continentelor. „Cerul şi pământul s-au mutat 
din loc”, notează indienii Cashimava din vestul Braziliei. 
Persanii au privit cu groază cum trei zile de lumină au fost 
urmate de trei zile de întuneric. 

Atunci, susţine Velikovski, Moise i-a condus pe evrei 
prin Marea Roşie. Uriaşe forţe magnetice şi gravitaționale, 
ca şi mişcările tectonice au ridicat apele de o parte şi de 
alta a fundului mării. Când egiptenii s-au aruncat în 
urmărirea foştilor lor sclavi, un fragment de materie, 
puternic încărcat electric, a trecut printre Venus şi Pământ 
şi apele s-au prăbuşit înapoi la locul lor. 

Puţinii supraviețuitori ai catastrofelor globale au avut 
de înfruntat foametea. Mâncarea a căzut însă din cer, 
mană pentru evrei, ambrozie pentru greci, madhu dulce ca 


mierea pentru hinduşi. Velikovski susţine că acestea 
proveneau fie din acţiunea bacteriilor, fie din descărcările 
electrice din atmosfera terestră ce au afectat structura 
hidrocarburilor din coada lui Venus. 

Tocmai pe când Pământul se obişnuia cu noua sa 
succesiune a anotimpurilor, Venus a revenit din nou spre 
el, în jurul anului 1400 î.e.n., producând mari dezastre. În 
cel de-al VIII-lea secol î.e.n. Insă, Venus a trecut prea 
aproape de Marte, deplasând-o pe aceasta din urmă pe o 
orbită ce se ciocnea cu cea terestră. Au apărut din nou 
dereglări geofizice care au fost semnalate în Biblie de 
către profeţii Isaia, Osea, Ioel şi Amos şi de Homer în 
Iliada. Încă o dată, calendarul a trebuit revizuit, deoarece 
anul cu luni de treizeci de zile nu mai corespundea 
realităţii. 

Velikovski afirmă că Marte s-a întors la fiecare 
cincisprezece luni, până în 687 î.e.n., iar ultima dată a 
provocat mari probleme, după cum arată Cărţile de 
bambus din China: „Stelele cădeau ca picăturile de ploaie 
şi Pământul tremura”. În unele zone ale lumii, soarele ce 
răsărea a căzut din nou sub orizont, căci Pământul şi-a 
schimbat din nou înclinația axei. După aceea, atât Venus 
cât şi Marte s-au stabilit pe orbite stabile şi nu ne-au mai 
influenţat. 

Controversata teorie explica multe aspecte ale 
vechilor mituri, legende şi povestiri, printre care şi de ce 
Marte a înlocuit-o pe Venus ca zeu predominant la greci şi 
la romani. Ea a indignat însă pe oamenii de ştiinţă din 
1950. Directorul unui planetariu, care l-a sprijinit pe 
Velikovski, a fost concediat. 

Velikovski pusese la îndoială nu numai principiile 
ştiinţifice acceptate, dar şi teoria evoluţiei ordonate a lui 
Darwin. Cu toate acestea, în cei treizeci de ani care au 
urmat, pe măsură ce călătoriile spaţiale ofereau din ce în 
ce mai multe date, ideile lui Velikovski deveneau din ce în 
ce mai credibile. El fusese ridiculizat pentru că afirmase că 
Venus avea o coadă ca de cometă, că era mult mai caldă 
decât Pământul şi că atmosfera sa era pe departe mai grea 


decât cea terestră. Testele americane şi ruseşti au 
confirmat supoziţiile sale. A fost luat în râs pentru 
afirmaţia că Marte avea suprafaţa brăzdată de cratere şi 
că atmosfera sa conţinea gaze rare, precum argonul şi 
neonul. Din nou, explorările spaţiale au descoperit că 
avusese dreptate. 

Nici Marte şi nici Venus n-au fost de fapt OZN-uri, 
însă, puterile pe care le-au dezlănţuit au îngrozit şi uimit 
pe  înaintaşii noştri. Chiar şi astăzi există obiecte 
zburătoare pe care le putem identifica şi care sunt, totuşi, 
la fel de misterioase ca şi OZN-urile. 

Primul OZN fotografiat 

Doi astronomi din Basel au observat un obiect în 
formă de titirez înconjurat de un inel strălucitor, pe când 
acesta trecea prin faţa Soarelui, pe 9 august 1762. Apariţia 
corespundea cu cea a unui obiect văzut în Mexic de sute 
de persoane, în anii 1880. Fotografia pe care profesorul 
a T făcut-o printr-un telescop, de la observatorul 
Zacatecas, pe 12 august 1883, este considerată prima 
fotografie a unui OZN realizată vreodată. 

ZIUA ÎN CARE A PLOUAT CU ANIMALE 

[Datorită unor legi binecunoscute ale naturii, peştii, 
broaştele, şoarecii şi melcii nu zboară. Cu toate acestea, 
au căzut din cer, fără vreun motiv şi fără explicaţie. 

La Sutton Park, în Birmingham, în iunie 1954, 
cumpărătorii de pe o stradă aglomerată au fost uluiţi de un 
potop de broaşte micuţe, deschise la culoare. Dărâmau 
umbrele, pălării, cădeau în sacoşe şi săreau în număr atât 
de mare în toate direcţiile, pe stradă şi pe trotuare, încât 
femeile înspăimântate s-au adăpostit în magazine. În clipa 
în care ploaia s-a oprit, la fel de brusc precum începuse, 
sute de mici creaturi fuseseră strivite şi ucise şi alte sute 
se răspândiseră pe alei şi în grădini. 

Acest duş n-a fost însă nimic în comparaţie cu ceea 
ce s-a întâmplat cu secole în urmă, în Sardinia. Potrivit 
vechilor cărţi egiptene din biblioteca din Alexandria, o 
ploaie cu broaşte a durat pe acea insulă trei zile. Broaştele 
împânzeau şoselele şi lacurile, blocau drumurile şi dădeau 


buzna în case. Oamenii n-au putut face nimic pentru a opri 
invazia. Un scrib grec însemna: „Toate navele erau pline 
cu broaşte. Au fost găsite fierte şi fripte în tot ceea ce 
sardinienii încercau să mănânce. Oamenii nu puteau să se 
folosească de apă, căci era plină cu broaşte şi nu puteau 
păşi din cauza broaştelor care erau peste tot. Cele care au 
murit au lăsat un miros ce-i făcea pe oameni să părăsească 
ţinutul”. 

Bucăţi de carne de până la cincisprezece centimetri 
pătraţi s-au abătut din cer asupra statului american 
Kentucky. Era martie 1876 şi pe cer nu se afla niciun nor. 
Un fermier îndrăzneţ, uluit, a mâncat o astfel de bucată şi 
a spus că avea gust de carne de oaie. În mai 1890, o aversă 
de ploaie roşie, strălucitoare a căzut peste localitatea 
Messignadi, regiunea Calabria, în sudul Italiei. Societatea 
Italiană de Meteorologie a identificat substanţa drept 
sânge de pasăre. 

Peşti de până la treisprezece centimetri lungime au 
căzut într-o ploaie deasă peste Aberdare, South Wales, în 
februarie 1859. Ei au umplut acoperişurile caselor, iar 
copiii i-au adunat din stradă cu găleţile. Câteva exemplare 
au fost identificate drept crapi şi expuse la grădina 
zoologică din Regent's Park, Londra. 

O furtună teribilă s-a abătut asupra oraşului englez 
Worcester, în mai 1881. Un măgar ce trăgea o căruţă a fost 
lovit de fulger şi omorât, în Whitehall, iar piatra căzută din 
cer a sfâşiat frunzele copacilor şi a distrus recoltele. In 
strada Cromer, grădinarul John Greenhall a fugit să se 
adăpostească şi a văzut uluit cum piatra se transformă 
brusc într-un potop de melci. Aceştia se izbeau de pământ 
şi sfâşiau frunzele plantelor, acoperind pe alocuri solul cu 
un strat de mai mulţi centimetri grosime. După trecerea 
furtunii, locuitorii oraşului s-au adunat în zonă şi timp de 
câteva ore au cules melci. Un bărbat a umplut două găleți. 
Un altul a luat de jos o cochilie imensă în care a găsit un 
crab. 

O ploaie de heringi a căzut de Paşte, în 1666 şi 
asupra comitatului Kent. Comercianţii i-au adunat imediat 


şi i-au vândut la Maitistone şi la Dartrord. Grupuri de 
şoareci galbeni au picat din cer peste Bergen, în Norvegia, 
în 1578. Mii dintre aceştia au căzut în mare şi au înotat 
până la țărm. O legendă norvegiană spune că astfel de ploi 
sunt o compensație pentru pierderea micilor şoricei 
„lemming” ce se sinucid periodic aruncându-se în mare de 
pe vârfurile stâncilor. 

Care poate fi motivul real al căderii din cer a acestor 
animale? Cea mai obişnuită explicaţie ar fi că au fost 
atrase de vârtejuri într-o zonă oarecare de pe Pământ, 
duse şi aruncate acolo unde erau aşteptate mâi puţin. Dacă 
e aşa, atunci de ce nu sunt broaştele însoţite de dovezi ce 
tin de mediul din care vin: buruieni, noroi sau mormoloci? 
Cum poate vârtejul să selecteze doar heringii din 
multitudinea speciilor de peşti? 

Charles Fort, scriitor american din secolul XVIII, 
credea că astfel de ploi cu animale îşi au originea într-o 
imensă Mare a Sargaselor, undeva în atmosferă. Ploile 
periodice ar fi avut rolul de a reface stocurile sau de a 
răspândi diverse specii în noi regiuni ale globului. Din 
păcate, nimeni n-a identificat până acum marea aeriană a 
lui Fort. 

In cazul în care cometele au fost vehicule ce au adus 
viaţa pe Pământ, ar putea oare fi ele cele ce fac să plouă 
cu animale pe planetă? 

ZEITĂȚI DIN SPAŢIU 

Până în prezent, nu s-a descoperit rostul spaţiilor 
goale, stranii, ale regiunii sudice a câmpiei peruviene de 
coastă. Nimic nu trăieşte în porţiunea plată de pământ ce 
se întinde de la Oceanul Pacific la Anzii înzăpeziţi. În 1939, 
însă, doi oameni aflaţi într-un avion deasupra regiunii, au 
privit în jos şi au descoperit un sistem complex de linii şi 
motive geometrice de o precizie uluitoare, ce se întindea 
pe kilometri întregi în spaţiul arid. De atunci, oamenii au 
început să se întrebe dacă a fost aceasta oare, odinioară, 
un loc de aterizare pentru extratereştri. Putea fi un 
terminal intergalactic pentru OZN-uri gigantice ce ar fi 
adus pe Pământ, în timpuri preistorice, pe adevărații 


strămoşi ai omului? 

Arheologii şi oamenii de ştiinţă nu au fost capabili să 
explice saltul uluitor, evolutiv şi tehnologic făcut de Homo 
sapiens undeva acum zece - cincisprezece mii de ani. Nu 
există niciun fel de explicaţie genetică a bruştei dublări în 
dimensiuni a creierului uman. Pe calea urmată de experţi 
par să se ivească mai multe verigi lipsă decât indicii. 

Unii spun că indiciile sunt printre noi... în deşerturile 
lumii şi în legendele de la începuturi. Acestea amintesc de 
zei-vizitatori, veniţi din spaţiu, ce au dat omului primitiv 
cunoştinţe tehnologice importante şi chiar şi-au încrucişat 
rasa cu cea umană. 

Uimitoarele desene din deşertul peruvian de lângă 
oraşul Nazca acoperă o suprafaţă de şaizeci şi cinci de 
kilometri lungime şi un kilometru şi jumătate lăţime. 
Câmpia e formată dintr-un sol gălbui, acoperit de un strat 
subţire de pietre. Liniile au fost desenate înlăturându-se 
stratul de piatră. Lucrul a fost relativ uşor de realizat; ceea 
ce uimeşte însă, este precizia cu care liniile au fost trasate, 
fără deviații, pe lungimi de kilometri întregi, trecând 
dincolo de orizont, trecând văi şi urcând pante. Precizia lor 
e comparabilă cu aceea a oricărei realizări moderne. In 
plus, liniile apar cu claritate doar în fotografii luate de la 
foarte mare înălţime. 

Oamenii de ştiinţă care le-au parcurs cu greu, pe jos, 
nu le-au găsit nicio explicaţie. Ele nu duceau nicăieri şi nu 
reprezentau niciun model astronomic. Din spaţiu, însă, 
deşerturile ar apărea drept cele mai propice locuri de 
aterizare, pe o planetă cu atât de multă apă ca a noastră. 
Când America şi-a trimis astronauții pe Lună, i-a ghidat 
spre echivalentele lunare ale deşerturilor noastre. Există 
motive să credem că şi OZN-auţii ar fi făcut acelaşi lucru. 

Alături de linii, la Nazca se află desenate păsări, 
păianjeni şi peşti. Şi acestea sunt practic invizibile de la 
nivelul solului. Oamenii de ştiinţă le-au considerat vechi 
obiecte de cult. Şi poate că asta şi sunt, invocaţii către zeii 
din spaţiu, spre a vizita din nou Pământul. 

Pasărea era aproape sigur celălalt lucru pe care 


peruvienii îl ştiau capabil să înfrunte gravitația prin zbor, 
iar pasărea lor din deşert are o coadă ce ţâşneşte 
asemenea jetului unei rachete. Păianjenul aduce cu 
obiectul pe care-l recunoaştem acum ca fiind modulul 
lunar american. lar peştii? Ei ar putea fi zeii înşişi. 

La marginile unui alt deşert, Sahara, trăieşte un trib 
primitiv care a fost descoperit, acum mai bine de o sută de 
ani, de exploratorii din Vest. Dogonii din Mali mai 
venerează încă nişte amfibieni inteligenţi, asemănători 
peştilor, despre care ei susţin că au venit din cer. Aceştia 
îşi spuneau Nomos, au aterizat într-o arcă ce se învârtea şi 
trebuiau să trăiască în apă. 

Ei le-au spus dogonilor că veneau de pe o stea mică, 
dar grea, numită Sirius, care descria o orbită eliptică în 
jurul celei mai strălucitoare constelații de pe cer. Primii 
exploratori care au ascultat povestea tribului au clătinat 
din cap cu condescendenţă. 

Apoi, uluitor, în anii '50, astronomi dotați cu cele mai 
moderne radio-telescoape au descoperit steaua mică, grea, 
pe o orbită eliptică, exact aşa cum o descriseseră dogonii. 
Era atât de puţin luminoasă încât niciun telescop optic nu 
o putuse sesiza. Atunci, cum ştiuse tribul african de 
existenţa ei? 

Dogonii nu au fost singurul trib vizitat de sus în 
preistorie. Sumerienii îşi numeau zeii „Oannes”. Şi aceştia 
erau amfibieni şi au adus secretele matematicii, ale 
scrisului şi ale astronomiei, dăruindu-le poporului dintre 
Tigru şi Eufrat. Acest spaţiu, Mesopotamia, a fost mult 
timp cunoscut ca loc de naştere a civilizaţiei umane. 

Berossus, un preot din Babilon, a descris zeul 
„Oannes” ca fiind jumătate om, jumătate peşte. Se 
scufunda în mare „pentru a se odihni toată noaptea în 
adâncuri, căci era amfibian”. În legenda filistină, Zeul se 
născuse dintr-un ou ce căzuse din cer în Eufrat. Ca şi 
zeitățile dogonilor, Oannes avea legătură cu Sirius. Cei ce-l 
venerau, venerau şi cifra 50 

— Perioada orbitală exactă a stelei, aşa cum fusese 
ea menţionată de dogoni. 


Teoria conform căreia astronauții i-au vizitat pe 
strămoşii noştri este susţinută şi de arta a numeroase 
popoare străvechi. În 1950, arheologii au dezvelit 
mormântul unui vechi preot maya la Palanque, în Mexic. 
Vizibil foarte clar între desenele din mormânt era acela al 
unui bărbat într-o capsulă. Bărbatul este înconjurat de 
manete şi aparatură, iar în partea posterioară a navei se 
observă o dâră de flăcări. 

În peşterile de pe muntele Tassili N'Ajjer, de la 
marginea Saharei, la actuala graniţă dintre Algeria şi 
Libia, există o înregistrare picturală a vieţii zilnice a unui 
trib ce a fost forţat să plece atunci când oaza lor verde a 
fost acoperită de valuri de nisip. Desenele prezintă tauri, 
păsări şi grupuri de vânători înarmaţi. 

Între aceştia se află siluete pe care le putem 
recunoaşte cu precizie drept astronauți. Ei nu sunt mai 
mari decât vânătorii, însă poartă costume spaţiale şi căşti 
rotunde cu antene. 

Însemne misterioase din sterpul deşert Gobi au uimit 
arheologii timp de secole. Ele nu erau provocate de niciun 
tip de foc sau praf de puşcă. Apoi, oamenii de ştiinţă au 
descoperit urme identice în Deşertul Nevada din 
America... după efectuarea de către SUA a primului test 
atomic în 1944. A fost oare Gobi vizitat în trecut de OZN- 
uri acţionate de puterea nucleară? 

În Himalaya, preoţii indieni mai recită încă 
Rămăyana în cinstea zeilor ce au venit pe Pământ în 
„Vimana”, ciudate maşini zburătoare, propulsate de 
mercur şi vânturi puternice. Cuvintele imnului 
menționează că, „la dorința zeilor, magnificul car s-a 
ridicat peste un munte de nori, pe o rază luminoasă ca 
soarele şi într-un sunet tunător...” 

Astfel de descoperiri au indicat oamenilor de ştiinţă 
că şi alte minuni ale lumii antice pot fi asociate 
cunoştinţelor unor vizitatori din spaţiu. Cum au construit 
egiptenii piramidele şi cum au descoperit ei proprietăţile, 
se pare magice, ale formei de piramidă? Cine a înălţat 
giganticele statui de piatră de pe Insula Paştelui şi de ce? 


Care era înţelepciunea secretă a oracolelor greceşti? 

Chiar şi unii dintre cei mai credincioşi creştini încep 
să se întrebe dacă religia lor nu e cumva bazată pe vizita 
unor extratereştri. In Vechiul Testament, profetul Ezechiel 
aminteşte cum, în secolul VI î.e.n., a văzut un nor coborând 
în deşert lângă râul Chebar din Babilon. Avea culoarea 
roşcat-gălbuie a metalului strălucitor şi era înconjurat de 
flăcări. Patru obiecte au ieşit din el, fiecare dintre ele fiind 
o roată într-o altă roată cu un cerc de ochi, şi din acestea 
au ieşit creaturi asemenea oamenilor, în costume de 
aramă, cu „firmamente de cristaFl pe cap. Parcă ar fi 
descris un astronaut al secolului XX. 

Cercetătorul american Raymond E. Fowler nu este 
singurul care foloseşte astfel de pasaje descriptive pentru 
a stabili ceea ce este adevărat în legendele biblice. Moise 
era condus prin pustie de un stâlp de foc, iar profetul Ilie a 
fost dus în ceruri într-un car de foc. Amândoi au fost văzuţi 
mai târziu, cu lisus, pe muntele Schimbării la faţă 
strălucind la contactul cu „norul” pe care stăteau. 

In Noul Testament, un stâlp de foc şi voci din cer 
vestesc păstorilor naşterea lui lisus la Betleem; iar o „stea 
strălucitoare la răsărit” i-a adus pe magi la ieslea unde se 
afla copilul născut de fecioară. lisus avea puteri magice şi 
se urca la ceruri pe un nor. „Dacă v-am spus de cele 
lumeşti şi voi nu m-aţi crezut, cum să mă credeţi când vă 
spun de cele cereşti?”, a spus El discipolilor săi. 

„Îngerii” Domnului erau mesageri ai lui Dumnezeu ce 
veneau din ceruri - Daniel îi numea „păzitori11 - şi le era 
permis să se căsătorească şi să mănânce mâncare umană. 
Erau ei, oare, de fapt, extratereştrii ce au venit să educe 
sau să „salveze4l un popor primitiv? Era lumina puternică 
ce l-a convertit pe Pavel în drumul spre Damasc un OZN 
ce-l purta pe Iisus înapoi, pentru a repeta mesajul său? Iar 
A Doua Venire, cu sunetele ei înfricoşătoare din ceruri şi 
cu armatele-i de îngeri, va fi ea o invazie a unei flote de 
OZN-uri? 

Altar spaţial 

Englezoaica Phyllis Henderson, casnică, e convinsă 


că lisus Hristos a fost un pilot al unui OZN venit de pe 
Saturn. Ea şi-a transformat garajul casei sale din 
Warrington, Cheshire, în biserică, după ce s-a înscris în 
Actherius Society, o mişcare iniţiată de George King, care 
pretinde că l-a întâlnit pe lisus când un OZN a aterizat la 
Holdstone Down, Devon, la începutul anilor '50. 

Phyllis, de cincizeci şi nouă de ani, şi soţul ei Steuart, 
de şaizeci şi doi, au primit autorizaţia temporară pentru a 
folosi garajul lor de cărămidă şi azbest drept altar. Apoi, 
vecinii s-au plâns că slujbele lor erau prea zgomotoase. 
„Plângerile sunt nefondatell, a spus Phyllis. „Biserica 
noastră are doar şapte membri, iar aceştia nu sunt 
zgomotoşi deloc.11 

CAPITOLUL IV 

OZN-URI PRĂBUŞITE, EXTRA TEREŞTRI CAPTURA 


ŢI 

Dacă liderii politici şi militari ai lumii au fost evazivi 
în ceea ce priveşte victimele omeneşti ale încercărilor de 
provocare a unor OZN-uri, ei au fost încă şi mai secretaşi 
când a venit vorba de prăbuşirea unor obiecte zburătoare 
neidentificate. Cu toate acestea, persistă ipoteza conform 
căreia mai multe farfurii zburătoare au căzut pe Pământ în 
ultimii treizeci de ani şi că trupuri ale extratereştrilor au 
fost recuperate din navele avariate... 

MISTERIOS DEZASTRU SPA ŢI AL 

Epava unei nave de pe o altă planetă se află pe o 
orbită în jurul Pământului şi ar putea conţine fiinţe 
extraterestre. Aceasta este extraordinara ipoteză 
formulată de oamenii de ştiinţă ruşi şi care a apărut pe 
prima pagină a ziarelor din 1979. 

Marele  astrofizician sovietic, profesorul Serghei 
Boşici a dezvăluit că fragmente ale epavei fuseseră 
observate plutind la două mii două sute de kilometri 
deasupra Pământului în anii '60. Oamenii de ştiinţă au 
identificat zece astfel de fragmente, din care două 
măsurau treizeci de metri în diametru, şi care gravitau pe 
orbite uşor diferite una faţă de cealaltă. Datele obţinute au 
fost introduse într-un calculator sofisticat, pentru a se 


determina vechimea epavei. 

„Am găsit că proveneau toate din acelaşi loc, la un 
anume moment de timp: 18 decembrie 1955. Atunci a avut 
loc, fără îndoială, o explozie puternică”. Prima rachetă 
spaţială terestră a fost lansată în 1957. 

Un alt astrofizician rus de frunte, profesorul 
Alexander Kazanţev, a spus că cele două fragmente mai 
mari au oferit indicaţii privind forma şi mărimea navei. 
„Considerăm că avea cel puţin şaizeci şi cinci de metri 
lungime şi treizeci lăţime. Avea mici cupole ce adăposteau 
telescoape, avea antene şi hublouri”. 

„Mărimea ei ne sugerează existenţa mai multor 
punți, probabil cinci. Credem că trupurile extratereştrilor 
se mai află încă la bord”. 

Fizicianul moscovit, doctor Vladimir Azhazha a 
respins ideea conform căreia fragmentele ar fi rămăşiţe ale 
unui meteorit „Meteoriţii nu au orbite”, explică el. „Ei 
zboară fără scop, rătăcesc prin spaţiu şi nu explodează 
spontan, de la sine”. 

„Toate dovezile pe care le-am adunat în ultimii zece 
ani indică un singur lucru: e vorba de o navă extraterestră 
avariată. La bordul ei se află probabil secrete la care noi 
nici nu visăm.** 

Geologul rus, profesorul Alexei Zolotov, specialist în 
explozii, a adăugat: „Resturile nu provin de la o navă 
terestră 

— Exploziile s-au produs cu doi ani înainte ca noi să 
lansăm primul satelit artificial, Sputnik I. 

Ar trebui lansată o misiune de salvare. Nava, sau ce-a 
mai rămas din ea, ar trebui reasamblată pe Pământ. 
Beneficiile umanităţii ar putea fi imense.** 

Marii oameni de ştiinţă americani au fost mai întâi 
uluiţi, apoi extrem de interesaţi de această descoperire. 
Doctorul Henry Monteith, fizician ce lucrează în domeniul 
cercetărilor nucleare strict secrete la Laboratoarele Sancia 
din Albuquerque, New Mexico, a afirmat că dovezile 
merită o investigare amănunţită. 

„Cercetările ruseşti sunt bine fondate**, a jdăugat el. 


„Este extrem de interesant, am putea trimite acolo o 
rachetă. Dacă este într-adevăr o navă extraterestră, ar fi 
descoperirea secolului. Ar fi o dovadă de neînlăturat a 
existenţei vieţii inteligente în alte zone ale Universului.41 

Doctorul Myran Malkin, director al Biroului NASA 
pentru Rachete Spațiale şi Tehnologie Spațială, a spus: 
„Dacă ruşii ne-ar cere-o, am lua în discuţie posibilitatea 
unei misiuni comune.44 

Specialistul în fizică nucleară, Stanton Friedman 
declara: „Dacă am recupera fragmentele, am avea o şansă 
de a le asambla la loc.44 

Reacţia britanicilor a fost mai rezervată. Doctorul 
King-Hele, cercetător spațial la Royal Aircraft 
Establishment din Farnborough, Hants, a afirmat: „Pe 
orbită se află mai mult de patru mii de fragmente. Fiecare 
are un număr de catalog propriu, pentru a fi identificat. 
Am vrea să cunoaştem numărul de catalog al acestei 
epave. Este posibilă datarea ei, în urma unui considerabil 
număr de teste. 

Ca şi americanii, am fi de acord să o analizăm, dacă 
ruşii ne-ar pune-o la dispoziţie.44 

Fizicianul american William Corliss face apel la un 
articol scris de astronomul John Bagby în revista 
americană Icarus în 1969, când agenţiile guvernamentale 
tocmai decretaseră că OZN-urile nu există. 

Acesta scria că zece fragmente materiale se roteau în 
jurul Pământului, după ce se rupseseră de un corp-mamă, 
mai mare. Tot el a stabilit data dezintegrării... 18 
decembrie 1955. 

„Bagby nu putea explica explozia44, spune Corliss. 
„El voia doar să demonstreze că obiectele se aflau acolo şi 
că nu aveau o provenienţă naturală. In acel moment, 
această atitudine era cea mai înţeleaptă44. 

Alte OZN-uri au rezistat impactului cu atmosfera 
terestră, însă s-au prăbuşit pe suprafaţa planetei. Aceasta 
e ideea susţinută de mai mulţi cercetători americani. 
Confirmarea ei este, însă, practic imposibilă, susţin ei, căci 
guvernele ţin aceste evenimente sub un secret absolut. 


Misterul Arizilor 

Nicio explicaţie nu a fost vreodată oferită măsurilor 
excepţionale de securitate luate într-o zonă de lângă 
Mendoza, în vestul Argentinei, în ianuarie 1964. Timp de 
câţiva ani, a circulat însă zvonul conform căruia un OZN 
pierduse viteză şi se prăbuşise la poalele Anzilor, având la 
bord mici extratereştri în costume luminoase. O fotografie 
pe care revista Flying Saucer Review a plătit bani grei, 
înfăţişa un obiect în formă de trabuc, cam de patru metri 
lungime zăcând printre ierburi. 

SECRETUL EXTRATEREŞTRILOR MORŢI 

Era cea mai cumplită furtună ce lovise New Mexico 
în ultimii ani de zile. Vântul şi ploaia n-au contenit toată 
noaptea, iar când urgia era în toi, fermierul Bill Brazel a 
auzit o explozie stranie. Când s-a crăpat de ziuă, el şi-a 
înhămat calul şi a plecat să se asigure că oile îi erau în 
regulă. Ceea ce a găsit el în acea dimineaţă de 3 iulie 1947 
avea să-l facă celebru şi să declanşeze o controversă ce nu 
s-a potolit nici în ziua de azi. 

Câmpurile sale erau acoperite de mici bucăţi de lemn 
şi de fâşii subţiri de metal. Lemnul arăta ca pluta şi era la 
fel de uşor ca aceasta, însă era foarte dur, nu ardea şi nu 
se rupea. Unele bucăţi aveau înscrise hieroglife ciudate. 
Metalul semăna cu foile de tablă, însă nu putea fi tăiat şi 
nici îndoit. Apoi, Brazel a văzut un uriaş disc culcat pe 
pământ. Apropiindu-se, a observat ceva şi mai straniu. 
Lângă obiect zăceau nişte fiinţe care nu erau oameni. 
Unele trăiau, dar nu puteau vorbi. Brazel s-a întors în fugă 
acasă şi a anunţat şeriful. Acesta a alertat aeroportul 
militar Roswell, din apropiere. 

Şeful informaţiilor, maiorul Jesse Marcel, a condus 
investigaţiile. Pe când ambulanţele plecau cu trupurile 
calcinate, iar camioanele armatei soseau pentru a ridica 
epava, maiorul a ordonat formarea unei reţele de 
securitate în jurul zonei şi i-a spus lui Brazel să nu 
povestească nimănui cele văzute. 

New Mexico devenise atunci buricul cercetărilor 
americane în domeniul atomic, al rachetelor, centru aviatic 


şi de radar. Roswell era casa Grupului de Avioane de 
Bombardament nr. 509 al SUA, singurele bombardiere 
atomice din lume pregătite pentru situaţii reale de luptă. 
Marcel n-avea idee ce era nava care se prăbuşise, dar ştia 
că n-ar fi trebuit să se afle deasupra unei astfel de baze 
strategice. 

Pe 8 iulie, eforturile sale de a muşamaliza afacerea 
au eşuat, când ofiţerul de relaţii cu publicul al bazei a dat 
un comunicat de presă fără aprobarea comandantului, 
colonelul William Blanchard. Comunicatul specifica: 
„Zvonurile privind un disc zburător s-au transformat în 
realitate ieri, când ofițerul de informații al Grupului 509 a 
intrat în posesia unui disc, beneficiind de ajutorul unor 
localnici. Obiectul a aterizat la o fermă de lângă Roswell în 
cursul săptămânii trecute. A fost cules de la fermă, 
examinat la Aeroportul Roswell şi încredinţat de către 
maiorul Marcel forurilor superioare”. 

Vestea s-a răspândit rapid în întreaga lume, iar 
asupra armatei s-au exercitat presiuni pentru obţinerea de 
noi detalii. Reporterii au obţinut, însă, de data aceasta, o 
altă variantă. 

O adevărată ploaie de dezminţiri's. - a abătut asupra 
lor de la Roswell şi de la Washington. Un ofiţer superior 
din conducerea Aviației a informat publicul, prin 
intermediul unui post de radio, că rămăşiţele aparţineau 
unui balon meteorologic. Ziarelor le-a fost oferită o 
fotografie în care doi ofiţeri apăreau examinând balonul. 

Varianta oficială a făcut în curând să se răcească 
spiritele şi curiozităţile legate de Roswell. Unii cercetători 
OZN, nu s-au declarat însă mulţumiţi. În cele din urmă, 
Charles Berlitz, autor al unor cărţi asupra misterului 
Triunghiului Bermudelor, şi-a declanşat propriile 
investigații. În 1980, în colaborare cu William Moore, el a 
scris o carte în care acuza guvernul de muşamalizarea 
adevărului, deci a faptului că nava de la Roswell era un 
vehicul spațial conținând şase extratereştri. 

El l-a citat pe Grady „Barney” Barnett, inginer în 
serviciul guvernului, care declarase prietenilor că se aflase 


printre primii ce ajunseseră la faţa locului în dimineaţa de 
3 iulie. „Eram plecat în misiune”, spune Barnett „când mi-a 
atras atenţia lumina reflectată de un obiect metalic. Era un 
obiect discoidal cam de nouă-zece metri diametru. 

Pe când îl priveam, nişte oameni s-au apropiat din 
sens opus. Mai târziu, aveau să-mi spună că făceau parte 
dintr-o echipă arheologică. Se uitau la nişte cadavre căzute 
la pământ. Cred că mai erau şi altele în maşinăria ce se 
rupsese în două din cauza unei explozii sau a impactului cu 
solul. Am încercat să mă apropii ca să mă uit la trupurile 
lor. Semănau cu cele umane, dar nu erau oameni. 

Aveau capete rotunde, ochii mici şi n-aveau păr. După 
standardele noastre, erau scunzi, iar capetele le erau mari 
raportate la restul corpului. 

Îmbrăcămintea lor părea să fie dintr-o bucată, 
cenuşie la culoare. Nu se vedeau fermoare, nasturi sau 
chestii asemănătoare. Păreau a fi cu toţii bărbaţi şi erau 
destul de mulţi. Eram aşa de aproape de ei, încât aş fi 
putut să-i ating. Pe când îi priveam, un ofiţer al armatei s-a 
apropiat cu un camion şi a preluat controlul asupra zonei. 
A spus tuturor să se dea la o parte, că venea armata. 

Apoi, s-a format un cordon de militari. Ni s-a spus să 
plecăm şi să nu vorbim cu nimeni despre cele văzute - că 
era datoria noastră patriotică să ne ţinem gura”. 

Berlitz şi Moore n-au obţinut povestea de la Barnett 
însuşi. Acesta a murit în 1969. Versiunea sa a fost relatată 
de prietenii cu care discutase în 1950. Fermierul Brazel 
era şi el mort de mult, însă fiul său, Billy, a povestit cum 
găsise tatăl său rămăşiţele. 

„Tatii nu-i prea plăcea să vorbească despre asta”, 
spune Billy. „Militarii l-au pus să jure că va păstra secretul 
şi el lua acest lucru foarte în serios. Nu ştiu ce era acea 
navă, însă tata a zis odată că soldaţii i-au spus că nu era 
făcută de mâna omului. Mi-a mai spus că ocupanţii navei 
erau încă în viaţă, însă gâtlejurile le fuseseră arse, căci 
inhalaseră gaze, şi de aceea nu puteau vorbi. Au fost duşi 
în California şi ţinuţi în viaţă în incubatoare, dar au murit 
înainte ca cineva să descopere o modalitate de comunicare 


cu ei”. 

Berlitz şi Moore au mai citat şi cuvintele unui 
profesor universitar de fizică din California, care susţine că 
a examinat discul. „Avea forma unei carapace de broască 
ţestoasă, cu un spaţiu aproximativ de cinci metri lăţime în 
interior. Acolo era un dezastru total. Existau şase 
navigatori, iar autopsia unuia dintre ei a relevat că, în 
afară de dimensiuni, semănau cu oamenii. 

Unul dintre ei se afla la ceea ce părea a fi un panou 
de control marcat cu hieroglife. Erau simboluri ciudate, 
într-o limbă necunoscută. Nu exista nici urmă de vreo elice 
sau de monitor. Nimeni n-a putut înţelege cum funcţiona”. 

Un fotograf din Los Angeles, baronul Nicholas Von 
Poppen, susţine că a fotografiat resturile navei, după ce a 
fost contactat de doi ofiţeri militari de informaţii. El a spus 
că i-au oferit o misiune strict secretă, foarte bine plătită, 
însă l-au ameninţat că dacă va dezvălui ceva din cele 
văzute şi fotografiate, va fi deportat. 

Von Poppen, care inventase un sistem de analiză 
metalurgică fotografică, spune că a fost escortat la Roswell 
unde a făcut sute de fotografii, pe care trebuia să le 
predea la sfârşitul fiecărei zile. A descris nava ca având 
cam zece metri lăţime, iar cabina cam şase metri diametru. 
Podeaua era acoperită cu un strat de plastic pe care erau 
desenate simboluri. În faţa unui panou de comandă 
acoperit cu manete şi butoane se aflau patru scaune, „iar 
în fiecare scaun, încă prins cu centuri, era un trup slab. 
Trupurile aveau între şaizeci de centimetri şi un metru 
douăzeci”. 

Baronul a adăugat: „Feţele celor patru erau foarte 
albe. Erau îmbrăcați cu combinezoane negre, 
strălucitoare, strân 

se la gât şi la picioare. Încălţările le erau făcute din 
acelaşi material şi păreau foarte moi. Mâinile lor semănau 
cu ale oamenilor, deşi erau mai moi, ca cele de copil. 
Aveau cinci degete, încheieturi aparent normale şi unghii 
tăiate scurt”. Berlitz şi Moore afirmă că Van Poppen a 


ascuns într-unul dintre negativele înfăţişând nava seif, 
pentru a fi developat numai după moartea sa. Când a 
murit, în 1974, la nouăzeci de ani, negativul nu a fost găsit. 

Autorii susţin că maiorul Marcel a dat un interviu în 
1978, după ce s-a retras la pensie, în Houma, Lousiana. 
Intrebat dacă epava colectată de el era într-adevăr un 
balon meteo, el a răspuns: „Nu era”. 

Şi a continuat: „Eram pus la curent cu tot ceea ce 
zbura prin aer la acea dată, atât modele americane, cât şi 
inamice. Cunoşteam de asemenea practic toate tipurile de 
aparatură de observare meteo şi radar folosite de militari 
şi de civili. Era vorba acolo de ceva ce nu mai văzusem 
până atunci, şi în mod sigur nu era făcută de mâna omului. 
Cu siguranţă nu era un balon meteo”. 

În acest caz, de ce să afirmi că asta era? Marcel a 
spus că generalul de brigadă Ramey i-a ordonat să adopte 
această variantă „pentru a lua presa de pe capul armatei”. 
Berlitz a presupus că trupurile şi epava au fost 
transportate în secret prin ţară, cu camionul şi cu trenul 
pentru a fi analizate la mai multe centre ştiinţifice. 

„Am reuşit să dăm de oameni care-şi amintesc cu 
precizie prăbuşirea, de tehnicieni ce au examinat 
maşinăria extraterestră şi de personalul care a examinat 
cadavrele în diverse institute”, spune el. „Mărturiile lor se 
leagă foarte bine, prea bine ca această întâmplare să nu fie 
decât o pură invenţie”. 

Berlitz crede că faptele au fost muşamalizate pentru 
a evita ca populaţia să intre în panică, şi din motive 
militare. Națiunea ce ar descoperi cum este propulsat un 
astfel de disc ar avea un avantaj imens asupra oricărui 
inamic în domeniul rachetelor şi al cursei spaţiale. 

Doar preşedinţii ce s-au succedat la conducerea SUA 
au avut acces la secretul militar. „Eisenhower, Kennedy şi 
Johnson l-au dus cu ei în mormânt. Nixon, Ford, Carter şi 
Reagan trăiesc cu el”. Berlitz îşi aminteşte că Jimmy 
Carter promisese să dea publicităţii datele guvernamentale 
despre OZN-uri, dacă va fi ales. Când autorul a sunat la 
Casa Albă, i s-a răspuns că redeschiderea cercetărilor 


asupra fenomenului OZN era interzisă. 

Berlitz a comentat: „Tăcerea sa a fost determinată 
fără îndoială de faptul că a aflat ceva care l-a convins să nu 
dezvăluie nimic legat de acest subiect”. 

OZN-URI PRĂBUŞITE 

Au fost oare muşamalizate şi alte prăbuşiri ale OZN- 
urilor? Atitudinea secretoasă a autorităţilor face imposibilă 
confirmarea rapoartelor potrivit cărora nave spaţiale ar fi 
încăput pe mâna unor cercetători de pe Pământ. 

La sfârşitul anilor '40 s-au iscat zvonuri că un OZN se 
prăbuşise chiar lângă Mexico City şi că epava şi trupurile 
celor trei ocupanţi, înalţi doar de un metru şi îmbrăcaţi în 
costume argintii, fuseseră încărcate în camioane şi duse 
pentru a fi studiate în SUA. 

Raymond E. Fowler, o autoritate în domeniul OZN, 
mai ales ale apariţiilor din New England, a primit ceea ce 
ar putea fi o confirmare a zvonurilor în timpul unei 
conferinţe despre OZN-uri pe care o susţinea la Boston. 

In cartea sa OZN-urile: vizitatori interplanetari, 
publicată în 1979, a amintit că un preot din Boston i-a 
mărturisit că în acea perioadă lucrase pentru Pentagon ca 
ofiţer de informaţii în domeniul naval. 

Un coleg de-al său din Mexic fusese numit să 
investigheze o prăbuşire aeriană. „Când a ajuns acolo, 
zona fusese delimitată, iar oamenii încărcau rămăşiţele 
unui obiect oval şi pe ocupanţii acestuia în camioane. Un 
superior i-a ordonat imediat să plece şi i-a spus să uite 
ceea ce văzuse”. 

Fowler a dat de urma fostului coleg al preotului care 
era la pensie şi trăia în Belfast, Mâine. Acesta a negat 
orice legătură a sa cu incidentul şi a susţinut că prietenul 
său înţelesese greşit. Preotul, însă, a ţinut-o pe a lui. 
Fowler a tras concluzia că omului i-a fost frică să spună 
adevărul deoarece trăia dintr-o pensie plătită de Marină. 

In 1957, un grup de pescari din Ubatuba Beach, 
Brazilia, au susţinut că au văzut un obiect zburător 
explodând şi căzând în mare. Tot ei au adus ca dovadă 
fragmente de magneziu pur, despre care susțineau că 


provin din rămăşiţe. Autorităţile i-au tratat cu scepticism, 
deşi nu-şi puteau explica modul în care nişte simpli pescari 
intraseră în posesia unor bucăţi de magneziu despre care 
cercetările ulterioare au dovedit că fuseseră prelucrate 
printr-o metodă încă neinventată în 1957. 

Cu zece ani mai târziu, Raymond Fowler dădea peste 
ceea ce putea fi o altă prăbuşire a unui OZN. El i-a întâlnit, 
pe domnul şi doamna Bill Marsden, care şi-au amintit că la 
trei dimineaţa, într-o duminică a iernii 1953 - 1954, pe 
când mergeau cu maşina spre Mattydale, o suburbie a 
localităţii Syracuse din statul New York, au dat peste 
luminile de avertizare a patru sau cinci maşini de poliţie şi 
au încetinit, crezând că avusese loc un accident. Drumul 
era liber, însă „ceva” de pe un câmp din apropiere le-a 
atras atenţia. Domnul Marsden i-a declarat lui Fowler: „Am 
văzut un obiect ce părea să aibă cam şapte metri în 
diametru şi, poate, cinci metri înălţime în centru. Pe 
suprafaţa sa se aflau lumini fosforescente multicolore. 
Aceste lumini erau destul de puternice pentru a face 
vizibili câţiva oameni ce se învârteau în jurul obiectului şi-l 
examinau. Unii purtau uniforme, alţii nu. Unul avea ceva 
ca un aparat de fotografiat mare, cu blitz, şi făcea 
fotografii”. 

Luni dimineaţa, domnul Marsden a sunat la ziarul 
local pentru a afla de ce nu era pomenit evenimentul, apoi 
l-a sunat pe şerif. Susţine că i s-a răspuns aşa: „Da, ştim 
despre ce este vorba, dar este un secret militar şi nu 
putem vorbi despre asta”. Când însă ziarul s-a adresat 
şerifului şi autorităţilor militare, i s-a spus că nu avusese 
loc niciun accident. Şeriful a negat de asemenea faptul că 
cineva i-ar fi spus domnului Marsden de un „secret 
militar”. Domnul Marsden a lăsat totul baltă, deşi fusese 
pe câmp a doua zi dimineaţă şi descoperise urme pe sol şi 
dâre de cauciucuri. Ştia că susţinătorii existenţei OZN- 
urilor sunt ridiculizaţi. 

În 1967 când Fowler a făcut cercetări la biroul 
şerifului i s-a spus că singurele lucruri care căzuseră pe 
pământ în iarna anului 1953 erau un balon meteo, un 


rezervor din aripa unui avion, un avion şi o bombă umplută 
cu nisip, aruncată din greşeală de un alt avion. Niciunul 
dintre acestea nu corespundeau cu ceea ce văzuse domnul 
Marsden. lar acesta a continuat să-şi susţină declaraţiile 
făcute. 

AUTOPSII BIZARE 

Potrivit cercetătorului Leonard Stringfield, America a 
recuperat mai mult de treizeci de trupuri de extratereştri 
din OZN-urile prăbuşite. Multora le-au fost efectuate 
autopsii şi sunt conservate fie la Baza Aeriană Wright- 
Patterson din Ohio, fie la complexul subteran al Aviației de 
lângă Colorado Springs. 

Stringfield, care susţine că extratereştrii au între un 
metru şi zece şi un metru şi cincizeci de centimetri 
înălţime, sunt supli, au capete mari, fără păr, a afirmat 
toate acestea în urma discuţiilor pe care le-a avut cu doi 
doctori şi şase lucrători în Aviaţie ce au fost implicaţi în 
transportul şi analizarea corpurilor colectate în ultimii 
treizeci de ani. El a adăugat că o grupare de intervenţie 
special antrenată, Beretele Albastre, este gata de acţiune 
în cazul prăbuşirii vreunui OZN. 

Toate sursele lui Stringfield au cerut să rămână 
anonime, iar el a refuzat să le dezvăluie numele, chiar şi 
atunci când a fost interogat în legătură cu cartea sa. lată 
ce susţine Stringfield că a aflat: 

„Un doctor ce a asistat la o autopsie, la începutul 
anilor '50, a descris cadavrul extraterestrului ca având 
peste un metru douăzeci şi cinci înălţime. Avea un cap 
mare, în formă de pară, cu ochi mongoloizi, adânciţi. Nu 
avea pleoape, dinţi sau păr pe cap şi pavilioane ale 
urechilor”. 

In 1952, la Wright-Patterson, un fost maior şi pilot a 
observat nişte trupuri ciudate într-o cameră subterană de 
conservare, după ce o serie de piloţi au primit instrucţiuni 
secrete de a cobori OZN-urile în caz că acestea apăreau. 

Un alt pilot al Aviației Militare americane a fost de 
faţă la livrarea a trei cutii mari către baza Wright- 
Patterson în 1953.1 s-a spus că înăuntru se aflau 


extratereştri recuperaţi dintr-un OZN prăbuşit în Arizona. 
Un ofiţer afirmase că humanoizii erau încă în viaţă la 
sosirea militarilor, însă au murit deşi li s-a dat oxigen. 

Un ofiţer de informaţii a văzut nouă cadavre ale unor 
extratereştri ce fuseseră congelate la Wright-Patterson în 
1966 şi i s-a spus că treizeci de astfel de corpuri se aflau în 
custodia altor unităţi guvernamentale. Acelaşi ofiţer a aflat 
mai târziu că cinci OZN-uri se prăbuşiseră în Ohio, Indiana 
şi Kentucky, între 1966 şi 1968. 

Un sergent din Aviaţie, identificat doar drept Carl, 
susţine că a fost legat la ochi şi dus la o destinaţie secretă, 
pentru a păzi o uşă. Uitându-se pe furiş înăuntru, a văzut 
trei trupuri mici, cam de un metru înălţime, ce aveau 
capete disproporționat de mari. 

Un doctor prezent la o autopsie a spus că 
extratereştrii nu aveau căi digestive şi nici organe sexuale, 
iar sângele le era incolor. 

Stringfield, ale cărui observaţii au fost publicate de 
Mutual UFO Network din Seguin, Texas, menţionează şi 
extratereştri care au scăpat. Un colonel i-a mărturisit că în 
1968 s-a aflat faţă-n faţă cu fiinţe stranii care au ieşit dintr- 
o farfurie zburătoare lângă Baza Aeriană Nellis din 
Nevada. A fost paralizat de o rază de lumină şi nu a putut 
face altceva decât să privească fiinţele ce s-au întors la 
nava lor şi au decolat. 

Unii extratereştri nu sunt însă la fel de pricepuţi în a 
controla oamenii pe care-i întâlnesc. Şi chiar şi atunci când 
navele lor aterizează cu bine, au parte de noi necazuri pe 
Pământ. 

GLOANȚE CARE RICOŞEAZĂ 

Un grup de fermieri şi soțiile lor au uimit poliţia din 
Hopkinsville, Kentucky, dând buzna la post, în miez de 
noapte şi declarând că tocmai trăseseră cu puştile şi 
pistoalele asupra unor extratereştri monstruoşi ieşiţi dintr- 
un OZN, însă gloanţele ricoşaseră din respectivele 
creaturi. 

Seara de duminică, 21 august 1965 s-a transformat 
într-un coşmar pentru familiile din Kelley, un cătun de 


lângă Hopkinsville. Familia Langford, de la ferma Sutton, 
formată din opt adulţi şi trei copii, se întorsese de la 
biserică, moment în care unul din tineri a văzut un obiect 
strălucitor coborând în spatele unui hambar. Oamenii de la 
fermele alăturate l-au văzut şi ei, însă ceilalţi membri ai 
familiei Langford l-au considerat o stea căzătoare. 

Apoi, în jurul orei opt seara, câinii din curte au 
început să latre. Doi dintre bărbaţi au ieşit în uşă să vadă 
ce se întâmpla şi au observat, la vreo cincizeci de metri 
depărtare, o creatură într-un costum strălucitor, argintiu, 
înaltă cam de un metru douăzeci, ce se îndrepta spre ei. 
Avea un cap enorm, braţe lungi care aproape atingeau 
pământul şi mâini ca nişte ciorchini cu gheare. Bărbaţii au 
înşfăcat imediat un pistol de calibru 22 şi o puşcă, 
deschizând focul de la mică distanţă. Fiinţa a căzut la 
pământ, însă, spre uimirea privitorilor, s-a ridicat cu 
îndrăzneală în picioare dintr-o săritură şi a dispărut. 

Familia, îngrozită, s-a încuiat în casă; au stins toate 
luminile din interior şi au aprins becul de pe verandă. 
Deodată, una dintre femei a început să tipe. Se uitase pe 
fereastra din sufragerie şi văzuse o faţă care o privea, cu 
ochi mari, din spatele vizorului unei căşti. Bărbaţii au dat 
buzna în cameră şi au tras în creatură, însă aceasta, deşi 
lovită, a dispărut din nou. 

Aproape cincizeci de cartuşe au fost trase în cei cinci 
extratereştri în cele douăzeci de minute ce au urmat, însă 
niciunul nu i-a oprit. Redactorul de ştiri de la radio, Bud 
Ledwith, care a vorbit cu membrii familiei a doua zi 
dimineaţă, a spus: „De câte ori una dintre creaturi era 
lovită, plutea prin aer sau se ascundea. Gloanţele sunau de 
parcă ar fi lovit o găleată. Creaturile nu făceau zgomot. 
Tufişurile fâşâiau, însă nu se auzea zgomot de paşi. 
Fiinţele păreau imponderabile, căci mai degrabă pluteau în 
jos din copaci decât cădeau din ei”. 

Când intrau în raza gloanţelor sau a luminii 
puternice, extratereştrii, ce păreau să se apropie cu 
mâinile sus, îşi lăsau braţele în jos şi fugeau. Continuau 
însă să se întoarcă, fără a încerca să intre în casă, 


holbându-se pur şi simplu la aceasta. După douăzeci de 
minute, creaturile s-au pierdut în noapte. Speriată, familia 
a mai rămas în casă încă două ore înainte de a se aventura 
afară pentru a se duce cu maşina la poliţie. Poliţiştii care 
au venit la fermă n-au găsit nici urmă de vizitatori 
nepoftiţi. 

— Era o poveste extraordinară, de care doar Bud 
Ledwith părea interesat cu adevărat. Un ofiţer s-a informat 
în legătură cu faptele, pentru a le include în Cartea 
Albastră, raportul Aviației SUA despre OZN-uri, aceasta 
însă doar pentru că se aflase întâmplător în zonă şi auzise 
ştirea la radio. Mai multe puncte ale raportului său au fost 
depistate ulterior ca eronate. După ce a intervievat-o pe 
doamna Lenny Langford, una din femeile implicate, el a 
declarat că aceasta, fiii ei, soțiile acestora şi câţiva prieteni 
fuseseră în acea seară la slujbă, la biserica Holy Roller, 
fiind de aceea „dezechilibrate emoţional” în urma 
experienţei religioase. De fapt, doamna Langford aparţine 
Bisericii Penticostale, ale cărei slujbe sunt întru totul 
tradiţionale. 

Alţi cercetători au încercat să determine dacă 
existaseră circuri în regiune în acea perioadă, fiind 
convinşi că fermierii văzuseră nişte maimuțe evadate. 
Maimuţe zburătoare? Maimuţe cu veste antiglonţ? 

Bud Ledwith era ferm convins că martorii spun 
adevărul, căci erau oameni simpli care n-aveau motive să 
pună la cale o glumă proastă. lar, aşa cum observa 
doctorul Allen J. Hynek, al cărui Centru de Studii OZN 
avea să analizeze ulterior cazul, ei nu aveau nimic de 
câştigat de pe urma publicităţii, ba chiar „au suferit enorm 
de pe urma hoardelor de curioşi, a reporterilor şi a 
vânătorilor de senzaţional.14 

Cazul a fost utilizat ca exemplu în manualul secret de 
instructaj asupra OZN-urilor, aparţinând Aviației, pentru a 
ilustra faptul că oamenii pot reprezenta un pericol pentru 
extratereştri! Cartea adaugă: „Presupuşii extratereştri nu 
au răspuns niciodată la focul deschis asupra lor, deşi aveai 
senzaţia că fiinţele descrise se distrau de minune speriind 


oamenii”. 

Familia a hotărât că nu mai putea continua să 
locuiască la fermă şi a vândut-o. 

Diavoli şi nave diavoleşti 

Agresiunile omului împotriva OZN-urilor nu sunt un 
lucru nou. Potrivit unei cărţi a Academiei SUA de Aviaţie 
Militară, presupuse nave spaţiale au fost considerate 
obiecte diavoleşti în Irlanda în jurul anului 1.000 e.n., „iar 
în Lyon, Franţa „aşa-zişi” călători spaţiali au fost ucişi în 
jurul lui 840 e.n”. 

PAZNICI ÎN ALERTĂ 

În ianuarie 1965, febra OZN-urilor a dus în Virginia 
la formarea de detaşamente locale de pază. Ziarul 
Richmond 'Times-Despatch l-a citat pe şeriful John Kent al 
ținutului 

Augusta, care susţinea că rapoartele privind OZN-uri 
„au ieşit complet de sub control” şi au devenit „un pericol 
pentru locuitorii din zona rurală”. 

O poteră din zona Brands Fiat a Văii Shenandoah s-a 
înarmat pentru a pleca în căutarea unor presupuse 
creaturi aterizate cu un OZN. Şeriful a spus însă că şi dacă 
omuleţii mici şi verzi au sosit, locuitorii nu aveau dreptul 
să-i masacreze. 

Nu de aceeaşi părere era însă şi procurorul general 
Robert Button. Consultat de un judecător de pace din 
Fredericksburg el a declarat cu ironie: „Nu pare să existe 
nicio lege în acest stat care să interzică împuşcarea 
omuleţilor mici şi verzi ce ar ateriza pe teritoriul statului, 
venind din spaţiu”. 

În martie 1966, un bărbat ce se afla cu maşina în 
apropiere de Bangor, Mâine, a fost atras într-un OZN. Ela 
zărit obiectul oval, metalic, plutind deasupra unui câmp şi 
s-a dat jos din maşină ca să-l cerceteze mai îndeaproape, 
luându-şi la el, din torpedou, pistolul de calibrul 22. Când 
misteriosul obiect a ţâşnit spre el, pe deasupra tufişurilor, 
bărbatul a deschis focul, auzind cum gloanţele ricoşau din 
metalul navei ce i-a trecut pe deasupra capului, înainte de 
a dispărea în înaltul cerului cu o viteză fantastică. 


Nu toţi însă sunt aşa de puţin primitori. După o serie 
de apariţii ale OZN-urilor în zonă, primarul din Brewer, 
Mâine, a instalat un panou imens, invitând ocupanţii 
acestora să se stabilească în oraş. 

Antiglonţ 

Poliţiştii din Fort Beaufort, Africa de Sud, au tras de 
la numai opt metri asupra unui obiect metalic strălucitor 
aterizat la data de 26 iunie 1972. Gloanţele n-au avut 
niciun efect. Maşinăria a decolat cu un bâzâit. 

CAPITOLUL V 

ŞI POLIŢIŞTII VĂD OZN-URI... 

Poliţiştii ce raportează apariţia pe cer a unor obiecte 
ciudate sunt priviţi ca nişte recruți bineveniţi de către 
entuziaştii OZN-urilor. Dacă astfel de martori de încredere, 
bine instruiți, sunt gata să admită inexplicabilul, susţin ei, 
atunci cum putem fi noi consideraţi nebuni? în ultimii ani, 
poliţişti de pe întreg mapamondul au ajuns, datorită a ceea 
ce au văzut cu ochii lor, să creadă în posibilitatea 
existenţei unor fiinţe venite de pe alte planete. 

POLIŢIA DEPUNE MĂRTURIE 

Polițistul Gene Bertrand a făcut ceea ce face orice 
bun poliţist atunci când are în faţă un intrus ostil: s-a lăsat 
pe un genunchi şi şi-a scos pistolul. Avea însă de-a face cu 
un intrus neobişnuit. Obiectul ce se repezise spre el nu era 
din această lume. 

Bertrand fusese chemat la cartierul general din 
Exter, New Hampshire, pentru a investiga cazul unui puşti 
care se prezentase la poliţie „foarte agitat, vorbind de un 
obiect care-l urmărise44. În primele ore ale zilei de 3 
septembrie 1965, Norman Muscarello făcea autostopul în 
Amesbury, îndreptându-se spre casă, pe şoseaua 150, când 
un obiect roşiatic apăruse pe un câmp, lângă şosea, şi se 
îndreptase spre el. 

Bertrand îl cunoştea pe băiat şi a declarat: „E un tip 
tare, ceva l-a speriat într-adevăr. De-abia îşi mai putea ţine 
ţigara şi era alb ca varul”. Cei doi au plecat spre câmpul cu 
pricina, cu maşina poliţiei. Au parcat şi au rămas în maşină 
câteva minute. Nu s-a întâmplat nimic. 


„Am luat legătura prin radio cu baza şi le-am spus că 
nu era nimic aici”, îşi aminteşte Bertrand. „Mi-au spus să 
arunc o privire în câmp înainte de a mă întoarce. Trebuie 
să recunosc că mă simţeam ca un prost, umblând pe o 
proprietate particulară, în miez de noapte, în căutarea 
unei farfurii zburătoare. 

Am ieşit din maşină amândoi. Eu am aprins lanterna 
şi am început să mă uit în stânga şi-n dreapta. Deodată, 
Norman a strigat: „Uite-l! Vine!” M-am întors şi nu mi-a 
venit să-mi cred ochilor. Era un obiect uriaş, întunecat, 
mare cât un hambar, cu lumini roşii. Se afla chiar deasupra 
copacilor şi se legăna dintr-o parte în alta. 

Apoi s-a înclinat şi s-a îndreptat în jos spre noi. M-am 
lăsat pe un genunchi şi din reflex mi-am scos arma, însă n- 
am tras. îmi aduc aminte că nu mi s-a părut înţelept să fi 
deschis focul aşa că i-am strigat lui Norman să se ducă în 
maşină. El însă înţepenise în loc. Mai că l-am târât înapoi. 

Chestia părea să fie la vreo treizeci de metri înălţime. 
Era de un roşu strălucitor şi avea un fel de aureolă. Mă 
aşteptam să fim arşi de vii, însă nu emana deloc căldură şi 
nu scotea niciun zgomot Ceea ce auzeam era zgomotul 
cailor agitaţi dintr-un grajd din apropiere. Chiar şi câinii 
din zonă începuseră să urle. Rațiunea îmi spunea că aşa 
ceva nu era posibil - totul însă exista chiar în faţa ochilor 
mei”. 

Partenerul lui Bertrand, polițistul Dave Hunt, a ajuns 
la faţa locului la timp pentru a vedea şi el OZN-ul. Timp de 
alte zece minute, cei trei au continuat să privească uluiţi. 
„Plutea, se balansa şi făcea lucruri pe care niciun avion nu 
le-ar putea face”, spune Bertrand. „Apoi, a dispărut pur şi 
simplu, ca o săgeată, peste copaci, spre Hampton”. 

Când poliţiştii s-au întors la birou pentru a-şi scrie 
rapoartele, Bertrand şi-a adus aminte de femeia pe care o 
întâlnise mai devreme, pe autostrada 101. Aceasta stătea 

e care o parcase, „foarte supărată” că fusese 
urmărită de un obiect roşu strălucitor. El o trimisese acasă, 
fără a-i acorda atenţie. Acum ştia ce văzuse femeia. 

Şi alţii au văzut acelaşi lucru. Cei doi de-abia se 


întorseseră la post, când a sunat o centralistă de la 
Hampton. Un bărbat ce vorbea de la un telefon public a 
spus că fusese urmărit de un OZN... care era încă acolo. 
Legătura s-a întrerupt înainte ca omul să poată da şi alte 
amănunte, iar poliţiştii, deşi au încercat, n-au reuşit să-l 
localizeze. 

Reprezentanţii Aviației care i-au interogat pe 
Bertrand şi Hunt le-au spus să-şi ţină gura, pentru ca 
povestea să nu ajungă cumva la ziare. Reporterul unui ziar 
local auzise însă deja cele întâmplate. 

Nemaiputând păstra tăcerea, autorităţile au dat o 
serie de curioase dezminţiri. Pentagonul a dat iniţial vina 
pe o variaţie de temperatură ce ar fi făcut „stelele şi 
plantele să clipească şi să danseze”. Ofițerii Bertrand şi 
Hunt au protestat, susţinând că o astfel de afirmaţie le 
pune la îndoială întreaga lor reputaţie şi pregătire. 

Apoi, Pentagonul a declarat că de vină era Big Blast 
Coco, un exerciţiu la mare altitudine al Comandamentului 
Strategic al Aerului. Comandanții militari au spus că oraşul 
Exter intra în zona acestui exerciţiu, adăugând: „În timpul 
apropierii, avionul a avut aprinse luminile standard de 
poziţie, luminile anti-coliziune şi, poate, cele de aterizare şi 
de deasupra aripilor”. 

Dar Bertrand avea răspuns şi la asta. El a scris o altă 
scrisoare de protest, afirmând: „Deoarece am servit în 
Aviaţie timp de patru ani, în operaţiuni de alimentare a 
tuturor tipurilor de aeronave, este imposibil să confund 
ceva din ceea ce am văzut cu o operaţiune militară. 
Imediat după dispariţia obiectului am văzut, la mare 
altitudine, ceea ce părea a fi un B-47, însă acesta nu avea 
nicio legătură cu apariţia anterioară”. 

Cei doi poliţişti au accentuat de asemenea faptul că 
au văzut OZN-ul la ora trei dimineaţa, la două ore după 
terminarea exerciţiului. 

Cu greu, Aviația a cedat, însă foarte puţin. „Primele 
apariţii... se datorează avioanelor implicate în operaţiunea 
Big Blast Coco”, afirmă declaraţia lor finală. „Aparițiile 
următoare, semnalate de ofiţerii Bertrand şi Hunt şi care 


au avut loc după ora două dimineaţa sunt neidentificate”. 

Chiar şi o astfel de recunoaştere minoră era un 
avantaj imens pentru cei ce cred în OZN-uri, care fuseseră 
obstrucţionaţi ani de zile de încăpăţânarea oficialităților de 
a nu admite faptul că astfel de lucruri ar putea exista. 

În luna martie, Exter a fost din nou vizitat de un 
OZN. Într-o sâmbătă seara, un sergent ce-şi făcea rondul 
prin oraş, în jurul orei zece, a văzut o lumină albă ce cădea 
cu repeziciune spre vest. Pentru a vedea mai bine, s-a suit 
pe un deal şi a observat ceva ce semăna cu un ou care se 
rotea, având lumini albe, roşii şi albastre dedesubt şi 
mişcându-se încet înainte şi înapoi. Apoi, oul a luat-o în jos, 
oprindu-se să plutească deasupra liniilor de înaltă 
tensiune. 

Sergentul a luat legătura cu baza prin radio şi de 
acolo a sosit un locotenent dotat cu binoclu. Acdsta fusese 
mereu sceptic în ceea ce priveşte OZN-urile, în ciuda 
mărturiilor propriilor săi oameni, din septembrie. Acum s-a 
convins şi el, privind prin binoclu obiectul în formă de ou 
ce avea în vârf o calotă strălucitoare. Atât ofiţerul Bertrand 
cât şi un ziarist au văzut şi acest al doilea OZN. De data 
asta, nimeni n-a mai râs de ei. Oraşul era acum hotărât să 
facă uitată celebritatea adusă de primele apariţii. 

FĂRĂ FOTOGRAFII, VĂ ROG! 

Comandantul de poliţie Jeff Greenhaw şi-a pierdut 
atât nevasta cât şi slujba din cauza a ceea ce susţine că a 
văzut în noaptea de 17 octombrie 1963. El nu s-a dezis, 
însă, de cele spuse. 

Era puţin trecut de zece noaptea când a primit un 
telefon la el acasă, în Falkville, Alabama. O femeie declara 
că văzuse cum un OZN cu lumini clipitoare aterizase pe un 
câmp din vestul oraşului. Greenhaw, de douăzeci şi şase de 
ani, nu era de serviciu în acel moment, dar s-a hotărât să 
se ducă totuşi până acolo, luându-şi cu el şi aparatul de 
fotografiat. 

Pe când conducea pe un drum pietruit spre 
îndepărtatul loc al aterizării, el a văzut în mijlocul şoselei o 
creatură. Aceasta era de mărimea unui om înalt, bine 


făcut, dar era înveşmântată într-un costum argintiu ce 
părea făcut din staniol. Din cap păreau să ţâşnească 
antene. Polițistul i-a făcut patru poze şi apoi a aprins 
luminile de avertizare ale maşinii de patrulare. Creatura s- 
a întors şi a fugit „mai repede decât orice om pe care l-am 
văzut fijgind”. 

Greenhaw a fost de acord cu publicarea fotografiilor 
ce înfăţişau silueta discontinuă a unei figuri semănând cu 
un astronaut. În patru săptămâni, însă, avea să-şi regrete 
decizia. Nevasta l-a părăsit, incapabilă să suporte 
publicitatea şi „efectele secundare”. Motorul maşinii lui 
Greenhaw a explodat, iar rulota sa a luat foc. In cele din 
urmă, pe 15 noiembrie, a fost concediat. 

Nu s-a stabilit niciodată dacă a văzut un 
extraterestru sau a fost de fapt victima unei glume 
proaste. Numeroase alte persoane raportaseră în acea 
noapte apariţia unor lumini stranii, însă, în ciuda mărturiei 
lor, superiorii lui Greenhaw au considerat că acesta îşi 
pierduse definitiv credibilitatea. 

ÎN CĂUTAREA NECUNOSCUTULUI 

Chevroletul negru trecu repede prin faţa clădirii 
tribunalului din Socorro, New Mexico. Mult mai repede 
decât avea voie. Polițistul Lonnie Zamora a pus sirena 
maşinii sale în funcţiune şi a pornit în urmărirea 
contravenientului, pe strada Old Rodeo. Şi-a notat şi ora, 
pentru a o trece în raport, şase fără un sfert seara, în ziua 
de 24 aprilie 1964. Zamora nu avea să prindă niciodată 
vitezomanul din urmă, însă avea să-şi amintească acea zi 
pentru tot restul vieţii. 

Accelerând în afara localităţii, a observat o flacără pe 
cer, cam la doi kilometri depărtare, spre sud-vest. A auzit 
şi un zgomot puternic, care venea din direcţia unui depozit 
de explozibil. Sărise oare acesta în aer? Polițistul s-a 
hotărât să renunţe la urmărire pentru a se duce să verifice. 

A părăsit şoseaua principală, luând-o pe un drum de 
ţară. Flacăra, când albastră, când portocalie, părea să 
coboare înspre soarele ce apunea şi a dispărut din raza 
vizuală a lui Zamora pe când acesta urca un mic deal cu 


maşina. Polițistul a trebuit să se întoarcă de trei ori din 
drum pentru a-şi putea croi calea pe terenul extrem de 
accidentat. 

Ajuns în vârful dealului, s-a uitat de jur-împrejur 
pentru a localiza depozitul. Privirea i-a fost atrasă de un 
obiect strălucitor aflat cam la o sută cincizeci de metri 
distanţă. „La început mi s-a părut că era o maşină 
răsturnatăl1 îşi aminteşte. „M-am gândit că cine ştie, o 
dăduseră peste cap nişte puşti. Am văzut două fiinţe în 
nişte salopete albe, lângă obiect. Una dintre ele s-a întors 
şi s-a uitat fix la maşina mea. Părea că s-a speriat şi a sărit 
cumva în sus”. 

Polițistul a înaintat încet, cu maşina, gândindu-se să 
dea o mână de ajutor. Când s-a uitat încă o dată la obiect, 
cele două siluete = adulţi mici de înălţime sau copii = 
dispăruseră. Obiectul oval era albicios, ca de aluminiu. 
Zamora a oprit maşina şi a anunţat prin radio la cartierul 
general că urma să investigheze un posibil accident. 

Lăsând jos microfonul, a auzit două sau trei bufnituri 
puternice, „ca şi cum cineva ar fi trântit tare o portieră”. 
Apoi, zgomotul de la început s-a reluat, crescând în 
frecvenţă şi volum. „Nu venea de la un avion”, avea să 
declare polițistul anchetatorilor. „Ştiu eu cum fac 
avioanele”. 

După aceea, a văzut din nou flacăra albastră- 
portocalie şi obiectul ce se ridica în aer. L-a descris ca fiind 
oval şi neted, fără uşi sau ferestre şi având doar un desen 
cam de şaptezeci şi cinci de centimetri lăţime. Speriat de 
sunetul ce devenea tot mai puternic, Zamora s-a întors şi a 
fugit, „credeam că obiectul avea să explodeze“. 

A trecut pe lângă propria-i maşină, lovindu-se la 
picior şi a continuat să meargă, şchiopătând şi aruncând 
din când în când câte o privire înapoi, să vadă ce se 
întâmpla. Nava continua să se înalțe din groapa aridă unde 
stătuse câteva minute mai devreme. Polițistul s-a aruncat 
la pământ în spatele unei ridicături, acoperindu-şi capul cu 
mâinile. 

Nu a îndrăznit să-şi ridice privirea decât atunci când 


zgomotul a încetat. Obiectul se îndepărta rapid către sud- 
vest, zburând la patru-cinci metri de sol. Brusc, s-a înălţat 
spre cer şi a accelerat, fără a scoate sunete sau fum, 
dispărând în cele din urmă după crestele muntoase din 
apropiere. Zamora a luat legătura prin radio cu ofiţerul de 
serviciu şi o altă maşină a poliţiei a fost trimisă în zonă. 
Poliţiştii nou sosiți au observat existenţa în pământul arid 
şi nisipos a unor urme de aterizare adânci de cinci-şase 
centimetri. De jur-împrejur tufişurile şi cele câteva smocuri 
de iarbă erau arse. 

Peste câteva zile au sosit specialişti ai Aviației ce 
urmăreau să găsească o explicaţie naturală pentru cele 
văzute de Zamora. În ciuda încercărilor de a o demonstra, 
nicio navă fabricată de mâna omului nu trecuse prin zonă. 
Colegii l-au descris pe Zamora ca un tip respectabil, 
echilibrat, cu picioarele pe pământ. Cinicii afirmă că 
locuitorii de prin partea locului nu văzuseră şi nu auziseră 
nimic; că arsurile puteau fi provocate şi cu o brichetă; că 
„urmele de aterizare” ar fi putut fi făcute cu o lopăţică sau 
prin mutarea din loc a unor bolovani; că pământul aparţine 
primarului care ar fi interesat de publicitate şi de turiştii 
atraşi în urma apariţiei OZN-ului. 

ţi cercetători, însă, au trebuit să recunoască 
faptul că Zamora văzuse probabil un fenomen real cu o 
origine necunoscută. Unul dintre aceştia este J. Allen 
Hynek care, comentând atitudinea zeflemitoare a unora 
faţă de apariţiile OZN, declara: „E paradoxal faptul că 
mărturia unor poliţişti care, în unele cazuri, ar fi suficientă 
pentru a trimite un om pe scaunul electric este, în acest tip 
de situaţie, complet luată în au ras. 

Apariţii similare, ale unui obiect alb, ca de aluminiu, 
au fost raportate în acea primăvară în mai multe zone ale 
SUA: în La Madera, statul New Mexico, Helena, statul 
Montana şi Newark, statul New Jersey. În cazul din urmă a 
fost menţionată şi existenţa, lângă nava aterizată, a unor 
creaturi de mărimea unor copii. 

Coloana de lumină 

Inspectorul Desmond Condon s-a aflat printre 


numeroasele persoane care au raportat apariţia în 
noiembrie 1977 a unei coloane luminoase ce se întindea pe 
circa un kilometru deasupra zonei Earlsfield din sud-vestul 
Londrei. „Era perfect dreaptă11, a spus el. „Strălucea cu o 
lumină albăstruie şi a rămas nemişcată cam treizeci de 
minute. N-am mai văzut niciodată aşa ceva”. 

Discul acrobatic în aprilie 1976, deasupra oraşului 
Bury, în Lancashire, sergentul Norman Collinson a 
observat un obiect discoidal ce efectua întoarceri de 
nouăzeci de grade, cu o viteză incredibilă. Polițistul, ce 
avea să fie avansat de-a lungul carierei sale la rangul de 
inspector, a afirmat: „La scurt timp, s-a îndepărtat cu o 
viteză şi mai mare, atingând orizontul în doar două 
secunde”. 

POLIŢIŞTI ÎN DERUTĂ 

Pe 29 noiembrie 1979, la ora trei şi douăzeci şi cinci 
dimineaţa, o femeie poliţist şi colegul ei au zărit un obiect 
lung, de forma unui trabuc, ce plutea la o sută cincizeci de 
metri deasupra selectei zone rezidenţiale Rickmansworth 
din Heidfordshire. Era puternic luminat pe întreaga sa 
Lungime şi avea lumini roşii deasupra şi dedesubt. Era 
complet silențios. Subofiţerul Anne Louise Brown, de 
douăzeci şi unu de ani, a recunoscut mai târziu: „Eram 
foarte speriată atunci când plutea deasupra maşinii 
noastre. Nu ştiu ce era, însă era prea mare pentru a fi un 
avion sau o stea. l-am spus partenerului meu că ar face o 
prostie să raporteze asta. Eram sigură că oamenii ne-ar fi 
crezut duşi cu pluta”. 

Câteva clipe după aceea, alţi doi poliţişti, amândoi 
bărbaţi, au văzut acelaşi obiect deasupra unei localităţi 
apropiate şi au pornit în urmărirea lui, cu maşina, după ce 
anunţaseră în prealabil dispeceratul. Obiectul, însă, a 
dispărut repede şi a reapărut după alte două ore. 

Poliţia din Hertfordshire a contactat punctul de 
control al traficului de la aeroportul West Drayton şi s-a 
asigurat că în zonă nu se află niciun avion. Inspectorul 
George Freakes a declarat: „E o problemă serioasă. 
Suntem convinşi că poliţiştii au văzut ceva = sunt oameni 


serioşi însă nimeni nu ştie exact ce anume”. 

Mai multe maşini de poliţie au pornit în urmărirea 
unui OZN apărut deasupra ținutului Will, din Illinois, la 
sud de Chicago, în bezna dinaintea zorilor zilei de 25 
noiembrie 1980. Misterioasa apariţie avea să-i zăpăcească 
total pe ocupanţii acestora. 

Ajutorii de şerif, locotenentul Karl Siciński şi 
sergentul Jay Mau sunt primii care au văzut OZN-ul ce se 
afla cam la trei kilometri şi jumătate distanţă, plutind la 
cinci sute de metri înălţime. S-a deplasat spre sud, apoi a 
deviat spre est, s-a întors la nord şi în cele din urmă s-a 
oprit la sud-vest de ei. 

„Era mai rapid decât orice avion pe care l-am văzut 
vreodată”, a spus Siciński, care a pilotat avioane militare 
de vânătoare pe când făcuse parte din Marină. „N-am 
văzut niciun avion capabil să efectueze manevrele pe care 
le făcea obiectul ăla. Era imens şi foarte strălucitor. 
Semăna cu o picătură de apă culcată pe o parte şi era 
acoperit cu ceva de culoare roz”. 

Poliţiştii din localităţile vecine Frankfort, New Lenox 
şi Mokena l-au auzit pe Siciński transmiţându-şi raportul 
prin radio şi au văzut obiectul cu pricina. Ofiţerul Sam 
Cucci, din Frankfort, mergea cu maşina spre vest, pe 
direcţia OZN-ului când l-a zărit înălțându-se, devenind mai 
strălucitor şi apoi stingându-şi luminile. 

„Deodată, nu l-am mai văzut”, îşi aminteşte el. „Am 
întrebat alte două maşini unde se afla şi mi-au zis că era 
chiar în spatele meu. Aşa că m-am întors spre est, 
împreună cu celelalte maşini şi ne-am lansat într-o 
urmărire cu o sută la oră. Am aprins farurile, însă OZN-ul 
a dispărut pur şi simplu, ca şi cum ar fi fost un bec şi 
cineva ar fi stins lumina”. 

În New Lenox, poliţiştii Carl Bachman şi Charles 
Proper au privit timp de douăzeci de minute OZN-ul care 
zbura în zigzag pe cer. „Nu voi uita acea noapte”, spune 
Bachman. „Există acolo, undeva, ceva de care habar n- 
avem”. Proper a declarat: „Era o lumină strălucitoare care 
a luat-o brusc în sus şi a dispărut. În doar două secunde se 


evaporase pur şi simplu”. 

Tom Donegan, poliţist în Mokena a văzut şi el OZN-ul 
şi a afirmat: „Te face să te întrebi cine ne spionează de 
acolo, de undeva, din necunoscut”. 

În martie 1981 s-a răspândit vestea unor bizare 
întâmplări în care era implicat un şef de poliţie. Miguel 
Costa, comandant al postului din Melo, Uruguay, mergea 
cu maşina pe un drum de ţară de lângă Tacuarembo, 
împreună cu soţia sa, Carmen, şi prietenii lor, Armando şi 
Maria Pena, când a observat un obiect imens, cu lumini 
portocalii şi galbene ce apăruse în faţa lor din întunericul 
dinaintea zorilor. 

Costa a oprit maşina şi, din reflex, a semnalizat cu 
farurile. „Brusc, OZN-ul a ezitat, apoi a efectuat un zigzag, 
ca şi cum ne-ar fi răspuns”, raporta polițistul. 

„După ce ne-am reluat drumul, s-a ţinut după noi. Am 
oprit din nou maşina şi am semnalizat. Ne-a răspuns şi de 
această dată. Am pornit la drum şi ne-a urmat, cam la» un 
kilometru în spate, cale de cincizeci de kilometri. Atunci s- 
a întâmplat ceva foarte ciudat. 

Eram cu toţii cu ochii pe fereastră, privind discul, 
când acesta s-a repezit în picaj, ca şi cum urma să se 
izbească de sol. S-a oprit la cincizeci-o sută de metri de 
pământ şi am văzut că avea o formă circulară, de calotă, 
iar dedesubt era plat ca o farfurie. In jurul calotei se afla 
un fel de nor. Vârful era roşiatic, însă fundul era de un alb 
strălucitor”. 

Simţindu-se cumva ameninţat de noul curs de zbor al 
obiectului, Costa a întors maşina şi s-a îndreptat înapoi 
spre Tacuarembo, cea mai apropiată localitate. Lumina 
strălucitoare şi OZN-ului era mereu prezentă în spatele lor. 
Costa a tras pe dreapta şi a parcat sub nişte copaci. 

„Am mers pe jos până într-un luminiş şi am privit în 
sus”, povesteşte polițistul. „Un al doilea disc zbura ceva 
mai în urma primului. Nu se atingeau unul de altul, dar 
păreau să călătorească împreună. Se mişcau în sus şi-n jos. 
Începuseră să se formeze nori. Au trecut pe deasupra 
norilor şi i-au luminat ca pe un fel de aureolă. Apoi s-au 


făcut din ce în ce mai mici, până ce au dispărut de tot. Se 
crăpa de ziuă. Stătuseră deasupra noastră peste nouăzeci 
de minute. Ne-am privit în tăcere. Nu ne venea să credem. 

Comandantul Costa a făcut o mică pauză, apoi a 
adăugat: „Până acum nu credeam în OZN-uri, însă mi-am 
dat seama că am văzut ceva deosebit şi ireal”. 

URMĂREŞTE OZN-UL ACELA! 

Cinci poliţişti au văzut un obiect multicolor plutind 
deasupra orăşelului Dumfries din Scoţia, la sfârşitul lui 
1979. Ulterior, doi dintre ei au descris cele observate, în 
cadrul unei conferinţe de presă. 

Poliţiştii au fost trimişi în zonă în urma unor apeluri 
telefonice primite de la oamenii ce se îndreptau spre casă, 
la om închiderii cârciumilor. Timp de douăzeci de minute, 
aceştia priviseră un obiect imens ce dispăruse după nişte 
dealuri din apropiere. 

Sergentul Bill McDavid, de treizeci şi nouă de ani, a 
afirmat că s-a apropiat la circa un kilometru de obiect. Era 
mai mare decât orice avion şi plutea la o sută cincizeci de 
metri înălţime. Semăna cu o aeronavă, cu cinci, şase 
lumini strălucind din compartimente separate. 

Ofiţerul James Smith a mărturisit: „N-am crezut 
niciodată în OZN-uri până acum. Ploua şi plafonul de nori 
era foarte jos. Obiectul a staționat vreme de douăzeci de 
minute şi apoi a dispărut la vest, peste dealuri”. 

Mary Blyth, de douăzeci şi doi de ani şi sora ei, Vicky, 
de nouăsprezece, sunt doar două din persoanele ce au 
sunat la poliţie după ce au văzut OZN-uri. „Luminile 
apăreau de nicăieri”, spune Mary. „Stăteam pur şi simplu 
acolo şi ne uitam, uluite”. 

Centrul meteo din Glasgow a spus că este posibil ca 
plafonul jos de nori să reflecte lumini de pe sol, însă 
purtătorul de cuvânt a adăugat: „Dacă o lumină de la sole 
reflectată, rezultatul este o strălucire gălbuie. N-am auzit 
niciodată de un ansamblu multicolor de lumini, aşa cum a 
fost descris. Nu găsesc nicio explicaţie pentru cele 
semnalate”. 

Doi poliţişti din Minnesota au văzut o minge albă 


strălucind pe cer, după ce fuseseră chemaţi prin telefon de 
o gospodină din Farmington, Karen Anondson, care lucra 
ca programator de calculatoare, în septembrie 1979. 
„Sigur era un OZN, afirmă polițistul Dan Siebenaler, din 
localitate. Steve Kurtz, de la poliţia orăşelului vecin, Apple 
Valley, a spus: „Era ceva inexplicabil, nu mai văzusem 
niciodată aşa ceva”. Doamna Anondson, de treizeci şi doi 
de ani, susţine că a văzut mingea strălucitoare de cel puţin 
nouă ori în drumul ei spre casă, la întoarcerea de la 
serviciu. „A devenit ceva obişnuit. O caut cu privirea de 
câte ori ies de la birou”. 

Cu câteva luni mai înainte, un ajutor de şerif din 
statul Minnesota a raportat o întâlnire şocantă cu un OZN. 
Val Johnson mergea cu maşina poliţiei pe un drum 
secundar, lângă Warren, când a Observat o lumină 
strălucitoare cam la patru kilometri depărtare. „M-am dus 
spre ea să văd despre ce era vorba”, îşi aduce el aminte. 
„După ce am parcurs vreo doi kilometri, lumina s-a repezit 
spre mine. Strălucirea ei era pentru mine aproape 
dureroasă. Ştiu că mi s-au blocat frânele când am apăsat 
pedala şi că am auzit un zgomot de sticlă spartă. Apoi mi- 
am pierdut cunoştinţa timp de vreo jumătate de oră. Când 
mi-am revenit, am chemat întăriri”. 

Cei care au examinat maşina au constatat că atât 
parbrizul cât şi unul din faruri erau sparte şi că plafonul 
era îndoit. Şi mai curios este însă că antenele de pe maşină 
erau îndoite sub un unghi de nouăzeci de grade. „Capota, 
parbrizul şi farul ar fi putut fi avariate de pietre sau 
bolovani”, a observat cercetătorul OZN Allen Hendry. „Nu 
există însă nicio explicaţie pentru felul în care antenele s- 
au îndoit, căci sunt extrem de flexibile”. 

Doctorii care l-au tratat pe ajutorul de şerif după 
încercarea la care fusese supus, au avut de vindecat arsuri 
ce-i apăruseră în jurul ochilor. Acestea semănau cu cele 
suferite de sudorii ce nu folosesc măşti de protecţie. 

În februarie 1980, mai mult de zece poliţişti din 
Tennessee au privit un OZN timp de două ore. Acesta a 
uluit oamenii din trei oraşe din două ţinuturi cu acrobaţiile 


sale aeriene, cu viteza şi manevrele sale extraordinare. 

Ajutorul de şerif Franklin Morris, din Winchester a 
aflat prin radio cele întâmplate şi s-a suit cu maşina în 
vârful unui deal, pentru a vedea mai bine. „La început am 
crezut că ar fi putut fi un avion, însă nu se auzea niciun 
zgomot de la niciun motor. A plutit aşa vreo trei-patru 
minute. Apoi s-a hotărât să plece şi s-a pus în mişcare 
incredibil de rapid. Am văzut şi eu ceva avioane rapide la 
viaţa mea, dar nu ca ăsta”. 

Poliţiştii din Winchester, Milton Yates şi Gerald 
Glasner au zărit nişte lumini strălucitoare roşii şi albe ce 
se îndreptau spre ei pe când mergeau cu maşina spre estul 
oraşului. „Venea spre noi şi s-a oprit, a stat două-trei 
minute şi a luat-o din loc cu vreo mie de kilometri la oră”, 
a afirmat sergentul Yates. „După cum a pornit, nu putea fi 
un avion. Nu scotea niciun zgomot şi nu avea decât 
luminile alea clipitoare. Cred că era un OZN”. 

Glasner a adăugat: „Nu semăna cu nimic de pe 
Pământ. Viteza, manevrabilitatea, luminile, 
silenţiozitatea... toate erau incomparabile”. Poliţiştii din 
Monteagle şi Cowan, localităţi din apropiere, au văzut şi ei 
OZN-ul. Luând legătura cu staţia meteo de la Nashville n- 
au obţinut nicio explicaţie naturală pentru cele văzute. 

Doi poliţişti din Michigan au urmărit pe o distanţă de 
patruzeci de kilometri o navă multicoloră, fără o formă 
bine definită, în martie 1980, după ce au observat-o pe cer 
deasupra localităţii Gladstone. „Era portocalie, cu o lumină 
verde în partea din spate, lumini roşii deasupra şi 
dedesubt şi una albă, intermitentă, în faţă”, a amintit 
polițistul David Mariin, de douăzeci şi şase de ani. 

Cei doi au cerut întăriri prin radio, continuând 
urmărirea obiectului pe drumuri întortocheate şi prin 
pădure. Încă două echipaje de poliţie au intrat în 
urmărirea OZN-ului şi cei patru poliţişti din interiorul lor 
au văzut cu toţii obiectul mişcându-se de colo-colo 
deasupra copacilor, aţâţându-i, pentru a dispărea mai apoi 
cu o viteză fantastică. 

„Înainte să văd asta, eram destul de sceptic în 


legătură cu OZN-urile”, a declarat partenerul lui Mariin, 
Mark Hager, de douăzeci şi doi de ani. „Cele văzute, însă, 
m-au făcut să cred”. Poliţiştii au contactat baza aeriană KJ 
Sawyer, din apropiere, de unde li s-a spus că pe radar nu 
se înregistrase nimic neobişnuit. „Nimeni din cei de acolo 
nu părea prea interesat”, spune Mariin. „Era ca şi cum n- 
ar fi vrut să se afle”. Trei poliţişti s-au numărat printre 
sutele de oameni ce au văzut un gigantic obiect în formă 
de glonţ străbătând cerul nopţii deasupra statului Kansas 
şi a nordului statului Missouri, timp de patru ore, pe 18 
noiembrie 1980. Ajutorul de şerif al ținutului Adair, 
Charles Cooper şi polițistul Bob Lober, din Missouri au fost 
uimiţi să vadă cum obiectul a zburat înapoi fără a se 
întoarce. lar polițistul Mike Leavene a exclamat: „N-am 
mai văzut niciodată ceva asemănător!” 

Locuitorii a cel puţin douăzeci de oraşe au raportat 
apariţia OZN-ului ce trecea dintr-un stat în altul. Don 
Leslie, un sudor în vârstă de patruzeci şi doi de ani din 
Milan, Missouri, a spus: „Era cel puţin cât un stadion de 
fotbal”. Roger Bennett, de patruzeci de ani, din Huntsville, 
Missouri, adaugă: „Era aşa de mare că pe lângă el un 
bombardier B-52 arată ca o jucărie”. Tot el precizează: 
„Era asemenea unui trabuc gros, zburând la mare înălţime 
de la est la vest. Când trecea pe deasupra capului puteai 
auzi un zgomot înfundat. Chiar înainte de a dispărea 
deasupra unor nori, a dat drumul la şase obiecte mici, în 
direcţii diferite”. 

Şoferul de camion Randy Hayes, de douăzeci şi şase 
de ani, a observat şi el cum OZN-ul îşi lansa „sateliţii”. El a 
menţionat: „Erau rotunzi şi albăstrui. Nava-mamă era aşa 
de mare că acoperea o bună bucată de cer”. 

În Trenton, Missouri, fotograful Rick Hull, de 
nouăsprezece ani, a imortalizat un triunghi luminos ce 
semăna cu un bumerang. A spus că obiectul părea să se 
mişte lateral, dezvăluind lumini ce proveneau „de la 
geamurile unei carlingi”. Profesorul de muzică Buddy 
Hannaford şi soţia sa, Karla, au văzut amândoi lumini „ca 
din interiorul unui avion”. Karla, care privea prin binoclu, 


a adăugat: „Obiectul avea formă triunghiulară, cu două 
lumini albe şi un far la bază. A trecut chiar pe deasupra 
casei noastre”. 

Obiectul a fost detectat pe radar de către staţia 
aviatică federală de la nord de Kirksville, Missouri. 
Specialistul Franklin West a declarat. „A trecut prin zonă 
de patru, cinci ori. l-am estimat viteza cam la optzeci de 
kilometri la oră. Eu nu zic că era o farfurie zburătoare. 
Spun că era un obiect zburător neidentificat, deoarece n- 
am putut să-l identific”. 

Fantoma din pădure 

Răspunzând unei chemări telefonice, doi poliţişti s-au 
îndreptat spre pădurea Hainault, din Essex, într-o 
dimineaţă de mai a anului 1977. Au zărit printre copaci un 
obiect roşiatic, asemănător unui cort. Timp de trei minute 
l-au privit cum pulsa, după care obiectul a dispărut în 
întuneric. 

Arestaţi farfuria aia! 

Ofiţerul de poliţie Chris Bazire şi subofiţerul Vivienne 
White au zărit o farfurie zburătoare aflată la două sute 
cincizeci de metri altitudine în zona Salisbury Plain din 
Wiltshire, în noiembrie 1977. „Era alungită, cu o calotă în 
vârf şi fundul plat”, au raportat ei. „La început mergea 
foarte încet, apoi a dispărut cu o viteză uluitoare, lăsând în 
urmă o dâră de vapori”. 

Crucea în flăcări 

Doi poliţişti din Devon au ajuns pe prima pagină a 
ziarelor în 1967 când au urmărit o serie de lumini dispuse 
în forma unei cruci. Ofițerii Roger Willery şi Clifford 
Waycott au zărit OZN-ul strălucind intermitent la patru 
dimineaţa, pe 24 octombrie, pe când făceau un tur de 
rutină cu maşina poliţiei. Ei l-au şi urmărit o vreme, de-a 
lungul unui drum îngust, însă obiectul a dispărut peste 
câmp. Criticii au spus că acesta ar fi putut fi un avion 
alimentându-se în aer de la o aeronavă de aprovizionare, 
fapt ce ar fi explicat forma de cruce, iar Ministerul britanic 
al Apărării a confirmat că în zonă aveau loc astfel de 
exerciţii. Acestea, însă, se încheiaseră la ora nouă, în seara 


precedentă. 

CAPITOLUL VI 

PUNCTE FIERBINŢI 

OZN-urile au fost semnalate aproape în toate ţările 
lumii. Există însă zone unde obiectele zburătoare 
neidentificate apar cu predilecție. Marea Britanie, Brazilia, 
Statele Unite şi Europa au toate astfel de puncte unde 
localnicii au lucruri stranii de povestit. Se dirijează oare 
OZN-urile în mod deliberat asupra unor anumite regiuni? 
Dacă da, de ce? 

APARIŢIILE DIN WARMINSTER 

Acel CEVA ce a terorizat Salisbury Plain 

Timp de secole, Warminster fusese doar un orăşel 
liniştit, comun, din regiunea Salisbury Plain. Nu prea se 
întâmplau lucruri care să îi scoată pe cei paisprezece mii 
de locuitori de aici din rutina lor cotidiană. Apoi, dimineaţa 
devreme, în ziua de Crăciun a anului 1964, un ciudat 
zumzăit l-a trezit din somn pe poştaşul Roger Rump, care 
se afla în dormitorul casei sale din strada Hiliwood. După 
aceea s-a auzit un zgomot violent, ca şi cum cineva ar fi 
smuls ţigla de pe acoperiş. Obiectul sosise. 

Peste două săptămâni, vecinii săi, domnul şi doamna 
Bill Marson, au fost treziţi de trei ori într-o noapte de 
sunetul „unor cărbuni ce se rostogoleau pe zidul casei”. 
Apoi, doamna Rachel Attwell, soţia unui pilot al Aviației 
militare a auzit un zgomot ciudat la ora patru dimineaţa. S- 
a uitat pe fereastra casei sale din Beacon View şi a văzut 
un obiect strălucitor, în formă de trabuc, care era mai 
luminos decât orice stea de pe cer. O altă gospodină care l- 
a zărit, doamna Kathleen Penton, l-a descris ca semănând 
cu „un vagon de tren zburând cu roţile în sus, cu toate 
ferestrele luminate”. 

În curând, din ce în ce mai multe persoane aveau să 
cerceteze cerul deasupra regiunii Wiltshire. Pe 17 iunie nu 
mai puţin de şaptesprezece locuitori, printre care şi 
doamna Patricia Phillips, soţia vicarului din Heytesbury şi 
cei trei copii ai săi, au privit timp de douăzeci de minute 
obiectul în formă de trabuc ce plutea pe cerul înserării. 


Până la sfârşitul lui 

1965, trei persoane îl şi fotografiaseră. Şi începeau 
să se petreacă lucruri ciudate. 

Un stol de porumbei a căzut din cer în mod misterios. 
Naturalistul David Holton a examinat păsările, afirmând că 
fuseseră ucise de unde sonore necunoscute pe Pământ. 
Apoi, un fermier şi-a găsit câţiva acri de culturi bine 
îngrijite acoperiţi cu o specie de buruieni care se 
presupunea că fusese total distrusă în Anglia din anul 
1918. Chiar în Warminster, grădina din strada East a 
soţilor Harold şi Dora Horlock a devenit o atracţie pentru 
horticultori, căci aici ciulinii, care de obicei nu creşteau 
mai mult de un metru cincizeci, s-au înălţat la aproape 
patru metri. 

Aceste grozăvii ale naturii au făcut ca ziarele şi 
televiziunea să invadeze oraşul. lar pe măsură ce se 
răspândea vestea apariţiilor OZN, curioşi din toată Marea 
Britanie au transformat Warminsterul într-o-adevărată 
Meca. Şi nu aveau să fie dezamăgiţi. Puţine luni treceau 
fără ca o apariţie să nu se producă. Lunile s-au transformat 
în ani, iar zona vizată a fost delimitată ca fiind triunghiul 
format de Warminster, Winchester din Hampshire şi 
Glastonbury din Somerset. Poveştile locale erau bine 
cunoscute de vizitatori. 

ROGER BOAR & NIGEL BLUNDELL 

Lumini ciudate pe cer, animale speriate, aparatură 
electrică ce se defecta inexplicabil = toate acestea ţineau 
acum de elementul cotidianului. Apoi, în noiembrie 1976, 
Obiectul a contactat oamenii. 

Doamna Joyce Bowles, de patruzeci şi doi de ani, 
mergea cu maşina pe un drum de ţară din apropierea 
locuinţei sale din Winchester împreună cu un prieten de 
familie, fermierul Ted Pratt, de cincizeci şi opt de ani. 
Brusc, femeia a simţit cum maşina părea să se ridice în 
aer, înainte de a se opri de tot. Cei doi se holbau în bezna 
drumului pustiu. Deodată, doamna Bowles a început să 
tipe, îngrozită. O creatură imensă, cu ochii roz, se uita la ei 
prin parbriz. 


„Avea nişte ochi oribili, strălucitori ca soarele”, îşi 
aminteşte ea. „Creatura arăta ca un om bine făcut şi era 
îmbrăcată într-un costum argintiu. Înainte să apară s-a 
auzit ceva ca fluieratul unui ceainic. După ce s-a uitat la 
noi, s-a întors la o navă în formă de trabuc ce plutea 
deasupra oraşului, la doar câţiva metri de noi. lnăuntru 
erau alte fiinţe, trei la număr. Când a urcat şi cea văzută 
de noi, nava a dispărut repede”. 

Domnul Pratt, care locuia la Nether Wallop, 
Stockbridge, Hants, a adăugat: „Când maşina a început să 
tremure, m-am speriat, însă, după ce m-a privit creatura, 
m-am calmat imediat. Cred că mi-a dat puterea să am grijă 
de doamna Bowles, care se pierduse de tot. A fost o 
experienţă înfricoşătoare”. 

A fost însă doar prima din cele patru întâlniri de 
gradul trei ale doamnei Bowles. Peste câteva săptămâni, 
pe când mergea din nou cu maşina împreună cu domnul 
Pratt, a auzit acelaşi sunet ascuţit, iar maşina a început să 
trepideze. 

„Ne-am pomenit, dintr-odată, amândoi, în obiectul 
acela”, povesteşte doamna Bowles. „Unul dintre 
extratereştri, care stătea la câțiva metri de mine era cel pe 
care îl întâlniserăm data trecută. Erau lumini orbitoare 
peste tot. Creatura ne-a zis că acela era câmpul său. Nu 
prea ştiu ce a vrut să spună cu asta. Unul din tovarăşii săi 
a scos o foaie de hârtie plină cu tot felul de liniute. În 
mijloc era un cerc cu inele pe el. Toţi purtau cizme înalte, 
cu vârful ascuţit. Acestea erau luminoase, ca tot restul 
costumului. Pe curele, în faţă, aveau un fel de piatră 
strălucitoare, iar cel de lângă mine o tot atingea şi o apăsa 
pe cea de la centura lui. Ted credea că aşa îşi transmiteau 
ei mesaje. Totul s-a sfârşit brusc. Ne-am trezit în maşina 
care era oprită pe drum undeva lângă un râu. Habar n- 
aveam unde ne aflam. O puternică rază de lumină a 
inundat maşina, apoi a dispărut, treptat, în depărtare”. 

O lună mai târziu, pe 7 martie, doamna Bowles ştia 
deja la ce să se aştepte când maşina i s-a oprit iarăşi, pe un 
drum de ţară. De data aceasta era însoţită de Ann 


Strickland, o veche prietenă ce se arătase foarte sceptică 
în legătură cu cele două experienţe ale doamnei Bowles. 

„Am coborât amândouă din maşină şi am văzut un 
obiect oval, care scotea un bâzâit şi era puternic luminat”, 
spune doamna Bowles. „O creatură a ieşit şi s-a îndreptat 
spre mine, cu mâinile întinse. A venit şi m-a luat de mână. 
A privit-o pe Ann cu atenţie. Ea era îngrozită. Şi eu eram la 
fel, însă n-o arătam. Creatura a început să vorbească într-o 
limbă străină. Apoi a dat-o pe engleză, o engleză stricată. 
Am spus „da” deşi nu eram sigură ce voia să zică. Atunci 
mi-a declarat ceva ce am înţeles. Nu pot spune însă 
nimănui ce. N-aş îndrăzni. El arăta ca extratereştrii pe 
care îi mai văzusem, însă avea părul mai lung. îi cădea pe 
umeri, ca unei femei. În jos, pe picior, avea jambiere şi un 
fel de catarame. Dacă-l atingeai era cald, asemenea 
oamenilor. După ce mi-a zis ce avea de zis, s-a întors înapoi 
la Obiect. Acesta s-a înălţat în aer, sub ochii noştri şi a 
dispărut în cer cu un bâzâit ascuţit. Ann şi cu mine 
plecaserăm în vizită la nişte prieteni, însă ne-am întors 
acasă, în Winchester”. 

Doamna Strickland, de şaizeci şi cinci de ani, a 
declarat: „N-am auzit ce i-a spus creatura lui Joyce, iar ea 
nu vrea să-mi zică nici în ruptul capului, pentru că i-a 
promis să tacă. Mi-a stat mintea-n loc. Eram surprinsă, 
şocată şi speriată de ceea ce vedeam. Nu mi s-a mai 
întâmplat aşa ceva. La vârsta mea, sunt cam bătrână 
pentru şocuri din acestea”. 

În urma evenimentelor, sănătatea doamnei Bowles a 
avut de suferit. A avut o infecţie pulmonară, mâinile i s-au 
umflat şi a trebuit să-şi scoată verigheta sub care se 
formase carne vie. 

Avea să mai urmeze o întâlnire, de data aceasta în 
plină zi. În iunie 1977, Ted Pratt era din nou pasagerul 
maşinii ce a fost înşfăcată de o forţă misterioasă şi dusă pe 
un drum lăturalnic de lângă Petersfield Road, afară din 
Winchester. Dintr-o maşinărie argintie, ce plutea la 
douăzeci de metri depărtare, au coborât două fiinţe ce s-au 
îndreptat spre ei. Erau diferite de cele văzute până atunci 


de cei doi. 

„Aveau părul blond-roşcat şi costume metalice, 
închise la culoare”, relatează domnul Pratt. „Ziceau ceva 
de salvarea umanităţii, de război. Ne-au luat mâinile într- 
ale lor. Eram îngrozit. îşi transmiteau cu mâinile semnale 
pe care noi nu le puteam înţelege. Spuneau că se temeau 
ca omul să nu se autodistrugă, poluându-şi atmosfera. 
După aceea, şi-au luat la revedere şi s-au întors la nava 
care a dispărut în depărtare. Noi înlemnisem în loc, şocaţi. 
Totul durase cam zece minute”. 

Doamna Bowles a precizat: „Mi-au apăsat ceva ca un 
disc argintiu pe mâna dreaptă. Ulterior, acolo mi-a apărut 
o ciudată urmă albă. îmi spuseseră că se vor întoarce, dar 
n-aş mai vrea. Mă simt cumva marcată, însemnată. N-are 
rost să mai discutăm. Nimeni nu mă crede”. 

Mulţi oameni au crezut-o, totuşi, pe doamna Bowles. 
Aceştia sunt cei ce au întâlnit şi ei ceea ce spun că erau 
fiinţe venite din spaţiu. 

Încercatul paraşutist german Willy Gehlen avea la 
activ numeroşi ani în serviciul Legiunii Străine a Franţei. îi 
plăcea să se menţină în formă şi astfel se face că la 
mijlocul lui septembrie 1976 plecase de acasă, din Bishops 
Castle, Shropshire, către Centrul de Paraşutism al armatei 
de la Netheravon, lângă Salisbury. S-a hotărât să se 
oprească pe timpul nopţii şi să doarmă în maşină. După ce 
a căutat în zadar un loc de parcare, a tras maşina lângă 
poarta unei ferme de lângă Upton Scudamore, un sat 
situat la trei kilometri de Warminster, pe drumul spre 
Westbury. 

După ce a încuiat portierele a adormit, însă s-a trezit 
în toiul nopţii pentru a descoperi că uşa din spate era larg 
deschisă. A închis-o, a încuiat-o şi s-a băgat iar sub pături. 
Portiera s-a deschis din nou. 

„De obicei nu dorm profund şi aud orice zgomot”, 
spune el. „Dar n-am auzit pe nimeni deschizând uşa. Un 
pic îngrijorat, m-am hotărât să nu mai dorm şi să-mi fac o 
cafea. Era ora trei dimineaţa”. 

Apoi, peste zgomotul îndepărtat al unui tren, Gehlen 


a auzit un bâzâit ciudat „ca acela al unui roi de albine”, şi 
a zărit o siluetă în spatele porţii de la fermă, cam la zece 
metri depărtare. „Fie şi numai înălţimea acelei fiinţe - 
aproape doi metri şi zece = mă punea pe gânduri, însă nu 
eram speriat. Am presupus că era proprietarul ce-şi păzea 
animalele de hoţi şi i-am spus că nu stăteam acolo decât 
până dimineaţa. N-am primit niciun răspuns. În schimb, 
fiinţa a îndreptat spre mine, de la piept, lumina unei 
lanterne pătrate. Raza avea o culoare portocalie şi m-am 
gândit că i se terminaseră bateriile. M-am întors la cafeaua 
mea şi când m-am uitat din nou, peste un minut, dispăruse. 
Am auzit din nou bâzâitul şi am văzut un obiect mare 
ridicându-se de la pământ. Dedesubt avea o lumină roz, 
care pulsa. A dispărut în câmp. S-a ridicat cam la patruzeci 
şi cinci de grade deasupra pământului, iar eu am crezut că 
fermierul aduna ceva pe vârful unui deal. De-abia după ce 
s-a luminat mi-am dat seama că nu exista niciun deal”. 

Bulversta, fostul paraşutist a povestit întâmplarea 
amicilor săi, la cârciumă, când s-a întors acasă. Urmându- 
le sfatul, a luat legătura cu un specialist în OZN-uri şi şi-a 
dat seama că e posibil să fi văzut un extraterestru. 

Londonezii Steve Evans şi Roy Fisher au făcut 
excursii regulate până la Warminster, începând cu 1971, în 
speranţa de a vedea OZN-uri. Ei pretind că au observat cel 
puţin treizeci şi că au avut două contacte şefcante cu 
extratereştrii. 

Primul a avut loc pe când scrutau cerul din vârful 
dealului Cradle, unul din punctele de atracţie din 
apropierea oraşului. „Un câmp de forţă părea să se 
deplaseze prin iarbă, ca un şarpe, făcând un zgomot ca 
atunci când te electrizezi”, spunea Evans. „Se îndrepta 
chiar spre picioarele lui Roy, apoi a cotit-o brusc la 
dreapta. Oile de pe câmp parcă înnebuniseră. La venirea 
zilei, am observat că iarba era strivită, ca şi cum ar fi 
aterizat ceva acolo”. 

Chiar în acel sfârşit de săptămână, cei doi prieteni au 
avut o a doua întâlnire ciudată, pe vârful dealului Starr, din 
apropiere. Evans declara: „Aveam senzaţia că ne privea 


cineva. Am privit peste umăr şi am văzut o creatură 
îmbrăcată într-un costum alb, cu o pălărie albă, care fugea 
spre nişte tufe. Am plecat în urmărirea ei. Eu făceam o 
grămadă de zgomot, călcând pe crengi uscate, însă de la 
ea nu se auzea absolut nimic. După aceea a încetinit, s-a 
uitat pentru o clipă în urmă şi a dispărut în tufişuri”. 

Fisher a adăugat: „Când Steve a început să alerge, 
m-am luat după el, deşi nu ştiam de ce fugea. Am ajuns la 
tufişuri în urma lui, iar cineva s-a repezit la mine, apoi a 
dispărut. N-am apucat să văd sau să aud mare lucru, dar 
ceea ce am văzut era real. Părea de mărimea şi de 
greutatea unui om bine făcut”. 

Sally Pike şi soţul ei au zărit şi ei ceva ciudat pe 
dealul Starr. Se aflau într-un grup de opt observatori de 
OZN-uri, când au văzut zburând la mare înălţime două 
obiecte neidentificate. În acel moment, aerul s-a încălzit 
brusc. 

Sally declară: „Au apărut două creaturi. Aveau cam 
doi metri şi zece înălţime şi păreau făcute din fum. Dacă la 
început aveau trăsăturile bine conturate, cel puţin de la 
brâu în sus, treptat, au început să dispară. Când Neil s-a 
apropiat, părea să se contopească în fumul lor. Nu le mai 
putea vedea şi noi am observat cum a trecut prin ele şia 
ieşit prin partea cealaltă. Siluetele au rămas pe loc cam o 
jumătate de oră, după care au dispărut complet”. 

Ken Rogers a fost atât de intrigat de misterul 
Obiectului din Warminster, încât s-a mutat de la Londra 
pentru a putea studia fenomenul la faţa locului. Intr-o 
noapte a dat peste un imens obiect alb ce bloca drumul 
spre Cradle Hill. 

„Acea clasică formă a unei farfurii, perfect 
conturată”, îşi aminteşte el. „Apropiindu-mă, s-a făcut 
foarte cald şi mâinile au început să-mi transpire puternic. 
Am trecut prin chestia aia, orice ar fi fost ea. Părea un fel 
de ceaţă, însă orice detaliu era clar vizibil”. 

Rogers, director al Societăţii Britanice OZN, a 
declarat: „Cred că OZN-urile sunt foarte extraterestre. E 
cea mai probabilă explicaţie. Amintiţi-vă că acum cincizeci 


de ani oamenii râdeau în hohote la ideea că omul ar putea 
păşi pe Lună. Cred că este posibil ca o rasă cu doar 
cincizeci de ani mai avansată decât noi să ne viziteze. Nu 
cred că OZN-urile ne vor răul, deci nu mă tem. Mai 
degrabă ne studiază progresele”. 

ENERGIA SECRETĂ A PĂMÂNTULUI 

De ce a ales oare Obiectul orăşelul Warminster? 
Aceasta este întrebarea pe care şi-au pus-o nenumărați 
experţi OZN. Localitatea se află în apropierea unei mari 
baze militare, iar mari porţiuni ale Câmpiei Salisbury sunt 
folosite pentru manevre. Multe din aşa-zisele apariţii OZN 
au fost identificate unor echipamente militare. Multe 
rămân însă inexplicabile. Chiar unul din şefii armatei de 
uscat a raportat observarea unui enigmatic obiect în formă 
de trabuc. Acesta a făcut să i se oprească maşina în 
ianuarie 1977. 

De altfel, OZN-urile au fost adesea semnalate în 
apropierea bazelor militare din întreaga lume. Ministerul 
Apărării al SUA a recunoscut, într-o serie de documente 
secrete, că în cursul anului 1975 a avut motive de 
îngrijorare în urma unor inexplicabile apariţii aeriene 
deasupra bazelor de rachete şi a silozurilor nucleare. 
Numărul de rapoarte independente, sosite din Warminster, 
de-a lungul anilor, este însă unic. lar dacă OZN-urile, aşa 
cum consideră mulţi, sunt manevrate de fiinţe inteligente, 
acestea ar trebui să ştie că există pe glob obiective 
militare cu mult mai importante decât Câmpina Salisbury. 

Au mai fost avansate şi alte două teorii în legătură cu 
apariţiile ce se succed la Warminster, din 1964, la o rată de 
două pe săptămână. Imediat în apropierea Triunghiului 
Warminster se află Stonehenge, pe care unii îl consideră 
un veritabil „computeri4 al astronomilor din vechime. 
Însuşi oraşul Warminster se află la intersecţia a 
treisprezece linii drepte ce unesc între ele monumente, 
morminte, cimitire şi alte locuri sfinte străvechi. 

Unii istorici şi oameni de ştiinţă consideră că aceste 
linii aveau capacitatea de a canaliza energia secretă a 
Pământului, cu secole în urmă, şi că Stonehenge era un fel 


de centrală a acestei reţele. Oamenii şi-au pierdut 
capacitatea de a folosi această energie, deşi unii mai 
pretind încă faptul că atingerea monumentelor sacre le 
provoacă mici şocuri electrice. Se poate oare ca 
extratereştrii să aibă posibilitatea de a direcţiona această 
energie? Să fie ei atraşi de ea? N-au fost ei oare cei care, 
în cursul vizitelor lor anterioare pe Pământ, i-au ghidat pe 
locuitorii vechii Britanii în construirea liniilor? 

Alţi specialişti OZN încearcă să explice altfel 
istoric Glastonbury se află la limita Triunghiului 
Warminster. Legenda spune că Sfântul Grail, pocalul din 
care lisus a băut la Cina cea de Taină, a fost adus în 
Britania de Iosif din Arimateea şi îngropat la Glastonbury, 
într-un turn, în jurul anului 60 e.n. Mulţi dintre cei ce au 
zărit lumini puternice deasupra zonei Warminster cred 
sincer că acestea vestesc a Doua Venire a lui Hristos. 

MINGII DE FOC BRAZILIENE... 

Din motive acoperite de mister, Brazilia pare să 
primească mai mult decât o simplă raţie de apariţii OZN. 
Obiecte ciudate apar din aer şi din mare. Pe 27 iunie 1970, 
doamna Maria Machado privea pe fereastra casei sale din 
Rio de Janeiro în timp ce pregătea masa şi a văzut un disc 
metalic, cenuşiu, cu o calotă transparentă în vârf, care 
părea să plutească pe apă. Două fiinţe în haine 
strălucitoare se plimbau de colo-colo pe punte. Soţul 
Mariei, cele patru fiice ale lor şi un poliţist au văzut şi ei 
ciudata navă. După patruzeci de minute, aceasta a decolat, 
alunecând o vreme pe suprafaţa mării şi lăsând în urmă un 
obiect alb, circular, plutitor. 

Pe 12 septembrie 1971, electronistul Paulo Silveira a 
anunţat că două creaturi în salopete albastre l-au dus cu 
forţa în interiorul unui disc strălucitor. El a declarat că 
mergea cu maşina spre casă, la Itaperuna, la nord de Rio, 
când discul a blocat şoseaua. A trimis o rază luminoasă şi 
motorul maşinii s-a oprit, iar Paulo s-a simţit şi el, brusc, 
epuizat. A auzit un motor pornind pe când doi extratereştri 
de dimensiunile unor copii de zece ani l-au dus la bord; 


apoi, brazilianul a intrat în comă. Când şi-a revenit, cei doi 
tocmai îl scoteau afară. L-au dus lângă maşină, apoi s-au 
întors la navă şi au decolat. Un motociclist l-a găsit pe 
Paulo ametit, orbit şi dezorientat şi l-a dus la spital. îşi 
pierduse în mod misterios trei ore din viaţă. 

În ianuarie 1981, fermierul Domingos Monteiro Brito 
susţinea că a întâlnit două creaturi ciudate care au aterizat 
în zori cu o farfurie zburătoare pe terenul său din insula 
Camaracu. Extratereştrii, care semănau cu oamenii, i-au 
pus mai multe întrebări în portugheză, dorind să ştie câţi 
oameni locuiau în satul său şi dacă existau zone nelocuite 
în jur. El, era însă împietrit de frică şi nu-şi aduce aminte 
dacă le-a răspuns. Nava a decolat, iar creaturile i-au spus 
că se vor întoarce. 


La începutul anului 1980, treizeci de mii de locuitori 
din Tres Coroas, la sud de Rio, au fost martorii uneia 
dintre cele mai ciudate concentrări de OZN-uri semnalate 
vreodată. Timp de mai bine de douăzeci de zile, nişte 
mingii de foc au urmărit automobile, flăcări au izbucnit din 
senin şi grupuri de obiecte ciudate au brăzdat cerul 
deasupra oraşului. 

João Jose de Nascimento, proprietarul unui magazin 
de biciclete, mergea acasă cu maşina pe timp de noapte, 
când un obiect ca o flacără a apărut lângă automobil, 
urmărindu-l. Jose a declarat: „Era ciudat. Mă temeam. 
Simţeam că voia să mă ia prizonier”. Când a ajuns acasă, 
fiul său Vincente i-a spus că a văzut un alt OZN. Acesta 
avea forma unei cepe şi lumini verzi, albastre şi portocalii. 
Agentul imobiliar Roberto Francisco Santana a declarat că 
a văzut umbra unei farfurii zburătoare ce a trecut pe 
deasupra maşinii în care se mai aflau soţia şi copiii săi. 
Apoi a zărit alte două OZN-uri trecând pe deasupra 
clădirilor. „Uitându-mă în sus, am intrat într-o maşină din 
faţa mea”, relatează Roberto. „Chestiile pe care le-am 
văzut erau înfricoşătoare”. 

Antonio das Gacas Santos, comandant al poliţiei 
militare, a afirmat că a dat fuga la vecini când a observat 


că în curtea sa se afla o lumină puternică. „Am văzut o 
creatură cam de mărimea unui om, cu braţele întinse. N- 
am văzut alte detalii, dar am auzit un schelălăit slab, ca 
acela al unui căţeluş. Vecinul meu a atins creatura şi a 
căzut la pământ, şocat. Eram speriat, dar nu era o frică 
normală. Încă mi se mai încreţeşte pielea pe mine când mă 
gândesc...” 

Doctor Gloria Machado, psihiatru din Rio, a fost 
uimită de cele văzute când a sosit în oraş împreună cu 
soţul ei, Mario, preşedintele Asociaţiei Braziliene de 
Parapsihologie. „Era un foc ce ardea din nimic şi fulgere 
luminoase ce se izbeau de vârfurile copacilor”, spune ea. 
„În casă am văzut cutii cu chibrituri plutind prin aer, sticle 
ce se spărgeau fără motiv, scaune zburând...” 

Soţul ei i-a convins pe oamenii ce priveau un OZN 
strălucitor să încerce să ia legătura cu el. Mario avea să 
declare: 

„Am început să pronunţăm literele alfabetului şi am 
auzit sunete venind din spatele luminilor. Litera „D” s-a 
reflectat îndelung, puternic. Peste tot au început să 
clipească lumini şi am auzit ceva ca un ritm de dans. Apoi, 
brusc s-a făcut întuneric”. Avocatul Josefino de Carvalho, 
care a privit experimentul, a spus: „Sunt sigur că e vorba 
de fiinţe inteligente”. Iar Santos, şeful poliţiei, a adăugat: 
„Acum cred că pe alte planete din alte sisteme solare 
există forţe ce se pot manifesta aici”. 

PRIN FERESTRELE PĂMÂNTULUI 

Cercetători americani ai spaţiului consideră că au 
descoperit două „ferestre” OZN ale lumii noastre, liniştitul 
oraş Winsted, din New England, şi Dreptunghiul Michigan, 
din vest. 

De-a lungul ultimilor douăzeci de ani, locuitorii din 
Winsted s-au obişnuit cu obiecte ciudate pe cer. Un om de 
afaceri a fost unul dintre cei trei martori care, în februarie 
1967, au observat un obiect ce a plutit deasupra oraşului 
timp de cincisprezece minute, pentru a dispărea, clipind cu 
lumini roşii şi verzi. La doar câteva nopţi după aceea, două 
fete au auzit dinspre un hambar un zgomot asemănător 


aceluia al unei maşini de tuns iarba şi au văzut trei 
creaturi humanoide ce se apropiau de casa lor. O maşină 
care trecea le-a speriat, iar peste câteva minute fetele şi 
vecinul lor au văzut un OZN înălțându-se de pe un deal din 
apropiere. 

Mai târziu în acel an, un obiect conic cu lumini roşii a 
fost zărit două nopţi la rând, iar peste o lună, o siluetă cu 
lumini roşii şi verzi a fost observată plutind silențios 
deasupra unor copaci, înainte de a pleca din loc cu o viteză 
fantastică. 

În 1968, printre apariţii s-au numărat acelea ale unui 
glob foarte strălucitor, a unui balon în apropierea Lunii şi a 
unui obiect portocaliu, rotund, asemănător Lunii, într-o 
noapte când aceasta nu era vizibilă. În 1976, treisprezece 
fete plecate în expediţie cu cortul şi conducătoarea lor de 
grup au auzit un sunet ascuţit pe când urcau pe Blueberry 
Mountain, în apropierea oraşului. S-au uitat în sus şi au 
văzut o farfurie zburătoare argintie, cu fundul plat, cu 
diametrul cam de opt metri. Era înconjurată de o ceaţă 
purpurie şi avea în partea de sus o calotă roşie. A plutit 
timp de treizeci de secunde înainte de a dispărea. In 1977, 
un poliţist şi alte trei persoane au observat un obiect 
roşiatic în partea superioară, ce naviga silențios deasupra 
uzinei de tratare a apei potabile şi examina terenul cu 
ajutorul a două raze gălbui de lumină. In acelaşi an au fost 
văzute OZN-uri ce păreau să plonjeze în lacul de 
acumulare, pentru a ieşi apoi la fel de rapid cum intraseră. 

Cercetătorul OZN Ted Thoben, din Connecticut, este 
unul dintre cei ce cred că Winsted este o „fereastră” prin 
care OZN-urile ajung pe Pământ. El afirmă: „Ferestrele; 
prezintă o deviaţie magnetică pe unde aceste obiecte se 
strecoară. Dar nu cred că vin de pe o altă planetă. Ele 
există pur şi simplu într-o altă gamă de frecvenţă şi 
vibraţie, aşa că, în mod normal, nu le putem percepe. 
Ocupă de fapt acelaşi spaţiu ca şi noi, iar locuri ca Winsted 
sunt puncte de contact între dimensiuni diferite. Această 
teorie este mult mai logică decât afirmaţia că OZN-urile 
vin din spaţiu. De fapt, Pământul se află în mahalaua Căii 


Lactee. Nu văd de ce, după vreo două mii de ani, o planetă 
îndepărtată ne-ar găsi încă atât de interesanţi încât să 
depună atâta efort să i vină până la noi, când sunt atâtea 
planete acolo”. 

Termenul de „Dreptunghiul” Michigan a fost inventat 
de David Fideler, şeful organizaţiei locale de cercetare a 
anomaliilor. În urma studierii rapoartelor unor apariţii 
ciudate de la nord de Kalamazoo şi până la graniţa de sud 
cu statul Indiana, el a afirmat: „Dreptunghiul poate fi un 
centru al fenomenelor tip „fereastră” = cu alte cuvinte e o 
poartă deschisă între lumea obişnuită şi supranatural, prin 
care irealul pătrunde în cotidian”. 

Fideler a îndosariat rapoarte de apariţii a căror 
datare coboară până la 1897. În zonă au fost semnalate ca 
prezente şi nişte creaturi-fantomă, asemănătoare unor 
pantere şi Bigfoot (Picior Mare) = o creatură humanoidă 
acoperită cu păr şi având ochi roşii, strălucitori. Iar Fideler 
menţionează că înainte ca oamenii albi să ajungă la Lacul 
Michigan, indienii îi spuneau „Lacul Magic”. El crede că 
anumite perturbații geofizice şi electromagnetice sunt 
responsabile pentru fenomenele din zonă. 

Aparițiile din 1897 includ o lumină albă strălucitoare, 
o imensă minge de foc şi o aeronavă misterioasă. O femeie 
menţionează şi că a auzit voci din cer. În aprilie, cel puţin o 
duzină de persoane au putut observa o inexplicabilă 
lumină ce zbura deasupra zonei centrale din Kalamazoo. 

În 1950, un avion tip DC-4 s-a prăbuşit cu cincizeci şi 
opt de persoane la bord, iar Fideler spune că în acea 
perioadă a fost văzută pe cer o curioasă minge de lumină. 
În 

1966, un poliţist s-a aflat printre cei ce au văzut un 
OZN aşa de strălucitor „că la soare te puteai uita, dar la el 
ba”. Apoi, un OZN lung de aproape cincisprezece metri a 
fost observat zburând deasupra unei autostrăzi şi 
semnalizând cu luminile către şoferi. În 1970 s-a produs o 
explozie misterioasă ce s-a auzit pe o distanţă de şase 
kilometri şi în urma căreia s-a format în ghețarul de la 
Upper Scott Lake o gaură de cincisprezece metri. Bucăţi 


de gheaţă au sărit la mai mult de treizeci de metri de locul 
exploziei. 

În 1974, câteva maşini de poliţie au urmărit un OZN 
timp de patruzeci şi cinci de minute. Acesta avea lumini 
albe şi colorate, zburau cu şaizeci-şaptezeci de kilometri 
pe oră şi, până a dispărut, a menţinut un plafon de zbor de 
două sute de metri. Doi ani mai târziu era raportată 
apariţia unui obiect învăluit în ceaţă, ce plutea la câţiva 
metri de pământ, iar în 1978, o formă zburătoare ciudată a 
proiectat raze luminoase asupra centralei nucleare Cook. 

Fideler afirmă: „Există prea multe rapoarte uluitoare 
dintr-o zonă relativ mică, pe o perioadă mare de timp, 
pentru a le putea respinge drept nişte falsuri sau drept 
lucruri ireale, născociri ale unor ţicniţi”. 

ROGER BOAR & NIGEL BLUNDELL 

OZN-URI ÎNCOLONA TE 

Anul 1954 a fost marcat de un val de apariţii OZN 
fără precedent deasupra Europei Centrale, iar 
parapsihologul şi scriitorul francez Aimé Michel a 
descoperit un amănunt fascinant în urma studierii unora 
dintre cele mai fundamentale mărturii. Când a marcat pe 
hartă locurile apariţiilor, a constatat că formau o linie 
dreaptă ce trecea printre oraşele Bayonne şi Vichy. 

DRAGOSTE: ASTA-I TOT CE LE TREBUIE 

Locuitorii unui orăşel din deşertul Arizona pretind că 
OZN-urile i-au vizitat timp de mai bine de treizeci de ani. 
Tot ei susţin că extratereştrii aduc un singur mesaj rasei 
umane: „Vă iubim!” Orăşelul se numeşte Childs şi este o 
aşezare izolată pe malurile râului East Verde, între 
Flagstaft şi Phoenix. Clarence Hale, de şaizeci şi patru de 
ani, a declarat: „Am văzut sute de OZN-uri, dintre care 
primul în 1947. Am văzut aşa de multe că nici nu le mai 
băgăm în seamă”. 

Soţia sa, Marnie Ruth, de şaizeci şi doi de ani, 
adaugă: „Ne dăm imediat seama când sunt nave spaţiale 
prin preajmă. Nici nu ne mai trebuie să ieşim din casă să 
ne uităm. Simţim pur şi simplu o căldură în suflet. E un fel 
de iubire a aproapelui pe care o resimţi profund, un 


sentiment al umanităţii. Suntem convinşi că extratereştrii 
încearcă să vorbească pământenilor. Senzaţia asta 
puternică de dragoste şi compasiune e modul lor de a ne 
contacta. Ei încearcă să transforme Universul şi Pământul 
într-un loc mai bun = nu are de ce să ne fie teamă de ei”. 

Această comuniune iubitoare a adus autorităţilor 
pretinse dovezi ale aterizării OZN-urilor = un fel de pulbere 
şi fire argintii de „păr de înger”. Administratorul uzinei 
electrice, Cliff Johnson, a găsit cinci cercuri de pulbere pe 
gazonul său proaspăt tuns. Fiecare avea cam patru metri 
în diametru. 

„Pulberea era albă-cenuşie înainte să o ating”, a spus 
el. „Apoi s-a făcut neagră ca smoala. Nu exista nicio altă 
dovadă că altcineva atinsese pământul în afară de 
cercurile acelea. Unele dintre ele aveau urme de cenuşă în 
mijloc”. 

Şi Clarence Hale a găsit cercuri de pulbere după cea 
privit aterizarea unei „nave spaţialel în apropierea casei 
sale. „Era cam opt dimineaţa şi am văzut-o cum se apropia, 
peste linia crestelor, cam cu cincizeci de kilometri la oră. O 
navă mare, de forma unei farfurii, lungă de aproximativ 
două sute de metri. Puteam vedea că avea hublouri 
luminate. Obiectul era argintiu metalizat. A aterizat şi a 
decolat după aceea. Când a plecat, am găsit cenuşa, ca un 
fel de pulbere. Tot eu am găsit şi părul de înger. Arată ca o 
pânză fină de păianjen, însă la pipăit pare sintetic. Se 
aşază pe copaci şi peste tufe după decolarea OZN-urilor. 
Într-o noapte am adunat cam vreo zece metri, dar când am 
făcut-o ghem în mână s-a evaporat”. 

Laboratoarele universitare şi guvernamentale ce au 
analizat pulberea au fost incapabile să-i stabilească 
originea sau compoziţia. Un cercetător de frunte a 
recunoscut: „Ne-a băgat în ceaţă. Nu o putem asocia cu 
nimic de pe Pământ”. 

Locuitorii din Childs cred că „părul de înger” ar fi o 
substanţă menită să-i protejeze pe oameni în timpul 
decolărilor. Kathy Soulages spune: „Cred că e o substanţă 
ignifugă. De câte ori o navă se apropie de un loc unde ar 


putea răni pe cineva sau produce pagube, împrăştie acest 
material ca să ne ferească de foc şi căldură”. 

TEROARE ÎN DEŞERTUL AUSTRALIAN 

Timp de mai bine de doisprezece ani, locuitorii unui 
mic orăşel din Australia s-au îngrijorat din pricina apariţiei 
unor stranii obiecte pe cer. Maşini şi camioane au fost 
urmărite şi amenințate, iar un bărbat chiar a tras cu puşca 
într-un OZN. 

Numele orăşelului este St. George, iar acesta se află 
la cinci sute de kilometri vest de Brisbane. Max Pringle, 
editor al ziarului local ce se adresează celor 2500 de 
oameni de aici şi din fermele învecinate, a declarat: 
„Începând din 1967 au fost semnalate câteva sute de 
apariţii, cele mai multe rapoarte venind de la cetăţeni 
respectabili, care nu sunt vânători de publicitate. Nimeni 
nu ştie de ce oamenii de aici se sperie atât de chestiile 
astea. Dumnezeu ştie ce e în spatele poveştii ăsteia”. 

Pringle a amintit că el a văzut primul său OZN în 
1977. „Era portocaliu, de forma unei mingii de fotbal şi 
plutea silențios, la o sută cincizeci de metri de pământ. 
Avea lumini intermitente, verzi sus şi roşii dedesubt. Eram 
uluit = nu mai văzusem niciodată ceva asemănător”. Până 
în 1980 ajunsese să vadă cel puţin încă vreo douăzeci şi 
cinci. 

Şeful companiei de camioane, Jack Dyball, susţine că 
în 1975, pe când se afla cu camionul în apropierea 
oraşului, a fost sâcâit de o navă argintie. „S-a îndreptat fix 
spre mine, apoi a luat-o brusc în sus şi a dispărut41, spune 
el. „Vă spun, m-am speriat de-a binelea. Nu era avion, că 
n-avea aripi. Am crezut că avea să intre în mine. Când s-a 
înălţat, am văzut flăcări albastre ieşind din cinci orificii 
situate în partea din spate.44 

Murray Beardmore, fiu] unui fermier, a tras cu puşca 
într-un OZN, în septembrie 1978. Acesta avea lumini 
clipitoare roşii şi verzi şi a trecut prin faţa camionului în 
care Beardmore se afla împreună cu doi prieteni. Băiatul a 
oprit camionul, a înşfăcat puşca şi a tras un foc. Apoi, 
speriaţi, cei trei s-au îndreptat spre casă, cu OZN-ul pe 


urmele lor. La un moment dat, motorul maşinii s-a oprit în 
mod inexplicabil. Tatăl tânărului, John Beardmore, a 
declarat: „Când s-a întors, era şocat. Toţi trei erau palizi... 
Sora mea, nevasta mea şi cu mine am văzut obiectul şi ne- 
am lansat în urmărirea sa. Acesta, însă, a dispărut.44 

TRIUNGHIUL BROADHA VEN 

Cincizeci de apariţii într-un singur an 

Cine sau ce bântuie prin Triunghiul Broadhaven? 
Acesta este misterul ce a nedumerit oamenii de ştiinţă, pe 
specialiştii militari şi pe cercetătorii OZN. 

Triunghiul se întinde între Swansea, centrul Ţării 
Galilor şi Broadhaven. Şi, mai mult decât orice alt loc, a 
fost ţinta a numeroşi căutători de senzaţional. În numai un 
an, au avut loc aici mai mult de cincizeci de apariţii OZN. 

La început s-a crezut că numărul mare de rapoarte 
venite din zonă e legat de intensa activitate militară din 
zonă. Pe o rază relativ restrânsă se află Centrul de Rachete 
al Aviației Militare Regale al Marii Britanii, o staţie 
operaţională a Aviației, un perimetru de testare a 
rachetelor, coridoare de zbor de joasă înălţime a 
avioanelor supersonice şi o bază americană de detecție 
submarină. Purtătorilor de cuvânt ai acestor instituţii nu le 
pasă de valul de semnalizări de OZN-uri. Şi foarte puţine 
dintre acestea pot fi explicate prin varianta operaţiunilor 
militare. 

In mod sigur, cele văzute de Billy şi Pauline Coombs 
la casa lor de la ţară i-a nedumerit pe experţi. Cei doi 
stăteau în camera din faţă la ora unu noaptea, când 
Pauline s-a răsucit brusc să se uite pe fereastră. În dreptul 
acesteia, obturând-o se afla o siluetă înaltă ce purta un 
costum argintiu. 

Prea îngrozită pentru a mai putea tipa, Pauline se 
holba împietrită la silueta de doi metri şi zece înălţime. 
Simţindu-i groaza, Billy s-a întors şi a văzut monstruoasa 
apariţie. „Dumnezeule mare! Ce dracu' e aia? a strigat el. 

„Purta o cască la care avea un fel de vizor 
strălucitor”, îşi aminteşte Pauline „P conductă îi mergea de 
la gură în spatele capului. Eram împietrită. Înţepenisem de 


groază. Radia un fel de lumină, iar când a atins fereastra, 
rama a început să tremure, deşi nu sufla niciun fir de vânt. 
Când mi-am mai venit în fire, am dat o fugă până sus, să 
văd dacă li se întâmplase ceva copiilor. Billy l-a scos afară 
pe labradorul 


nostru, Blackie, însă acesta părea terminat de frică. A 
înnebunit şi peste şase luni a trebuit să-l împuşcăm”. 

Familia Coombs a telefonat după ajutor, însă până 
când poliţiştii au ajuns la locuinţa lor, Ripperton Farm, de 
lângă satul Dale, în Dyfed, ciudatul vizitator dispăruse. Cei 
doi au anunţat prin telefon şi vecinii. Şeful lui Billy, 
Richard Hewison, a pornit cu maşina spre Ripperton 
imediat ce a primit telefonul. „Erau într-adevăr îngroziţi”, 
a zis el. „Erau speriaţi de-a binelea”. 

În urma incidentului, familia s-a ales cu două 
suveniruri: un televizor ars şi o tufă de trandafiri aflată 
lângă fereastra calcinată. 

Evenimentul din dimineaţa de 24 aprilie 1977 nu a 
fost prima ciocnire a domnului Coombs cu necunoscutul. 
Cu două luni înainte, pe 24 februarie, pe când îşi ducea 
acasă, cu maşina, trei dintre cei cinci copii ai ei, în jurul 
orei opt seara, unul dintre băieţi a văzut o lumină ce părea 
să se repeadă înspre ei cu viteză mare. 

Copiii au început să plângă, iar doamna Coombs, o 
femeie cu picioarele pe pământ, în vârstă de treizeci şi trei 
de ani, a apăsat acceleraţia. „Am crezut că obiectul avea 
să treacă prin parbriz”, povestea ea. „In cele din urmă a 
trecut chiar pe deasupra noastră şi a făcut o întoarcere 
strânsă la o sută optzeci de grade”. 

Acum, nava mergea alături de ei, la joasă înălţime, cu 
o sută patruzeci de kilometri la oră, în timp ce doamna 
Coombs continua să accelereze. Ciudata cursă a continuat 
timp de zece minute pe drumurile pustii de ţară. Obiectul 
nu era mai mare ca o minge de fotbal, însă era galbenă şi 
lucea având o rază luminoasă dedesubt. 

În cele din urmă, cei din maşină au zărit ferma... iar 
motorul s-a oprit. Înnebunită, doamna Coombs a tras copiii 


de pe bancheta din spate şi a intrat în casă. Pe când se 
bâlbâia povestind cele întâmplate, fiul cel mare a văzut 
obiectul ce dispărea. 

Timp de un an după aceea, evenimente inexplicabile 
au transformat viaţa familiei într-un coşmar. Copiii au 
văzut de multe ori lumini strălucitoare aterizând pe câmp 
şi au găsit locuri arse, în dimineaţa următoare. Aflaţi într-o 
excursie în golful St. Bride din apropiere, au observat două 
creaturi în costume argintii şi un disc zburător ce părea să 
dispară înghiţit de stânci. Doi dintre copii au suferit arsuri 
ciudate. Cinci televizoare şi opt maşini au luat foc în mod 
misterios. Apoi, incidentele au încetat să se mai producă la 
fel de brusc precum începuseră. 

Şi vecinii familiei Coombs au povestit lucruri stranii. 
Josephine, soția domnului Hewison, a văzut într-o 
dimineaţă, de la fereastra dormitorului său, o navă spaţială 
de cincisprezece metri ce aterizase lângă seră. „Era înaltă 
cât un autobuz cu etaj şi nu avea nicio deschizătură 
vizibilă. A stat acolo timp de vreo zece minute, apoi a 
decolat fără a lăsa urme. N-a rupt nici măcar o 
crenguţă.14 

Adolescentul Stephen Taylor, vânzător la un magazin 
din Haverfordwest s-a întâlnit cu un extraterestru ca acela 
pe care l-a văzut familia Coombs. Se întorcea acasă, 
noaptea târziu, şi a văzut chiar în faţa sa un obiect negru. 
„Avea cam cincisprezece metri în diametru. În partea de 
jos strălucea slab un fel de lumină. Deodată, chiar lângă 
mine a apărut o creatură. Eram îngrozit. Avea haine 
argintii şi pomeţi proeminenţi. Ochii-i erau ca de peşte = 
perfect rotunzi. M-am întors şi am fugit. Nu mai ştiu dacă 
l-am lovit. Am alergat cinci kilometri, până acasă, şi, când 
am ajuns, câinele a început să mârâie şi să mă latre. Nu 
voia să mă lase să mă apropii.44 

Louise Bassett, soţia proprietarului unui restaurant 
din Ferryside Carmarthen, a declarat. „Mergeam cu 
maşina spre casă într-o noapte şi mi s-a defectat radioul. 
Atunci am văzut nişte lumini sclipind pe cer. Am ocolit, ca 
să mă feresc, dar au apărut din nou, după cinci 


kilometri.44 în momentul în care radioul doamnei Bassett 
s-a oprit, acelaşi lucru s-a întâmplat cu alte zeci de aparate 
electrice din zonă. Câinele doamnei Bassett se afla cu ea în 
maşină. „Din seara aceea, s-a schimbat complet”, susţine 
femeia. 

Artistul John Petts, de şaizeci şi doi de ani, lucra în 
studioul său de lângă Carmarthen în momentul în care a 
văzut o lumină strălucitoare pe cer. „Era un obiect ca un 
trabuc. A dispărut la fel de repede cum apăruse”. 

Poate că cei mai relevanţi martori sunt elevii şcolii 
primare din Broadhaven. Cincisprezece dintre ei =- 
paisprezece băieţi şi o fată - jucau fotbal şi au dat buzna în 
biroul directorului pentru a-i spune că au văzut o navă pe 
cer. Directorul, Ralph Llewellyn, i-a calmat şi i-a pus să 
deseneze ceea ce văzuseră. Comparând rezultatele, a fost 
uimit de asemănările existente. Şi nu era o poantă. „Nu 
cred că nişte copii de vârsta lor ar fi în stare să joace astfel 
de feste”, afirma Llewellyn. 

Mărturia ce a entuziasmat pe cercetătorii Asociaţiei 
Britanice de Cercetări OZN şi care e considerată drept cea 
mai credibilă de până acum este aceea a doi directori ai 
unei companii ce se deplasau în plină zi între Carmarthen 
şi Newcastle Emlyn - chiar prin centrul triunghiului. 

Unul dintre cei doi, Elvet Dyer, relatează: „O 
maşinărie uriaşă, ca un trabuc, de cel puţin şapte metri 
lungime, ne-a tăiat calea, la o sută de metri în faţă. Zbura 
aşa de jos că s-ar fi putut izbi de platforma superioară a 
unui autobuz cu etaj. Nu scotea niciun zgomot şi am crezut 
că urma să se prăbuşească. Ne-am lăsat în jos, ca să ne 
ferim de explozii, pe când obiectul se îndrepta spre un 
câmp. Însă când ne-am uitat am văzut că nu mai era nimic 
acolo”. 

Cei doi nu credeau în existenţa OZN-urilor şi au fost 
profund şocaţi. 

Domnul Randall Pugh, delegat regional al Asociaţiei 
de Investigare a Fenomenelor OZN, a declarat: „Ştiu că în 
această zonă se întâmplă lucruri foarte ciudate. Multe 
rapoarte vin de la oameni inteligenţi, educați, care nu 


obişnuiesc să exagereze cele văzute”. 

Zeci de alte mărturii au sosit la sediul asociaţiei. 
Randall Pugh a sesizat o trăsătură comună a acestora: 
„Oamenii implicaţi sunt afectaţi ulterior de dureri 
puternice de cap, frisoane şi insomnie”, spune el. 

Nici nu e de mirare că locuitorii Triunghiului 
Broadhaven nu mai pot dormi noaptea. Ei sunt convinşi că 
au fost selectaţi de extratereştri drept cobai pentru 
experienţele lor. 

Un poliţist local afirmă: „După ceea ce am văzut aici 
în ultimii ani, nimic nu mă mai miră”. 

CAPITOLUL. VII 

ÎNTÂLNIRI SINISTRE 

Marea majoritate a celor ce văd OZN-uri au trăit 
pentru a-şi spune povestea şi nu au avut prea mult de 
suferit în urma evenimentelor. Nu toţi au fost însă la fel de 
norocoşi. Unii s-au Sles cu răni şi cu boli ce sfidează toate 
cunoştinţele medicale ale omenirii. Şi mai există şi alte 
dovezi că OZN-urile dispun de un înspăimântător potenţial 
de intervenţie violentă în viaţa umanităţii... 

RAZA ARZĂTOARE 

Din marea majoritate a întâlnirilor cu extratereştrii, 
oamenii scapă nevătămaţi. Într-adevăr, o mare parte a 
celor ce-susţin că au văzut nave şi au întâlnit pe ocupanţii 
acestora accentuează faptul că aceştia nu sunt agresivi şi 
că vor doar să sară în ajutor. Uneori, însă, oamenii sunt 
răniţi de-adevăratelea. O astfel de întâmplare din America 
anului 1968 e un bun exemplu pentru ceea ce se poate 
întâmpla când extratereştrii se supără. 

Pe data de 19 martie, la ora opt şi jumătate seara, 
Gregory Wells se îndrepta dinspre casa bunicii sale spre 
propria-i locuinţă, aflată peste drum, în localitatea 
Beallsville, Ohio, şi a zărit un obiect strălucitor plutind 
deasupra copacilor din apropiere. Era roşu, strălucitor. 
Deodată, un tub a ieşit din partea de jos şi s-a îndreptat 
spre băiat. O rază de lumină a ţâşnit din el, iar Gregory a 
fost trântit la pământ. A început să tipe, căci mâneca 
jachetei sale luase foc. 


A fost transportat în grabă la spital, cu arsuri de 
gradul doi, ale căror urme au fost vizibile timp de trei luni. 
Şeriful F.I. Suisberger, din ţinutul Monroe, a discutat cu 
numeroase persoane ce au văzut OZN-ul, printre care şi 
mama şi bunica lui Gregory, şi nu a găsit nicio altă 
explicaţie pentru rănile băiatului. Nici pe jacheta acestuia 
şi nici pe şosea nu s-au găsit semne de radioactivitate. 

Din fericire, astfel de atacuri neprovocate sunt rare. 
Unii oameni au simţit puterea OZN-urilor, însă au rămas 
neatinşi. lar câţiva au avut de suferit fără ca extratereştrii 
să fi dorit acest lucru. 

De pe urma întâlnirii cu o îngrozitoare navă în formă 
de diamant, două americance şi un copil s-au ales cu 
dureri sfâşietoare, pe care doctorii nu le-au putut alina. 
Experții ce au interogat victimele sub hipnoză sunt 
convinşi că acestea suferiseră o intensă iradiere în urma 
contactului cu o navă condusă de extratereştri. 

Vicky Landrum, în vârstă de cincizeci şi şapte de ani, 
şi nepotul ei Colby, de şapte ani, se întorceau acasă, la 
Dayton, Texas, pe 20 decembrie 1980, de la o partidă de 
bingo în Cleveland, un orăşel situat la şaptezeci de 
kilometri depărtare. împreună cu ei se afla prietena lui 
Vicky, Betty Cash, de cincizeci şi doi de ani. Cam la treizeci 
de kilometri nord-vest de Dayton, pe şoseaua pustie, au 
observat cu toţii un obiect strălucitor pe cer. „A luat-o 
brusc în jos, pe lângă copaci, până în faţa noastră, pe 
copaci”, spune doamna Landrum. „Părea că cerul se 
despicase în două. Am văzut un diamant albastru, masiv, 
plutind deasupra copacilor, cu flăcări uriaşe, roşii, ce 
atingeau şoseaua. Colby a început să ţipe şi i-am zis: 
„Puiule, dacă-l vezi pe lisus coborând din cer, să ştii că 
vine să ne ducă spre un loc mai bun”. De fapt, eu credeam 
că venise sfârşitul lumii. Betty a pus frână, s-a dat jos din 
maşină şi a luat-o spre obiect. Acesta era mare cât un 
rezervor de apă. Am lăsat geamul în jos, căci era tare cald 
din cauza flăcărilor şi mi-am scos capul, ca să arunc o 
privire. Se auzea un fel de „bip-bip”. Am simţit că-mi iau 
foc ochii şi i-am strigat lui Betty să se întoarcă. Ea însă, 


parcă înlemnise. Colby înnebunise şi încerca să se dea jos 
din maşină şi să fugă în pădure, aşa că l-am ţinut bine şi i- 
am şoptit: „Nu plânge, puiule, roagă-te”. 

Diamantul i-a ţinut prizonieri timp de un sfert de oră. 
Din când în când puteau auzi un zgomot puternic, iar 
flăcările deveneau mai puternice. De fiecare dată, OZN-ul 
se înălța puţin, apoi revenea la poziţia iniţială. În cele din 
urmă, s-a ridicat uşor şi a dispărut rapid spre vest, către 
Houston. 

Pe când cei trei îşi continuau şocaţi drumul, spre 
casă, doamna Landrum i-a spus lui Colby: „Să nu 
povesteşti nimănui. O să te creadă nebun”. Avea să devină 
însă clar că trebuiau să spună cuiva. 

La o oră după ce au ajuns la Dayton, se îmbolnăviră 
cu toţii. Doamna Cash şi doamna Landrum erau roşii ca 
focul. Ochii le usturau şi vedeau ca prin ceaţă. Până 
dimineaţa, trupul doamnei Landrum se umpluse de 
umflături şi capul o durea groaznic. Părul începuse să-i 
cadă în smocuri întregi. Era aşa de slăbită încât nu se 
putea da jos din pat să cheme pe cineva în ajutor. 
Deoarece suferinţa nu ceda, a fost internată la Parkway 
Hospital din Houston. 

Timp de patru săptămâni i s-au făcut teste, pentru a 
se stabili boala de care suferea. „Doctorii şi asistentele mă 
tot întrebau dacă suferisem arsuri”, spune ea. „Mi se 
jupuia pielea de pe faţă, de pe mâini şi de pe picioare. 
Aveam băşici peste tot. Ochii şi urechile îmi erau aşa de 
umflate că eram de nerecunoscut”. 

Doamnei Landrum i-a căzut o mulţime de păr iar 
specialiştii ce i-au examinat ochii i-au găsit „arsuri, ochi 
umflaţi şi foarte iritaţil4. Au avertizat-o că era în pericol 
să orbească din cauza unei cataracte în formare. Nepotul 
ei a avut probleme digestive şi, timp de săptămâni, a fost 
bântuit de coşmaruri din care se trezea urlând în noapte. 

La patru luni după eveniment, femeile trăiau încă o 
viaţă chinuită, plină de durere. „Nu ştiu ce să mă mai fac”, 
declara doamna Cash unui reporter. „Sunt la capătul 
puterilor. Şi eu şfvicky avem nevoie de ajutor. Nu ştiu la 


cine să mai mergem”. 

Experții OZN care au investigat cazul au aflat că 
aceeaşi formă de diamant fusese văzută cu o jumătate de 
oră mai înainte, de trei oameni care mergeau cu maşina cu 
treizeci de kilometri spre est. Niciunul dintre ei nu a ieşit, 
însă, din maşină şi nu a fost afectat. 

Doamna Landrum s-a pus la dispoziţia specialiştilor 
în hipnoză ce doreau să verifice autenticitatea spuselor ei. 
În timpul şedinţei, a început să strângă din pumni. 
Transpira şi gâfâia. „Ny putem trece, ne blochează 
drumul... totul arde... Dumnezeule, se apropie, o să ardem 
de vii...” 

După şedinţe, doctorul Leo Sprinkle, profesor la 
Universitatea din Wyoming, a afirmat: „Fără îndoială, 
experienţa ei este reală. Cred că nava era controlată de 
fiinţe inteligente”. Inginerul aerospajial John Schussler, de 
la NASA, care a fost de faţă la şedinţa de hipnoză a 
doamnei Landrum, investigând cazul din partea unei 
asociaţii OZN independente, VISIT, a spus: „Acesta e un 
exemplu important ce aduce mărturii fizice a existenţei 
OZN-urilor. Un radiolog a afirmat că femeia părea să 
sufere de iradiere”. Bill Enghish, de la Organizaţia de 
Cercetare a Fenomenelor Aeriene din Arizona, a adăugat: 
„E cea mai interesantă mărturie despre OZN-uri apărută în 
SUA în ultimii ani”. 

Adolescentul Mark Henshall, muncitor la o fermă, 
susţine că în timp ce mergea cu motocicleta a suferit 
arsuri de la un OZN. Mark, pe atunci de şaisprezece ani, 
spune că în urma incidentului din iunie 1976 a simţit un 
val înţepător de căldură pe faţă şi pe braţe zile de-a 
rândul. 

Mergea cu motocicleta pe un drum izolat de ţară, 
lângă casa sa din Barnard Castle, ţinutul Durham, Anglia, 
şi a simţit că este urmărit. Privind în sus, a văzut o lumină 
strălucitoare pe cerul nopţii, puţin în spate, pe stânga. 

ROQER BOAR & NIGEL BLUNDELL 

„Mergeam cu cincizeci de kilometri pe oră, dar 
motorul parcă stătea pe loc”, a declarat el cercetătorilor 


de la Reţeaua de Investigaţii OZN. „Eram foarte speriat. 
Simţeam căldură pe faţă şi prin jachetă. Din rezervor ieşea 
fum. Părea că ceva mă împingea înainte.11 

O maşină marca Jaguar se oprise şi ea în apropiere, 
iar Mark a încercat să-şi aprindă o ţigară. „Tremuram. Am 
pus mâna pe maşină, ca să mă sprijin. Frigea. În dimineaţa 
următoare, mâinile şi braţele au început să-mi ardă şi să 
mă doară. Prietenii au râs de mine, dar eu sunt sigur că 
am văzut un OZN”. 

Pe data de 3 octombrie 1973, pe când se afla în statul 
Missouri, un camionagiu american a fost orbit teftiporar 
deoarece şi-a scos capul pe geam să privească mai bine un 
OZN apărut. Soţia sa, care era cu el, a spus că „o minge de 
foc enormăll l-a izbit în faţă, spărgându-i ochelarii. Ea a 
pus mâna pe volan şi l-a dus la spital, unde i-au fost tratate 
arsurile. De-abia după câteva ore a putut vedea din nou. 

Un fizician ce a examinat ochelarii bărbatului, după 
incident, a afirmat că rama fusese supusă unei călduri 
intense, motiv din care una dintre lentile căzuse. 

Tot la spital au ajuns şi două persoane care pretind 
că au văzut un imens ou plutitor, lung de mai mult de 
treizeci şi cinci de metri, lângă Baltimore, Maryland, pe 26 
octombrie 1958. Cuplul a declarat că maşina li s-a oprit şi 
că au văzut obiectul plutind deasupra unui pod. Au ieşit şi 
s-au ghemuit în spatele vehiculului în timp ce dinspre OZN 
venea o rază luminoasă şi un val de căldură. Apoi, nava s-a 
înălţat cu un tunet şi a dispărut în zece secunde. Doctorii 
au găsit pe feţele celor doi arsuri şi urme de iradiere. 

PARALIZAŢI DE OZN-URI 

O plimbare de-a lungul drumurilor înzăpezite ale 
statului Massachusetts s-a transformat într-o aventură 
terorizantă. Locul: lângă un cimitir izolat. Victimele: 
William Wallace şi soţia sa. Pe 8 martie 1967, la ora unu 
noaptea, cei doi intrau în localitatea lor de domiciliu, 
Leominster, după un drum de o oră şi jumătate, trecând 
prin ceaţă pe lângă cimitirul St. Leo. Domnul Wallace 
conducea încet. De-abia ieşise din pâclă, când s-a întors, 
pentru a vedea ce era cu strălucirea ciudată care venea 


din direcţia bisericii. Se temea ca aceasta să nu fi luat foc. 
Când a ajuns lângă cimitir, a parcat maşina, rămânând cu 
gura căscată. Strălucirea venea de la un obiect de forma 
unui ou, de mari dimensiuni, ce plutea cam la o sută de 
metri de pământ. În ciuda rugăminţilor soţiei sale, domnul 
Wallace s-a dat jos din maşină şi a arătat cu mâna obiectul 
ce strălucea asemenea unei lămpi cu acetilenă. 

Brusc, motorul maşinii s-a oprit, iar luminile şi 
radioul s-au stins. Domnul Wallace se simţea amortit, 
imobilizat. Braţul întins i-a fost atras înapoi de o forţă 
necunoscută şi izbit de capota maşinii. „Mintea nu-mi era 
deloc afectată”, avea să mărturisească el mai târziu. „O 
auzeam pe nevastă-mea care-mi striga să intru în maşină, 
dar nu mă puteam mişca. Am fost paralizat pentru treizeci- 
patruzeci de secunde. Apoi, obiectul, care se mişcase 
înainte şi înapoi, s-a îndepărtat uşor pentru a dispărea 
brusc în ceaţă. Deodată, radioul şi luminile s-au aprins din 
nou şi m-am putut mişca iar, încet, cu greu”. 

Cei doi au pornit cu grijă spre casă şi au sunat la 
părinţi şi la poliţie. Poliţiştii îi ştiau drept oameni de 
încredere, care nu se speriau uşor. De data aceasta, însă, 
erau șocați de-a binelea. 

Paralizia temporară a mai apărut şi în alte cazuri de 
contact cu OZN-urile. 

Pe 14 iunie 1964, Charles Englebrecht, de 
optsprezece ani, era singur acasă şi se uita la televizor, în 
Dale, Indiana, în momentul în care o lumină puternică a. 
trecut prin faţa ferestrei sale şi curentul electric s-a 
întrerupt. Bâjbâind spre uşă, a văzut un obiect strălucitor 
ce plutea la cincisprezece metri de el. Înaintând spre 
acesta, a simţit o furnicătură în tot corpul şi nu s-a mai 
putut mişca. Senzaţia a dispărut când obiectul s-a 
evaporat, lăsând în urmă un miros persistent de sulf şi 
cauciuc ars. Poliţiştii din localitate, care s-au ocupat de 
acest caz, au simţit şi ei mirosul şi au găsit o zonă unde 
solul era ars, cam de suprafaţa unei farfurii mari, plus trei 
urme puţin adânci ce ar fi putut fi făcute de picioarele unui 
modul. 


Peste numai o zi, William Angelos se uita de 
asemenea la televizor, în localitatea Lynn, statul 
Massachusetts, şi a fost întrerupt de un urlet puternic. 
leşind afară, a observat un obiect ca o calotă şi având un 
con răsturnat, de culoare roşie, dedesubt, ce se ridica uşor 
din parcare. Încercând să se apropie, a simţit acelaşi gen 
de furnicături şi s-a trezit imobilizat. Nu şi-a recăpătat 
controlul asupra mușchilor săi decât atunci când obiectul a 
dispărut. 

Niciunul din cei doi nu a acceptat ideea că ar fi 
înţepenit de frică; iar domnul Wallace a jurat că în 
momentul în care braţul i-a fost izbit de capotă, a simţit o 
forţă căreia nu i s-a putut opune. Să aibă oare OZN-urile 
forţe  direcţionale asemănătoare celor imaginate în 
povestirile SF? Efectele au fost temporare, ceea ce indică 
faptul că inteligenţa extraterestră cunoaşte liipitele 
oamenilor în a îndura. 

Catastrofa aeriană a căpitanului Thomas Mandtell, 
descrisă mai devreme, arată că, dacă se simt amenințate, 
OZN-urile au puterea de a ucide. Există însă şi morţi 
legate de OZN-uri, pentru care nu s-a descoperit niciun 
motiv aparent... 

MOARTEA PROGRAMATĂ 

Era cel mai ciudat caz cu care se confruntase 
vreodată inspectorul Jose Bittencourt, de la brigada 
criminalistică a oraşului Rio de Janeiro. În august 1966, doi 
băieţi au găsit cadavrele lui Manuel Cruz şi Miguel Viana 
pe dealul Vintem, într-un punct de belvedere, situat la trei 
sute de metri înălţime, deasupra orăşelului Niteroi. Lângă 
ei se aflau nişte măşti de plumb nefmisate; bucăţi de hârtie 
verde şi albă dintre care una conţinea o formulă pe care 
nimeni n-a reuşit s-o descifreze şi două însemnări lipsite de 
sens. 

Prima suna în felul următor: „Duminică, o pastilă 
după masă. Luni, o pastilă după masa de dimineaţă. 
Miercuri, o pastilă, culcat”. 

Cealaltă spunea: „La patru şi jumătate după-amiază, 
la locul stabilit. La şase şi jumătate luat pastila. Apoi, 


protejat faţa cu metal şi aşteptat apariţie semnal”. 

Amândouă victimele purtau peste hainele obişnuite 
nişte impermeabile. Autopsia a dovedit că muriseră la 
câteva secunde unul de altul. Doi doctori au afirmat. 
„Toate organele funcționau normal. In ciuda investigaţiilor 
este imposibil de stabilit care a fost cauza morţii”. 

Bittencourt a crezut iniţial că cei doi fuseseră 
omorâţi în scop de jaf. Verificând acasă la ei, în Campos, a 
aflat că plecaseră la Rio cu autobuzul, având asupra lor o 
mie de cruzeiros, sumă suficientă pentru cumpărarea unui 
autoturism. La ora descoperirii cadavrelor nu au mai fost 
găsite decât treizeci de cruzeiros. Cei doi nu trecuseră pe 
lângă niciun magazin auto. 

De fapt, ei coborâseră la Niteroi, cumpăraseră două 
impermeabile de la magazinul lui Jaime Alves, cu toate că 
era o zi senină, toridă chiar, şi porniseră în sus pe dealul 
Vintem. 

Bittencourt, corelând mai târziu două mărturii, a 
avansat o ipoteză uluitoare. În noaptea în care cei doi 
ingineri brazilieni, lucrători la televiziune, urcaseră pe 
deal, Gracinda Souza, soţia unui agent bursier, a raportat 
apariţia unui obiect circular, verde-gălbui, roşiatic la 
extremităţi, care zbura în direcţia dealului. 

La Campos, tatăl lui Miguel şi un prieten au dezvăluit 
însă că cei doi erau obsedaţi de comunicarea spaţială şi că 
au efectuat experimente din care rezultaseră explozii şi 
lumini ciudate. „Cred că au contactat cumva o farfurie 
zburătoare”, spune tatăl lui Miguel. „Au fost ucişi pentru 
că ştiau prea mult”. 

In oricare loc din lume, poliţia ar fi respins o astfel de 
teorie ca pe o inepţie. Dar Bittencourt era obişnuit cu 
OZN-urile. Lucrând în cei trei sute de mii de kilometri 
pătraţi ai Braziliei cunoscuţi datorită apariţiilor OZN 
frecvente, drept Aleea  Farfuriilor Zburătoare, era 
familiarizat cu fenomenul. 

Nu s-a găsit nicio altă explicaţie pentru decesul celor 
doi, iar dosarul a fost clasat. Poliţiştii erau siguri că cei doi 
nu fuseseră ucişi acolo unde fuseseră găsiţi. Au fost ei oare 


duşi la bordul unei nave spaţiale, iar trupurile le-au fost 
aduse înapoi cu discul văzut de doamna Souza? S-a datorat 
eliminarea lor faptului că descoperiseră un secret? 

Misterul, însă, nu se opreşte aici. Ciudata formulă 
găsită lângă cadavre fusese închisă în seifurile poliţiei. La 
deschiderea acestora, însă, hârtia dispăruse. 

De cealaltă parte a lumii, oraşul Martinsicuro, de 
lângă Pescara, în sudul Italiei, a intrat în doliu când, pe 12 
octombrie 1978, fraţii Gianfranco şi Vittorio de Fulgentiis 
au fost găsiţi morţi în Mediterana. Poliţiştii nu au reuşit să 
determine cauza morţii. Barca lor de pescuit a fost găsită, 
întreagă, pe fundul mării. Nimeni n-a putut explica 
înţepăturile de pe feţele celor doi. 

Ceilalţi pescari au amintit că zăriseră mingi roşii de 
lumină pe cer, care le urmăreau bărcile. Iar locotenent- 
colonelul Piero Gallerano, de la poliţia din Pescara, a 
început să ia în considerare variante pe care până atunci le 
respinsese energic. 

„Mai primisem nişte rapoarte de la pescari privind 
prezenţa pe cer a unor lumini stranii, dar nu le-am dat 
crezare”, spune el. „Acum aflu şi că acestea le urmăresc 
bărcile. O navă de patrulare a zărit o minge roşiatică la 
nivelul apei. Mingea s-a înălţat brusc, cam la trei sute de 
metri, apoi a dispărut. Radarul şi radioul navei s-au stricat. 
Discul roşu a dispărut cam în patru secunde. Suntem 
siguri că nu era o rachetă de semnalizare. Era un OZN 
foarte rapid”. 

lată cum, deodată, în Martinsicuro, OZN-urile au 
încetat să mai fie subiect de glumă. 

Un fulger din senin 

Este, oare, o rază laser cea care a distrus două case 
din Kuă Ta Lumpur, Malaezia, în 1980? Poliţia ce investiga 
cazul a fost informată de trei martori că o minge de foc, 
roşie, plutise deasupra clădirilor din zona Port Klang 
înainte de izbucnirea incendiului. Brusc, de la vreo treizeci 
de metri înălţime, un fulger de lumină albastră s-a abătut 
asupra pământului, iar casele au fost înghiţite de flăcări. 

ANIMALE ÎN PERICOL 


A omorât, oare, o farfurie zburătoare, cincisprezece 
ponei în Dartmoor? Membrii Centrului OZN din Devon 
cred că da. Poneii morţi au fost găsiţi laolaltă într-o mică 
vale, la zeci de kilometri depărtare de cel mai apropiat 
drum ce străbătea mlaştinile. Oasele le erau zdrobite, 
coastele fisurate, iar carnea putrezise, lăsând scheletul 
dezgolit în doar patruzeci şi opt de ore, cu mult mai rapid 
decât normal. 

Patru cercetători OZN au preluat cazul în iulie 1975, 
după ce experţii zoologi s-au declarat depăşiţi. Cercetătorii 
au testat terenul cu detectoare de radiaţii şi de metale; 
deşi nu au găsit nimic, conducătorul grupului, John Wise, a 
declarat: „Cred că poneii au fost striviţi de câmpul 
antigravitaţional al unui OZN ce decola”. 

Tot un OZN a fost suspectat în primul rând şi în cazul 
animalelor ce au murit misterios la o grădină zoologică din 
«Newquai, Cornwall. Trei rațe, o gâscă şi o lebădă au fost 
găsite moarte într-o-dimineaţă, după ce noaptea lumini 
ciudate fuseseră văzute deasupra oraşului. Una dintre 
păsări, era decapitată. Detectivii afirmaseră că animalele 
fuseseră iradiate. 

ROGER BOAR & NIGEL BLUNDELL 

În Minnesota, doctorul J. Allen Hynek, cercetător de 
frunte în domeniul OZN, a fost chemat atunci când 
animalele de la o fermă au fost găsite, mutilate. Lângă 
cadavre nu existau urme de om şi nici nu erau semnele 
atacului unor prădători. Organele interne păreau să fi fost 
înlăturate cu instrumente chirurgicale, iar multe vaci erau 
complet golite de sânge. 

Dr. Hynek a amintit că douăzeci şi două de vite au 
fost ucise la sfârşitul anilor '60 şi că evenimente de acest 
gen s-au mai produs în 1973, în apropierea localităţilor 
Canby, Viking, Warroad şi Kimball. El a făcut apel 
fermierilor de a-l anunţa, la Centrul OZN din Evanston, 
Illinois, în caz că apăreau noi cazuri. 

În afară de capacitatea de a răni oameni, poate chiar 
de a hotări asupra vieţii şi morţii animalelor şi oamenilor, 
OZN-urile par a avea puterea de a controla unele dintre 


cele mai sofisticate realizări ştiinţifice ale pământenilor... 

INEXPLICABILA PANĂ DE CURENT 

Pot OZN-urile să lase oraşele cufundate în beznă? 

Administratorul centralei de la Consolidated Edison 
era mulţumit că totul era în regulă pe când întunericul se 
lăsa asupra oraşului New York, pe 9 noiembrie 1965. 
Sistemul avea înmagazinată destulă energie pentru a face 
faţă cererii crescute de energie ce se înregistra odată cu 
venirea serii. Dar, la câteva minute după ce luminile 
oraşului s-au aprins, au pălit brusc, fără motiv. Verificarea 
rapidă a echipamentului a dovedit că totul funcţiona 
normal, însă indicatoarele afişau o neobişnuită scurgere de 
energie în zona de nord. Un telefon la următoarea staţie 
din reţea, Syracuse, a confirmat că ceva ciudat se întâmpla 
şi mai la nord. Apoi, la cinci şi douăzeci şi şapte seara, 
întregul oraş New York a rămas. fără curent electric. 

Pe măsură ce haosul energetic se răspândea, 
întreaga coastă estică a nordului SUA şi a sudului Canadei 
plonja în beznă. În dimineaţa următoare, preşedintele 
Johnson a ordonat FBl-ului începerea unei anchete. 
Consolidated Edison a dat vina pe reţelele de transmisie de 
la nord de Cascada Niagara. Comisia Energetică a 
guvernului canadian a replicat însă că vinovată e o linie de 
înaltă tensiune de la sud de cascadă. S-a afirmat că staţia 
de la Queenstown, Ontario, ar fi fost lovită de „o emisie de 
electricitate ce se deplasa în sens invers faţă de fluxul 
normal la acea oră”. Cea mai mare parte a oraşului 
Toronto şi a zonei înconjurătoare a trebuit lăsată fără 
curent, la ora cinci şi un sfert, pentru a preveni defectarea 
unei aparaturi extrem de scumpe. 

Ulterior, o declaraţie comună americano-canadiană a 
recunoscut că „nu se cunoaşte încă originea sursei de 
energie ce a lovit releul staţiei Queenstown”. Iar în aprilie 
1966, Oscar Bakke, director regional pentru Coasta de Est 
al biroului energetic al Comisiei Federale a Energiei SUA 
declara în faţa Congresului că specialiştii accentuaseră 
faptul că accidentul nu ar fi trebuit - ba chiar ar fi fost 


imposibil să se producă. 

Atunci, de ce au rămas fără electricitate treizeci şi 
şase de milioane de persoane pe o arie de douăzeci şi cinci 
de mii de kilometri pătraţi? Dacă echipamentele 
funcționau perfect, atunci trebuie să fi intervenit o 
perturbaţie exterioară. Organizația de Cercetare a 
Fenomenelor Aeriene şi-a trimis oamenii de la baza din 
Tucson, Arizona. Descoperirile lor sunt uluitoare. 

La cinci şi paisprezece minute, cu doar şaizeci de 
secunde înainte de accident, pilotul Weldon Ross zbura pe 
un avion de pasageri spre Hancock Field. Trecând pe 
deasupra liniilor de trei sute patruzeci şi cinci de mii de 
volţi ce transportau energia de la Niagara până la staţia de 
la Clay, lângă Syracuse, New York, a corporației energetice 
Mohawk Power Corporation, Ross a observat cu uimire 
ceea ce a descris 

ca fiind o minge roşie, strălucitoare, de foc, cam de 
treizeci de centimetri în diametru, ce se ridica din liniile 
electrice. 

Peste zece minute, la aeroportul Hancock Field, 
acum cufundat în întuneric, adjunctul comandantului, 
Robert Walsh pregătea luminile de semnalizare de urgenţă 
pentru aterizarea avionului şi a văzut o sferă 
incandescentă similară, aflată cu câţiva kilometri mai la 
sud, tot deasupra unor linii electrice. Peste două minute, 
New York-ul avea să se piardă în beznă. 

Este oare posibil ca OZN-urile să fi provocat cea mai 
mare pană de curent din istorie? Doctorul James E. 
McDonald, cercetător principal la Institutul de Fizică a 
Atmosferei al Universităţii Arizona, consideră că da. Pe 29 
iulie 1968, el a adus dovezi în acest sens, în cadrul unui 
simpozion despre OZN-uri organizat de Comitetul de 
Ştiinţă şi Astronautică al Camerei Reprezentanţilor a SUA. 

După ce a susţinut că OZN-urile au dat oamenilor 
dureri de dinţi şi că au provocat oprirea motoarelor a zece 
maşini în Levelland, Texas, în 1957, el i-a uluit pe 
politicieni, afirmând: „OZN-urile au fost văzute adesea 


plutind în apropierea centralelor de energie electrică şi 
există un număr = prea mare pentru a putea fi considerat 
întâmplător = de defecţiuni ale sistemelor energetice care 
coincid cu apariţiile OZN-urilor. După pana de curent din 
New York, am intervievat o femeie din Seacliff, statul New 
York. Aceasta văzuse un disc plutitor ce urca şi cobora şi 
care s-a îndepărtat de marele oraş imediat după incident. 
Am mets la Comisia Federală a Energiei pentru informaţii. 
Cei de acolo nu iau în serios astfel de rapoarte deşi au 
primit câteva zeci legate doar de acea seară. Ele veneau de 
peste tot din New England, care se află în centrul zonei 
afectate. Cam cu un minut înainte de căderea liniilor de 
curent, cinci martori de lângă Syracuse au văzut un obiect 
luminos ce urca pe cer. Este straniu că sursa energetică ce 
a lovit releul din Ontario nu a fost identificată niciodată... 
există aici o serie de coincidenţe misterioase care consider 
că merită mai multă atenţie decât au primit până acum”. 

Dacă autorităţile nu se interesau de coincidenţe, 
entuziaştii OZN o făceau. Dosarele Comitetului Naţional de 
Investigare a Fenomenelor Aeriene arată că OZN-uri au 
fost observate deasupra localităţilor Mogi Mirim din 
Brazilia şi Tamaroa din Illinois, SUA, în timpul unor 
întreruperi pe reţeaua electrică din 1957. Roma a fost 
cufundată în beznă în august 1958, când deasupra 
capitalei italiene a fost văzut un obiect zburător luminos, 
iar o coincidenţă similară a apărut peste unsprezece luni la 
Salta, în Argentina. 

Agenţiile de ştiri au raportat, la data de 17 august 
1959, că în Umberlandia, Minais Gerais, în Brazilia, 
comutatorul automat al unei centrale electrice s-a mutat 
pe poziţia „închis” în clipa în care un OZN rotund a trecut 
pe deasupra liniilor de transmisie şi apoi a revenit pe 
„deschis” când nava a dispărut. 

Observatorii au notat şi o serie de alte întreruperi 
curi 

— Oase din anii 1965 - 1966, când activitatea OZN- 
urilor atingea cote înalte în întreaga lume. Pe 9 noiembrie, 
San Salvador a rămas fără curent timp de o oră, din motive 


nedezvăluite. Orăşelul Toledo, din statul Ohio, a păţit 
acelaşi lucru două zile mai târziu. Relee s-au defectat la 
Lima, în Peru (19 noiembrie), în Texas şi New Mexico (2 
decembrie) şi la Buenos Aires, Argentina (26 decembrie). 
Consumul ridicat a fost declarat vinovat atunci când o 
parte a Londrei a rămas în beznă pe 15 noiembrie, iar în 
East Texas luminile s-au stins inexplicabil pe 4 decembrie, 
chiar atunci când preşedintele Comisiei Federale a 
Energiei îşi prezenta raportul asupra evenimentelor din 
New England în faţa Preşedintelui SUA, Johnson, la Casa 
Albă. 

La Cuemavaca, în Mexic, guvernatorul, primarul şi 
şeful militar al districtului au văzut cu toţii un disc lucitor 
plutind la joasă altitudine în clipa în care curentul s-a 
întrerupt brusc. lar la St. Paul în Minnesota, SUA, 
persoane din administraţie, poliţie şi numeroşi cetăţeni au 
zărit un OZN pe 

26 noiembrie, zi în care s-a produs o inexplicabilă 
pierdere de energie. Farurile maşinilor şi radiourile s-au 
oprit şi ele când OZN-ul, descris ca uriaş, de un albastru 
strălucitor, lucind „de parcă se topea pe cer”, a trecut prin 
zonă. 

Pe 8 ianuarie 1966 întregul sud al Italiei a rămas fără 
energie electrică timp de două ore şi nicio explicaţie nu a 
fost oferită pentru asta. Cinci zile mai târziu, când două 
sute treizeci de kilometri pătraţi din ţinutul Franklin, statul 
Maine, au rămas în întuneric, compania locală de 
electricitate a dat vina pe „o defecţiune ce s-a corectat 
apoi, cumva, de la sine”. 

Ansamblul de defecţiuni misterioase, care coincid cu 
o intensă concentrare a activităţii OZN-urilor i-au convins 
pe adepţii farfuriilor zburătoare că pe extratereştri îi 
interesează din ce în ce mai mult producţia de electricitate 
a Pământului. Nici chiar ei însă nu aveau răspunsul la 
următoarea întrebare: „Interveneau acestea intenţionat 
sau din întâmplare? lar dacă se amestecau cu bună ştiinţă, 
oare ce alte puteri mai au?” 

Conducătorii militari ai SUA s-au temut ca puterea 


electromagnetică a OZN-urilor să nu interfereze cu 
sofisticatele sisteme electrice care controlează focoasele 
nucleare. Apariţia, în 1966 şi 1967, a unor nave 
neidentificate deasupra silozurilor rachetelor balistice 
intercontinentale  Minuteman a stârnit îngrijorarea 
Pentagonului. La fel s-a întâmplat şi când rapoartele au 
sosit, în 1975, de la silozuri nucleare şi baze ale 
bombardierelor strategice din Maine, Michigan şi 
Montana. 

Un anume incident a stârnit temeri deosebite. Pe 25 
august 1966 s-au întrerupt transmisiile radio într-un 
buncăr de beton aflat la douăzeci de metri sub pământ, la 
o bază de rachete din Dakota de Nord, iar în acelaşi timp 
un OZN a fost observat la treizeci de kilometri altitudine, 
deasupra bazei. Cei intervievaţi în legătură cu incidentul 
au fost puşi să jure tăcere. lar în 1975, o directivă a 
comandantului Aviației avea să ordone ofiţerilor de relaţii 
cu publicul să nu dea publicităţii cazurile de apariţii OZN 
deasupra bazelor militare decât în Cazul unui ordin în 
acest sens. 

PIRAȚI Al SPAŢIULUI 

Au furat oare OZN-urile sateliți lansați de pe Pământ 
pentru a analiza stadiul cunoştinţelor umane asupra 
spaţiului? Robert Barry crede că da. Barry, şef al Biroului 
OZN Secolul XX din Yoe, Pennsylvania, şi-a avansat teoria 
după ce experţii s-au declarat incapabili să rezolve 
misterul dispariţiei satelitului de comunicaţii Satcom 3, în 
valoare de douăzeci de milioane de dolari. 

Acesta, în greutate de o tonă, era proiectat pentru 
transmisii radio şi TV şi a dispărut brusc, fără a se defecta. 
Jim Kukowski, unul dintre lucrătorii NASA care a lucrat la 
lansarea lui, a declarat: „Habar n-aveam ce s-a întâmplat 
cu el”. 

Iar John Williamson, purtător de cuvânt al Companiei 
RCA, proprietar al satelitului, a recunoscut: „L-am pierdut 
şi nu ştiu cum”. El a adăugat: „Dacă ar fi explodat, cel 
puţin un fragment din el ar fi apărut pe radar. 
Comandamentul Nord-American al Apărării Aeriene poate 


detecta un obiect cât o minge de baschet aflat la patruzeci 
de kilometri înălţime. Ar fi detectat cel puţin un fragment 
din satelitul de o tonă. Dacă acesta şi-ar fi schimbat orbita 
printr-o defecţiune de motor, NORAD l-ar fi localizat atunci 
când ajungea punctul cel mai apropiat de Pământ. Nu s-a 
întâmplat aşa”. 

Robert Barry crede că extratereştrii au lyat satelitul 
să-l examineze. „Cred că vor de la el ceea ce am vrea şi noi 
de la una din navele lor. Cineva, acolo sus, se interesează 
de evoluţia noastră. OZN-urile apar de obicei în număr 
mare lângă Cape Canaveral înaintea unei lansări. Nu e 
prima dată când un satelit dispare misterios. Satelitul 
sovietic Molniya a dispărut la fel şi ştim că misiunile 
noastre Gemini şi staţia spaţială Saliut a sovieticilor au 
fost deranjate de OZN-uri”. 

Barry a adăugat: „Gândiţi-vă ce s-ar fi întâmplat dacă 
ar fi luat de pe o orbită o navă spaţială cu echipaj cu tot. 
Implicaţiile ar fi fost zguduitoare”. 

Farfuriile scoțiene 

Asociaţia Britanică de Cercetări OZN a lansat o 
investigația amănunţită în regiunile scoțiene de graniţă, în 
mai 1981, după ce două femei au anunţat o serie de 
apariţii ciudate. 

Doamna Mary Watson şi doamna Joyce Byers, 
amândouă din Moffat, Dumfries spun că au însemnat peste 
o sută de apariţii OZN într-un jurnal primit de la 
Observatorul Eskdalemir. „Am văzut şi descris tot felul de 
forme, de la obiecte rotitoare, în formă de farfurie, la 
triunghiuri roşii şi portocalii”, spune doamna Byers. 

Femeile consideră că e posibil ca regiunea Moffat 
Hills să fie o bază pentru OZN-uri şi că acestea ar putea 
avea legătură cu o serie de prăbuşiri aviatice în zona de 
graniţă, în urma cărora şi-au pierdut viaţa douăsprezece 
persoane. Tot ele au subliniat că două centrale nucleare, 
Chapeleross şi Windscale, se află în apropiere. 

Stuart Campbell, de la Asociaţia de Cercetări OZN a 
declarat: „Se fac cercetări. Cele două femei nu sunt genul 
de persoane care să spună poveşti”. 


CAPITOLUL VIII 

ÎNTÂLNIRI AERIENE NEOBIȘNUITE 

Omenirea s-a temut întotdeauna de tot ceea cenua 
putut înţelege şi controla, iar OZN-urile nu au făcut 
excepţie. Timp de secole n-am putut face altceva decât să 
privim cerul şi să ne punem întrebări. Acum putem zbura 
şi noi. Din avioane şi nave spaţiale, putem observa mai 
aproape alte obiecte zburătoare. Putem chiar încerca să le 
atacăm... pe riscul nostru... 

ENIGME ÎN SPAŢIUL AERIAN 

Piloţi morţi şi avioane dispărute 

Cele mai performante avioane, conduse de cei mai 
experimentați piloţi de pe Pământ au avut de înfruntat 
OZN-uri şi s-au dovedit a fi net inferioare. La sfârşitul 
anilor '40 şi începutul anilor '50, când Aviația SUA avea 
ordin să doboare orice intrus, nu s-a înregistrat niciun 
OZN victimă. Atacatorii, în schimb, au avut de suferit. 

La data de 7 ianuarie 1946, căpitanul Thomas 
Mantell conducea o escadrilă de trei avioane de vânătoare 
F-51 Mustang, decolate în urma unor apeluri primite de 
poliţia din Kentucky ce menţionau apariţia unui obiect 
discoidal de o sută de metri diametru, „o gigantică maşină 
zburătoare”, ce fusese observată şi de ofiţerii de la turnul 
de control al bazei aeriene Godman Field. 

Mantell era un pilot cu experienţă, un veteran al 
bătăliilor celui de-al doilea război mondial. S-a apropiat de 
obiectul argintiu lângă Fort Knox. „E un disc”, a transmis 
el prin radio la Godman. „Pare făcut din metal şi e uriaş... 
are un inel şi o calotă şi se văd rânduri de hublouri... e 
uriaş, zboară cu o viteză formidabilă... Urcă... urc şi eu la 
şapte mii de metri...” 

Apoi, radioul a murit. Peste două ore, epava avionului 
a fost găsită împrăştiată pe o suprafaţă de un kilometru şi 
jumătate lăţime. Trupul lui Mantell zăcea alături. 
Autorităţile au interzis accesul în zonă. 

Cercetările s-au derulat la cel mai înalt nivel; 
concluziile date publicităţii peste optsprezece luni, erau 
stupefiante. Aviația a declarat că Mantell leşinase, 


probabil, din lipsă de oxigen, în cursul ascensiunii la şapte 
mii de metri, şi că ceea ce văzuse era planeta Venus. O 
planetă cu hublouri? O planetă vânată de un pilot 
experimentat? Ulterior, varianta oficială s-a schimbat. S-a 
declarat că obiectul era de fapt un balon de cercetare 
aeriană. 

În iunie 1953, un avion cu reacţie F-94 de vânătoare- 
interceptare a decolat de la Baza Aeriană Otis de la Cape 
Cod, în urma raportării apariţiei unui OZN. La cinci sute 
de metri altitudine, motorul's - oprit şi întregul sistem 
electric a încetat să mai funcţioneze. Pe când avionul intra 
în picaj, piloi tul, căpitanul Suggs, i-a ordonat ofițerului 
radar, locotenen-l tul Robert Barkoff, să se catapulteze. 

Procedura normală presupunea ca ofiţerul să tragă 
de un mâner ce provoca descoperirea carlingii. Urma 
apăsarea altui mâner, în urma căruia scaunul era ejectat. 
Când pilotul a auzit a doua explozie, indicând catapultarea 
lui Barkoff, a tras de propriul său mâner. Suggs a fost 
proiectat afară din avion înainte de a auzi a doua detonare, 
căci aeronava era la două sute de metri înălţime, pe 
punctul de a se zdrobi de sol. 

Suggs a aterizat în curtea unei case, imediat după 
deschiderea paraşutei. Proprietarul locului privea, uluit, de 
la fereastra deschisă. Şi căpitanul era la fel de uimit. De ce 
nu auzise privitorul explozia avionului? Unde era copilotul? 

A fost declanşată o acţiune de căutare, la scară largă. 
Cape Cod a fost cercetat cu mijloace aeriene şi terestre şi 
s-au făcut scufundări în Golful Buzzard, din apropiere. La 
încheierea cercetărilor, peste trei luni, nu se găsise nicio 
urmă a avionului sau a locotenentului Barkoff. Se părea că 
dispăruseră pur şi simplu. 

Pe 23 noiembrie 1953, pilotul locotenent Felix Monda 
şi copilotul locotenent R.R. Wilson au decolat de la Baza 
Aeriană Kinross, pentru a intercepta un OZN detectat 
deasupra Lacului Superior de către radarele 
Comandamentului Aviației. Avionul cu reacţie F-89C era 
ghidat de la sol, iar pe ecranele radarului se putea vedea 
cum aeronava se apropia de punctul clipitor ce reprezenta 


OZN-ul. Apoi, la două sute optzeci de kilometri de bază, la 
două mii şapte sute de metri înălţime şi la o sută douăzeci 
şi opt de kilometri distanţă de Keeweenavw Point, Michigan, 
cele două semnale s-au suprai pus şi apoi au dispărut de 
pe ecran. Avionul şi ocupanţii săi 

— N-au mai fost văzuţi niciodată. 

Iniţial, Aviația a susținut că cei din F-89C 
identificaseră OZN-ul drept un avion C-47 al Forţelor 
Aeriene Canadiene. Acestea din urmă, însă, au negat faptul 
că vreun avion canadian s-ar fi aflat în zonă. Explicaţia 
oficială a fost că „pilotul suferea de amețeli şi s-a prăbuşit 
în lac”. 

În următoarea încercare de a intercepta un OZN, atât 
pilotul cât şi copilotul au scăpat cu viaţă, însă patru civili 
n-au fost atât de norocoşi. Pe 2 iulie 1954, un F-94C a fost 
deviat de la un zbor de rutină de către ofiţerii de la Baza 
Aeriană Rome, în urma rapoartelor privind existenţa 
deasupra satului Walesville, din statul New York, a unui 
obiect asemănător unui balon. Radarele indicau prezenţa a 
doua semnale neidentificate. Unul din ele s-a dovedit a fi 
un C-47 canadian, dar al doilea n-a putut fi identificat. 

Ceea ce s-a întâmplat în continuare aflăm dintr-un 
raport oficial al Aviației, care menţionează: „Pe când 
pilotul a început să coboare, a sesizat că temperatura din 
carlingă a crescut brusc, aşa că a verificat indicaţiile 
cadranelor. Alar ma de incendiu se declanşase... motorul s- 
a oprit şi amândoi membrii echipajului au reuşit să se 
catapulteze”. 

Avionul s-a prăbuşit în Walesville, avariind două 
clădiri şi o maşină. Patru persoane au fost ucise, dintre 
care doi copii. Forţele Aeriene au considerat că al doilea 
obiect apărut pe radar era „probabil un balon”. 

De ce a muşamalizat Aviația adevărul în toate patru 
situaţiile? Dezvăluiri ulterioare anului 1954 au relevat 
faptul că se crezuse, de fapt, că obiectul urmărit de avion 
era dirijat de fiinţe inteligente. 

Pe 23 septembrie 1947, general-locotenentul N.F. 
Twining trimitea un memorandum generalului de brigadă 


George Schulgen, comandant al Forţelor Aeriene, în care 
afirmă: „Considerăm că fenomenul aşa-ziselor discuri 
zburătoare este real şi nu o ficţiune... Caracteristicile 
semnalate, cum ar fi plafoanele foarte ridicate de zbor, 
manevrabilitatea şi atitudinea evazivă adoptată atunci 
când sunt detectate pe radar sau contactate de nave 
terestre indică posibilitatea ca unele dintre aceste obiecte 
să fie controlate manual, automat sau de la distanţă”. 

Bănuiala iniţială a americanilor a fost că discurile ar 
fi putut fi mostre ale unei tehnologii spectaculoase pe care 
ruşii ar fi capturat-o de la nemti în timpul celui de-al doilea 
război mondial. După prăbuşirea lui Mantell, a fost lansată 
o anchetă urgentă privind securitatea naţională. În august 
1948, Centrul de Spionaj Aerian a redactat un raport 
ultrasecret, în care se concluziona că OZN-urile nu sunt de 
origine rusă, ci interplanetară. Şeful Statului Major al 
Po generalul Hoyt S. Vandenburg a ordonat: „Ardeţi- 
!” Iar pe 

27 decembrie 1948, raportul Centru Kii de Spionaj 
asupra OZN-urilor, purtând numele de cod „Project Sign” a 
fost distrus. Opinia publică a fost informată că: 
„Rapoartele privind OZN-uri sunt rezultatul interpretării 
greşite a unor obiecte conventionale, o formă uşoară de 
isterie în masă şi o colecție de glume proaste. Continuarea 
unui studiu asupra OZN-urilor este, deci, nefondată”. 

Studiul, însă, nu a fost abandonat. În februarie 1949, 
cercetările au fost reluate, sub un alt nume de cod: 
„Proiectul Grudge”. Aparițiile OZN au continuat, iar în 
1952, un nou val de rapoarte au obligat guvernul să 
acţioneze. 

Pe 26 iulie, în acelaşi an, trei avioane de vânătoare F- 
94 au pornit să investigheze o grupare de lumini curioase 
ce pluteau deasupra Casei Albe în Washington. Luminile 
mai fuseseră observate şi cu o săptămână în urmă, însă de 
data aceasta erau mai multe, aproape o duzină, şi zburau 
haotic, cu viteze mari. 

Doi dintre piloţi nu le-au dat de urmă. Al treilea, însă, 
a spus că a nimerit chiar într-un grup de lumini albastre- 


albicioase, care au zburat alături de el timp de 
cincisprezece secunde, înainte, de a dispărea. Toate cele 
trei avioane s-au întors cu bine din misiune, iar luminile, 
numite de presă „invadatorii din Washingtonll, n-au mai 
fost văzute niciodată. 

În cursul acelei luni, echipa de cercetători; reunită 
sub titlul mult mai diplomatic ales de „Proiectul Cărţii 
Albastre”, au primit între douăzeci şi treizeci de rapoarte 
privind OZN-urile, în fiecare zi, dintre care douăzeci la 
sută se refereau la obiecte pe care nimeni nu le-a putut 
identifica, în niciun fel. Un martor incomod pentru băţoşii 
comandanţi ai Aviației a fost Dan Kimball, nici mai mult, 
nici mai puţin decât Secretarul de Stat pentru Marina 
Americană. El a declarat că două OZN-uri discoidale au 
dat ocol de două ori avionului care-l ducea în Hawaii, apoi 
au dispărut cu o viteză de peste două mii cinci sute de 
kilometri pe oră, pentru a-şi repeta manevra în jurul unui 
avion al Marinei, aflat la optzeci de kilometri depărtare. 

Atunci când Kimball s-a interesat de progresele 
făcute de proiectul Cartea Albastră, în cazul raportului 
său, i s-a spus că nu se făcuse nimic şi că ofiţerilor 
implicaţi în anchetă nu le era permis să discute cu nimeni 
asupra desfăşurării acesteia. In plus, nicio copie a vreunui 
raport nu mai putea fi returnată autorului. 

În 1953, presiunea opiniei publice în problema OZN- 
urilor a obligat CIA (Agenţia Centrală de Spionaj a SUA) să 
adopte o atitudine mai deschisă, cel puţin în aparenţă. 
Agenţia a format o echipă de cercetare, condusă de 
respectabilul om de ştiinţă californian H.P Robertson 
pentru a evalua fenomenul OZN. Existau trei răspunsuri 
posibile: că OZN-urile sunt obiecte explicabile sau 
fenomene natiyale, că nu existau suficiente date pentru a 
se trage o concluzie sau că OZN-urile sunt nave 
interplanetare. 

Potrivit lui Edward Ruppelt, fostul şef al Proiectului 
OZN al Aviației, echipa de cercetători a optat pentru cea 
de-a doua posibilitate. S-au făcut demersuri pentru ca 
personalul proiectului Bluebook să fie mărit de patru ori, 


fiind cooptați oameni de ştiinţă renumiţi în încercarea de a 
determina ce sunt, de fapt, OZN-urile. Au existat 
recomandări ca publicul să fie informat în legătură cu 
„fiecare detaliu al fiecărei faze” a anchetei. In particular, 
spune Ruppelt, aproape toţi membrii echipei erau convinşi 
că OZN-urile erau extraterestre. 

CIA a controlat îndeaproape raportul, dând, în cele 
din urmă, publicităţii, în anul 1966, o versiune cenzurată. 
Ignorând recomandările cercetătorilor, Agenţia a iniţiat un 
proces de „epurare”. Un document secret dat publicităţii 
peste ani de zile avea să menţioneze: „Epurarea urmăreşte 
reducerea interesului publicului pentru OZN-uri, care sunt 
cauza unor puternice reacţii psihologice. Această educare 
a publicului se poate realiza prin intermediul televiziunii, a 
filmelor şi a articolelor din reviste. La baza acestei educaţii 
ar sta cazuri reale ce au părut iniţial misterioase şi au fost 
ulterior soluționate. La fel ca în cazul dezvăluirii 
mecanismului unei scamatorii, interesul scade în 
momentul în care secretul devine cunoscut”. 

În timp ce oamenilor obişnuiţi li se spunea că OZN- 
urile nu există, militarii primeau ordin să le doboare. 
Oamenii ce susțineau că au văzut OZN-uri erau luaţi în râs. 
Militarii erau ameninţaţi cu închisoarea dacă dezvăluiau 
ceva presei. „Pot fi publicate doar mărturiile false şi 
rapoartele imaginare”, suna un ordin al Aviației. „Toate 
rapoartele reale trebuie tratate drept secrete şi înaintate 
autorităţilor competente”. 

O dată ce americanii şi-au dat seama că OZN-urile nu 
erau arme secrete sovietice, au declanşat încercările de a 
capfura unul înainte de a o face ruşii. Studierea unei 
tehnologii atât de avansate ar fi fost un mare avantaj 
pentru una dintre cele două mari puteri. În acelaşi timp 
„epurarea” publicului în problema farfuriilor zburătoare ar 
fi putut să îi facă pe ruşi să fie mai puţin interesaţi în 
capturarea uneia, i Această ultimă propoziţie a rămas doar 
o ipoteză. Moscova ajunsese la aceleaşi concluzii ca şi 
Washingtonul. In 1957, bateriile aeriene din jurul capitalei 
sovietice şi-au îndreptat gurile de foc asupra unui obiect 


de pe cer, însă sis -, temele electrice ale armelor s-au 
defectat brusc. [in 1967, Aviația SUA a interceptat o 
transmisie a unuia dintre cele două avioane de vânătoare 
cubaneze trimise să intercepteze un OZN. Pilotul anunţa 
că văzuse cum avionul camaradului său s-a dezintegrat 
fără foc sau fum, pe când încerca să doboare obiectul. 
Stanton Friedman, care a 

I * 

dezvăluit povestea după ce şi-a părăsit slujba de 
specialist în fizică nucleară al unei agenţii 
guvernamentale, susține că banda cu înregistrarea a fost 
trimisă Agenției Naționale de Securitate, care a ordonat ca 
incidentul să fie clasat drept „defecțiune tehnică”. 

Nu toate OZN-urile s-au dovedit ucigaşe. Unul zărit 
deasupra ținuturilor engleze Norfolk, Suffolk şi 
Cambridgeshire în 1950 a fost de-a dreptul „jucăuş”, la 
apropierea unui avion. Distracţia a început la ora nouă şi 
jumătate seara, pe 13 august, când operatorii radar ai 
Bazei Aeriene Americane Bentwaters au semnalat un 
obiect ce traversa ecranul cu o viteză de cam opt mii de 
kilometri pe oră. Apoi, au fost detectate pe mare mai multe 
obiecte ce se mişcau lent. Păreau să se unească, formând 
un obiect mai mare şi apoi au dispărut brusc. Alte apariţii 
au fost înregistrate la ora zece seara şi, din nou, la ora 
unsprezece fără cinci minute, când observatorii au văzut o 
lumină albă neclară traversând bolta cerească. Un avion C- 
47 a transmis prin radio că lumina trecuse pe sub elcu o 
viteză fantastică. 

Cei de la Bentwaters au alertat staţiile radar dinspre 
nord, printre care şi cea de la Lakenheath, unde obiectul a 
fost observat din nou pe ecran şi cu ochiul liber. 
Cascadoriile pe care le efectua erau incredibile, schimbări 
bruşte de direcţie cu nouăzeci de grade, la viteze 
fantastice, accelerări bruște. 

Două avioane de vânătoare trimise în căutare n-au 
găsit nici urmă de obiect. Atunci, un avion de vânătoare 
monoloc, tip Venom, cu echipament radar sofisticat, a 
decolat de la Waterbeach şi a fost ghidat de la sol spre 


OZN-ul ce se afla în acel moment deasupra bazei 
Lakenheath, nemişcat, la o altitudine situată undeva între 
cinci mii şi zece mii de metri. 

Pilotul a transmis prin radio că avea contact radar cu 
I ţinta şi că armamentul era fixat pe coordonatele acesteia. 
OZN-ul, însă... a dispărut. „Unde s-a dus?” i-a întrebat 
pilotul pe cei de la sol. I s-a răspuns: „Se pare că a ajuns în 
spatele tău şi stă acolo”. OZN-ul îşi ocupase noua poziţie 
printr-o manevră incredibilă, atât de rapidă că de-abia 
fusese înregistrată pe radar. Odată ajuns în spatele 
aeronavei, obiectul se despărţise în două părţi ce erau 
centrate pe nava terestră. 

Începu un straniu joc de-a v-aţi ascunselea. Timp de 
zece minute, pilotul avionului a încercat să scape de 
urmăritor. OZN-ul, însă, se menținea mereu la o sută-două 
de metri în spate. În cele din urmă, Venomul s-a întors la 
bază, căci rămăsese fără combustibil. OZN-ul l-a urmărit, 
apoi s-a oprit, şi-a savurat triumful preţ de câteva clipe şi a 
dispărut. 

Scepticii au ţinut să sublinieze că zona e cunoscută 
pentru faptul că generează false urme radar, cunoscute 
drept „îngeri” şi că incidentul s-a petrecut în perioada de 
vârf a unei căderi de meteoriți ce se produce anual şi se 
manifestă sub forma unor puncte albe luminoase. 

Dar raportul oficial asupra incidentului, redactat pe 
31 august de căpitanul Edward Holt, din escadrila 81 de 
vânătoare-bombardament din Bentwaters, menționa: 
„Obiectul... a reprodus manevrele avionului de 
vânătoare.14 

Aproape un an mai târziu, echipajul de şase oameni 
al unui avion RB-47 al Aviației SUA raporta apariţia încă a 
unui OZN „jucăuş44, care i-a urmărit timp de mai bine de 
o oră şi jumătate, pe un traseu de o mie şapte sute de 
kilometri, peste Mississippi, Lousiana, Texas şi Oklahoma, 
în dimineaţa zilei de 17 iunie 1957. În mod cu totul ciudat, 
din când în când, obiectul dispărea din câmpul vizual şi din 
cel radar pentru câteva secunde pentru a apărea apoi din 
nou. 


Procesul de „epurare44 s-a dovedit eficient pentru o 
vreme. Proiectul Bluebook a reuşit să „investigheze44 
cazurile, oferind răspunsuri nesatisfăcătoare. Ulterior „în 
1964 şi 1967 au apărut noi valuri de fenomene OZN. Ca 
răspuns la presiunile opiniei publice, Aviația a anunţat că 
renumitul fizician dr. Edward Condon avea să conducă 
investigaţiile pe care Universitatea statului Colorado urma 
să le iniţieze asupra OZN-urilor. 

În ianuarie 1969, proaspătul raport al lui Condon 
arăta: „Analiza atentă a datelor ce ne-au fost puse la 
dispoziţie, ne pune în situaţia de a afirma că a continua 
studiul aprofundat al OZN-urilor nu este un fapt în măsură 
a fi justificat doar de către speranţa că s-ar putea astfel 
obţine un semnificativ progres tehnologic. 44 Se 
recunoştea, totuşi, faptul că treizeci la sută din cazurile 
cercetate rămâneau neelucidate. 

Raportul de o mie de pagini a fost considerat o operă 
de acoperire a adevărului şi chiar mai mult decât atât. 
Unul dintre cercetătorii care au participat la această 
anchetă s-a retras din echipă din cauza atitudinii negative 
şi subiective a lui Condon; iar doi alţi specialişti, doctorul 
Norman Le Vine şi David Saunders au fost concediaţi 
deoarece dezvăluiseră conţinutul unui document care 
afirma: „Ideea este, după părerea mea, de a descrie 
proiectul în aşa fel încât, pentru public, acesta să apară ca 
un studiu perfect obiectiv, iar pentru comunitatea 
ştiinţifică să dea impresia unui gru e cercetători 
sceptici, care încearcă din răsputeri să fie obiectivi, însă 
care nu se aşteaptă deloc să descopere în acele cazuri vreo 
farfurie zburătoare.** 

Documentul fusese redactat de directorul adjunct al 
proiectului, doctorul Robert Low, coordonatorul anchetei. 
Cei doi doctori nu erau singurii care nu aveau încredere în 
el. Asistentul în probleme administrative al lui Condon s-a 
retras şi el, subliniind: „De la început, Bob a avut o 
atitudine negativistă.** 

Criticile la adresa raportului Condon au fost 
numeroase şi substanţiale. Congresman-ul J. Edward 


Roush declara în faţa Camerei Reprezentanţilor că avea 
„mari dubii în privinţa fundamentării ştiinţifice şi a 
obiectivităţii raportului. El a adăugat: „Suntem cu cinci 
sute de mii de dolari mai săraci, şi nu mai bogaţi în 
informaţii privind OZN-urile... Acest lucru mă 
nemulţumeşte, aşa cum va nemulţumi şi publicul 
american. „John Northorp, pionier al aviaţiei, în vârstă de 
optzeci de ani, fondator al Companiei Aeriene Northrop şi 
cofondator al Companiei Lockheed, a afirmat: „Secolul XXI 
va muri râzând de raportul lui Condon.** 

Ancheta Condon a făcut însă şi un serviciu în 
problema OZN. Faptul că un specialist atât de distins se 
aplecase asupra subiectului, i-a îndemnat pe alţi 
cercetători de marcă să se ocupe de asta. Chiar şi după ce 
au fost „epuraţi**, unii oameni s-au considerat liberi să îşi 
continue studiile, fără să se teamă de ridicol. Şi, cu toate 
că Forţele Aeriene anunțau, pe 17 decembrie 1969, 
închiderea proiectului Bluebook, sub motiv că OZN-urile 
nu existau**, ele au continuat să analizeze diversele 
rapoarte prin intermediul Comandamentului Apărării 
Aeriene. 

În anii '70, legile privind libertatea informaţiei şi 
atitudinea mai deschisă a altor guvernanţi, în special cei 
din Franţa, Italia şi chiar din Rusia, au permis un mai mare 
acces la rapoartele OZN, şi astfel au apărut semnalări mai 
frecvente ale unor confruntări între obiecte neidentificate 
şi aeronave terestre. 

Un escadron de avioane de vânătoare F-106 a decolat 
în 1975, când o flotă de obiecte misterioase a apărut la 
cinci mii de metri deasupra statului Montana. Luminile 
misterioase au dispărut la apropierea avioanelor. 

Un eveniment şi mai ciudat s-a produs peste câţiva 
ani. Căpitanul Lawrence Coyne şi alţi trei membri ai 
echipajului unui elicopter al Aviației Militare a SUA au 
decolat din Columbus, Ohio, la ora zece şi jumătate seara, 
pe 18 octombrie 1973, îndreptându-se spre Cleveland. 
Peste patruzeci de minute, aflându-se la opt sute de metri 
deasupra zonei Mansfield, unul dintre oameni a observat o 


lumină roşie ce se apropia dinspre est cu viteză mare. 
Coyne a coborât la cinci sute de metri, dar ciocnirea părea 
inevitabilă. S-a chircit în aşteptarea impactului. Acesta, 
însă, nu s-a produs. 

Cam la o sută cincizeci de metri de elicopter, OZN-ul 
s-a oprit brusc. Coyne a remarcat carcasa uriaşă, metalică, 
cenuşie, lungă de cam douăzeci de metri şi asemănătoare 
ca formă cu un trabuc. Partea din faţă avea o strălucire 
roşiatică, iar în spate clipeau lumini verzi. In mijloc exista 
o cupolă. Deodată, o lumină verde a inundat interiorul 
elicopterului. Coyne a încercat să transmită un SOS, însă 
aparatura radio nu funcţiona. Apoi, a privit ecranele 
indicatoarelor şi a rămas cu gura căscată. Elicopterul era 
ridicat prin aer. 

„Nu-mi venea să cred”, spune el. „Altimetrul indica o 
mie două sute de metri, urcând spre o mie cinci sute. lar 
eu nu încercasem să iau altitudine, iar aparatura de pilotaj 
era fixată ca pentru o coborâre sub un unghi de douăzeci 
de grade. Cu toate acestea, ne înălţăm de la o mie două 
sute de metri la o mie cinci sute de metri în doar câteva 
secunde, fără a simţi vreo împotrivire din partea gravitaţiei 
sau a altor forţe, în aer nu erau prezente turbulenţe”. 

În cele din urmă, echipajul a simţit o hurducătură 
uşoară, iar OZN-ul s-a îndepărtat spre nord-vest. Peste 
şapte minute, radioul a început să funcţioneze normal am 
nou, iar Coyne a raportat incidentul scepticilor controlori 
de zbor, aflaţi la sol. 

Dubla farfurie zburătoare deasupra Tamisei 

Comandantul Aviației britanice a fost nevoit să 
acorde atenţie OZN-urilor, în urma unui raport al 
locotenentului James  Şalandin privind o întâlnire 
misterioasă petrecută deasupra estuarului Tamisei. El 
pilota un avion de vânătoare tip Meteor) a trei mii de metri 
altitudine, pe un cer senin, şi a văzut un obiect metalic, 
argintiu, care se apropia. L-a descris ca o farfurie 
zburătoare dublă, cu o calotă în vârf. Nu a observat 
hublouri sau guri de eşapare şi a estimat că nava, ce avea 
cam cincisprezece metri în diametru, mergea cu o viteză 


de două mii de kilometri pe oră, de două ori mai mare 
decât a avionului său. 

Oameni de ştiinţă care ştiau prea multe? 

Sinuciderea a fost concluzia obţinută în urma 
analizării morţii a doi importanţi oameni de ştiinţă 
americani care au decedat după efectuarea de cercetări 
asupra OZN-urilor, în urma cărora au ajuns la concluzia că 
acestea sunt nave extraterestre ce studiază viaţa de pe 
Pământ. Specialistul în fizica atmosferei, profesorul James 
McDonald, de la Universitatea din Arizona, a fost găsit cu 
un glonţ în cap în 1971, iar astronomul profesor Robert 
Jessup a fost descoperit în 1959 în maşina sa, care era 
plină cu gaz. Un prieten al lui Jessup afirma: „Ştia prea 
multe, au vrut să scape de el”. Colegii lor, însă, oameni de 
ştiinţă, susțineau că cei doi au suferit căderi nervoase în 
urma luptelor pe care le purtaseră ani de zile cu zidul de 
beton al dezminţirilor oficiale şi a atitudinii dispreţuitoare 
a unor colegi de breaslă. 

Avioane-albine ale celui de-al doilea război mondial 

Apariţia unei noi arme secrete germane era 
semnalată pe 13 decembrie 1944. Un raport al agenţiei 
Associated Press, transmis din Paris, afirmă că „sfere 
argintii zburătoare” au fost văzute pe frontul de vest. Se 
adăuga: „E posibil ca acestea să fie noi dispozitive de 
apărare antiaeriană”. 

De-abia după război s-a dezvăluit că sferele nu erau 
de provenienţă germană. Forţele naziste le observaseră şi 
ele, crezând că sunt dispozitive englezeşti sau americane. 
Piloții de ambele părţi, din zona europeană şi pacifică au 
observat că astfel de obiecte îi însoțeau adesea în raidurile 
de bombardament, zburând lângă ei, în formaţie. Aliaţii le- 
au botezat  „avioane-albină”, din cauza asemănării 
grupurilor de lumini cu roiurile de albine. Explicaţia 
oficială a fost că sferele erau fenomene electrice, numite 
„focul Sfanţului Elmo”. Mulţi, însă, credeau cu totul 
altceva. 

FANTOME CONTRA OZN-URI 

Într-o dimineaţă de septembrie 1976, un avion de 


vânătoare F-4 Phantom (Fantoma) se ridica pe cerul 
Iranului de la Baza Aeriană Shahrokhi. I se ordonase să 
investigheze o orbitoare lumină zărită de sute de oameni la 
sud de Teheran. Avionul s-a apropiat de obiect, însă, când 
a ajuns la cincizeci de kilometri depărtare, contactul radio 
s-a întrerupt. 

După ce pilotul a făcut cale întoarsă şi se îndrepta 
înapoi spre Shahrokhi, radioul i-a revenit la viaţă şi a 
raportat că toate sistemele de la bord se defectaseră 
brusc. 

Un al doilea Phantom era deja în aer şi a pornit în 
urmărirea OZN-ului la o viteză mult mai mare ca cea a 
sunetului; obiectul necunoscut se îndepărta însă cu o 
viteză superioară. Pilotul, locotenentul Fafari, l-a descris 
prin radio ca având dimensiunile unui avion de pasageri tip 
Boeing 707. Brusc. 

OZN-ul a dat drumul unui obiect mai mic, discoidal, 
strălucitor, ce s-a îndreptat fix spre avion. 

Fafari a apăsat un buton al computerului de tragere, 
pentru a activa racheta aer-aer AIM-9. Nu s-a întâmplat 
nimic. Toate sistemele electrice erau moarte. Pilotul a 
efectuat un picaj, încercând să evite discul ce se apropia şi 
care l-a urmărit pe o distanţă de şase kilometri. Apoi, s-a 
întors la OZN-ul cel mare. 

Când sistemele avionului au reînceput să 
funcţioneze, Fafari a pornit din nou în urmărirea navei- 
mamă, care se îndepărta rapid. Apoi, aceasta a dat drumul 
unui alt disc, care s-a îndreptat cu viteză spre sol. Fafari se 
uita, aşteptând o explozie, însă discul s-a oprit chiar 
deasupra unor dealuri, aruncând o stranie lumină asupra 
unei zone de vreo trei kilometri şi jumătate. Pilotul a privit 
din nou în sus şi şi-a dat seama că OZN-ul folosise discul 
pentru a-i distrage atenţia şi a dispărea. Fafari s-a întors la 
bază nevătămat. Ulterior, guvernul iranian a trimis 
Pentagonului un raport asupra incidentului. Peste un an, 
guvernul italian avea să dezvăluie că şi avioanele sale 
întâlniseră OZN-uri. Între 1977 şi 1978 s-au înregistrat 
şase astfel de incidente, dintre care două implicaseră 


personal militar şi unul un avion de linie. Pe 23 februarie 
1977 pilotul unui avion de vânătoare a zărit o intensă sferă 
luminoasă deasupra oraşului Milano. „Când am primit de 
la ofiţerii radar autorizaţia de interceptare”, spune el, 
„obiectul s-a îndepărtat la patru kilometri şi a menţinut 
distanţa. L-am avut în faţa ochilor timp de douăzeci şi trei 
de minute”. 

Pe 27 octombrie, în acelaşi an, un OZN de forma unei 
mingii de fotbal s-a învârtit pe lângă un elicopter în cursul 
manevrelor NATO de la Baza Aeriană Elmes de lângă 
Cagliari, în Sardinia. Ministerul Apărării a citat un 
controlor de trafic aerian: „Am văzut un OZN ce zbura cu 
viteza unui avion cu reacţie, în jur de şapte sute şaizeci de 
kilometri pe oră. Se afla în spatele unui elicopter ce 
participa la exerciţiile militare”. Alţi trei piloţi au raportat 
că au văzut OZN-ul ce zburase alături de ei pentru un 
timp. Ulterior, un avion de vânătoare a fost trimis să 
intercepteze un obiect în formă de trabuc, care s-a dovedit 
însă-prea rapid. 

Alte trei rapoarte venite din Italia erau semnate de 
controlori de trafic dotați cu binocluri. Pe 4 august 1977, la 
Napoli, unul dintre aceştia a privit timp de nouăzeci de 
minute un obiect pulsatil în formă de stea. La Elmas, pe 5 
noiembrie „un OZN a putut fi observat timp de opt minute, 
perioadă în care s-a ridicat de la o mie cinci sute de metri 
la zece mii de metri în doar treizeci de secunde. Iar la Pisa, 
pe 23 noiembrie, personalul aeroportului a văzut un obiect 
ciudat ce şi-a schimbat culoarea de la roşu la violet şi la 
verde. timp de două ore, la o altitudine de cinci mii de 
metri. 

Ultimul dintre obiectele considerate „OZN-uri 
adevărate” a fost observat pe 8 martie 1978. Pilotul cursei 
H-622A International Airlines a transmis prin radio 
turnului din Milano că „o rachetă verde se deplasează în 
sus şi în jos în jurul nostru, cam la doi kilometri 
depărtare”. A întrebat dacă era vorba de un alt avion şi i s- 
a răspuns că jrau singuri în zonă. 

„Credeam că înnebunisem”, a declarat ulterior pilotul 


celor care l-au chestionat. „Nu am raportat cele văzute 
decât ca fapt divers. Apoi, alţi piloţi au spus că văzuseră 
acelaşi lucru. Ştiam eu că nu avusesem vedenii”. 

Trei avioane ale Forţelor Aeriene Austriece au 
decolat pe 7 mai 1980 după ce un pilot al Companiei KLM 
a anunţat turnul de control din Viena că un obiect sferic 
cenuşiu a zburat deasupra lui în zona Munţilor Dachstein. 
Două dintre avioane au primit ordin de interceptare, în 
timp ce al treilea a filmat scena. Nici filmarea şi nici 
interceptarea nu au fost însă posibile. Toate trei avioanele 
au stabilit contactul vizual cu ţinta însă nu s-au putut 
apropia din cauza comportamentului aleatoriu al acesteia. 
Curând, obiectul a dispărut definitiv. 

ACŢIUNE DEASUPRA OCEANULUI ARCTIC 

Şi piloţii ruşi au semnalat OZN-uri, iar unul dintre ei 
a intrat chiar într-o încăierare. Profesorul Felix Zigel, de la 
Institutul Aviatic din Moscova, a declarat. „Numele său era 
Arkadi Apraskin. Pilota un avion de vânătoare şi a întâlnit 
un OZN în formă de trabuc. Acesta apăruse şi pe radar, iar 
pilotului i s-a ordonat să-l forţeze să aterizeze sau să 
deschidă focul. Apraskin s-a apropiat, dar nava misterioasă 
a emis o rază în evantai ce l-a orbit temporar şi a defectat 
motorul şi sistemele de control. A trebuit să aterizeze”. 

Pe 14 iunie 1980, un alt aparat de zbor raporta că un 
OZN se jucase cu el de-a şoarecele şi pisica deasupra 
Moscovei. „Avionul nostru nu-i putea reproduce 
manevrele”, spune profesorul Zigel. „S-a îndepărtat brusc, 
cu o viteză incredibilă.11 Pilotul a declarat că nava era 
circulară şi avea aproape trei sute de metri în diametru. 

Patru luni mai târziu, pe 22 octombrie, căpitanul 
Vladimir Dulestov a zărit o navă de aceleaşi dimensiuni, pe 
când zbura cu bombardierul deasupra Oceanului Arctic. Şi- 
a schimbat cursul pentru a-i da ocol. 

„Mi-a spus că era de-a dreptul imens”, afirmă 
profesorul Zigel. „Un con de lumină care ieşea din el crea 
o atmosferă ciudată, însă nu exista niciun semn de viață. 
Instrumentele de bord ale lui Dulestov au luat-o razna şi 
avionul a pierdut altitudine. OZN-ul a decolat vertical şi a 


trecut pe lângă el, lăsând în urmă o ceaţă verde-albăstruie. 
Dulestov şi-a dus avionul avariat la bază şi a raportat 
incidentul. 

PILOȚII SE OPUN MUŞAMALIZĂRII 

Piloții americani de linie s-au înfuriat în 1954 atunci 
când CIA şi Aviația Militară le-au impus regulamente 
asemănătoare celor militare în cazul semnalării unor OZN- 
uri. Decizia a fost luată în urma unei conferinţe din luna 
februarie, când ofiţeri ai Serviciului de Informaţii al 
Aviației Militare s-au întâlnit cu şefii principalelor 
companii aeriene în încercarea de a accelera procesul de 
raportare a  apariţiilor OZN din timpul zborurilor 
aeronavelor civile. 

Până atunci, piloţii înaintau rapoarte de-abia după 
aterizare. Acum, erau obligaţi să transmită informaţia prin 
radio cartierului general din Washington sau celei mai 
apropiate baze militare aeriene, încă din timpul zborului. 
Şi li se cerea să nu discute cele văzute şi să nu facă 
declaraţii de presă. 

Peste o lună, regulamentele ce amenințau cu 
închisoarea şi o amendă de zece mii de dolari pe orice pilot 
militar „ce nu păstra secretul absolut” au fost extinse şi 
asupra aviaţiei civile. Cum era de aşteptat, veteranii 
aerului au reacţionat cu mânie. Un protest semnat de 
patru sute cincizeci de piloţi, dintre care cincizeci aveau 
mai mult de cincisprezece ani de activitate în domeniu, 
susţinea că măsurile luate „frizau  ridicolul. Ele 
reprezentau „o lecţie de minciună, de lipsă de loialitate 
dusă la extrem. 

Piloții erau conştienţi că reglementările făceau parte 
dintr-un proces de muşamalizare, căci toţi văzuseră un 
OZN cu propriii lor ochi. Unii văzuseră chiar mai multe., Ei 
au dezvăluit că cinci până la zece apariţii erau raportate în 
fiecare noapte doar de piloţii liniilor comerciale din 
America şi au afirmat că faptul de a le indica pasagerilor 
să-şi pună centurile de siguranţă la apariţia vreunui OZN 
era aproape o rutină. 

Unele din mărturiile civililor, din ultimii patruzeci de 


ani sunt cel puţin la fel de spectaculoase ca cele ale 
militarilor. 

Dimineaţa devreme, pe 23 iulie 1948, căpitanul 
Clarence Chiles şi copilotul John Whitted au văzut o navă 
din avionul lor DC-3, aparţinând companiei Eastern 
Airlines, pe când se aflau deasupra localităţii Montgomery 
din Alabama. Un fel de proiectil, asemănător unui trabuc, 
mergea dinspre nord-est spre Dakota. 

Chiles a schimbat cursul spre stânga şi când a ajuns 
în dreptul OZN-*ului aflat la două sute de metri distanţă a 
observat că acesta avea două rânduri de hublouri ce 
emiteau o lumină difuză de-a lungul siluetei metalice, 
lipsite de aripi, „în partea de dedesubt era o strălucire 
albăstruie şi o dâră de cincisprezece metri de flacără 
portocalie44, specifica pilotul. Obiectul s-a oprit când a 
ajuns în dreptul avionului, apoi a luat-o în sus cu mare 
viteză. Avionul s-a cutremurat. Ulterior, Chiles a descoperit 
un pasager care nu dormea şi care a văzut „marea 
izbucnire de lumină44. 

Peste şase ani, echipajul şi pasagerii avionului 
Centauris al companiei aeriene britanice BOAC au avut 
parte de un spectacol şi mai impresionant. Pe când avionul 
se apropia de Goose Bay, Labrador, pe 29 iunie 1954, 
venind de la New York şi mergând spre Londra, căpitanul 
James Howard a sesizat prezenţa unui obiect mare şi 
întunecat ce ieşise din nori la şase kilometri în stânga sa, 
părând să zboare în paralel cu ei. Obiectul era înconjurat 
de alte şase mai mici. 

Howard a luat legătura prin radio cu Goose Bay, de 
unde au decolat două avioane de vânătoare F-80 Sabre ale 
Aviației Militare a SUA. Ceea ce a urmat a fost văzut de cei 
unsprezece membri ai echipajului şi de nouăsprezece 
pasageri ai avitmului Centauris şi a fost descris ulterior de 
cercetătorul John Camell, care arăta: „Aflat la douăzeci şi 
cinci de kilometri de ţintă, unul dintre avioanele de 
interceptare a transmis că avea pe radar atât obiectele 
neidentificate cât şi nava de linie. În acel moment, cele 
şase obiecte neidentificate mai mici - nişte discuri - s-au 


aliniat şi au intrat în nava-mamă, care părea să pălească şi 
a dispărut când avionul-vânător a ajuns deasupra ei.44 

Camell, care a descris OZN-ul ca „mare, schimbându- 
şi forma, un fel de roi de albine, însă solid44 afirmă că 
aceeaşi formaţiune a mai fost văzută de câteva ori în acel 
an, deasupra Americii şi a Europei. 

CU OCHII PE CONCORDE 

Persoane având domiciliul în apropierea aeroportului 
londonez Heathrow susţin că au văzut OZN-uri ce 
supravegheau avionul supersonic Concorde, o producţie 
anglo-franceză. Doamna Dee Goddae, de şaizeci şi cinci de 
ani, din Chiswick, West London, pretinde că este prima 
care a văzut aşa ceva, în august 1979. 

„O minge uriaşă, roşiatică, de lumină, a apărut pe cer 
chiar pe cursul de zbor al aeronavei Concorde”, spune ea. 
„Credeam că o să se ciocnească, însă când avionul a ajuns 
în punctul respectiv, a trecut pur şi simplu prin acel obiect, 
care părea că îl studiază”. 

Soţul ei, Ernest, de şaizeci şi patru de ani, a văzut şi 
el lumina. „N-am crezut-o pe nevasta mea când mi-a zis ce 
văzuse”, îşi aminteşte el. „M-am uitat pe fereastră şi am 
zărit un obiect care strălucea slab şi care a rămas pe cer 
timp de şaptesprezece minute”. 

Oficialii din Londra, de la Heathrow au declarat: „Nu 
s-a înregistrat nimic pe radar, deci nu putem explica cele 
văzute”. Dar cercetătorul, OZN Barry Goognig a afirmat că 
„e chiar posibil ca OZN-urile venite de pe o altă planetă să 
studieze o realizare tehnologică precum Concorde-ul”. 

ACTIVITĂŢINEPRE VĂZUTE 

Când în noiembrie 1979 un OZN s-a apropiat prea 
mult de avionul ce transporta o sută nouă turişti germani 
şi austrieci către o insulă însorită, o călătorie de vis s-a 
transformat într-un zbor de coşmar. Căpitanul Javier 
Lerdo-Tejeda, de treizeci şi patru de ani, cu cincisprezece 
ani experienţă de zbor a decolat cu avionul Caravelle la 
ora nouă şi jumătate dimineaţa din insula mediteraneană 
Majorca, îndreptându-se spre Insulele Canare. La puţin 
timp după stabilizarea pe plafonul de zbor, a observat pe 


cer două lumini roşii, foarte strălucitoare. 

„Eram intrigat, deoarece păreau să zboare în 
formaţie”, îşi aminteşte căpitanul. „Se deplasau sub un 
unghi mic spre mine, apropiindu-se constant. Se aflau la 
douăzeci şi cinci de kilometri când noi eram la şapte mii de 
metri, dar la doar opt sute de metri când atinseserăm nouă 
mii. Am realizat în 

„Curând că exista pericolul unei ciocniri = se aflau 
practic deasupra mea”. 

Pilotul a ordonat pasagerilor şi celor şase membri ai 
echipajului să-şi pună din nou centurile de siguranţă şi a 
luat legătura prin radio cu turnul de control din Barcelona. 

I s-a răspuns că nu existau alte avioane pe ruta sa de 
zbor şi că nimic altceva nu apărea pe radar. 

„Am decis să cer ajutorul Forţelor Aeriene spaniole şi 
a turnului de la Madrid”, povesteşte Lerdo-lejeda. 
„Echipamentele lor sunt mai sofisticate decât cele civile şi 
înregistrează două obiecte în apropierea avionului meu. 
Am schimbat uşor cursul pentru a mă îndepărta de 
luminile roşii şi am început coborârea la cinci mii de metri, 
cu o mie cinci sute de metri pe minut, o cădere extrem de 
bruscă pentru pasageri. Cei de la Madrid urmăreau încă 
OZN-urile pe ecran şi au afirmat că acestea m-au urmărit, 
coborând cu patru mii de metri în doar treizeci de 
secunde. Nu ştiu - nici un avion capabil să realizeze aşa 
ceva”. 

Pilotul a continuat încercările de a scăpa de 
urmăritori, fără a avea succes. Apoi, la cincizeci de 
kilometri în afara coastelor de sud-vest ale Spaniei, în 
dreptul Valenciei, a apărut un avion de vânătoare Mirage. 
Pilotul acestuia a văzut imediat cele două sfere roşii ce 
păreau să urmărească nava de linie, însă la câteva secunde 
după apariţia aeronavei de luptă, luminile au dispărut 
brusc. 

Un căpitan, Lerdo-Tejeda, şocat s-a întors din drum 
pentru o escală neprogramată, la Valencia, şi a făcut un 
raport asupra celor petrecute. „N-am fost niciodată într-un 
asemenea pericol, şi am pilotat aproape jumătate din 


viaţă”, a declarat el autorităţilor. În interviuri luate 
separat, echipajul i-a susţinut afirmaţiile. 

Ministrul spaniol al Transporturilor şi Comunicaţiilor 
se afla în acea perioadă la Valencia, şi a vorbit cu căpitanul 
Lerdo-Iejeda. El a declarat ulterior: „Acum sunt pregătit să 
cred că OZN-urile există cu adevărat”. 

CHICHESTER ŞI OZN-UL 

Probabil prima întâlnire aeriană cu un OZN este 
legată de numele lui Francis Chichester, cel care şi-a 
câştigat mai târziu faima ca omul care a făcut înconjurul 
Pământului cu iahtul. În 1931, el pilota un mic avion 
dinspre Australia spre Noua Zeelandă, când a apărut o 
navă ciudată, de o culoare gri, temă şi având lumini 
strălucitoare. Discul l-a însoţit câţiva kilometri de-a lungul 
Mării Tasmaniei, dispărând din când în când în nori pentru 
a se pierde, în final, în depărtări, accelerând puternic. 

NU S-AU MAI ÎNTORS NICIODATĂ. 

Au provocat oare OZN-urile prăbuşirea unor avioane 
civile? în 1953, pilotul unei aeronave de linie DC-3, care 
mergea din insula Wake din Pacific spre Los Angeles, a 
raportat, înainte de întreruperea legăturii radio, că se 
apropiau de nişte OZN-uri. Cercetările ulterioare au 
descoperit epava avionului şi douăzeci de cadavre, şi astfel 
cum am arătat deja, în Michigan, martorii au văzut o 
ciudată minge de lumină pe cer în noaptea când un DC-4 s- 
a prăbuşit, ucigând cincizeci şi nouă de persoane. 

Într-o sâmbătă seara, la sfârşitul lui octombrie 1978, 
Frederick Valentich a dispărut în timp ce pilota un avion 
monomotor Cessna 182 dinspre Melbourne, Australia, spre 
King Island. Se afla în apropiere de Capul Otway, la şaizeci 
de kilometri sud de Melbourne, peste strâmtoarea Bass, 
când a transmis controlorilor de trafic că era urmărit de un 
avion cu patru lumini strălucitoare. 

Când autorităţile i-au cerut să identifice avionul, el a 
spus: „Nu e un avion, e...” şi legătura radio s-a întrerupt. 
Peste două minute, ea s-a restabilit pentru scurt-timp şi 
Valentich a spus: „Plutesc şi chestia asta pluteşte deasupra 
mea... Are o lumină verde şi un fel de lumină metalică în 


lateral”. A adăugat şi că motorul îi dădea rateuri, apoi 
contactul s-a întrerupt definitiv. 


Avioane şi nave de căutare au cercetat zona, dar n-au 
găsit decât o pată de ulei, prea mare pentru a proveni de 
la un avion atât de mic precum cel dispărut. Prietena lui 
Valentich, Rhonda Rushton, de şaisprezece ani, a declarat: 
„Ştiu că trăieşte şi-l voi revedea curând”. Ea a adăugat că 
„ofense autorităţilor guvernamentale informaţii „strict 
secrete”. Un purtător de cuvânt a precizat: „Am promis să 
nu dezvăluim detaliile interviului”. 

Scriitorii Kevin Killey şi Gary Lester au folosit 
dispariţia în sprijinul teoriei lor, conform căreia 
strâmtoarea Bass este un alt „triunghi al Bermudelor”. Ei 
afirmă că un avion nou, cvadrimotor, având un echipaj de 
doi oameni şi zece pasageri la bord dispăruse aici în 1932, 
iar în 1979 un iaht de curse şi echipajul său de cinci 
persoane se evaporaseră fără urme. Scriitorii au numit 
apele dintre Melbourne şi Tasmania „Meridianul 
Diavolului”. 

„FARFURII ZBURĂTOARE, DE MĂRIMEA UNOR 
NAVE DE RĂZBOI...” 

Trei OZN-uri ai/fost văzute deasupra Peninsulei 
Iberice de către echipajul şi cei o sută de pasageri ai unui 
avion Trident al Liniilor Aeriene Britanice. Căpitanul Denis 
Wood le-a zărit pe când mergea spre Earo, în Poijugalia, şi 
apoi din nou când s-a întors la Londra, mai târziu, în cursul 
aceleiaşi zile. 

S-a întâmplat deasupra coastei vestice a Portugaliei, 
pe 10 iulie 1976. Căpitanul Wood, de patruzeci şi doi de 
ani, din Haslemere, Surrey a aflat de la controlorii de trafic 
că un obiect zburător neidentificat fusese raportat în zonă. 
Cercetând cerurile, a văzut un obiect strălucitor, care nu 
semăna cu nimic dintre avioanele văzute în douăzeci de ani 
de zbor: „Nu era un satelit, un balon meteo ori o stea”, a 
spus el mai târziu. 

Pe când invita pasagerii să privească OZN-ul, au mai 
apărut încă două pe cerul nopţii. „Aveau forma unui trabuc 


şi parcă veneau de nicăieri”, a declarat comandantul 
secund 

Collin Thomas, de treizeci şi opt de ani, din 
Camberley, Surrey. „Au ocupat poziţii situate dedesubt şi la 
dreapta primului obiect. Era cam opt seara şi le puteam 
vedea cu claritate. Au stat acolo cam opt minute şi nu s-au 
mişcat”. Thomas pilotase avioane de vânătoare timp de 
doisprezece ani şi era pilot la British Airways de şapte ani, 
dar nici el nu văzuse niciodată nimic asemănător acelor 
OZN-uri. 

După ce i-au debarcat pe cei o sută de pasageri la 
Faro, căpitanul Wood, secundul Thomas şi al treilea 
membru al echipajului, Stephen Sowerby, din Richmond on 
Thames, au pornit înapoi spre casă. Pe când traversau 
zona în care văzuseră OZN-urile, căpitanul Wood a deschis 
radarul şi a privit spre zona unde apăruseră obiectele. 
Acestea erau încă acolo. 

„Cele două obiecte în formă de trabuc erau exact 
acolo unde fuseseră la început”, spune Wood. „Ne-am 
apropiat cam la zece kilometri de ele şi au dispărut pur şi 
simplu de pe ecran”. 

Ulterior, cei trei au descris OZN-urile ca fiind „de 
mărimea unor nave de război”. Aceasta s-a întâmplat doar 
la zece luni de la incident. „Nu voiam să râdă lumea de 
noi”, a spus unul dintre ei. 

Unii oameni chiar asta au şi făcut. atunci când piloţii 
au dezvăluit adevărul. Consiliul Cercetării Ştiinţifice din 
Londra a susţinut că OZN-ul „principal” era, probabil, un 
uriaş balon de cercetare ce se deplasa dinspre Sicilia spre 
America. Strălucirea i-ar fi fost dată de razele soarelui ce 
apunea. lar OZN-urile secundare ar fi putut fi fragmente 
de balast aruncate peste bord pe când gazul din balon se 
răcea, sau nori formaţi din fragmente fine de oţel, folosite 
la măsurarea vitezei vântului. 

OBSERVATORI PE LUNĂ? 

Un specialist american de frunte în probleme spaţiale 
susţine că două OZN-uri au observat îndeaproape clipa în 
care Neil Armstrong a făcut ceea ce a numit „un pas mic 


pentru om, un salt uriaş pentru omenire”, păşind pe 
suprafaţa Lunii, la 20 iulie 1969. 

Astronautul le-a zărit pe marginea unui crater din 
apropiere pe când ieşea din nava Apollo II. Aceasta, 
potrivit lui Maurice Chatelain care a părăsit Institutul 
Naţional de Aeronautică şi Administrare a Spaţiului în 
urma acestei afirmaţii din septembrie 1979. 

Chatelain susţine că pe când Armstrong raporta 
descoperirea la Centrul Spaţial Houston, copilotul Buzz 
Aldrin filma nava extraterestră din interiorul lui Apollo II. 

Dar, pretinde Chatelain, NASA a ordonat 
muşamalizarea incidentului. Supraveghetorii misiunii au 
scos raportul radio al lui Armstrong din transmisiile 
efectuate în lumea întreagă „din motive de securitate”. 

NASA a considerat această variantă ca fiind „absolut 
ridicolă”. Purtătorul de cuvânt John MclLeaish, a spus: 
„Singurele întreruperi ale transmisiei de pe Apollo II au 
avut loc atunci când aceasta s-a aflat pe cealaltă parte a 
Lunii. Singurele conversații pe care nu le-am dat 
publicităţii sunt cele private, între astronauți şi medici”. 

Povestea lui Chatelain a primit un sprijin neaşteptat = 
de la Moscova. Fizicianul doctor Vladimir Azhazha a 
declarat: „Am auzit de acest episod acum doi ani de zile. 
Sunt convins că el a avut loc şi a fost cenzurat de cei de la 
NASA”. 

Expertul sovietic în probleme spaţiale, Serghei Boşici 

a adăugat: „După părerea mea, fiinţe dintr-o altă civilizaţie 
au recepționat semnale radio de pe Pământ şi au observat 
aterizarea lui Apollo II pentru a aprecia stadiul dezvoltării 
tfoastre. Au plecat fără a stabili contactul cu noi”. 
N Şi alţi astronauți americani au întâlnit nave ciudate. 
In 1953, Gordon Cooper, care avea să intre ulterior în 
programul NASA, a văzut un OZN, pe când pilota un avion 
deasupra Germaniei. El a declarat: „Acum sunt sigur că 
există nave extraterestre”. 

In 1965, James McDivitt şi Ed White se învârteau cu 
Gemini 4 în jurul Pământului, la o sută şaptezeci de 
kilometri altitudine şi au văzut un cilindru argintiu, cu 


antene. 

McDivitt a început să-l fotografieze, însă în curând 
cei doi au fost nevoiţi să iniţieze manevre de evitare a 
obiectului ce se apropiase. Când ciocnirea părea 
inevitabilă, curioasa navă a dispărut. 

Controlorii misiunii de la Houston au afirmat că 
obiectul era rămăşiţa unuia dintre motoarele de propulsie 
primară ale lui Gemini, ce se aflase pe orbită, lângă 
năvetă. Dar McDevitt a spus: „Motorul nu s-ar fi putut afla 
în acel loc, în acel moment”. 

Opt ani mai târziu, astronauții John Lousma, Owen 
Garriot şi Alan Bean aveau să vadă un obiect roşu, care se 
rotea. Aflate pe Skylab 2 la o altitudine de patru sute 
şaizeci de kilometri, ei au fotografiat obiectul timp de zece 
minute. Din nou, NASA a negat faptul că strălucitoarea 
capsulă era o altă navă. 

Gordon Cooper a spus: „NASA şi guvernanţii ştiu 
foarte bine că fiinţe inteligente de pe alte planete ne 
vizitează regulat, discret şi ne observă. Ei deţin un imens 
număr de dovezi, pe care le ţin ascunse, pentru a nu 
alarma oamenii”. 


I 

CAPITOLUL IX 

CE SUNT, CINE SUNT ŞI DE CE SUNT EI AICI? 

Imensul număr de date adunate în dosarul OZN- 
urilor de-a lungul timpului ne obligă să încetăm a le mai 
privi ca pe nişte simple fantezii. Insă o (lată ce acceptăm 
posibilitatea ca nave manevrate de o inteligență 
extraterestră să ne invadeze spaţiul aerian, apar întrebări 
capitale care necesită un răspuns. De unde vin ele? Cine le 
controlează? Şi de ce sunt ei aici? 

OZN-urile există oare cu adevărat, sau sunt doar 
plăsmuiri ale imaginaţiei umane? Dacă există, atunci de 
unde vin? Şi de ce aterizează ele pe Pământ? 

OZN-urile au fost semnalate de prea mulți oameni 
serioşi, cu experiență, pentru a mai putea fi respinse de 
sceptici drept halucinații, isterii de masă, rezultate mistice 


ale psihicului uman sau drept o revoltă împotriva ştiinţei 
impersonale. Milioane de oameni de pe întreg globul au 
raportat apariţia lor = cincisprezece milioane în 1973, doar 
în SUA. La Centrul de Studii OZN din Illinois al doctorului 
]. Allen Hynek se află introduse în computer peste cincizeci 
de mii de mărturii ce sfidează orice explicaţie raţională. 

Cercetătorii OZN recunosc faptul că nouăzeci la sută 
din OZN-urile semnalate se dovedesc a fi de fapt fenomene 
naturale. Planeta Venus, avioane militare şi civile, comete, 
meteoriți, stele căzătoare, baloane uriaşe, formaţiuni 
noroase în formă de farfurie şi chiar stolurile de păsări 
migratoare au fost, poate, confundate cu nave spaţiale. 
Mai rămâne totuşi! un procent de zece, douăzeci la sută de 
evenimente cărora nimeni nu le poate găsi o explicaţie 
raţională. 

Politica guvernamentală de tăinuire a adevărului i-a 
făcut uneori pe OZN-ologi să exagereze. Dorind să 
dovedească faptul că OZN-urile există, aceştia au înflorit 
cele văzute cu adevărat sau au trecut cu vederea 
amănunte care le contraziceau versiunea. 

Astăzi, însă, din ce în ce mai multe guverne recunosc 
existenţa unor obiecte zburătoare ce scapă controlului 
oamenilor. În ciuda negării constante de către SUA a 
existenţei OZN-urilor, Forţele Armate ale acestei ţări au 
stabilit proceduri de contact cu acestea. În 1957, o sursă 
din CIA recunoştea: „Un lucru e şi-ur: suntem observați din 
spaţiu”. Rusia, Italia, Brazilia şi Argentina au redactat 
documente oficiale asupra apariţiilor şi acceptă fără dubiu 
ideea existenţei OZN-urilor. Iar în 1974, ministrul Apărării 
al Franţei, Robert Galley, afirma: „Există o constantă 
acumulare a datelor privind obiecte luminoase, uneori 
sferice, alteori ovale, ce sunt caracterizate de o 
extraordinară viteză de zbor. Rapoartele venite de la 
Jandarmerie, de la piloţi, de la şefii aeroporturilor şi de la 
personal calificat sunt absolut impresionante... şi 
îngrijorătoare. Există lucruri pe care, în prezent, nu 
suntem capabili să le înţelegem”. 

Nici chiar Marea Britanie nu exclude posibilitatea 


existenţei unor nave conduse de extratereştri, deşi poziţia 
oficială a fost apropiată de cinismul autorităţilor 
americane. Un purtător de cuvânt al Aviației Militare 
(RAF) declara: „Ministerul Apărării nu exclude varianta 
existenţei vieţii inteligente pe alte planete ale galaxiei. Cu 
toate acestea, nu avem dovezi certe în acest sens. Până 
acum, nimeni nu a putut dovedi fără putinţă de tăgadă 
veridicitatea acestei teorii”. 

În 1977, când valul de apariţii din Triunghiul 
Broadhaven atinsese cota maximă, un purtător de cuvânt 
al Ministerului Apărării menţiona: „Acceptăm faptul că 
rapoartele sosesc de la persoane raţionale, echilibrate şi 
că sute de astfel de persoane nu inventează cele văzute. 
Nu s-a găsit însă nicio dovadă fizică a celor întâmplate. Noi 
ne ocupăm de rapoartele OZN doar pentru a vedea dacă 
aceste obiecte reprezintă vreo ameninţare pentru apărarea 
naţională. Dacă nu există niciun pericol, misiunea noastră 
se încheie. Noi nu vrem să aflăm dacă OZN-urile există şi 
ce sunt ele”. Întrebat cine decide că nu este ameninţată 
securitatea naţională, a răspuns: „Nu putem dezvălui 
amănunte în legătură cu procedura de investigare”. 

Cercetătorii OZN particulari sunt însă mai dornici de 
a discuta modul de operare. Doctorul Hynek, Stanton 
Friedman şi Raymond E. Fowler din America şi Normal 
Oliver, Jenny Randles şi Stewart Campbell din Marea 
Britanie iau cu toţii declaraţii detaliate din partea 
martorilor, îi verifică apelând la prietenii, rudele şi şefii 
acestora, pentru a se asigura că au de a face cu oameni de 
încredere. Apoi, caută cu grijă diferite variante de răspuns 
raţional, şi, adesea le găsesc. 

De-a lungul anilor, din declaraţii s-au evidenţiat 
anumite „modele” privind apariţiile. OZN-urile au, de 
obicei, formă de farfurie, de trabuc sau de ou, posedă 
calote iluminate şi lumini de avertizare dispuse diferit faţă 
de cele ale navelor terestre. 

OZN-urile apar de obicei în valuri - 1947, 1952, 
4954, 1966 - 1967, 1973 şi 1975 au fost anii de vârf pentru 
America; 1962 şi 1977 - 1978 în cazul Rusiei; 1954, 1968, 


1973. 

1977 - 1979 pentru Marea Britanie; 1952 - 1954, 
1968, 1973 au fost perioada de vârf pentru Europa de vest; 
1957, 1962, 1965 pentru America de Sud, mai ales 
Brazilia; 1959, 1965. 

1978 - 1979 pentru Australia şi Orientul îndepărtat şi 
1946 pentru Scandinavia, unde mii de rachete misterioase 
au apărut deasupra Norvegiei şi Suediei. 

OZN-urile par să nu respecte legile naturii aşa cum le 
cunoaştem noi şi poate tocmai de aceea mulţi oameni de 
ştiinţă le neagă existenţa, preferând o lume raţională şi 
explicabilă. Farfuriile zburătoare se deplasează la viteze ce 
ar rupe un om în bucăţi. Depăşesc vittza sunetului fără a 
produce un „bang sonic”. Schimbă direcţia şi altitudinea în 
maniere ce transformă gravitația într-o glumă şi produc 
sarcini electrice care nu numai că le dau luminozitate, dar 
interacționează şi cu sursele energetice de pe Pământ. 

Multe sunt pilotate de creaturi ce se împart în mare, 
în trei categorii: creaturi mici, înalte de cel mult un metru 
douăzeci, cu capete diforme şi costume verzi sau argintii, 
dintr-o bucată; extratereştrii de mărimea unui om, cu ochi 
şi buze subţiri; şi giganţi de peste doi metri înălţime. Mai 
există şi grupe de fiinţe acoperite cu blană, având cam un 
metru douăzeci. 

„De unde vin ei?” Cea mai cunoscută teorie e aceea a 
unor alte planete. Specialiştii OZN au remarcat că anii de 
vârf 1967 şi 1973 coincid cu perioada când Marte se află în 
zona cea mai apropiată de Pământ a orbitei sale; ei s-au 
întrebat dacă marţienii trebuie să aştepte şi ei momente 
favorabile de a călători, aşa cum Rusia şi America au 
trebuit să facă pentru a-şi lansa sondele spaţiale spre 
Venus. 

În mod incredibil, dogonii din Mali cunoşteau steaua 
Sirius cu mult înainte ca astronomii să o localizeze. Alţi 
martori au vorbit şi ei despre fiinţe ce declarau că vin de 
pe planete nedescoperite încă, aflate în afara Galaxiei 
Calea Lactee. Ştiinţa terestră afirmă că acest lucru e 
imposibil, căci nu cunoaşte nimic care să călătorească la o 


viteză mai mare decât viteza luminii. De aceea, oamenii de 
ştiinţă spun că extratereştrilor le-ar lua prea mult ca să 
ajungă până la noi, asta presupunând că ar considera că 
merită să facă voiajul. 

Cu toate acestea, noile descoperiri în domeniul t & 
epatiei deschid calea spre acceptarea ideii de teleportare. 
lar dacă putem accepta că o inteligenţă superioară a 
dezvoltat nave atât de performante ca OZN-urile, de ce nu 
am crede şi că aceasta a descoperit şi mijloace de călătorie 
instantanee? 

Trei alte curente de gândire susţin că OZN-urile vin 
chiar de pe Pământ. Einstein este primul care a dezvoltat 
ideea 

că două lumi pot coexista în acelaşi loc, în diferite 
dimensiuni, fiind mai tot timpul invizibile una pentru 
cealaltă. Mulţi cercetători OZN cred că asta se întâmplă cu 
OZN-urile care trec în lumea noastră doar atunci când vor 
sau când pot. 

Alţii susţin că extratereştrii s-au stabilit pe Pământ 
cu mult timp în urjnă, adoptând limba şi obiceiurile ţărilor 
unde au aterizat. Ralph Blum, de trei ori câştigător al 
premiului Fundaţiei Ştiinţifice Americane afirmă că 
experţii nu au putut niciodată să explice de ce unele 
popoare sunt mai inteligente decât altele, iar el crede că 
nişte super-fiinţe efectuează experimente pe rasa umană. 
„Pe bune, persoana cu care v-aţi căsătorit ar putea fi 
urmaşa unor fiinţe extraterestre”, spune el. 

Kenneth Huer, fost astronom la Planetariul Hayden 
din New York, susţine: „E posibil ca în vremuri 
imemorabile, strămoşii noştri să fi venit pe Pământ cu 
nişte nave spaţiale. Sau ar putea fi aici, în număr mai 
mare, fără ca noi să fim conştienţi de prezenţa lor, ascunsă 
sub formă de nerecunoscut”. 

Această teorie ar explica apariţiile „oamenilor în 
negru” raportate de unii martori. Femeia din Somerset, 
Anglia, care pretinde că a fost violată de un extraterestru i- 
a spus cercetătorului Barry King că a primit telefoane de 


ameninţare, pentru a nu dezvălui cele întâmplate; doi 
oameni  misterioşi au vizitat-o pentru a-i sublinia 
necesitatea păstrării secretului. 

O a treia ipoteză ar fi că OZN-urile vin din centrul 
Pământului; de-a lungul timpului, unii filosofi şi oameni de 
ştiinţă au susţinut că Pământul nu este solid, ci gol pe 
dinăuntru. Platon vorbea de „tunele largi şi înguste în 
interior”; iar doctrina budistă menţionează o lume 
subterană, numită Agharta, unde milioane de fiinţe 
locuiesc într-un paradis subtropical, condus de Regele 
Lumii, care transmite mesaje oamenilor de la suprafaţă cu 
ajutorul unor maimuțe care călătoresc prin pasaje secrete 
ce se deschid din munţii Himalaya. Alţii au afirmat că 
supraviețuitorii Atlantidei, zânele şi spiriduşii folclorului, 
trăiesc sub Pământ şi sunt cu mult mai avansati tehnologic 
decât noi. 

La sfârşitul secolului al XIX-lea, marinarul norvegian 
Olaf Jansen avea să pretindă că ar fi călătorit în această 
lume subterană, împreună cu tatăl său şi că a locuit, 
printre giganţii de acolo vreme de doi ani. El a povestit că 
locuitorii trăiau cinci sute de ani, aveau puterea de a pune 
în mişcare maşini, luând energia din aer şi cunoşteau tot 
ce se întâmpla cu oamenii de la suprafaţă. Jansen a fost 
atât de mult luat în râs, încât a renunţat să mai 
povestească, însă, aflat pe patul de moarte, a relatat încă o 
dată faptele unui ziarist american. 

I în secolul XX, Adolf Hitler a lansat cercetări masive 
pentru descoperirea unui tunel spre centrul Pământului. 
Credinţa în lumile subterane a fost şi mai serios alimentată 
de amiralul Richard Byrd, care a călătorit în 1947 pe o 
distanţă de trei mii de kilometri deasupra Polului Nord, iar 
în 1956, pe patru mii de kilometri deasupra Polului Sud şi 
a pretins că văzuse zone neacoperite de gheaţă, cu munţi, 
lacuri şi vegetaţie, care nu erau marcate pe nicio hartă. 

Apoi, pe 23 noiembrie 1968, satelitul american Essa 
7 a fotografiat Polul Nord fără obişnuita pătură de nori ce-l 
acoperă şi a dezvăluit un cerc perfect, întunecat. Partizanii 
Pământului gol pe dinăuntru s-au grăbit să afirme că aceea 


era intrarea în lumea subterană. Ei au spus că Pământul e 
turtit şi se clatină în partea de sus şi în cea de jos, şi că 
adevărații săi poli se află în aer. De aceea, după părerea 
lor, acul busolei deviază începând de la o distanţă de două 
sute cincizeci de kilometri de poli. Iar prin astfel de găuri, 
aflate atât în sud cât şi în nord, OZN-urile ies la suprafaţă. 

Ce vor, însă, OZN-urile de la noi? De ce sunt 
interesate de planeta noastră? Sunt ele, aşa cum gândea 
Douglas Adams, autor al Ghidului autostopistului inter 
galactic, maşinile sport ale unor tineri play-boy 
intergalactici în căutare de distracţii, care se amuză 
terorizând oamenii? Sau urmăresc un scop serios? 

Mulţi cred că în OZN-urile sunt fiinţe de pe o altă 
planetă, care a devenit nelocuibilă, motiv pentru care ei îşi 
caută un nou loc de viaţă. Alţii consideră că ei sunt 
îngrijoraţi de faptul că pământenii s-ar putea autodistruge, 
jucându-se cu pericolul nuclear, pe care nu-l pot înţelege, 
nici controlar responsabil. 

Unii consideră omenirea ca pe un fel de grădină 
zoologică, unde se fac verificări medicale regulate şi cu 
membrii căreia se iniţiază chiar şi contacte sexuale, pentru 
a contribui la ameliorarea speciei. 

Problema e că noi nu putem judeca acţiunile OZN- 
urilor decât prin prisma propriilor noastre standarde. 
Putem presupune că OZN-auţii vor să aterizeze, dar 
aşteaptă până ce noi vom fi pregătiţi pentru asta, mai puţin 
agresivi; poate că sunt rezervaţi deoarece le e frică să nu 
provoace panică pe Pământ. În momentul în care oamenii 
ar realiza că nu se pot apăra în faţa unor forţe superioare 
ce le pot invada planeta după bunul lor plac. 

Lordul Clancarty, care a convins Camera Lorzilor din 
Marea Britanie să ţină o dezbatere despre OZN-uri, spune: 
„Cred că din cauza problemelor pe care le avem cu 
poluarea şi controlul nuclear, cineva din spaţiu se 
interesează de noi. Cred, că ne aflăm în ajunul unei 
aterizări oficiale a OZN-urilor pe Pământ”. Alţii susţin că 
recentele apariţii OZN vestesc A Doua Venire a lui lisus, 
presupusă în anul 1999. 


Poate că cea mai realistă ipoteză vine din partea 
doctorului Stanton Friedman, care a lucrat ca fizician 
pentru guvern înainte de a se dedica total studiului OZN- 
urilor. El afirma: „Ei nu sunt interesaţi să se stabilească 
aici, ci sunt doar îngrijoraţi de ceea ce vom facecând vom 
ieşi masiv în spatru”. 

Friedman, care adăuga că a vorbit cu peste nouăzeci 
de foşti comandanţi militari în legătură cu mesajele 
transmise de OZN-uri şi recepționate de staţiile terestre, a 
continuat astfel: „Ei ştiu că e doar o problemă de timp = să 
zicem, o sută de ani, nimic, deci, la nivel galactic, până 
când vom trimite propriile noastre nave în încercarea de a 
intra în Federaţia Galactică. Inainte ca aceasta să se 
întâmple, vor să se asigure că ştiu totul despre noi. Ceea 
ce văd e o societate primitivă, angajată în războaie tribale, 
şi e normal să vrea să ştie mai multe despre aceasta”. 

Jim Lorenzen, director al Organizaţiei de Cercetare a 
Fenomenelor Aeriene, declara: „Pentru ei, a încerca să 
aterizeze aici este ceea ce pentru noi ar însemna 
intervenţia în viaţa unei civilizaţii din junglă, impunându-i 
acesteia modul nostru de viaţă. Rezultatul este unul 
distructiv. În cele din urmă, depinde de noi. Deţinem acum 
cheia unui univers care nici nu credeam că există. Depinde 
de noi dacă vom folosi această cheie, sau vom pieri în 
nebunia războiului”. 

Grecii ascund adevărul 

Eminentul om de ştiinţă grec Paul Santorini a uluit 
membrii Societăţii Astronautice a ţării sale în februarie 
1967, denunţând existenţa unei „politici mondiale de 
muşamalizare” a adevărului în problema OZN-urilor, 
deoarece autorităţile nu vor să accepte existenţa unor 
forţe în faţa cărora Pământul „nu are nicio posibilitate de 
apărare”. 

Profesorul Safitorini, pe atunci în vârstă de şaptezeci 
de ani, fiind cel mai respectat om de ştiinţă al Greciei, a 
dezvăluit că în 1947 Armata îi ceruse să conducă 
investigaţiile unei echipe de specialişti în problema a ceea 
ce se credea a fi rachete ruseşti ce survolau teritoriul 


naţional. 

„Am stabilit curând că nu era vorba d rachete”, 
spune el. „Însă înainte de a putea face mai mult, după cea 
consultat reprezentanţii unor state străine, armate a 
ordonat închiderea cercetărilor. Oameni de ştiinţă străini 
au venit în Grecia pentru a purta cu mine discuţii secrete”. 

Profesorul Santorini a adăugat că nu se îndoia de 
faptul că extratereştrii „vizitau planeta noastră pentru a 
colecta mostre de plante şi animale”, însă că nu ştia de ce. 

„Acestea sunt lucruri ale diavolului”. 

Biserica este nemulțumită de interesul larg 
manifestat faţă de OZN-uri. Episcopul de Norwich, unul 
dintre cei doi înalţi prelați prezenţi la dezbaterile Camerei 
Lorzilor despre OZN-uri, a afirmat: „Sunt foarte îngrijorat. 
Misterul ce înconjoară azi aceste lucruri generează un 
climat de credulitate şi chiar de superstiție din care se 
naşte pericolul ereziei”. 

Un preot ce a studiat OZN-urile vreme de treizeci de 
ani şi a scris o carte despre ele consideră că sunt unelte 
ale diavolului şi că influenţează oamenii în rău. Părintele 
Eric luglesby a declarat: „Oamenii se aşteaptă ca OZN- 
urile să fie binevoitoare, însă nu avem nicio dovadă în 
acest sens. Ba din contră, am întâlnit multe cazuri de 
oameni ce au fost profund tulburaţi, unii chiar până la a fi 
posedaţi, ceea ce este 

O victorie juridică în septembrie 1977, o grupare 
OZN din Phoenix, Arizona, a dat în judecată CIA în baza 
Legii libertăţii informaţiei. William Spaulding, director al 
Asociaţiei OZN Ground Saucer Watch incorporated, a 
avansat ideea că Agenţia deţinea mii de documente despre 
OZN-uri, pe care, în urma unei conspirații active, le ţinea 
în secret, negându-le existenţa. 

În sprijinul său au venit Cetăţenii împotriva 
Secretelor OZN, o organizaţie naţională, iar CIA a pierdut. 
Un judecător de la Washington a ordonat ca Agenţia să 
pună la dispoziţie toate documentele solicitate. Au fost 
cercetate în total zece mii de pagini, însă oferite 
publicităţii doar nouă sute, restul fiind păstrate din motive 


ţinând de securitatea naţională. Cu toate acestea, 
Cetăţenii împotriva Secretelor OZN au considerat acţiunea 
o victorie. Chiar şi recunoaşterea existenţei dosarelor era 
un pas înainte. 

fără îndoială un lucru rău. Unele OZN-uri sunt teribil 
de periculoase. Cunosc chiar şi cazuri, în care în urma 
apariţiei lor, oamenii au trebuit să fie exorcizaţi de către 
preot”. 

„Ei sunt deja aici”. 

Mulţi spanioli cred că exfratereştrii locuiesc deja pe 
Pământ. Timp de mai mult de treizeci de ani, membrii unui 
grup numit UMMO au trimis documente prin poştă şi au 
vorbit, noaptea târziu, la telefon cu oameni din întreaga 
ţară, susţinând că aterizaseră cu o navă spaţială în Franţa, 
în 1950, pentru a ajuta oamenii să ajungă la maturitate. Ei 
pretind că, vin de pe planeta Ummo, care se învârte în 
jurul stelei numită pe hârtiile pământene Woolf 424. 

Toate materialele trimise de pe Ummo au un sigiliu 
asemănător cu urma lăsată de un deget şi având un simbol 
ciudat: trei linii orizontale tăiate de una verticală. In mai 
1967, membrii unui grup spaniol OZN au primit invitaţii 
purtând acest sigiliu. Ei trebuiau să se adune pe 1 iunie, la 
o cafenea din Santa Monica, lângă Madrid, pentru a li se 
oferi dovada existenţei celor de pe Ummo. 

Au fost acolo la ora stabilită şi au văzut un obiect ca 
o farfurie zburătoare, ce avea simbolul Ummo în partea 
inferioară. Nava a efectuat câteva manevre deasupra 
suburbiei Madridului San Jose de Valderas, înainte de a 
ateriza pentru scurt timp. Mulţi dintre martori i-au făcut 
fotografii. Nimeni nu a reuşit până acum să descopere 
dacă „cei de pe Ummo” erau într-adevăr extratereștri- sau 
doar nişte oameni puşi pe glume. 

„Ei vor să ne ajute”. 

Mediumul Greta Woodrow, din Connecticut, pretinde 
că a fost contactată de extratereştri care i-au spus că vor 
să-i ajute pe pământeni să iasă cu bine din catastrofele ce 
vor veni. 

Ea a declarat că a întâlnit fiinţe de pe o planetă 


numită Ogatta, aflată la mulţi ani-limină depărtare, în 
timpul experimentelor desfăşurate la laboratorul de 
parapsihologic al doctorului Andrija Puharich de la New 
York. 

Primul contact l-a stabilit în decembrie 1976, pe când 
se afla într-o profundă transă hipnotică. Ea susţine că s-a 
pomenit într-un tunel întunecos, păzit de o creatură 
humanoidă, pe nume Hshames şi de două „entităţi” ca 
nişte păsări. Hshames avea un metru şaizeci înălţime şi 
corpul îi era acoperit cu pene minuscule. Ochii-i erau mari, 
aurii şi fără gene, strălucitori. Buza de sus semăna cu un 
cioc. Au conversat prin telepatie şi el i-a spus despre 
Ogatta. 

În timpul experimentului cu numărul doi, doamna 
Woodrow a susţinut că sufletu-i părăsise trupul şi că a fost 
dusă pe Ogatta. Acolo totul strălucea, iar suprafaţa 
planetei era acoperită cu puncte lucitoare, ca de marmură, 
în care se afla o substanţă prețioasă, asemănătoare apei. 

La următoarea şedinţă, doamna Woodrow a vorbit cu 
o entitate numită Ogatta. „Mi-a spus că au stabilit o bază 
intermediară pe unica planetă Vesta din sistemul nostru 
solar, pentru a ajuta Pământul. O flotă de nave spaţiale, 
numite „Gattaie”, vor veni pe planeta noastră după ce aici 
vor avea loc schimbări fundamentale. Pregătirile au 
început deja. 

Doamna Woodrow susţine că i s-au arătat scene cu 
dezastrele ce ar putea afecta Terra în următorii ani: 
inundaţii, uragane, furtuni magnetice, cutremure, erupții 
vulcanice, valuri tsunami ce vor acoperi oraşe întregi şi 
oameni murind de sete şi foame. 

„Extratereştrii mi-au spus că ei trecuseră prin asta şi 
supravieţuiseră. Apoi, mi-au zis: „În ciuda răului pe care şi- 
l fac oamenii între ei şi a distrugerii naturii, există 
civilizaţii în cosmos ce cred că Pământul merită salvat”. 

„Doar dacă avem credinţă”. 

Extratereştrii vor dezvălui misiunea lor pe Pământ 
doar atunci când suficient de mulţi oameni vor crede în 
OZN-uri şi le vor înţelege din punct de vedere tehnico- 


ştiinţific. Acesta e verdictul doctorului Harley Rutledge, 
dat în urma unui studiu de şapte ani asupra problemei. 

El susţine că OZN-urile se învârt constant în jurul 
Terrei citindu-ne gândurile şi ascultându-ne conversațiile. 
Ele călătoresc însă, atunci, aşa de rapid că nu le putem 
vedea, şi se arată doar atunci când vor să ne atragă 
atenţia. 

Rutledge, preşedintele departamentului de fizică al 
Universităţii statului Missouri mărturiseşte că era sceptic 
atunci când a iniţiat studiul în 1973. împreună cu aproape 
cinci sutele asistenţi a petrecut două mii de ore studiind 
cerul deasupra a trei oraşe din Missouri: Cape Giradeau, 
Piedmont şi Farmington şi a strâns o sută cinci zeci şi 
şapte de mărturii ale apariţiilor a 178 de OZN-uri. În 
şaisprezece din cazuri, observatorii au notat reacţia 
obiectelor la mişcările, vocile, semnalele radio şi gândurile 
lor. 

„Simţeam că aveam de-a face cu o inteligenţă”, 
spune Rutledge. „Mă simţeam ca şi cum cineva se juca, 
folosindu-ne drept jucării. Odată, ne-am schimbat deliberat 
poziţia de observare pentru a intra direct în raza de 
acţiune a OZN-urilor pe care le văzuserăm. Acestea şi-au 
schimbat direcţia a ne da ocol, cum făcuseră şi-n alte dăţi”. 

El a adăugat: „Bănuiesc că vor să ajungă să fie 
acceptate de toată lumea, făcându-şi repetat apariţia şi 
câştigând din ce în ce mai mulţi adepţi. Când îi vom 
înţelege şi când majoritatea pământenilor le vor accepta 
existenţa, îi vom întâlni mai îndeaproape şi-i vom cunoaşte, 
aflând de ce sunt aici”. 

Ce trebuie să faceţi dacă vedeţi un OZN? Cercetătorii 
vă oferă aceste cinci sfaturi: 

1. Încercaţi să confirmaţi cele văzute găsind şi alţi 
martori. 

2. Dacă aveţi un aparat de fotografiat, folosiți. 

3. Comparaţi OZN-ul cu repere locale. Aceasta vă va 
ajuta să-i apreciaţi dimensiunile şi viteza. 

4. Odată ajunşi acasă, desenaţi imediat OZN-ul şi 
scrieţi ce aţi văzut. 


5. Anunţaţi poliţia, aviația militară sau organizaţia 
OZN locală. 

CDITURA Z COIKTM 

Un preşedinte al Statelor Unite a văzut un OZN şi 
pentru a afla mai mult a alocat 20 de milioane de dolari 
unei anchete. Un campion mondial de box a văzut unul pe 
când se antrena alergând în Central Park din New York. U 
Thant, Secretarul General al ONU, le-a numit „cea mai 
importantă problemă cu care se confruntă lumea”. 

Milioane de oameni responsabili, de încredere, au 
semnalat apariţia OZN-urilor. Poliţişti, preoţi, politicieni şi 
piloţi au fost cu toţii uluiţi de inexplicabilele cascadorii 
aeriene ale unor nave ciudate. Şi, în ciuda scepticismului 
guvernelor şi al oamenilor de ştiinţă, care afirmă că astfel 
de lucruri nu» 1 

există, OZN-urile au fost şi sunt observate în întreaga 
lume! 

